
Širlei — vėl 


SERAS VALTERIS REILIS — SAVO SŪNUI 


Puikiausiai egzistuoja trys dalykai, 
Kol viens nuo kito kuo toliau gyvena, 
Ber vieną dieną trijulė susitinka, 


O susitikusi, viens kitą sugadina. 


Dalykai tie — tai medis, virvė, tinginys: 
Iš medžio statomos kartuvės; 
Virve užtraukiamas koriko maišas; 


O tinginys, brangusis, tu esi. 


Dabar klausyk, mielasis: kol jie skyrium, 
Žaliuoja medis, auga pluoštas, dykinėja tinginys; 
Bet vos krūvon sueina, medis ima pūti, 


Virvė susiveržia, o vaikas ima ir uždūsta. 


PIRMAS 


G ulėjau negyva šventoriuje. Nuo tada, kai gedintieji paskutinį 
kartą liūdnai atsisveikino, praslinko valanda. 

Dvyliktą valandą, kaip tik tuo metu, kai kitomis aplinkybė- 
mis būtume susėdę priešpiečių, išvykome iš Bukų giraitės: poliruo- 
to palisandro karste mane išnešė iš svetainės, plačiais akmeniniais 
laiptais lėtai nunešė prie kelio ir taip lengvai, kad širdį veria, įstūmė 
pro atviras laukiančio karafalko duris, po karstu sutraiškę laukinių 
gėlių puokštelę, kurią ten atsargiai padėjo kažkoks gedintis kai- 
mietis. 

Tada ilgai riedėjome kaštonų alėja link Mulfordo vartų, kurių 
grifai, tupintys ant užpakalinių kojų, mums pravažiuojant nukreipė 
akis, tik nežinia, iš liūdesio ar abejingumo. 

Dogeris, atsidavęs mano Tėvo visų darbų meistras, lygiais žings- 
niais ėjo greta lėtai važiuojančio katafalko, nuleidęs galvą, švelniai 
padėjęs ranką ant jo stogo, tarsi mėgintų pridengti mano palaikus 
nuo kažko, ką matė tik jis. Prie vartų rankų mostais vienas santūrių- 
jų laidojimo biuro darbuotojų pagaliau įtikino jį sėsti į išnuomotą 
automobilį. 

Tada jie nuvežė mane į Bišop Leisio kaimą, niūriai slinkdami 
pro tas pačias žalias gatveles ir dulkėtas gyvatvores, kur būdama 


gyva aš kasdien laksčiau dviračiu. 

Pilname Šv. Tankredo šventoriuje jie mane atsargiai nukėlė nuo 
katafalko ir sraigės lėtumu nunešė taku tarp liepų. Ten trumpam 
padėjo ant ką tik nupjautos žolės. 

Tada jie atliko apeigas prie atviro kapo, ir vikaro balse pasigirdo 
nesuvaidinto sielvarto gaidų, šiam tariant tradicinius žodžius. 

Pirmą kartą klausiausi Mirusiųjų laidojimo apeigų žodžių 
pati būdama mirusi. Prieš metus su Tėvu dalyvavome senojo pono 
Dyno, kaimo krautuvininko, laidotuvėse. Tiesą sakant, jo kapas 
buvo vos už kelių jardų nuo mano dabartinės vietos. Jis jau buvo 
įgriuvęs, ir žolėje buvo likęs tik stačiakampis įdubimas, dažniausiai 
pilnas stovinčio lietaus vandens. 

Mano vyriausioji sesuo Ofelija sakė, kad jis įgriuvo, nes ponas 
Dynas prisikėlė ir jo kūno ten nebėra, o Dafnė, kita sesuo, tikino 
taip nutikus todėl, kad šis įgriuvo į senesnį kapą, kurio gyventojas 
suiro. 

Pagalvojau apie kaulų krūvelę po manimi: mišinį, kurio dar 
vienu ingredientu netrukus aš tapsiu. 

Flavija Sabina de Liuka, 1939-1950, užsakys iškalti ant mano 
antkapio, kuklaus ir skoningo pilko marmurinio daikto, ant kurio 
nebus vietos netikriems jausmams. 

Gaila. Jei būčiau pakankamai ilgai gyvenusi, palikčiau raštišką 


instrukciją, reikalaujančią šiek tiek Vordsvorto: 


Mergaitė, kurios niekas nepagyrė 


Ir beveik niekas nemylėjo. 
O jeigu jie būtų prieštaravę, būčiau palikusi antrą variantą: 


Širdys pačios nuoširdžiausios 


Žiaurumą ištveria sunkiausiai. 

Tik Eilė atpažintų eilutes iš Tomo Kampiono „Trečiosios eilių 
knygos“, nes dainavo jas, grodama pianinu, bet niekam neprasitar- 
tų, nes ją graužtų sielvartas ir kaltės jausmas. 

Mano mintis nutraukė vikaro balsas. 

— Žemė į žemę, pelenai į pelenus, dulkės į dulkes; su tikėjimu 
ir neblėstančia viltimi prisikelti amžinajam gyvenimui, per mūsų 
Viešpatį Jėzų Kristų; kuris pavers mūsų nuodėmingus kūnus... 

Ir tada jie staiga dingo, paliko mane vieną — vieną klausytis 
kirmėlių. 

Štai ir viskas: vargšės Flavijos kelio pabaiga. 

Dabar šeima, ko gero, jau sugrįžo į Bukų giraitę ir susirinko 
aplink ilgą valgomojo stalą: Tėvas sėdės, kaip visada tylėdamas lyg 
uola, Daf ir Filė — laikysis apsikabinusios, ištįsusiais ašarotais vei- 
dais, poniai Mulet įnešant dubenį keptos mėsos. 

Prisiminiau, ką man kartą sakė Dafi, rydama „Odisėją“: kepta 
mėsa senovės Graikijoje buvo tradicinis laidotuvių valgis. Aš tada 
atsakiau, kad turint omenyje ponios Mulet kulinariją, per tuos du 
su puse tūkstančio metų niekas nepasikeitė. 

Bet pamaniau, kadangi esu mirusi, galbūt reikėtų tapti atlai- 
desnei. 

Dogeris, žinoma, bus nepaguodžiamas. Mielasis Dogeris: lio- 
kajus, vairuotojas, kamerdineris, sodininkas ir dvaro tvarkytojas: 
kontūzytas vargšelis, kurio sugebėjimai tai pagerėja, tai vėl nuslūgs- 
ta lyg Severno potvyniai; Dogeris, kuris neseniai išgelbėjo man gy- 
vybę, o kitą rytą jau buvo apie tai pamiršęs. Siaubingai jo pasi- 
ilgsiu. 

Ir pasiilgsiu savo chemijos laboratorijos. Prisiminiau ten, ap- 
leistame Bukų giraitės priestate, praleistas nuostabias valandas, 


mėgavimąsi vienatve tarp mėgintuvėlių, retortų ir linksmai burbu- 

liuojančių vamzdelių bei menzūrų. Tik pamanyk: daugiau jų nebe- 
pamatysiu. Tai buvo beveik nepakeliama. 

Klausiausi kylančio vėjo, šnabždančio virš galvos kukmedžių šako- 
se. Čia, Šv. Tankredo bokšto pavėsyje, darėsi vėsu, netrukus ims temti. 

Vargšė Flavija! Vargšė, negyva kaip šaltas akmuo Flavija. 

Dabar Dafi ir Filė gailėsis, kad taip niekingai elgėsi su savo 
mažąja sesute, kuri tik vienuolika metų praleido šioje žemėje. 

Taip pagalvojus, mano skruostu nuriedėjo ašara. 

Kažin, ar Harieta lauks, kad pasitiktų mane Danguje? 

Harieta buvo mano motina, žuvusi per nelaimingą atsitikimą 
kalnuose, praėjus metams po mano gimimo. Ar pažins mane po de- 
šimties metų? Ar tebevilkės alpinistės kostiumą, kurį vilkėjo žūties 
dieną, ar bus persirengusi baltu apdaru? 

Na, nors ir ką vilkėtų, žinau, bus elegantiška. 

Staiga suplazdėjo sparnai: jų triukšmas garsiai nuaidėjo, atsi- 
mušęs į akmeninę bažnyčios sieną, jį baugiai sustiprino pusakris 
vitražų ir mane supantys palinkę antkapiai. Sustingau. 

Gal tai angelas — arba, labiau tikėtina, arkangelas — nusileido 
grąžinti brangiąją Flavijos sielą į Rojų? Truputėlį pramerkusi akis 
galėjau matyti pro blakstienas, kad ir miglotai. 

Nepasisekė: tai tebuvo viena nutriušusių kuosų, kurios amžinai 
sukiojasi aplink Šv. Tankredą. Šios bastūnės bokšte susuko lizdus, 
vos tik jį pastatę tryliktojo amžiaus akmendirbiai susirinko įrankius 
ir iškeliavo. 

O dabar šis bukagalvis paukštis nerangiai nutūpė ant marmu- 
rinio piršto, ištiesto į Dangų, ir pakreipęs galvą ėmė šaltakraujiškai 
mane apžiūrinėti blizgančiomis lyg sagutės kvailomis akimis. 

Kuosos nepasimoko. Nors ir kiek kartų ėmiausi tos pačios gu- 


drybės, jos visada anksčiau ar vėliau atplasnodavo nuo bokšto paty- 

rinėti. Instinktų valdomam kuosos protui bet koks kūnas, horizon- 
taliai išsitiesęs šventoriuje, reiškė viena: maistą. 

Kaip šimtąsyk anksčiau, pašokau ant kojų ir sviedžiau akmenį, 
paslėptą kumštyje. Beveik kaip visada — nepataikiau. 

Paniekinamai karktelėjęs, padaras šoktelėjo į orą ir nuplasnojo 
už bažnyčios, link upės. 

Pašokusi ant kojų suvokiau, kad esu alkana. Tikrai! Juk neval- 
giau nuo pusryčių. Akimirką dvejojau, gal parapijos salėje pavyk- 
tų rasti likusių pyragėlių su uogiene arba gabalėlį torto. Ten vakar 
buvo susirinkęs Šv. Tankredo Veteranų moterų klubas — galėtų ir 
pasisekti. 

Brisdama kelius siekiančia žole, išgirdau keistą šnarpštimą ir 
pamaniau, kad ta akiplėša kuosa grįžo tarti savo žodį. 

Sustojau ir įsiklausiau. 

Nieko. 

O tada vėl pasigirdo. 

Paveldėta aštri Harietos klausa kartais man kenkia, o kartais 
padeda, nes sugebu, kaip mėgstu girtis Filei, išgirsti tokių dalykų, 
nuo kurių jums pasišiauštų plaukai. Vienas tokių garsų, kuriuos su- 
gebu puikiai atpažinti, yra verksmas. 

Jis sklido iš šiaurės vakarinio šventoriaus kampo, maždaug nuo 
medinės pašiūrės, kurioje duobkasys laiko savo įrankius. Kai ant 
pirštų galiukų lėtai ėmiau sėlinti artyn, verksmas sustiprėjo: kažkas 
gailiai verkė, lyg norėtų kaip reikiant iš visos širdies išsižliumbti. 

Gamtoje galioja dėsnis: nors dauguma vyrų gali praeiti pro rau- 
dančią moterį, tarsi prisidengę akis ir prisipylę ausis smėlio, jokia 
moteris, matydama kitos kančią, neištvers neatskubėjusi į pagalbą. 

Žvilgtelėjau už juodo marmuro kolonos ir radau ją, išsitiesusią 


visu ūgiu, įsikniaubusią į kalkakmenio kapo plokštę, išsidraikiusiais 

raudonais plaukais, lyg kraujo upeliais užliejusiais sudūlėjusį užra- 
šą. Jei ne cigaretė, elegantiškai įsprausta tarp pirštų, atrodytų kaip 
vieno iš pre-rafaelitų, sakykime, Burno-Džonso tapytas paveikslas. 
Net nesinorėjo trukdyti. 

— Alio, - tariau, — kas atsitiko? 

Dar vienas paprastas gamtos dėsnis: tokie pokalbiai prasideda 
kvailomis frazėmis. 

Vos išsižiojusi, bemat pasigailėjau. 

— Oi! Nieko neatsitiko, — sušuko ji, pašokdama ant kojų ir 
šluostydamasi akis. - Kokio galo čia prie manęs prisėlinai? Ir išvis, 
kas tu tokia? 

Krestelėjusi galvą, atmetė plaukus ir atkišo smakrą. Buvo aukš- 
tų skruostikaulių, dramatiško trikampio veido, lyg nebylaus kino 
žvaigždė, o iš to, kaip iššiepė dantis, buvo matyti, kad labai išsi- 
gando. 

— Elavija, — tariau. - Mano vardas - Flavija de Liuka. Gyvenu 
netoliese, Bukų giraitėje. 

Nykščiu parodžiau į tą pusę. 

Ji tebespoksojo į mane lyg apimta košmaro. 

— Atsiprašau, — pasakiau. — Nenorėjau išgąsdinti. 

Ji išsitiesė visu ūgiu — ne daugiau kaip penkios pėdos ir vienas 
ar du coliai — ir žingtelėjo link manęs, lyg įsikarščiavusi Botičelio 
Venera, kurią kartą mačiau ant „Huntley and Palmers“ sausainių 
dėžutės. 

Nepajudėjau iš vietos, tik spoksojau į jos suknelę. Ji buvo med- 
vilninė, kremo spalvos, aptemptu korsažu ir pūstu sijonu, išmargin- 
ta daugybe raudonų, geltonų, mėlynų ir ryškiai oranžinės aguonų 
spalvos gėlyčių, be to, negalėjau nepastebėti sudžiūvusio purvo ant 


padurkų. 

— Kas yra? — tarė, teatrališkai patraukdama pakreiptos cigare- 
tės. — Niekad neteko matyti garsenybės? 

Garsenybės? Neturėjau nė menkiausio supratimo, kas ji tokia. 
Knietėjo išrėžti, kad iš tikro esu mačiusi garsenybę, tai yra, Vins- 
toną Čerčilį. Tėvas man jį kartą parodė, kai Londone važiavome 
taksi. Čerčilis stovėjo priešais „Savoją“, nykščius įsikišęs į liemenės 
kišenes, jis kalbėjosi su vyriškiu geltonu lietpalčiu. 

— Šaunusis senis Vinis, — tada atsiduso Tėvas, lyg kalbėdamas 
su savimi. 

— Ak, kas iš to? — tarė moteris. — Prakeiktas kaimas... prakeikti 
žmonės... prakeiktos mašinos! — Ir ji vėl ėmė verkti. 

— Gal Jums kaip nors padėti? — paklausiau. 

— Ak, eik sau, palik mane ramybėje, - sukūkčiojo. 

„Na, tiek to“, —- pamaniau. Tiesą sakant, pamaniau šį tą dau- 
giau, bet kadangi stengiausi būti geraširdė... 

Truputį pastovėjau, kiek pasilenkusi į priekį, stebėdama, ar jos 
krentančios ašaros reaguoja su akytu antkapio paviršiumi. Žinojau, 
kad ašaros sudarytos iš vandens, natrio chlorido, mangano ir ka- 
lio, o kalkakmenį daugiausia sudaro kalcitas, kuris tirpsta su natrio 
chloridu — bet tik kai aukšta temperatūra. 

Nebent Šv. Tankredo šventoriuje temperatūra staiga pašoktų 
keliais šimtais laipsnių, turbūt, chemiko požiūriu, nieko įdomaus 
čia neįvyks. 

Nusisukau ir nuėjau. 

— Flavija... 

Atsisukau. Ji tiesė man ranką. 

— Atsiprašau, — tarė ji. — Ši diena buvo velniškai klaiki. 

Sustojau, o tada lėtai, atsargiai nužingsniavau atgal, kol ji atbu- 


la ranka šluostėsi akis. 

— Rupertas ir šiaip buvo šlykščiai nusiteikęs, net prieš tai, kai 
šį rytą išvažiavome iš Stoutmoro. Deja, kaip reikiant susibarėm, o 
paskui ėmė streikuoti furgonas — tai buvo paskutinis lašas. Jis išėjo 
ieškoti, kas galėtų pataisyti, 0 aš... o aš atėjau čia. | 

— Man patinka jūsų raudoni plaukai, — pasakiau. Ji iškart juos 
palietė ir nusišypsojo, kaip aš kažkodėl ir tikėjausi. 

— Kai buvau tavo amžiaus, mane vadino morkaplauke. Morka- 
plaukė! Įsivaizduoji! 

— Morkų plaukai žali, — tariau. — Kas tas Rupertas? 

— Kas Rupertas? — perklausė ji. — Turbūt juokauji! 

Ji bakstelėjo pirštu ir aš atsisukau pažiūrėti: gatvėje prie šven- 
toriaus kampo stovėjo nutriušęs furgonas - „Ostino“ aštuntasis mo- 
delis. Ant jo šono rėksmingomis auksinėmis raidėmis, lyg cirke, dar 
įskaitomi pro storą purvo ir dulkių sluoksnį, buvo užrašyti žodžiai 
„Porsono lėlės“. 

— Rupertas Porsonas, — patikino, — visi pažįsta Rupertą Porso- 
ną. Rupertas Porsonas ir voveriukas Snodis iš „Magiškosios karalys- 
tės . Negi nematei per televiziją? 

Voveriukas Snodis? „Magiškoji karalystė? 

— Bukų giraitėje neturime televizoriaus, - tariau. - Tėvas mano, 
kad tai bjaurus išradimas. 

— Tas Tėvas — neįprastai išmintingas žmogus, — atsakė ji. — Tė- 
vas, be abejo... 

Ją pertraukė metalinis atsipalaidavusios grandinės apsaugos 
džerškėjimas, kai iš už bažnyčios kampo netvirtai vairuodamas 
dviratį pasirodė vikaras. Jis nusėdo nuo savo išklerusio „Reilio“ ir 
atrėmė į artimiausią antkapį. Jam einant link mūsų pamaniau, kad 
kanauninkas Denvinas Ričardsonas visai nepanašus į tipišką kaimo 


vikarą. Didžiulis, smarkus ir širdingas, ir jei dar būtų tatuiruotas, 


KORIKO MAISO VIRVE 15 


palaikytum kokio nors surūdijusio krovininio garlaivio kapitonu, 
pavargusio garlaivio, kuris velkasi iš vieno saulės nugairinto uosto į 
kitą kokioje nors dar išlikusioje klaikioje Britų imperijos kolonijoje. 

Juoda dvasininko sutana buvo dėmėta, išterliota kreidos dulkė- 
mis, tarytum jis būtų nudribęs nuo to savo dviračio. 

— Po velnių! — sušuko, pamatęs mane, — pamečiau savo klešnės 
apsagą ir suplėšiau kelnių apačią į skutelius. 

Paskui, besivalydamas ir eidamas link mūsų, pridėjo: 

— Sintija iškvies mane ant kilimo. 

Moteris išplėtė akis ir žvilgtelėjo į mane. 

— Ji neseniai pradėjo žymėti inicialus ant mano daiktų, — tęsė 
jis. - Bet aš vis tiek ką nors pametu. Prieš savaitę pamečiau parapijos 
biuletenio hektografo lapus, o užpraėjusią savaitę — zakristijos durų 
rankeną. Kaip tai siutina. 

— Labas, Flavija, — tarė jis. - Visad malonu matyti tave bažny- 
čioje. 

— Tai mūsų vikaras, kanauninkas Ričardsonas, — paaiškinau 
raudonplaukei moteriai. — Gal jis padėtų. 

— Denvinas, — prisistatė vikaras, tiesdamas ranką nepažįstama- 
jai. - Po karo mes čia nelabai laikomės ceremonijų. 

Moteris atkišo du ar tris pirštus ir palietė jo delną, bet nieko 
nepasakė. Kai ištiesė ranką, trumpa suknelės rankovė atsismaukė ir 
ant jos žąsto pastebėjau bjaurią žaliai violetinę mėlynę. Jinai skubiai 
ją prisidengė kaire ranka ir slėpdama truktelėjo medvilninę medžia- 
gą žemyn. 

— Kuo galėčiau pasitarnauti? — paklausė vikaras, mosteldamas 
link furgono. —- Mūsų kaimiškame užkampėlyje nedažnai pasitaiko 
proga pagelbėti tokioms ryškioms teatro žvaigždėms. 


Ji narsiai nusišypsojo. 

— Mūsų furgonas sugedo, kažkas nutiko jo karbiuratoriui. Jei 
būtų susiję su elektra, Rupertas tikrai būtų akimirksniu pataisęs, 
bet, deja, kuro sistema jam per sudėtinga. 

— Vaje vaje, — atsiduso vikaras. — Manau, kad Bertas Arčeris 
savo garaže sugebėtų pataisyti. Jei norite, aš jam paskambinsiu. 

— Oi, ne, — skubiai tarė moteris — gal net pernelyg skubiai. — 
Nesinorėtų jūsų varginti. Rupertas nuėjo į pagrindinę gatvę. Ti- 
kriausiai, ką nors jau rado. 

— Jeigu būtų radęs, jau būtų sugrįžęs, — tarė vikaras. — Verčiau 
paskambinsiu Bertui. Jis dažnai popietėmis pargrįžta namo pasnaus- 
ti. Žinote, jau nebe toks jaunas kaip anksčiau, nors, kai pagalvoji, 
niekas iš mūsų nejaunėja. Ir vis dėlto mėgstu sakyti, turint reikalų 
su variklių mechaniku, net jeigu šis ir ramus žmogus, nepakenks ir 
Bažnyčios palaiminimas. 

— Oi, ne. Per daug vargo. Tikrai susirvarkysim patys. 

— Nesąmonė, - tarė vikaras, skubėdamas pro antkapių mišką 
link klebonijos. — Jokio vargo. Beregint grįšiu. 

— Vikare! — sušuko moteris. — Prašau... 

Jis sustojo viduryje žingsnio ir nenoromis grįžo link mūsų. 

— Matote, mes... 

— Aha! Veikiausiai, pinigų klausimas, — pareiškė vikaras. 

Moteris liūdnai linktelėjo ir nuleido galvą, o plaukai pasklido 
ant jos veido. 

— Manau, ką nors įmanoma sugalvoti, — tarė vikaras. — Ak! Štai 
ir jūsų vyras. 

Per šventorių link mūsų kreivai klibikščiavo mažas vyrukas di- 
dele galva, kiekvienu žingsniu mostelėdamas į šoną dešine koja ir 
nubrėždamas ja platų, nerangų pusratį. Jam priartėjus, pamačiau, 


kad jo blauzda įsprausta į sunkų geležinį įtvarą. 

Sunku pasakyti, bet, tikėtina, jam buvo apie keturiasdešimt. 

Nepaisant mažo ūgio, išpūsta krūtinė ir stambios rankos veržte 
veržėsi iš ankšto dryžuoto indiškos medvilnės kostiumo. Jo dešinioji 
koja atrodė apgailėtina: sprendžiant iš kabančios ir besiplaikstan- 
čios kelnių klešnės, buvo aišku, jog koja plona kaip degtukas. Dėl 
didžiulės galvos jis man pasirodė panašus į milžinišką aštuonkojį, 
kuris, remdamasis nevienodais čiuptuvais, šliaužė per šventorių. 

Krypuodamas jis stabtelėjo ir pagarbiai kilstelėjo plokščią 
vairuotojo kepuraitę su snapeliu, atidengdamas susivėlusį šviesių 
plaukų kuokštą, kuris idealiai tiko prie jo „vandeikiškos““ ožio 
barzdelės. 

— Numanau, kad jūs - Rupertas Porsonas? — tarė vikaras, džiu- 
giai ir draugiškai spausdamas atėjūnui ranką. —- Aš - Denvinas Ri- 
čardsonas, o čia - mano jaunoji draugė Flavija de Liuka. 

Porsonas linktelėjo man, slapta mesteldamas nedraugišką žvilgs- 
nį į moterį, o tada tarsi prožektorius nušvito akinama šypsena. 

— Sustreikavo variklis, kiek supratau, — tęsė vikaras. — Pasiuti- 
mas. Tačiau jeigu dėl to pas mus pasirodė „Magiškosios karalystės“ 
ir voveriuko Snodžio kūrėjas, tai tik patvirtina, koks teisingas tas 
senas posakis, ar ne? 

Jis nepasakė, apie kokį seną posakį kalba, bet niekam ir nerū- 
pėjo, kad paklaustų. 

— Kaip tik žadėjau pasakyti jūsų gerajai žmonai, — tarė vika- 
ras, — kad Šv. Tankredas būtų tiesiog pagerbtas, jeigu jūs kaip nors 
surengtumėte kokį spektakliuką parapijos salėje, kol taisysime jūsų 
furgoną? Aš, žinoma, suprantu, koks jūs esate populiarus, tačiau 
būtų aplaidu iš mano pusės bent jau nepamėginti vaikų labui — be 


abejo, ir suaugusiųjų! — kurie gyvena čia, Bišop Leisyje. Juk naudin- 


* Dailininkas Van Deikas — red. past. i 

ga retkarčiais suteikti progą vaikams nusiaubti savo taupykles dėl 
vertingo kultūros reikalo, kaip jūs manote? 

— Ką gi, vikare, — atsakė Porsonas balsu, lyg medum pateptu 
(man jis pasirodė pernelyg gilus, rezonuojantis ir saldus, kad sklistų 
iš tokio mažo žmogelio), mūsų tvarkaraštis išties gerokai įtemptas. 
Matote, gastrolės mus labai išvargino, o Londonas laukia... 

— Suprantu, — tarė vikaras. 

— Bet, - pridūrė Porsonas, dramatiškai iškeldamas pirštą, — dai- 
nuoti už vakarienę, kaip sakoma, mums būtų didžiausias malonu- 
mas. Ar ne, Niala? Kaip senais gerais laikais. 

Moteris linktelėjo, bet nutylėjo. Ji žvelgė kažkur į tolį už kalvų. 

— Ką gi, - suskubo vikaras, energingai trindamas rankas, tary- 
tum mėgintų įkurti ugnį. —- Sutarta. Eime, parodysiu salę. Ji kiek 
nutriušusi, bet užtat joje yra scena, o akustika, sako, netgi nuostabi. 

Nieko nelaukę vyriškiai dingo už bažnyčios. 

Akimirką atrodė, kad neliko apie ką kalbėti. Bet moteris pra- 
bilo: 

— Tu, aišku, cigaretės neturi, ar ne? Mirštu, kaip noriu parūkyti. 

Aš kaip kvailelė papurčiau galvą. 

— Hmmm, - tarė ji, — o atrodai panaši į vaiką, kurie kartais 
turi. 

Pirmąkart gyvenime praradau amą. 

— Aš nerūkau, — sugebėjau išspausti. 

— O kodėl? - paklausė. — Per jauna ar pernelyg išmintinga? 

— Svarsčiau pradėti kitą savaitę, — nevykusiai pasiteisinau. — 
Tiesą sakant, paprasčiausiai neprisiruošiau. 

Ji atmetė galvą ir visa burna nusikvatojo kaip kino žvaigždė. 

— Tu man patinki, Flavija de Liuka, - pasakė, — bet aš naudojuo- 


si padėtimi, ar ne? Tu man savo vardą pasakei, o aš tau savo — ne. 

— Tu — Niala, - tariau, - ponas Porsonas minėjo, kad tu Niala. 
Ji rimtu veidu ištiesė ranką. 
— Teisingai jis sakė, — ištarė. — Bet tu gali vadinti mane Mama 


Žąsimi. 


ANTRAS 


ama Žąsis! 


Niekad nemėgau nepagarbių pastabų, ypač kai jomis svaido- 
si kiti, o ypač tegul eina varlės pasturgalin tie, kas taip daro, būdami 
suaugę žmonės. Esu patyrusi, kad jeigu taip juokauja tie, kurie yra 
pakankamai dideli, kad suprastų, jog taip negalima, tai dažniausiai 
tik kamufliažas, po kuriuo slepiasi kai kas daug daug blogiau. 

Ir vis dėlto, nepaisydama nieko, nurijau itin kandžią (ir nuosta- 
biai nepadorią!) repliką, jau kabėjusią ant liežuvio galiuko, ir vietoj 
jos įstengiau šiaip ne taip nusišypsoti. 

— Mama Žąsimi? — abejodama perklausiau. 

Ji vėl prapliupo raudoti, ir aš apsidžiaugiau prikandusi liežu- 
vį. Galbūt už tai man bus iškart atlyginta — išgirsiu ką nors pikan- 
tiško. 

Be to, jau ėmiau justi menką, bet nematomą trauką prie šios 
moters. Galbūt tai gailestis? O gal baimė? Sunku pasakyti: žino- 
jau tik tiek, kad kažkur giliai vienoje iš mudviejų slypėjo kažkokia 
cheminė medžiaga, besišaukianti papildinio (o gal priešnuodžio?), 
esančio kitoje. 

Švelniai padėjau ranką jai ant peties ir padaviau nosinaitę. Ji 
skeptiškai nužvelgė nosinaitę. 


— Viskas gerai, — pasakiau, — ji išsižaliavo nuo žolės. 

Tai ją sukrėtė. Įsikniaubė į nosinaitę, o jos pečiai ėmė taip 
smarkiai krūpčioti, akimirką net pamaniau, jog subyrės į šipulius. 
Kad duočiau jai laiko atsitokėti ir dar dėl to, kad buvo šiek tiek 
nejauku dėl jos protrūkio, pasitraukiau į šalį apžiūrėti užrašo ant 
aukšto, nutrinto antkapio, kuris žymėjo kažkokios Lidijos Žaliosios 
kapą, kuri „myrė“ 1638 metais, būdama „vieno šimto ir trisdešimt- 
penkių metū.“ 

„Ji buvo Žalioji, o dabar išbalo“, skelbė užrašas akmenyje, „gedi 
keletas draugų.“ 

Jei Lidija tebebūtų gyva, pamaniau, dabar jai būtų keturi šim- 
tai keturiasdešimt septyneri metai. Turbūt su tokiu žmogum vertė- 
tų susipažinti. 

— Oi, jaučiuosi tokia kvaiša. 

Atsisukusi pamačiau, kad moteris šluostosi akis ir liūdnai man 
šypsosi. 

— Aš — Niala, - tarė, ištiesdama ranką, — Ruperto asistentė. 

Įveikiau pasibjaurėjimą ir žaibo greitumu paspaudžiau jos pirš- 
tus. Kaip ir maniau, jos ranka buvo šlapia ir lipni. Kai tik buvo 
galima nepažeidžiant padorumo taip pasielgti, užkišau ranką už 
nugaros ir nusišluosčiau į marškinių nugarą. | 

— Asistentė? — žodis išsprūdo iš burnos, nespėjus susiturėti. 

— Žinau, vikarui pasirodė, kad aš Ruperto žmona. Bet nieko 
panašaus. Tikrai! Visiškai nieko panašaus. 

Nenorom žvilgtelėjau į „Porsono lėlių“ furgoną. Ji iškart paste- 
bėjo. 

— Na, taip... keliaujame kartu. Manau, mudu su Rupertu esame, 
galima sakyti... labai prisirišę vienas prie kito. Bet vyras ir žmona...? 

Gal ji mane laiko kvaile? Vos prieš savaitę Dafi man ir Filei 


garsiai skaitė „Oliverį Ivisrą“, ir aš buvau įsitikinusi taip tvirtai, kaip 

tvirtai žinau savo vardą, kad ši moteris Niala ir Rupertas Porsonas 
yra kaip Nensė ir Bilas Saiksas. Argi ji nesusiprato, kad aš pastebė- 
jau tą didžiulę bjaurią mėlynę jai ant rankos? 

— Tiesą sakant, dardėti per Angliją su Rupertu yra labai sma- 
gu. Visur, kur važiuojam, jį atpažįsta, supranti. Štai vos užvakar 
mes vaidinome Selbio turguje, ir pašte mus atpažino tokia sto- 
ra moteriškė su skrybėle, panašia į vazoną. „Rupertas Porsonas!“, 
sukliko ji, „Rupertas Porsonas naudojasi karališkuoju paštu kaip 
visi!“ 

Niala nusijuokė. 

— O tada ji ėmė maldauti autografo. Žinai, visi jo prašo. Parei- 
kalavo, kad jis parašytų „Linkėjimai nuo voveriuko Snodžio“. Kai jis 
taip rašo, visad nupiešia porą riešutėlių. Ji tvirtino, kad prašo savo 
sūnėnui, bet mačiau, kad meluoja. Kai daug važinėji, pradedi tokius 
dalykus nujausti. Viskas iškart matyti. 

Ji įsiplepėjo. Jei būčiau tylėjusi, neužtruktų nė minutės, kol pa- 
sipasakotų, kokio dydžio jos kelnaitės. 

— Kažkas iš BBC kanalo pasakė Ričardui, kad dvidešimt tris 
procentus jo žiūrovų auditorijos sudaro bevaikės namų šeimininkės. 
Atrodo daug, ar ne? Ber „Magiškoji karalystė“ kažkaip patenkina 
vidinį žmonių troškimą pabėgti. Būtent taip jie ir pasakė Rupertui: 
„vidinis žmonių troškimas pabėgti“. Pabėgti visi nori, ar ne? Na, 
vienaip ar kitaip. 

— Visi, tik ne Mama Žąsis, - pasakiau. 

Ji nusijuokė. 

— Klausyk, aš iš tavęs nesišaipiau. Aš es4 Mama Žąsis. Bent 
jau tada, kai apsivelku kostiumą. Palauk, pamatysi: aukšta raganos 
skrybėlė nudribusiais kraštais ir sidabrine sagtimi, žilas perukas su 


nukarusiomis garbanėlėmis, didelė pūsta suknia, kuri atrodo tar- 

si kažkada būtų priklausiusi Mamai Šipton. Žinai, kas tokia buvo 
Mama Šipton? 

Aišku, žinojau. Žinojau, kad ji buvo kažkokia senė, kuri neva 
gyveno šešioliktajame amžiuje ir numatė ateitį, be kita ko, išprana- 
šavo Didįjį marą, Didįjį Londono gaisrą, lėktuvus, šarvuotus laivus, 
ir kad 1881 metais bus pasaulio pabaiga. Lygiai kaip ir Nostrada- 
mo, Mamos Šipton pranašystės buvo parašytos prastomis eilėmis: 
„Ugnis ir vanduo stebuklus darys“ ir panašiai. Dar žinojau, kad iki 
šiol yra lengvatikių, manančių, kad ji numatė sunkiojo vandens pa- 
naudojimą atominės bombos gamybai. Aš pati netikėjau nė vienu 
žodžiu. Senas šlamštas ir nieko daugiau. 

— Vardas girdėtas, — tariau. 

— Na, nesvarbu. Į ją aš panaši, kai išsipustau prieš pasirodymus. 

— Puiku, — sumelavau. Ji pastebėjo, kad truputį bjauriuosi. 

— O ką čia veikia tokia miela mergaitė kaip tu? — šypsodamasi 
paklausė, rankos mostu rodydama visą šventorių. 

— Dažnai ateinu čia pamąstyti, — pasakiau. 

Panašu, kad tai ją pralinksmino. Ji papūtė lūpas ir nutaisė erzi- 
nantį sceninį balsą. 

— O apie ką Flavija de Liuka mąsto savo unikaliame sename 
kaimiškame šventoriuje? 

— Apie vienatvę, — nukirtau, nenorėdama pasirodyti nemanda- 
gi. Paprasčiausiai pasakiau tiesą. 

— Apie vienatvę, — linktelėjo. Pastebėjau, kad jos nesupykdė 
mano šiurkštus atsakymas. — Vienatvė turi daug privalumų. Bet 
mes su tavimi, Flavija, žinome, kad būti vienam ir būti vienišam — 
visai ne tas pats? 

Kiek pralinksmėjau. Pasirodo, kažkas irgi yra apmąstęs tuos 


pačius dalykus kaip aš. 

— Ne tas pats, — sutikau. 

Ilgokai tylėjome. 

— Papasakok apie savo šeimą, — galiausiai tyliai tarė Niala. 

— Nėra ką pasakoti, — tariau. — Turiu dvi seseris, Ofeliją ir 
Dafnę. Filei septyniolika, o Dafi — trylika. Filė groja pianinu, o 
Dafi mėgsta skaityti. Tėvas — filatelistas. Atsidavęs savo pašto žen- 
klams. 

— O motina? 

— Mirusi. Žuvo per nelaimingą atsitikimą, kai man buvo vie- 
neri. | 

— Gerasis Viešpatie! — atsiduso. - Kažkas man pasakojo apie 
šeimą, gyvenančią didžiuliuose klaidžiuose senuose rūmuose netoli 
nuo čia: ekscentriškas pulkininkas ir krūva mergaičių, lakstančių 
be priežiūros kaip krūva raudonodžių indėnų. Tikiuosi, tu nesi vie- 
na iš jy? 

Iš mano veido ji iškart suvokė nepataikiusi. 

— Oi, tu vargšas vaike! — tarė ji. — Atsiprašau, aš ne tai turėjau 
galvoje... Aš norėjau... 

— Nieko tokio, — pasakiau, - iš tikrųjų yra kur kas blogiau, bet 
aš nemėgstu apie tai kalbėti. 

Pastebėjau, kad jos akių žvilgsnis tapo išsiblaškęs: žvilgsnis 
suaugusiojo, desperatiškai mėginančio surasti bendrą kalbą su jau- 
nesniu. 

— O ką tu mėgsti veikti? — paklausė, — juk turi kokį užsiėmi- 
mą... ar hobį? | 

— Domiuosi chemija, — atsakiau, — ir mėgstu daryti iškarpų 
albumus. 

— Tikrai? — susižavėjo ji, - nieko sau! Aš irgi mėgau, kai buvau 


tavo amžiaus. Rinkau cigarečių pakelius ir džiovintas gėles: našlai- 

tes, razetas, rusmenes, šarkakojus; senas sagas, meilės laiškus, ei- 
lėraščius apie senelės verpimo ratelį iš „Mergaičių kalendoriaus“... 
Būdavo labai smagu! 

Mano iškarpų albumai — trys stori violetiniai tomai iškarpų iš 
daugybės senų žurnalų ir laikraščių, kuriais buvo užpilta ir apsemta 
biblioteka ir svetainė Bukų giraitėje, taip pat užversti nenaudojami 
miegamieji ir užgriozdinti kambariai, kol dalis galiausiai nutempra 
į kriptas rūsyje ir suversta į drėgnas, supelijusias krūvas. Iš tų lapų aš 
rūpestingai iškarpiau viską, ką tik radau apie nuodus ir nuodytojus, 
kol mano iškarpų albumai sprogte sprogo nuo tokių kaip majoras 
Herbertas Rauzis Armstrongas, mėgėjas sodininkas ir advokatas, ku- 
ris nugalabijo savo žmoną, su meile jai paruošęs piktžolių naikinimo 
antpilą su arsenu; Tomas Neilas Krymas, Holis Harvis Kripenas ir 
Džordžas Kapmenas (nuostabu, kiek daug didžiųjų nuodytojų var- 
dų prasideda raide K, ar ne?), kurie strichninu, hioscinu ir stibiu pa- 
siuntė ištisą armiją žmonų ir kitų moterų į kapus; Meri Ana Koton 
(matote, apie ką aš?), kuri po kelių sėkmingų bandymų su kiaulėmis 
arsenu nunuodijo septyniolika žmonių; Deizė de Melker, moteris iš 
Pietų Afrikos, aistringai mėgusi nuodyti santechnikus: pirmiausia 
už jų ištekėdavo, po to išsiskirdavo su jais strichnino doze. 

— Kaupti iškarpas albume - tai puikus jaunos panelės užsiėmi- 
mas, — kalbėjo Niala, - aristokratiška... ir gera mokymo priemonė. 

Aš irgi taip pat maniau. 

— Mano albumą mama išmetė į šiukšlių dėžę, kai pabėgau iš 
namų, — tarė, nesėkmingai bandydama sukikenti. 

— Pabėgai iš namų? — paklausiau. 

Šis faktas mane sudomino beveik tiek pat, kiek jos rusmenės, 
iš kurių, kiek pamenu, galima išgauti augalinį alkaloidą digitaliną 


(tiems iš mūsų, kas yra chemikai, geriau žinomą kaip C,„H,4O,,). 

Pasimėgaudama akimirką prisiminiau kaip kelis kartus savo labo- 
ratorijoje alkoholiu užpyliau rusmenės lapus, nuskintus virtuvės so- 
delyje, ir stebėjau, kaip kristalizuojasi plonos, blizgančios adatos, 
o paskui ištirpinau jas druskos rūgštyje, pridėjau vandens ir gavau 
puikų smaragdo žalumo tirpalą. Žinoma, nusėdusią dervą buvo 
galima nudažyti buvusia žalia spalva, naudojant sieros rūgštį, arba 
šviesiai raudona — bromo garais, ir vėl atgal į smaragdo žalumą, 
įpylus vandens. Magiška! Be to, aišku, tai buvo mirtini nuodai, ir 
todėl kur kas labiau intrigavo nei kvailos sagos ir „Mergaičių kalen- 
dorius“.. 

— Mmmm, - tęsė, — pavargau plauti, džiovinti, šluoti, šluostyti 
dulkes ir klausytis, kaip už sienos vemia žmonės; pavargau naktį 
gulėti ir klausytis, kaip grindiniu kaukši princo žirgo kanopos. 

Nusišypsojau. 

— Kai atsirado Rupertas, aišku, viskas pasikeitė, — pasakojo 
ji. - „Važiuojame su manimi prie Diarbekiro Vartų, — tarė jis man. 
„Važiuojame į Rytus ir aš tave paversiu princese, išpuošta vaiskiais 
šilkais ir deimantais, didžiuliais kaip kopūstai turguje.“ 

— Tikrai taip sakė? 

— Ne. Iš tikrųjų pasakė: „Mano sumauta asistentė pabėgo. Va- 


vo 


žiuojam šį savaitgalį į Laimo Regisą, sumokėsiu tau ginėją, gausi 
šešis kartus pavalgyti ir miegmaišį. Išmokysiu tave manipuliavimo 
meno ', — pakvietė jis, o aš buvau sumauta kvaiša ir pamaniau, kad 
jis kalba apie lėles. 

Nespėjau paklausti apie smulkmenas, kai ji pašoko ant kojų ir 
nusipurtė sijoną. 

— Kalbant apie Rupertą, — tarė, - geriau eime, pažiūrėsim, kaip 
jam sekasi bendrauti su vikaru. Parapijos salėje — grėsminga tyla. 


Kaip manai, gal jiedu jau vienas kitą nužudė? 


KORIKO MAIŠO VIRVĖ 27 


Jos gėlėta suknelė gracingai nučežėjo tarp antkapių, ir man be- 


liko tursenti iš paskos. 


Viduje radome vikarą, stovintį salės viduryje. Rupertas stovėjo ant 
pakylos scenos centre, įsirėmęs rankomis į klubus. Apšvietimas 
buvo toks dramatiškas, tarsi jis lenktųsi publikai po vaidinimo „The 
Old Vic“ teatre. Tarsi likimo pasiųstas, pro vitražą salės gale įspindo 
saulės spindulys, apskritą auksinį pluoštą nutaikęs tiesiai į pakeltą 


Ruperto veidą. Jis nutaisė pozą ir ėmė deklamuoti Šekspyrą: 


Kai man imi prisiekinėt, mieloji, 
Jog tu švari kaip angelas likai, — 
Tikiu aš, nors jaučiu, kad tu meluoji, 


Nes pienburniu paiku mane laikai. 


Ir vis dėlto, patenkintas be galo, 
Kad man dar pakeliui su jaunatve, 
Klausausi tavo saldžiabalsio melo, 


Kuris mane apraizgo kaip tave. 


Kaip vikaras minėjo, salės akustika buvo įspūdinga. Viktorijos laikų 
statytojai jos vidų pavertė kriauklės formos kupolu, apkaltu lenk- 
to, poliruoto medžio plokštėmis, kurios net menkiausią triukšmą 
atmušė kaip rezonatorius: lyg būtum Stradivarijaus smuiko viduje. 
Ruperto šiltas medaus saldumo balsas mus apsupo ir apsivyniojo 


sodriu rezonansu: 


Bet kam gi tiesą tu slepi taip uoliai? 
Ko gėdiniesi taip žilų plaukų? 
Širdies apnuogint nedera gražuolei, 


O meilei metais girtis - nejauku. 

Išbrist iš melo nematau aš būdo, 


Nes lygiai mes meluojame abudu. 


[V. Šekspyras. 138 sonetas. Iš anglų kalbos vertė A. Churginas] 


— Ar gerai girdite mane, vikare? 

Burtai akimirksniu nutrūko. Tarsi Lorencas Olivje viduryje 
„Būti ar nebūti“ leptelėtų: „Au! Au! Testas... vienas... du.... trys“. 

— Nuostabu! — sušuko vikaras. 

Ruperto kalba mane nustebino todėl, kad aš ją supratau. Dėl 
beveik nejuntamos pauzės kiekvienos eilutės gale, ir dėl to, kaip jis 
ypatingai iliustravo prasmės niuansus ilgais baltais pirštais, aš su- 
pratau žodžius. Visus iki vieno. 

Tarsi būčiau juos įsiurbusi per poras osmozės būdu, suvokiau, 
dar jiems tebesiliejant manimi, kad girdžiu žodžius, kuriuos senas 
vyriškis karčiai taria mylimajai, kur kas jaunesnei už jį. 

Žvilgtelėjau į Nialą. Ji laikė ranką prie gerklės. 

Aidinčioje medinėje tyloje, kuri įsivyravo, vikaras stovėjo net 
nekrusteldamas, lyg būtų išskaptuotas iš juodo ir balto marmuro. 

Stebėjau kažką, ko kai kurie iš mūsų nesuprato. 

— Bravo! Bravo! 

Vikaras staiga ėmė ploti katučių, paskleisdamas aidžius griaus- 
tinio garsus. 

— Bravo! Šimtas trisdešimt aštuntasis sonetas, jei neklystu. Ir jei 
galima pareikšti savo kuklią nuomonę, tai nuostabiau deklamuoja- 
mo šio kūrinio dar nesu girdėjęs. 

Didžiuodamasis Rupertas net išsipūtė. 

Lauke debesis užslinko ant saulės. Jos auksinis spindulys aki- 
mirksniu išdilo, o kai šis dingo, mes vėl atvirtome keturiais papras- 


tais žmogeliais blankioje, dulkėtoje patalpoje. 

— Nuostabu, - tarė Rupertas, — salė nuostabiai tinka. 

Jis nušlubčiojo per sceną ir ėmė nerangiai ropštis siaurais laip- 
tais žemyn, išskėstais vienos rankos pirštais pasiramsčiuodamas į 
sieną. 

— Atsargiai! — perspėjo Niala, skubiai žengdama link jo. 

— Pasitrauk! — nuožmiai šis atšovė, — pats susitvarkysiu. 

Ji tiesiog sustingo, lyg jis būtų jai skėlęs antausį. 

— Niala mano, kad aš mažas vaikas, — nusijuokė jis, mėginda- 
mas tai nuleisti juokais. 

Sprendžiant iš kraugeriško žvilgsnio, Niala nemanė nieko pa- 


našaus. 


TREČIAS 


- 


a, ką gi! — trindamas rankas guviai tarė vikaras, tarsi 
= N nieko neįvyko. — Viskas nuspręsta. Nuo ko pradėsim? — 
Entuziastingai nužvelgė juos abu. 

— Manyčiau, reikia iškrauti furgoną, — atsakė Rupertas. — Ti- 
kriausiai, iki pasirodymo galime laikyti daiktus čia? 

— Ak, žinoma... žinoma, — patikino vikaras, — parapijos salėje 
saugu kaip namie. Gal net saugiau. 

— O dar reikės, kad kas prižiūrėtų furgoną... ir mums prireiks 
vietos pernakvoti keletą naktų. 

— Tuo pasirūpinsiu aš, — tarė vikaras, — ką nors sugalvosiu. Na, 
atsiraitokim rankoves ir imkimės darbo. Eikš, Flavija, brangute. 
Manau, rasime kur panaudoti ir tavo ypatingus talentus. 

Panaudoti mano ypatingus talentus? Aš tuo suabejojau — ne- 
bent reikėtų ką nors nusikalstamai nunuodyti, nes būtent tai mane 
domino labiausiai. 

Bet vis dėlto, kadangi nenorėjau iškart keliauti namo į Bukų 
giraitę, nutaisiau vikarui kuo įtikimiausią skaučių vadovės (pensi- 
ninkės) šypseną ir kartu su Rupertu ir Niala nusekiau paskui jį į 
šventorių. 

Kai Rupertas pravėrė užpakalines furgono duris, pirmąkart pa- 


sitaikė proga pamatyti, kaip atrodo keliaujančio artisto gyvenimas. 

Tamsus „Ostino“ interjeras buvo aklinai užpildytas ištisomis eilėmis 
lakuotų stalčių, tvarkingai suspaustų tarpusavyje iš viršaus, apačios 
ir šonų. Tarsi batų dėžės gerai prižiūrimose batsiuvio dirbtuvėse, 
kiekvienas iš jų buvo įstumiamas ir ištraukiamas atskirais bėgiais. 
Ant furgono grindų buvo suverstos didesnės dėželės — veikiau išsiųs- 
ti skirtos dėžės — su galuose įtaisytomis virvių rankenomis, už kurių 
buvo galima jas ištraukti ir nešti, kur reikia. 

— Rupertas pats viską sumeistravo, — išdidžiai paaiškino Nia- 
la, - stalčius, sulankstomą sceną, apšvietimo įrangą... Ir padarė pro- 
žektorius iš senų dažų skardinių, ar ne, Rupertai? 

Rupertas išsiblaškęs linktelėjo, traukdamas geležinių vamzdžių 
ryšulį. 

— Ir tai dar ne viskas. Jis supjaustė laidus, padarė butaforiją, 
nudažė dekoracijas, išdrožė lėles... Viską, išskyrus, aišku, širą. 

Ji parodė griozdišką juodą lagaminą odine rankena ir skylėtu 
šonu. 

— Kas ten viduje? Gyvūnas? 

Niala nusijuokė. 

— Dar geriau. Tai Ruperto džiaugsmas ir pasididžiavimas: ma- 
gnetinis savirašis. Atsisiuntė iš Amerikos. Kainavo nemažai, pati- 
kėk. Bet vis tiek pigiau, nei samdytis BBC orkestrą, kad grotų spek- 
taklio muziką! 

Pūkšėdamas Rupertas pradėjo traukti dėžes iš „Ostino“. Jo ran- 
kos dirbo kaip uosto kranai: pakelia, pasisuka... pakelia, pasisuka, 
kol galų gale beveik viskas atsidūrė krūvoje ant žolės. 

— Leiskite pagelbėti, — tarė vikaras, griebdamas virvinę ranke- 
ną viename juodo karsto formos lagamino gale, o Rupertas pakėlė 
kitą galą. Ant lagamino baltomis raidėmis buvo užrašyta „Gali- 


gantas.“ 

Niala ir aš zujome pirmyn atgal, pirmyn atgal, nešiodamos len- 
gvesnius daiktus ir smulkmenas, ir po pusvalandžio viskas buvo su- 
krauta parapijos salėje priešais sceną. 

— Puikiai padirbėjom! — tarė vikaras, valydamasis švarko ran- 
koves, — tikrai puikiai. Tai ką, šeštadienis tiks? Turiu galvoje pasiro- 
dymą. Pažiūrėkim... šiandien ketvirtadienis... išeitų, jums liks dar 
diena pasiruošti, užteks laiko ir suremontuoti furgoną. 

— Skamba neblogai, - atsakė Rupertas. Niala linktelėjo, nors jos 
niekas neklausė. 

— Vadinasi, šeštadienį. Paprašysiu Sintijos hektografu atspausti 
skelbimus. Rytoj ji galės nunešti juos į parduotuvę... Kelis prilipdys 
strateginėse vietose. Sintija šauniai tvarkosi su tokiais reikalais. 

Mėginant pavaizduoti Sintiją Ričardson, į galvą ateitų daug fra- 
zių, bet „šauniai tvarkosi“ niekaip neliptų; užtat tiktų „žmogėdra“. 

Juk būtent žiurkiasnukė Sintija kartą mane pričiupo pasistiebu- 
sią ant Šv. Tankredo altoriaus, kai Tėvo skustuvu krapščiau mėlyno- 
sios zaferos mėginį nuo viduramžių vitražo stiklo. Zafera yra negry- 
nas kobalto arseno junginys, susidarantis kaitinant, kurį viduram- 
žių amatininkai naudojo piešdami ant stiklo, o aš netvėriau savame 
kailyje ištyrinėti savo laboratorijoje ir nustatyti, kaip jo gaminto- 
jams sekėsi esminis dalykas — išvalyti iš jo geležies priemaišas. 

Sintija tąsyk mane sugriebė, pargriovė ir čia pat iškaršė kailį, 
bet man pasirodė nesąžininga tam panaudoti po ranka pasitaikiusį 
„Senovinių ir šiuolaikinių giesmių“ (standartinio leidimo) tomą. 

— Tavo poelgis, Flavija, nevertas pagyrimo, — tarė Tėvas, kai 
pranešiau jam apie šį įžeidimą, — juk sugadinai puikiausią „Ihiers- 
Issard“ įgaubto galandinimo skustuvą. 

Vis dėlto turiu pripažinti, kad Sintija yra puiki organizatorė, 


bet tokie pat buvo ir prievaizdai su bizūnais, prižiūrėję piramidžių 

statybas. Tai jau tikrai, jeigu kas ir būtų sugebėjęs per tris dienas 
nuo vieno galo iki kito išklijuoti Bišop Leisį skelbimais, tai tik Sin- 
tija Ričardson. 

— Pala! - sušuko vikaras, - man šovė gera mintis! Sakykit, ką 
manot. Kodėl nesurengus dviejų pasirodymų? Tikrai nesakau, kad 
esu lėlių teatro ekspertas (nes nežinau, kas įmanoma, o kas ne, ir 
taip toliau), bet kodėl nesurengus vaikams skirto pasirodymo šešta- 
dienio popietę, o šeštadienį vakare — dar vieno, kai galės apsilankyti 
daugiau suaugusiųjų? 

Rupertas iš pradžių neatsakė, tik stovėdamas trynė smakrą. 
Ner aš iškart supratau, kad du pasirodymai padvigubins bilietų ka- 
sos įplaukas. 

— Ką gi, - galiausiai ištarė, — tikriausiai. Tačiau abu kartus rei- 
kės rodyti tą pačią programą... 

— Puiku! — sušuko vikaras, — o kokia ji bus... toji programa? 

— Iš pradžių parodysim trumpą muzikinį numerį, — paaiškino 
Rupertas, — tai naujas numeris, kurį dar rengiu. Jo dar niekas ne- 
matė, todėl bus gera proga išbandyti. Tada bus „Džekas ir pupos 
stiebas“. Visi visada rėkia, kad rodyčiau „Džeką ir pupos stiebą,, tiek 
jauni, tiek seni. Klasika. Labai populiaru. 

— Nuostabu! — tarė vikaras. Išsitraukęs iš vidinės kišenės su- 
lankstytą popieriaus lapą ir pieštuko galiuką, jis pakeverzojo kelis 
žodžius. 

— Kaip jums atrodo? - paklausė, baigęs rašyti iškilmingu užrai- 


tu, o tada patenkintu veidu garsiai perskaitė, ką parašęs: 
TIESIAI Iš LONDONO! 


— Tikiuosi, atleisite, kad trupučiuką sumelavau ir dar parašiau šauk- 
tuką, — sukuždėjo Nialai. 

PORSONO LĖLĖS 


(VALDOMOS GARSIOJO RUPERTO PORSONO, 
KURĮ RODO PER BBC TELEVIZIJĄ) 


PROGRAMA 


I. MUZIKOS INTERLIUDIJA 
II. DŽEKAS IR PUPOS STIEBAS 


(PIRMĄKART PRISTATOMAS SCENOJE,; 
PASTARASIS LAIKOMAS VISUOTINAI POPULIARIU TARP JAUNIMO IR SENIMO.) 


ŠEŠTADIENĮ, liepos 22-ąją, 1950, 
Šv. Tankredo parapijos salėje, Bišop Leisyje. 


PASIRODYMAI LYGIAI 2:00 IR 7:00 PO PIETŲ! 


— Kitaip jie paprasčiausiai užsuks kada panorėję, — pridūrė. — Pa- 
prašysiu Sintijos brūkštelti piešinuką — besilankstantį žmogeliuką 
su virvelėmis, kurį įdėsime skelbimo viršuje. Ji yra nepaprastai ta- 
lentinga menininkė, žinote, nors jai ir nepasitaikė tiek progų, kiek 
norėtųsi, kad galėtų pasireikšti... Oi, oi, nuklydau į lankas. Geriau 
lekiu tvarkyt reikalų telefonu. 

Tai taręs, išskubėjo. 

— Keistas seniokas, — tarė Rupertas. 

— Jis geras, — pasakiau jam, — tik jo gyvenimas liūdnas... 

— Ak, - tarė Rupertas, - suprantu, ką turi omenyje. Laidotuvės 
ir panašiai. 

— Taip, — tariau, — laidotuvės ir panašiai. 

Bet aš turėjau galvoje Sintiją. 

— Kur maitinimas? — staiga paklausė Rupertas. 

Akimirką pasimečiau. Turbūt atrodžiau tikra besmegenė. 

— Maitinimas, — pakartojo šis, — srovė. Elektros skydinė. Tik 


spėju, kad tu nežinai, kur ji yra, ar ne? 

Tačiau aš žinojau. Tik prieš kelias savaites mane prievarta užver- 
bavo stovėti už scenos su ponia Viti ir padėti perjunginėti masyvius 
senovinės apšvietimo kontrolės svertus, o tuo metu jos pirmaklasiai 
baleto mokiniai kliuvinėjo už lentų, repetuodami „Auksinius saulės 
obuolius“, kurių metu Pomona (vaidino Deirdrė Skidmor, apsigau- 
busi tinkleliu nuo vabzdžių) piršosi besipriešinančiam Hajesui (vai- 
dino išraudęs Džeraldas Plankeras, mūvintis aptemptas pėdkelnes, 
sukirptas iš žieminių apatinių kelnių), dovanodama jam kuo įvai- 
riausių popierinių vaisių. 

— Scenos dešinėje, — paaiškinau, — už juodų pirmųjų kulisų 
užuolaidų. 

Rupertas kartą kitą sumirksėjo, sviedė dygų žvilgsnį ir užbarš- 
kėjo siauraisiais laiptais atgal ant scenos. Kelias akimirkas klausė- 
mės, kaip šis murma po nosimi, garsiai darinėdamas metalinius 
skydelius ir junginėdamas jungiklius. 

— Nekreipk dėmesio, - sušnabždėjo Niala, - nuo tos akimirkos, 
kai paskiriamas pasirodymo laikas, iki kol nusileidžia uždanga, jis 
aikštingas kaip katinas. Po to paprastai jis vėl nusiramina. 

Kol Rupertas krapštėsi su elektra, Niala pradėjo atrišinėti lygių 
medinių kuolų ryšulius, tvirtai suveržtus odiniais diržais. 

— Scena, — paaiškino, — tvirtinama varžtais ir sparnuoto- 
mis veržlėmis. Rupertas pats ją suprojektavo ir pagamino. Saugok 
pirštus. 

Mat priėjau padėti jai tvarkytis su ilgesniais kuolais. 

— Viską galiu pati, ačiū, — tarė ji, — esu tai dariusi šimtą kar- 
tų — moku tiksliai iki smulkmenų. Dviejų žmonių reikia tik pakelti 
grindis. 

Už manęs pasigirdo šnarėjimas, ir aš atsisukau. Ten stovėjo vi- 


karas, nutaisęs ne itin laimingą veidą. 

— Deja, prastos naujienos, — pranešė, — ponia Arčer sako, kad 
Bertas išvažiavo į kursus Londone ir iki rytdienos negrįš, o Karvelidės 
fermoje, kur tikėjausi jus apgyvendinti, niekas neatsiliepia. Bet ponia 
I. ne visada atsiliepia telefonu, kai būna namuose viena. Šeštadienį ji 
atneš kiaušinių, bet tada gali būti vėloka. Žinoma, pasiūlyčiau apsi- 
stoti vikariate, bet Sintija man griežtokai priminė, kad kaip tik dabar 
mes perdažome svečių kambarius: lovos išardytos ir sukrautos korido- 
riuose, laiptinės užgriozdintos spintomis ir taip toliau. Pasiutimas. 

— Nesikrimskite, vikare, - nuo scenos tarė Rupertas. 

Net pašokau. Buvau pamiršusi, kad jis kažkur ten. 

— Įsikursime čia, šventoriuje. Furgone turime gerą palapinę su 
vilnoniais kilimais ir guminiu pagrindu, nedidelį primusą ir pupų 
konservų pusryčiams. Įsitaisysime jaukiai kaip blusos antklodėje. 

— Na, - tarė vikaras, — jeigu tai priklausytų vien nuo manęs, 
tai aš... 

— Ak, - pasakė Rupertas, iškeldamas pirštą, — žinau, ką galvo- 
jate: negalim leisti klajokliams kurtis stovyklos tarp kapų. Reikia 
gerbti brangiuosius velionius ir taip toliau. 

— Na, - tarė vikaras, — gal ir yra truputėlis tiesos, bet... 

— Mes įsikursime neužimtame kampe, ar ne? Taip nieko neiš- 
niekinsime. Ir jau ne pirmas kartas, kai nakvosime šventoriuje, ar 
ne, Niala? 

Niala truputį nuraudo ir susidomėjo kažin kuo ant grindų. 

— Manyčiau, susitarėm, — tarė vikaras. - Nelabai yra iš ko rink- 
tis, ar ne? Be to, juk tik vienai nakčiai. Kas čia bloga? 

— O kad tave! - žvilgtelėjo į laikrodį. — Na ir tempus fugit! Iškil- 
mingai pažadėjau Sintijai, kad iškart pargrįšiu. Mat ji ruošia anks- 
tyvą vakarienę. Mes visada ketvirtadieniais anksti vakarieniaujame, 


nes būna choro repeticijos. Pakviesčiau jus pasivaišinti, bet... 

— Nieko panašaus, - įsiterpė Rupertas, — jau pakankamai šian- 
dien užsikorėm jums ant sprando, vikare. Be to, jei norit — netikė- 
kit, bet Niala moka meistriškai iškepti kiaušinienę su kiauliena ant 
šventoriaus laužo. Puotausime kaip Korsikos banditai ir miegosime 
kaip lavonai. 

Niala įtartinai atsargiai prisėdo ant uždarytos dėžės, ir aš su- 
pratau, kad ji visiškai išsekusi. Tamsūs ratilai aplink akis pasirodė 
staigiai lyg audros debesys, užstoję mėnulį. 

Vikaras pasitrynė smakrą. 

— Flavija, brangute, - kreipėsi jis, - man šovė puiki mintis. Gal 
tu galėtum ryt prisistatyti kuo anksčiau ryte ir padėti jiems? Esu 
įsitikinęs, kad Porsono lėlės bus dėkingos už uolios asistentės pas- 
laugas. 

— Man rytoj reikės lankyti ligonius ir atsiskyrėlius, taip pat 
susitikti su altoriaus patarnautojais, — pridūrė jis. — Tu galėtum 
pabūti mano /ocum tenens, kaip sakoma. Aprodysi mūsų svečiams 
parapiją, reiškia, be to, pabūsi jiems visų galų meistre ir padirbėsi 
pastumdėle. 

— Mielai, — tariau, nepastebimai tūpteldama. 

Bent jau Niala už tai atsidėkojo šypsena. 

Šventoriaus gale susiradau Gledis, savo dviratį aukštoje žolėje 
ir netrukus skriejau saulės nutviekstomis gatvelėmis namo į Bukų 


giraitę. 


KETVIRTAS 


veiki visi, — tariau Filės nugarai, nepastebimai įslinkusi į 
-— S svetainę. 

Neatsigręždama nuo veidrodžio, priešais kurį apžiūrinėjo save, 
Filė žvilgtelėjo į mano atvaizdą stikle, susiraukšlėjusiame nuo senu- 
mo. 

— Dabar tai jau prisidirbai, - pareiškė. - Tėvas visą dieną tavęs 
ieško. Ką tik baigė telefonu kalbėtis su kaimo konstebliu Linetu. 
Tiesa, atrodė kiek nusivylęs, kai išgirdo, kad ančių tvenkinyje nera- 
do tavo išmirkusio lavonėlio. 

— Kodėl manai, kad nerado? - gudriai paklausiau. - Kodėl ma- 
nai, kad aš nesu vaiduoklis, grįžęs tau vaidentis iki mirties? 

— Nes tavo batas atsirišęs ir nosis varva, — įsiterpė Dafi, pakel- 
dama akis nuo knygos. Tai buvo „Amžinasis gintaras“, o skaitė ją 
jau antrą kartą. 

— Apie ką ji? — paklausiau, kai skaitė pirmą sykį. 

— Apie muses sakuose, — atsakė, gudriai nusišypsodama, o aš 
mintyse pasižymėjau, kad reikia ją įtraukti į skaitymo sąrašą. Die- 
vinu knygas apie gamtos mokslus. 

— Nesiruošiat paklausti, kur buvau? — tariau aš. 


Mirtinai nekantravau papasakoti joms apie Porsono lėles ir apie 


Nialą. 

— Ne, - atsakė Filė, pirštu čiupinėdama smakrą, ir palinko ap- 
žiūrėti save iš arčiau, — niekam nė gramo neįdomu, ką tu veiki. Tu 
kaip nereikalingas šuo. 

— Aš nesu nereikalinga, — paprieštaravau. 

— Ot ir esi! — nusikvatojo, — nurodyk bent vieną žmogų šiuose 
namuose, kuriam tavęs reikia, duosiu tau ginėją. Nagi — nurodyk 
bent vieną. 

— Harieta! — tariau. — Harietai buvau reikalinga, kitaip ji nebū- 
tų manęs gimdžiusi. 

Filė atsisuko ir nusispjovė ant grindų. Tikrai nusispjovė! 

— Tavo žiniai, Brisiau, iškart po tavo gimimo Harieta psichiškai 
nugrimzdo į pelkę. 

— Cha! - atsakiau, - pakliuvai! Sakei, kad aš įvaikinta. 

Tikrai. Kai tik Dafi ir Filė norėdavo išvesti mane iš kantrybės, 
tvirtindavo tą patį. 

— Ir esi, — tarė ji, - Tėvas ir Harieta susitarė tave įvaikinti dar 
prieš tau gimstant. Bet kai atėjo laikas ir biologinė motina tave pa- 
gimdė, per klaidą tave atidavė kažkam kitam — atrodo, kažkokiai 
porai rytų Kento grafystėje. Deja, jie tave grąžino. Sako, tai buvęs 
pirmas kartas dviejų šimtų metų pamestinukų ligoninės istorijoje, 
kai kažkas grąžino kūdikį, nes jis jiems nepatiko. 

— Harietai tu irgi nepatikai, kai ši parsivežė tave namo, bet po- 
pieriai jau buvo pasirašyti ir valdytojų taryba atsisakė atsiimti tave 
antrą kartą. Niekad nepamiršiu tos dienos, kuomet persirengimo 
kambaryje išgirdau Harietą sakant Tėvui, jog niekada nepamils to- 
kios žiurkiaveidės zirzlės. Bet ką ji galėjo padaryti? 

— O ji pasielgė taip, kaip tokiomis aplinkybėmis pasielgtų kiek- 
viena normali moteris: nugrimzdo į gilaus nerimo būseną ir, turbūt, 


niekada iš jos neišsikapstė. Ji tebebuvo jos apimta, kai nukrito (o gal 

nušoko?) nuo to kalno Tibete. Tėvas iki šiol dėl to kaltina tave, tu 
juk supranti? 

Kambarys pasidarė šaltas kaip ledas, ir aš staiga nutirpau nuo 
galvos iki kojų. Pravėriau būrną atsikirsti, bet mano liežuvis sume- 
dėjo ir susitraukė į susisukusį odos gabalėlį. Iš akių pasipylė karštos 
ašaros, sprukau iš kambario. 

Parodysiu tai sumautai kiaulei Filei, ką sugebu. Susuksiu ją į 
tokį mazgą, kad teks samdyti jūreivį, kad atnarpliotų prieš jos lai- 
dotuves. 

Brazilijoje auga toks medis, Carica digitata, kurį vietiniai vadi- 
na chamburu. Jie tiki, kad jis yra toks mirtinas nuodas, jog užtenka 
vien pernakvoti po jo šakomis — pirmiausia tave išvers pūliuojančio- 
mis votimis, o tada anksčiau ar vėliau mirsi kankinama mirtimi. 

Tačiau Filės laimė, kad Carica digitata neauga Anglijoje. Užtat 
mano laimei auga kvailio petražolė, dar žinoma kaip nuodingoji 
mauda. Tiesą sakant, žinojau Sytono pievoje vos už dešimties mi- 
nučių nuo Bukų giraitės įdubusį pelkėtą kampą, kur jis kaip tik tuo 
metu augo. Galėjau sulakstyti ten ir atgal iki vakarienės. 

Neseniai atnaujinau savo užrašus apie koniiną, aktyviąją to au- 
galo medžiagą. Galėčiau jį išgauti distiliuodama su bet kokiu po 
ranka pasitaikiusiu šarmu — galbūt su trupučiu natrio bikarbonato, 
kurį laikiau laboratorijoje po ranka, kad galėčiau apsisaugoti nuo 
ponios Mulet kulinarinių ekscesų. Tada šaldydama rekristalizaci- 
jos būdu pašalinčiau vaivorykštinius silpnesnio konhidrino žvynus. 
Gautas beveik grynas koniinas būtų nuostabiai nejuntamo kvapo, 
ir užtektų mažiau nei pusės lašo šio riebaus junginio, kad suvesčiau 
senas sąskaitas. 

Nerimas, vėmimas, konvulsijos, putos, siaubingi spazmai — skai- 


čiuodama svarbiausius momentus, lenkiau pirštus. 

Pašventinas cianidas, 
super greitas arsenas 

bet kaip keliauja 

į sriubą. 

Užgesinkite gedulo lempas, 
Teatneša karsto vinis, 
Menki juokai su 

Flavija de Liuka! 


Žodžiai aidėdami grįžo, atsimušę nuo aukštų dažytų prieškambario 
lubų ir nuo tamsių medžiu apkaltų sienų viršutiniuose koridoriuose. 
Nepaisant, kad jame nebuvo paminėta nuodingoji mauda, šis eilė- 
raštukas, kurį buvau sukūrusi visai kitokia proga, kuo puikiausiai 
išreiškė mano jausmus. 

Juodomis ir baltomis plytelėmis ir aukštyn lenktais laiptais nu- 
bėgau į rytinį namo priestatą. „Taro“ priestatas, kaip mes jį vadino- 
me, gavo savo vardą iš Tarkino de Liukos, vieno iš senųjų Harietos 
dėdžių, kurie prieš mus gyveno Bukų giraitėje. Dėdė Taras didžiąją 
savo gyvenimo dalį praleido užsirakinęs didingoje Viktorijos lai- 
kų chemijos laboratorijoje pietrytiniame namo kampe, tirdamas 
„visatos trupinius“, kaip jis parašė viename iš daugelio laiškų serui 
Džeimsui Džinsui, „Dinaminės dujų teorijos“ autoriui. 

Tiesiai po laboratorija, Ilgajame koridoriuje, kabo aliejiniais da- 
žais tapytas dėdės Taro portretas. Jis žiūri, pakėlęs akis nuo mikros- 
kopo, suspaudęs lūpas ir suraukęs kaktą, tarytum kažkas, nešinas 
molbertu, palete ir dažų dėže, storžieviškai įsibrovė kaip tik tada, 
kai jis buvo beatrandąs deLiukijaus elementą. 

— Dink iš čia, — akivaizdžiai sako jo išraiška, — dink ir palik 


Mane ramybėj! 

Tas ir dingo, o paskui galiausiai dingo ir dėdė Taras. 

Laboratorija ir viskas, kas joje buvo, jau daugelį metų priklausė 
man. Čia niekas niekada nesilankydavo - ir labai gerai. 

Kai įkišau ranką į kišenę ir išsitraukiau raktą, ant grindų nu- 
plazdėjo kažkas baltas. Tai buvo nosinaitė, kurią šventoriuje buvau 
paskolinusi Nialai — ji tebebuvo drėgnoka. 

Mintyse iškilo Nialos vaizdas, kaip ji atrodė, kai pirmąkart ją 
pamačiau, kai ji gulėjo įsikniaubusi į sudilusį antkapį, jos plaukai 
buvo pasklidę kaip raudona jūra, o karštos ašaros krito į dulkes. 

Staiga viskas stojo į vietas lyg spynos mechanizmo dalys. Ži- 
noma! 

Kerštas palauks. 

Nuo Filės makiažo stalelio nukniauktomis žirklutėmis odelėms 
aplink nagus karpyti iš lininės nosinaitės išsikirpau keturis drėgnus 
diskus, atsargiai, kad išvengčiau žolės dėmių, kur pati buvau išžalia- 
vusi. Kirpau tik tas dalis, kurios buvo įstrižai priešais šias dėmes, — 
vietas, į kurias priverkė Niala. 

Tuos diskus sukišau (pincetu) į mėgintuvėlį, į kurį po to įleidau 
trijų procentų sulfosalicilo rūgšties tirpalo, kad išsiskirtų baltymai. 
Tai buvo vadinamasis Erlicho testas. 

Dirbdama mėgavausi mintimi apie didįjį Aleksandrą Flemin- 
gą, kuris taip nepaprastai pakeitė pasaulį, netyčia nusičiaudėjęs į 
Petri lėkštelę. Toks mokslo metodas man buvo itin prie širdies. Galų 
gale, kas galėtų duoti garbės žodį, kad niekada neteko nusičiaudėti 
į bakterijų kultūrą? Taip juk gali nutikti kiekvienam. Ir man taip 
yra buvę. 

Po to, kai nusičiaudėjo, pats pastabiausias Flemingas pastebėjo, 
kad indelyje bakterijos traukiasi, lyg išsigandusios jo gleivių purslų 


lašelių. Netrukus jis išskyrė tam tikrą baltymą, esantį snargliuose, 

kurio bakterijos bijo panašiai kaip plėšikai bijotų apsiputojusio šuns. 
Pavadino jį lisozimu, ir būtent šios medžiagos aš dabar ieškojau. 

Laimė, net vidurvasarį Bukų giraitės protėvių dvare buvo šalta 
ir drėgna lyg kape. Nepaisant šildymo sistemos, kurią bekariaudami 
broliai iš piktumo įrengė tik vakariniame priestate, nes namas buvo 
politiškai susiskaldęs, kambario temperatūra rytiniame priestate, ku- 
riame buvo mano laboratorija, niekada nepakildavo aukščiau nei iki 
šešiasdešimt laipsnių Farenheito, taigi labai pasisekė, nes kaip tik to- 
kioje temperatūroje išsiskiria lisozimas, įdėjus sulfosalicilo rūgšties. 

Apimta ekstazės stebėjau, kaip pradėjo formuotis kristalų plė- 
velė, o jų balti dribsniai ėmė švelniai leistis žemyn, tarsi mėgintuvė- 
lyje atėjo žiema. 

Po to uždegiau Bunzeno degiklį ir atsargiai įkaitinau menzū- 
rą su vandeniu iki septyniasdešimt laipsnių. Užtruko neilgai. Kai 
termometras parodė, kad viskas paruošta, įmerkiau mėgintuvėlio 
dugną į šiltą vonelę ir švelniai pasukiojau. 

Kai ką tik susiformavusios nuosėdos ėmė tirpti, aiktelėjau iš 
džiaugsmo. 

— Flavija, — laboratoriją pasiekė tolimas Tėvo balsas. Atkeliavęs 
iš priekinio vestibiulio, pakilęs lenktaisiais laiptais, įsiskverbęs į ryti- 
nį priestatą ir ilgu koridoriumi atvingiavęs į patį piečiausią jo tašką, 
įsismelkė pro mano uždarytas duris visai išsikvėpęs, toks menkas, 
tarsi būtų pasiekęs Angliją iš tolimiausios Šiaurės. 


— Vakarienė, — pasigirdo jo šūksnis. 


— Kaip veda iš kantrybės, — tarė Tėvas. 

Mes sėdėjome aplink ilgą valgomojo stalą, Tėvas tolimajame 
gale, Dafi ir Filė šonuose, o aš pačiame tolimiausiame taške, Horno 
iškyšulyje. 

— Kaip veda iš kantrybės, — pakartojo jis, — kai turi sėdėti ir 
klausytis dukters prisipažinimo, kad ji pabėgo, pasisavinusi mano 
odekoloną kažkokiam sumautam chemijos eksperimentui. 

Nesvarbu, ar aš neigdavau tokius dalykus, ar pripažindavau 
kaltę, Tėvą tai erzino vienodai. Laimėti neįmanoma. Pasimokiau, 
kad geriau paprasčiausiai tylėti. 

— Velnias, Flavija, aš tą sumautą marmalą ką tik nusipirkau. 
Juk negaliu, kai taip karšta, važiuoti į Londoną dvokdamas kaip 
sugedusi kiaulės mentė, ar ne? 

"Tėvas tampa labai iškalbingas, kai pyksta. Nukniaukiau bu- 
teliuką „Roger 8 Gallet“ kvepalų ir pripildžiau juo pulverizatorių, 
kuriuo man reikėjo išpurkšti namus po įspūdingai nepasisekusio 
eksperimento, susijusio su vandenilio sulfidu. 

Papurčiau galvą. 

— Atsiprašau, — tariau, nutaisiusi susigėdusį veidą ir tapšno- 
dama akį nosinaite, — nupirkčiau naują buteliuką, bet neturiu pi- 
nigų. 

Filė tylėdama spoksojo į mane iš kito stalo galo kupinu panie- 
kos žvilgsniu, lyg būčiau skardinė antis šaudykloje. Dafi tebebuvo 
įrėmusi nosį į Virdžinijos Vult knygą. 

— Bet galėčiau tau pagaminti, — gyvai pasiūliau, — ten juk nieko 
ypatingo, tik etanolis, citrusiniai aliejai ir sodo augalai. Paprašysiu 
Dogerio, kad paskintų rozmarino ir levandų, o apelsinų, citrinų ir 
laimų gausiu iš ponios Mulet... 

— Nieko panašaus, panele Elavija, — pareiškė ponia Mulet, įsi- 
verždama į kambarį, ji atidarė duris plataus klubo smūgiu ir nutren- 
kė ant stalo didžiulį padėklą. 

— Oi, ne! — išgirdau, kaip Dafi sukuždėjo Filei. — Ir vėl „Svir- 
dulys“. 

„Svirduliu“ mes vadinome pačios ponios Mulet sukurtą de- 
sertą, kuris, kiek galėjome atpažinti, buvo pagamintas iš kažkokių 
gumulėliais sušokusių žalių drebučių, įvilktų lyg dešrelės, užlietas 
dviguba Devono kremo porcija ir papuoštas mėtų šakelėmis bei 
kitomis daržovių atliekomis. Jis drybsojo, kartkartėmis nepado- 
riai suvirpėdamas, lyg koks didžiulis bjaurus daržo šliužas. Net 
sudrebėjau. 

— Skanumėlis, — tarė Tėvas, - koks skanumėlis. 

Jis kalbėjo ironiškai, bet ponios Mulet antenos nesugebėjo pri- 
imti sarkazmo. 

— Žinojau, kad jums patiks, — tarė ji, — dar šį rytą sakiau savo 
Alfui: „Pulkininkas ir jo mergaitės jau seniai neragavo mano pui- 
kiųjų drebučių. Jie visad ką nors pasako apie mano drebučius (tikra 
teisybė) ir aš labai mielai juos gaminu savo brangučiams.“ 

Ji kalbėjo apie savo darbdavius kaip apie kokius žvėrelius. 

Filė išleido garsą, kokį galėtum išgirsti iš kenčiančio „Karalie- 
nės Marijos“ keleivio, persisvėrusio per turėklus, kai ši plaukia per 
Šiaurės Atlantą lapkričio mėnesį. 

— Žiūrėk, kad viską suvalgytum, brangute, — nesutriko ponia 
Mulet, - labai sveika. 

Tai tarusi prašapo. 

Tėvas įsistebeilijo į mane tuo savo žvilgsniu. Nors prie stalo, 
kaip įprasta, buvo atsinešęs paskutinį „Londono filatelisto“ numerį, 
kol kas jo net neatsivertė. Tėvas visad labai entuziastingai, kaip pa- 
siutęs, kolekcionavo pašto ženklus, ir visą gyvenimą padidinamuoju 
stiklu uoliai apžiūrinėjo nesibaigiantį mažų spalvotų galvų ir vaiz- 
dingų peizažų srautą. Bet dabar jis į pašto ženklus nežiūrėjo — ste- 
beilijo į mane. Tai buvo negeras ženklas. 


— Kur buvai visą dieną? — paklausė. 

— Bažnyčioje, — atsakiau skubiai, santūriai ir, tikiuosi, truputį 
dievobaimingai. Esu tokių nukreipiamųjų plepalų meistrė. 

— Bažnyčioje? — perklausė jis. Atrodė kiek nustebęs. - Kodėl? 

— Padėjau vienai moteriai, - atsakiau, - jos furgonas sugedo. 

— Ak, — tarė jis, teikdamasis vos vos šyptelėti, — o tu kaip tik 
pasipainiojai ir pasiūlei savo, automobilių meistrės, paslaugas. 

Dafi šyptelėjo į knygą, supratau, kad ji klausosi ir mėgauja- 
si mano pažeminimu. Tačiau Filė, šaunuolė, liko susidomėjusi tik 
savo nagais, kuriuos poliravo balta šilkine palaidinuke. 

— Ji keliauja su lėlių teatru, — paaiškinau. — Vikaras jų paprašė, tai 
yra, paprašė Ruperto Porsono ir Nialos, toks jos vardas, kad jie šeštadie- 
nį surengtų pasirodymą parapijos salėje, ir jis nori, kad aš padėčiau. 

Tėvas truputį nurimo. Vikaras yra vienas iš nedaugelio jo drau- 
gų Bišop Leisyje, tad kažin ar jis atsisakys man leisti padėti. 

— Rupertą rodo per televiziją, — pridūriau, — tiesą sakant, jis 
garsenybė. 

— Tik ne mano kompanijoje, — tarė Tėvas, žvilgtelėjęs į savo 
rankinį laikrodį ir atstumdamas kėdę nuo stalo. 

— Aštunta valanda, — tarė jis, — ketvirtadienis. 

Jam neteko nieko aiškinti. Be žodžių Daf, Filė ir aš pakilome 
ir pareigingai pasukome į svetainę netvarkinga vorele. 

Ketvirtadienio vakarai Bukų giraitėje būdavo Belaidės naktys. 
Tėvas neseniai paskelbė, kad mums, šeimai, reikia daugiau laiko 
praleisti drauge, todėl Belaidės naktys buvo skirtos papildyti seriją 
privalomųjų periodiškų paskaitų, kurios vykdavo trečiadieniais. Šią 
savaitę buvo numatyta atlikti pasakiškąją Liudvigo van Bethoveno 
Penktąją simfoniją. Kai norėdavau paerzinti Filę, vadindavau jį „La- 
riu . Prisimenu, ji mums kartą sakė, kad ant originaliai atspausdin- 


tų natų buvo nurodytas Bethoveno vardas „Luji“. 

„Luji Bethovenas“ man skambėjo kaip kokio antro plano gangs- 
terio vardas Edvardo G. Robinsono filme. Tokio veikėjo veidas būtų 
išblyškęs, raupuotas, baisiai trūkčiotų, o dar jis smuiko futliare ne- 
šiotųsi Tompsono automatą. 

Kai ji repetuodama grodavo pianinu, kartais užsukdavau į 
kambarį ir užkimusiu gangsterio balsu suurgzdavau: „Pagrok tą 
Mėnulio snarktą, kur parašė Lujis B“ Akimirksniu man tekdavo 
raityt kulnus, nes Filė puldavo mane vytis, o lapai su natomis nu- 
čiuoždavo ant kilimo. 

Dabar Filė energingai įsitaisė ant ilgosios sofos, meniškai atsi- 
gulė visu ūgiu, tarsi kino žvaigždė. Dafi šonu nugriuvo ant minkšto 
fotelio ir nukorė kojas nuo ranktūrio. 

Tėvas įjungė belaidį radijo aparatą ir ištiesęs nugarą kaip mietą 
atsisėdo ant paprastos medinės kėdės. Kol kaito vožtuvai, aš persi- 
verčiau kūlio ant kilimo, rankomis perėjau per kambarį, nusileidusi 
atsisėdau ir Budos poza sukryžiavau kojas, nutaisiusi, tikiuosi, pa- 
slaptingą veido miną. 

Tėvas perliejo mane deginamu žvilgsniu, bet kadangi programa 
jau prasidėjo, nusprendė nieko nesakyti. 

Kai pranešėjas perskaitė ilgą nuobodžią įžangą, kuri užsitęsė, 
atrodytų, net iki kito amžiaus, pagaliau prasidėjo Penktoji simfo- 
nija. 

Da-da-da-DA. 

Pasirėmiau smakrą rankomis, atsirėmiau alkūnėms į kelius ir 
atsidaviau muzikai. 

Tėvas mums buvo sakęs, kad svarbiausia padorios moters išsi- 
lavinimo dalis yra muzikos supratimas. Tiksliai taip ir pasakė, o aš 
Supratau, kad būna muzika, tinkama medituoti, muzika, tinkama 


rašyti, ir muzika, skirta atsipalaiduoti. 

Primerkusi akis, atsukau veidą į langus. Iš savo vietos ant grin- 
dų mačiau abu terasos galus, atsispindinčius pravirų prancūziškųjų 
durų stikluose. Ir jeigu akys man nemelavo, ten kažkas sujudėjo: 
lauke priešais langus prastinko tamsi figūra. 

Tačiau neišdrįsau pašokti ir pasižiūrėti. Tėvas reikalavo, kad 
klausytumės atidžiai. Jeigu išdrįstum nors pirštelį krustelėti, jis iš- 
kart nutaisytų įniršusį žvilgsnį ir kaltinamai baksteltų pirštu že- 
myn. 

Trupučiuką pasilenkusi pamačiau, kad po rožių krūmais ant 
suoliuko ką tik atsisėdo visiškai juodai apsirengęs vyriškis. Jis atsi- 
lošė užsimerkęs ir klausėsi muzikos, sklindančios pro praviras duris. 
Tai buvo Dogeris. 

Dogeris buvo Tėvo Žmogus iš didžiosios „Ž“: sodininkas, vai- 
ruotojas, liokajus, dvaro tvarkytojas ir visų galų meistras. Jau sakiau, 
jis dirbo visus darbus. 

Dogerio karo belaisvio patyrimas kažką jo viduje sulaužė: kaž- 
ką, kas kartais neįtikėtinu nuožmumu perplėšdavo ir sudraskydavo 
jo smegenis lyg alkanas žvėris ir palikdavo iš jo tik virpančias nuo- 
laužas. 

Ber šįvakar jis buvo ramus. Šįvakar, rengdamasis klausytis sim- 
fonijos, jis apsivilko juodą kostiumą ir pasirišo kažką panašaus į 
pulko kaklaraištį, o batus nusišveitė iki veidrodinio blizgesio. Ne- 
judėdamas sėdėjo ant suoliuko po rožėmis, užmerkęs akis, pakėlęs 
veidą aukštyn tarsi laimingas koptų šventasis, kokį buvo tekę ma- 
tyti „Kaimo gyvenimo“ meno puslapiuose, o jo baltų plaukų kupe- 
tą iš nugaros apšvietė nežemiškas besileidžiančios saulės spindulys. 
Smagu, kad jis ten. 

Patenkinta pasirąžiau ir sutelkiau dėmesį į Berhoveną ir jo ga- 


lingąją Penktąją. 

Nors Bethovenas buvo didis muzikas ir magiškų simfonijų kū- 
rėjas, deja jam dažnai tiesiog beviltiškai nesisekė parašyti jų pabai- 
gų. Penktoji —- puikus to pavyzdys. 

Prisiminiau, kad šios simfonijos pabaiga, a//egro dalis, buvo 
kaip tik vienas iš tų kartų, kai Berhovenas paprasčiausiai negalėjo 
rasti išjungimo mygtuko. 

Dum... dum... dum-dum-dum, nuskambėdavo, ir jau atrodyda- 
vo, kad baigėsi. 

Bet ne: 

Dum, da, dum, da, dum, da, dum, da, dum, da, dum — DA 
dum. 

Jau norėdavau atsistoti ir pasirąžyti patenkinta, kad išklausiau 
tokį puikų kūrinį, ir staiga: 

DA dum. DA dum. DA dum. Ir taip toliau. DA dum. 

Tarytum prie piršto prilipo gabalėlis musgaudžio, kurio nie- 
kaip nesiseka atsikratyti. Bjaurybė įsikibo kaip moliuskas. 

Prisiminiau girdėjusi, kad Bethoveno simfonijos kartais gauda- 
vo vardą: Eroica, Pastorale ir taip toliau. Šią reikėjo pavadinti „Vam- 
pyre , nes ji niekaip nesugebėjo atsigulti ir numirti. 

Bet jei nekreipsime dėmesio į lipnią pabaigą, Penktoji man la- 
bai patiko, o labiausiai man patiko tai, kad ją laikiau „bėgimo mu- 
zika“, 

Įsivaizdavau, kaip ištiesiu rankas ir šiltoje saulėkaitoje pasileidžiu 
lėkti nuo Gudžerio kalvos, nardau plačiais zigzagais, kasytės plas- 
noja vėjyje man už nugaros, o aš iš visų plaučių bliaunu Penktąją. 

Malonią svajonę nutraukė Tėvo balsas. 

— Dabar prasidės antroji dalis, andante con moto, — garsiai tarė 
jis. Tėvas visad ištardavo dalių pavadinimus tokiu balsu, kuris ge- 


iau skambėtų per pratybas, o ne svetainėje. — Reiškia „žingsniuo- 

jant, judant“, — pridūrė, atsilošdamas savo kėdėje, lyg, atlikęs parei- 
gą, bent jau kol kas. 

Man tai atrodė daugiažodžiavimas: kaip galima žingsniuoti me- 
judanė? Tai prieštarautų fizikos dėsniams, bet, kita vertus, kompo- 
zitoriai kitokie nei mes. 

Pavyzdžiui, dauguma jų jau negyvi. 

Kai pagalvojau apie mirusiuosius ir apie šventorių, prisiminiau 
Nialą. 

Niala! Vos nepamiršau apie Nialą! Tėvo kvietimas vakarieniauti 
pasigirdo tada, kai aš pabaigiau savo chemijos eksperimentą. Min- 
tyse įsivaizdavau lengvą drumstumą, mėgintuvėlyje besisukančius 
dribsnius ir sukrečiančią jų nešamą žinią. 


Jeigu aš neklystu, Mama Žąsis laukiasi. 


PENKTAS 


ažin, ar ji žino. 

Niala dar nespėjo ašarodama atsistoti nuo kalkakmenio 
plokštės, o aš jau pastebėjau, kad ji nemūvi vestuvinio žiedo. Aiš- 
ku, tai nieko nereiškia: Oliverio Tvisto motina irgi buvo nete- 
kėjusi. 

Bet ant jos suknelės buvo šviežio purvo. Nors tą faktą kažkur 
giliai susipainiojusiose mintyse pasižymėjau, iki dabar apie tai visai 
negalvojau. 

Geriau pagalvojus, atrodė visiškai akivaizdu, kad į šventorių ji 
užsuko pasiusioti. Kadangi lietaus nebuvo, šviežias purvas ant si- 
Jono apačios rodo, kad tai atliko skubėdama, šiaurės vakariniame 
kampe, kad niekas nematytų, pasislėpusi už sukastos žemių krūvos, 
kurią duobkasys ponas Haskinsas laikė po ranka, jei prireiktų kapų 
kasimo operacijoms. 

Tikriausiai mirtinai prisireikė, nusprendžiau. 

Taip! Būtent! Pasaulyje nebūna tokių moterų, kurios rinktųsi 
tokią nepatogią vietą (apgailėtinai žalinga sveikatai, pasakytų Dafi), 
Jeigu turėtų iš ko rinktis. Yra daug galimų priežasčių, bet į galvą iš- 
kart šovė ta, kurią neseniai buvau radusi „Australijos moterų savait- 
raščio“ puslapiuose, kol lūkuriavau dantų chirurgo laukiamajame 


Faringdono gatvėje. „Dešimt ankstyvų požymių, kad esate palai- 

minta“, vadinosi tas straipsnis, o poreikis dažnai šlapintis buvo kone 
pačiame sąrašo viršuje. 

— Ketvirtoji dalis. Allegro. C mažorinė tonacija, - nugriaudėjo 
Tėvo balsas, tarsi būtų geležinkelio konduktorius, šaukiantis kitos 
stoties pavadinimą. 

Skubiai jam linktelėjau, rodydama, kad klausausi, ir vėl pani- 
rau į savo mintis. Tai apie ką aš čia? Ak, taip — Oliveris Ivistas. 

Kartą, kai važiavome į Londoną, Dahi mums pro taksi langą 
parodė tą vietą Blumsberyje, kur anksčiau buvo Oliverio pamesti- 
nukų ligoninė. Nors ten dabar buvo visai mielas lapuočių skverelis, 
visai nesunkiai įsivaizdavau, kaip užkopčiau tais seniai nugriautais, 
bet vis tiek apsnigtais laiptais, pakelčiau didžiulį varinį durų bels- 
tuką ir paprašyčiau prieglobsčio. Kai papasakočiau apie pusnašlaitės 
gyvenimą Bukų giraitėje su File ir Dafi, daugiau jie nieko neklausi- 
nėtų. Priimtų išskėstomis rankomis. 

Londonas! Kad tave kipšai ir velniai! Visai pamiršau. Kaip tik 
šiandien turėjau važiuoti į miestą su Tėvu, kad man įtaisytų naujas 
dantų kabes. Nieko keista, kad jis suirzęs. Kol mėgavausi mirtimi 
šventoriuje ir maliau liežuviu su Niala ir vikaru, Tėvas tikrai siautė- 
jo ir niršo namuose kaip pernelyg pakurstytas garlaivis. Nujaučiau, 
kad dar gausiu velnių. 

Ką gi, dabar jau per vėlu. Bethovenas (pagaliau) nuvargęs vin- 
giavo į galą lyg Tomo Grėjaus artojas, o pasaulyje liko tik tamsa ir 
aš — ir Tėvas. 

— Flavija, jei galima, norėčiau porą žodžių, — tarė jis, grėsmin- 
gai išjungdamas belaidį radiją. 

Filė ir Dafi pakilo iš savo vietų ir tylėdamos išėjo iš kambario, 
stabtelėjusios prie durų akimirkai, kurios užteko sviesti man porą 


patentuotų „įkliuvai!“ grimasų. 

— Po velniais, Flavija, — tarė Tėvas, kai šios dingo, - tu juk žino- 
jai, kad šiandien popiet buvom susitarę tvarkyti tau dantis. 

Tvarkyti dantis! Jo pasiklausius, pagalvotum, kad Nacionali- 
nė sveikatos komisija ketina man išduoti visą komplektą dirbtinių 
dantų. 

Bet jis buvo teisus: visai neseniai sugadinau kuo puikiausias 
vielines kabes, nes ištiesinau jas ir panaudojau vietoj visrakčio. Tė- 
vas, aišku, bambėjo, bet susitarė pagauti mane ir nutempti atgal į 
Londoną, į geležies kalvio dirbtuves trečiajame aukšte Faringdono 
gatvėje, kur mane pririš prie lentos tarsi Borisą Karlofą, o tada pri- 
kimš į burną visokių geležies dirbinių, prisuks juos ir pritvirtins prie 
dantenų. 

— Pamiršau, — tariau, — atsiprašau. Reikėjo priminti man per 
pusryčius. 

Tėvas sumirksėjo. Jis nesitikėjo tokio energingo (o gal taip grakš- 
čiai nukreipto!) atsakymo. Nors jis ir padarė karininko karjerą ar- 
mijoje, namų kariniuose manevruose jo patirtis buvo kaip kūdikio. 

— Gal galėtume nuvažiuoti rytoj, - protingai pasiūliau. 

Nors iš pirmo žvilgsnio ir nepasakytum, tai buvo meistriškas 
ėjimas. Tėvas neįtikėtinai aistringai nekentė telefono. Tą daiktą — 
„tą instrumentą, kaip jis vadino, — laikė ne tik pašto išdavimu, bet 
apskritai tiesioginiu »puolimu prieš Karališkojo pašto tradicijas, o 
Ypač puolimu prieš pašto ženklų naudojimą. Dėl to jis griežtai atsi- 
sakydavo juo naudotis, nebent būtų mirtinas reikalas. Žinojau, kad 
užtruks ištisas savaites, jei ne mėnesius, kol vėl pakels ragelį. Net 
Jeigu parašys dantistui, užtruks, kol tęsis būtinas susirašinėjimas. O 
kol kas galėjau džiaugtis išsisukusi. 

— Ir nepamiršk, — tarė Tėvas, lyg ką tik prisiminęs, — kad rytoj 


atvažiuoja tavo teta Felicitė. 

Mano širdis nugrimzdo neviltin tarsi profesoriaus Pikardo ba- 
tiskafas. 

Kiekvieną vasarą Tėvo sesuo mus užgriūdavo iš savo namų 
Hampstede. Nors ji niekad neturėjo savo vaikų (turbūt todėl, kad 
niekada nebuvo ištekėjusi), nepaisydama nieko, ji laikėsi gana pri- 
bloškiamos nuomonės apie tinkamą vaikų auklėjimą. Ir šio požiūrio 
ji niekad nepavargdavo skelbti garsiai. 

— Vaikus reiktų lupti bizūnu, — sakydavo, — nebent jeigu jie 
ruošiasi eiti į politiką arba teisę, tokiu atveju juos reikėtų dar ir 
skandinti. 

Tai gana aiškiai atspindėjo jos visą filosofiją. Tačiau, kaip ir visi 
šiurkštūs ir žiaurūs tironai, kažkur viduje ji slėpė keletą lašų sen- 
timentų, ir šie kartais burbuliuodami išsiverždavo į paviršių (daž- 
niausiai per Kalėdas, bet kartais, nors ir pavėlavę, per gimtadienius), 
o tada ji mus kankindavo rūpestingai išrinktomis dovanomis. 

Pavyzdžiui, Dafi, kuri ryte prarijo „Melmotą klajūną arba 
„Košmarų vienuolyną, iš tetos Felicitės gavo „Didžiosios mergaičių 
knygos“ egzempliorių, o Filė, kuriai niekas nerūpi, išskyrus kosme- 
tiką ir nuosavą spuoguotą kailį, praplėšusi siuntinį rado vairuotojo 
kaliošus iš gutaperčios („Idealiai tinka, kai mašina sugenda kai- 
me“). 

Tačiau kai kartą pasišaipėm iš tetos Felicitės Tėvui girdint, šis 
akimirksniu taip supyko, kaip niekad nebuvau mačiusi. Bet netru- 
kus susitvardė ir pirštu palietė akies kamputį, kuriame trūkčiojo 
nervas. 

— O jums niekad nešovė į galvą, — tarė jis tokiu baisiai tolygiu 
balsu, — kad jūsų tera Felicitė — visai ne tokia, kaip atrodo? 

— Tai nori pasakyti, — atšovė Filė, — kad ji tik apsimeta kvank- 


telėjusi? 

Aš tik išpūčiau akis dėl tokio įžūlumo. 

Tėvas akimirką paspoksojo į ją nuožmiu šaltų mėlynų de Liu- 
kos akių žvilgsniu, o tada apsisuko ant kulno ir išžygiavo iš kam- 
bario. 

— Viešpatėliau! — tarė Dafi, bet tik po to, kai jis buvo dingęs. 

Nuo to laiko klaikios dovanos iš tetos Felicitės buvo priimamos 
be replikų — bent jau kiek aš girdėjau. 

Man net nespėjus atsiminti jos nusižengimų prieš mano pačios 
gerą širdį, Tėvas tęsė: 

— Jos traukinys bus Dodingslyje po dešimt penkios, prašau ta- 
vęs ją pasitikti. 

— Bet... 

— Prašau nesiginčyti, Flavija. Esu susitaręs kaime apmokėti ke- 
letą sąskaitų. Ofelija ketina koncertuoti per pusryčius Moterų insti- 
tute, o Dafnė paprasčiausiai atsisakė nuvažiuoti. 

Kad mane kur! Taip ir žinojau, kad nutiks kas nors panašaus. 

— Paprašysiu, kad Mandis atsiųstų mašiną. Užsakysiu, kai jis 
šįvakar atvažiuos ponios Muler. 

Klarencui Mandžiui priklausė vienintelis Bišop Leisio taksi au- 
tomobilis. 

Ponia Mulet pasiliko ilgiau, kad pabaigrų šveisti puodus ir kep- 
tuves: tai ritualas, kartojamas dukart per metus, po kurio virtuvė 
prisipildydavo riebių, įkaitusių garų, o Bukų giraitės gyventojus im- 
davo pykinti. 

Tokiais atvejais, kai viskas baigdavosi, Tėvas visada būtinai iš- 
siųsdavo ją namo taksi automobiliu. Bukų giraitėje buvo svarstoma 
Ne vieną teorija, kodėl jis taip elgėsi. 

Buvo akivaizdu, kad negalėsiu keliauti į Dodingslį ir atgal su 


"eta Felicite bei tuo pat metu padėti Rupertui ir Nialai statyti lėlių 

teatrą. Paprasčiausiai teks nusistatyti prioritetus ir imtis svarbiau- 


sių darbų. 


Nors rytinėje dangaus puūsėje jau kyšojo aukso arplaišėlė, saulė dar 
nebuvo patekėjusi, kai aš dūmiau keliu į Bišop Leisį. Gledis padan- 
gos dūzgė gyvai, lyg vapsva, kaip dūzgia, kai ji būna ypač paten- 
kinta. 

Laukuose abiejose griovių pusėse žemai tvyrojo rūkas, o aš ap- 
simečiau, kad esu Katrinos Ernšo šmėkla (jei nekreipsime dėmesio 
į dviratį), skriejanti pas Hitklifą per Jorkšyro durpynus. Retkarčiais 
iš dygliuotų gyvatvorių išlįsdavo kokia kaulėta ranka ir bandydavo 
pagriebti mano raudoną vilnonį megztuką, bet mes su Gledis joms 
buvome per greitos. 

Kai privažiavau prie Šv. Tankredo, pamačiau mažą baltą Ru- 
perto palapinę, pastatytą aukštoje žolėje pačiame užstatyto šven- 
toriaus gale. Jiedu pasistatė palapinę vargetų kapinėse: tuose skly- 
peliuose buvo laidojami skurdžiai, todėl ten buvo numirėlių, bet 
nebuvo antkapių. Ko gero, Ruperto ir Nialos niekas neperspėjo ir aš 
nusprendžiau, kad irgi jiems nieko nesakysiu. 

Vos spėjau žengti per žolę keletą žingsnių, mano batai ir kojinės 
kiaurai peršlapo. 

— Alio? - tyliai pašaukiau, — jūs namie? 

Niekas neatsakė. Nė garso. Pašokau, kai viena smalsi kuosa 
stryktelėjo nuo bokšto viršūnės ir tobulai aerodinamiškai šleptelėjo 
ant griūvančios kalkakmenio sienos. 

— Alio? — pašaukiau vėl, — tuk tuk. Kas nors namie? 

Palapinėje sušnarėjo ir Rupertas iškišo galvą. Jo plaukai kaip 
šieno kupeta krito į akis, o šios buvo raudonos, tarsi varomos elek- 


tros variklių. 

— Kristau, Flavija! — tarė jis. — Čia tu? 

— Atsiprašau, — tariau, — truputį ankstokai pasirodžiau. 

Jis įtraukė galvą į palapinę lyg vėžlys, išgirdau, kaip mėgina 
prikelti Nialą. Pasigirdo žiovulys ir niurnėjimas, o tada brezentas 
ėmė staiga kilnotis netikėtose vietose, tarsi viduje kažkas šluotražiu 
šluotų sudaužytus stiklus. 

Po kelių minučių Niala pusiau išropojo iš palapinės. Ji vilkėjo 
tą pačią suknelę kaip vakar, ir nors medžiaga atrodė nemaloniai su- 
drėkusi, ji išsitraukė „Woodbine“ cigaretę ir, net nespėjusi atsistoti, 
prisidegė. 

— Labas, — pasisveikino, ranka pamodama į mano pusę, o jos 
dūmai nuslinko ir įsimaišė į rūką, tvyrantį tarp antkapių. 

Staiga ji taip atsikosėjo, kad net susisuko nuo mėšlungio, o 
kuosa, pakreipusi galvą, nustraksėjo į šoną sienos viršumi, tarytum 
pasibjaurėjusi. 

— Negalima tau jų rūkyti, - pasakiau. 

— Geriau, negu rūkyti silkes, — atsakė ir nusijuokė iš savo pačios 
pokšto. — Be to, ką tu išmanai? 

Žinojau, kad mano velionis tėvo dėdė Tarkinas de Liuka, kurio 
chemijos laboratoriją paveldėjau, savo studijų laikais buvo nušvilp- 
tas ir jėga išgrūstas iš „Oksford Union“ draugijos, kai debatų metu 
bandė įrodyti tezę „Išaiškinta: tabakas yra pražūtingas augalas.“ 

Ne taip seniai buvau radusi dėdės Taro užrašus, įkištus į dieno- 
raštį. Atrodė, kad jo skrupulingi cheminiai tyrimai patvirtino ryšį 
tarp rūkymo ir to, kas tais laikais buvo vadinama „bendruoju pa- 
ralyžiumi“. Kadangi jis iš prigimties buvo kiek drovus ir santūrus, 
„visiškas ir apgailėtinas pažeminimas“, kaip jis tai pavadino, kuriuo 
Jį nubaudė kolegos studentai, nulėmė, kad nuo to laiko gyveno at- 


siskyrėlio gyvenimą. 

Apsivijau savo kūną rankomis ir žengiau žingsnį atbula. 

— Nieko, - tarstelėjau. 

Pasakiau per daug. Šventoriuje buvo šalta ir drėgna, staiga įsi- 
vaizdavau šiltą lovą, iš kurios išlipau, kad atskubėčiau į talką. 

Niala išpūtė į viršų porą apsimestinai atsainių dūmų ratilų. Ste- 
bėjo juos kylant, kol šie išsisklaidė. 

— Atsiprašau, — tarė, — man sunkoka gražiai elgtis, kol neišaušo. 
Nenorėjau pasakyt nieko nemandagaus. 

— Viskas gerai, - atsakiau. Bet tai buvo netiesa. 

Trakštelėjo šakelė. Stebėtinai garsiai, nes rūkas slopino visus 
garsus. Kuosa išskleidė sparnus ir nuplasnojo į kukmedžio viršūnę. 

— Kas ten? — šūktelėjo Niala, puolė prie kalkakmenio sienos ir 
pasilenkė virš jos. - Sumauti vaikai, — tarė ji, — nori mus išgąsdinti. 
Girdėjau, kaip vienas juokėsi. 

Nors ir paveldėjau itin aštrią Harietos klausą, išgirdau tik šake- 
lės trakštelėjimą ir nieko daugiau. Nesakiau Nialai, kad būtų labai 
keista šventoriuje tokį ankstyvą rytą rasti ką nors iš Bišop Leisio 
vaikų. 

— Pasakysiu Rupertui apie juos, — tarė ji. - Bus jiems pamoka. 
Rupertai! - garsiai šūktelėjo, - ką ten veiki? 

— Kertam, kad tas tinginys įsiropštė į guolį, - pridūrė mirktel- 
dama. 

Ji pasiekė ir timptelėjo vieną atotampą, tada visas statinys su- 
krito į lėtai besileidžiančio brezento krūvą, tarsi be oro subliuškęs 
parašiutas. Palapinė buvo pastatyta ant puraus dirvožemio vargetų 
kapinėse, užteko vieno prisilietimo, kad susmuktų. 

Rupertas akimirksniu iššoko iš susmukusios palapinės. Jis grie- 
bė Nialą už riešo ir užlaužė jai ranką. Jos cigaretė nukrito į žolę. 


— Niekada! - sušuko jis, —- niekada!.. 

Niala akimis parodė į mane, ir Rupertas iškart ją paleido. 

— Velnias, — ištarė, — aš skutausi. Galėjau persipjauti gerklę, po 
galais. 

Jis atkišo smakrą ir truktelėjo jį į šoną, lyg atlaisvindamas ne- 
matomą apykaklę. 

„Keista, - pamaniau, - jo vakarykščiai šeriai niekur nedingo, be 


to, ant skruostų nė ženklo skutimosi kremo.“ 


— Burtas mestas, — tarė vikaras. 

Jis atėjo šventoriumi dūgzdamas kaip vilkelis, švytuodamas tai 
juoda, tai balta spalva rūke, trindamas rankas ir šūkčiodamas. 

— Sintija sutiko zakristijoje atspausdinti keletą skelbimų, mes 
juos išplatinsime dar iki priešpiečių. O dėl pusryčių... 

— Mes jau pavalgėme, ačiū, — tarė Rupertas, nykščiu rodydamas 
į palapinę, kuri gulėjo tvarkingai sulankstyta ant žolės. 

Tai buvo tiesa. Nuo užgesinto laužo tebesklido kelios dūmų 
sruogelės. Iš furgono galo Rupertas atnešė malkų dėžę ir stulbina- 
mai greit šventoriuje užkūrė traškantį laužą. Po to jis ištraukė kavi- 
nuką, duonos kepalą ir porą paaštrintų lazdelių, kad galėtų išsikepti 
skrebutį. Niala netgi sugebėjo kažkur jųdviejų bagaže rasti puodą 
škotiško marmelado. 

— Ar tikrai? — paklausė vikaras, — Sintija sakė jums pasakyti, 
kad jeigu... 

— Tikrai, — tarė Rupertas, - mes pripratę... 

— Susitvarkyti patys, - užbaigė Niala. 

— Tuomet gerai, — tarė vikaras, - eime į vidų? 

Jis nulydėjo mus per pievą link parapijos salės, o kai išsitraukė 
raktų ryšulį, atsisukau ir pažvelgiau į numirėlių vartelius šventoriaus 


gale. Jeigu ten kas nors ir buvo, seniai paspruko. Ūkanotose kapi- 

nėse vietų pasislėpti - daugybė. Kas nors galėtų tūnoti už antkapio 
vos už dešimt pėdų ir nieko nepajustum. Paskutinį kartą baimingai 
apžvelgusi tvyrančio rūko likučius, apsisukau ir žengiau į vidų. 

— Na, Flavija, ką manai? 

Man pritrūko kvapo. Vietoj plikos scenos, kurią palikau vakar, 
stovėjo dailus mažytis lėlių teatras, toks, koks galėjo čia magiškai 
atkeliauti per naktį iš Zalcburgo aštuonioliktajame amžiuje. 

Avanscenos anga, mano spėjimu, buvo penkių ar šešių pėdų 
pločio, uždengta raudono velveto užuolaidomis, gausiai apsiuvinė- 
tomis ir papuoštomis aukso kutais, su išsiuvinėtomis Komedijos ir 
Tragedijos kaukėmis. 

Rupertas dingo už kulisų, apstulbusi pamačiau, kaip po trupu- 
tį įsižiebė rampos šviesų eilė, o apatinė užuolaidų dalis sušvito tarsi 
velvetinė vaivorykštė. 

Greta manęs vikaras įkvėpė oro, nes užuolaidos lėtai prasivėrė. 
Jis susižavėjęs sugniaužė rankas. 

— Magiškoji karalystė, — atsiduso jis. 

Prieš mus, įsitaisiusi tarp žalių kalvų, stovėjo neįprasta kaimo 
trobelė iš rąstų, šiaudiniu stogu, išbaigta iki smulkmenų, nuo medi- 
nio suolelio po langu iki mažyčių popierinių rožių sodelyje priešais 
namą. 

Akimirką panorau ten apsigyventi: kad sumažėčiau ir nuropo- 
čiau į mažytį tobulą pasaulėlį, kuriame kiekvienas daiktas švytėjo, 
tarsi apšviestas iš vidaus. Įsikūrusi trobelėje, įsirengčiau chemijos 
laboratoriją už tų mažyčių langiukų su vidlotėmis ir... 

Kerai staiga išsisklaidė, nes kažkas nuvirto, kažkur ten, už mė- 
lyno dažyto dangaus, pasigirdo: „Velniava!“ 

— Niala! — už užuolaidų pasigirdo Ruperto balsas, - kur kablys 


nuo to dalykėlio? 

— Atsiprašau, Rupertai, — šūktelėjo ji, ir pastebėjau, kad truputį 
palaukė prieš atsakydama, — tikriausiai, liko furgone. Ruošeisi jį 
suvirinti, atsimeni? 

— Ten tas daiktas, ant kurio laikosi milžinas, — paaiškino ji, — 
bet, kita vertus, — pridūrė, šypsodamasi man, — neturėčiau išduoti 
per daug paslapčių. Kitaip nebebus nieko paslaptinga, ar ne? 

Man nespėjus atsakyti, prasivėrė durys parapijos salės gale ir 
pasirodė saulės šviesos įrėmintas siluetas. Tai buvo Sintija, vikaro 
žmona. 

Ji nežingtelėjo vidun, bet paprasčiausiai laukė, kol vikaras at- 
bėgs pas ją, o šis iškart nukurnėjo. Belaukdama, kol vikaras prisiar- 
tins, ji pakreipė veidą prieš lauko šviesą — aiškiai išvydau jos šaltas 
mėlynas akis, nors stovėjau tolokai. 

Buvo taip sučiaupusi lūpas, tarsi jos būtų tvirtai surištos virve- 
le, o jos reti, šviesūs žili plaukai buvo (rodėsi, iki skausmo) susukti 
į ovalo formos kuodelį virš itin ilgo kaklo. Apsirengusi smėlio spal- 
vos taftos palaidinuke, raudonmedžio spalvos sijonu ir rudais marš- 
kiniais atrodė panaši į pernelyg smarkiai prisuktą senovinį laik- 
rodį. 

Jei nekreipčiau dėmesio į tai, kad ji tada man smarkiai iškaršė 
kailį, būtų sunkoka pasakyti, dėl kokios konkrečios priežasties man 
taip nepatiko Sintija Ričardson. Pasak visų, ji buvo šventoji, tigrė, 
ligonių vilties spindulys ir gedinčiųjų guodėja. Apie jos gerus darbus 
Bišop Leisyje sklido legendos. 

Ir vis dėlto... 

Jos laikysena atrodė kažkokia keista: bjauriai suglebusi, ištižusi, 
nuvargusi ir pasidavėliška, lyg bombardavimo aukų veidai ar kūnai, 
kokių galima pamatyti karo laikų „Iliustruoto korespondento“ lei- 


dimuose. Bet juk čia vikaro žmona..? 

Tokios mintys sukosi mano galvoje, kol ji pašnibždomis kalbė- 
josi su savo vyru. O tada, sviedusi žaibišką žvilgsnį į vidų, pradingo. 

— Viskas gerai, — tarė vikaras, lėtai artindamasis ir išsišiepda- 
mas, — pasirodo, Inglbiai mums perskambino. 

Gordonui ir Greisei Inglbiams priklausė Karvelidės ferma, į 
šiaurės vakarus nuo Šv. Tankredo esantis visokiausių dirbamų lau- 
kų ir senovinių miškų raizginys, tarsi iš gabalėlių sudygsniuota ant- 
klodė. 

— Gordonas maloniai siūlo jums vietą pasistatyti palapinę Iškil- 
mių pievos gale — ten smagi vietelė. Ant upės kranto, netoli nuo čia. 
Galima net pėsčiomis nueiti. Galėsite mėgautis šviežiais kiaušiniais, 
neprilygstamų gluosnių pavėsiu ir tulžių draugija. 

— Skamba nuostabiai, — tarė Niala, - tarsi rojaus kampelis. 

— Sintija minėjo, kad paskambino ir ponia Arčer. Deja, ten nau- 
jienos ne tokios linksmos. Bertas išvažiavęs į Koulį, į kursus Moriso 
fabrike, negrįš namo iki rytdienos vakaro. Ar jūsų furgonas nors 
kiek dar gali važiuoti? 

Iš susirūpinusio vikaro veido supratau, kad šiam jau dingojasi 
— furgonas su užrašu „Porsono lėlės“ tebestovės prie bažnyčios durų, 
išaušus sekmadienio rytui. 

— Kokią mylią turėtų nuvažiuoti, - pasakė Rupertas, staiga iš- 
lindęs scenos šone, — dabar, kai jis iškrautas, važiuos lengviau, o 
jeigu springs variklis, galėsiu paminkyt sklendes. 

Mano mintyse šmėstelėjo šešėlis, bet nekreipiau dėmesio. 

-— Puiku, — tarė vikaras. — Flavija, brangute, kaip manai, gal 


galėtum pasivažinėti kartu? Parodytum jiems kelią. 


T ai aišku, kad teko važiuoti ilgesniu keliu aplink. 

Jei būtume ėję pėsčiomis, būtume galėję paprasčiausiai pasi- 
vaikščioti pavėsyje: pereiti brastą akmenimis už bažnyčios, o tada 
keliauti upės pakrante senuoju laivavilkių taku, juosiančiu pietinį 
Malplakė fermos pakraštį, ir pro vartelius į Iškilmių pievą. 

Tačiau netoliese nebuvo jokių tiltų, todėl Karvelidės fermą ke- 
liu buvo galima pasiekti tik važiuojant į vakarus link Hinlio, o tada, 
nuvažiavus į vakarus mylią nuo Bišop Leisio, pasukti į šalį ir kilti 
vingiais į statų vakarinį Kartuvių kalvos šoną vieškeliu, nuo kurio 
mums už nugaros kilo balti dulkių kamuoliai. Jau pakilome iki pu- 
sės kalvos, apvažiavę Kartuvių mišką tokiu siauru keliuku, kad jo 
gyvatvorės braižė ir draskė besikratančio furgono šonus. 

— Vargšai mano kauleliai, - nusijuokė Niala. 

Ant priekinės sėdynės grūdomės susispaudę tarsi kirminai žve- 
Jo skardinėje. Rupertas vairavo, o mudvi su Niala kone sėdėjome 
viena kitai ant kelių, rankomis apsikabinę per pečius. 

„Ostino“ variklis smarkiai čiaudėjo, o Rupertas, laikydamasis 
vien jam žinomos senovinės slaptos formulės, vis spaudinėjo tai vie- 
ną karbiuratoriaus sklendę, tai kitą. 

— Klausyk, tie Inglbiai, — sušuko jis, perrėkdamas netilstantį 


variklio čiaudulį, — papasakok, kas jie tokie. 

Inglbiai — tai tokie paniurę atsiskyrėliai. Esu mačiusi, kaip 
Gordonas Inglbis atveždavo savo smulkią tarsi lėlytė žmoną Greisę 
į kaimo turgų, kur jinai, visad apsitaisiusi juodai, po dryžuota sto- 
gine be jokio džiaugsmo pardavinėdavo kiaušinius ir sviestą. Kaip 
visi Bišop Leisyje, žinojau, kad Inglbiai atsiskyrė nuo visų, kai tra- 
giškai žuvo jų vienintelis vaikas Robinas. Iki tol jie buvo draugiš- 
ki ir mėgo bendrauti, bet po to įvykio pasidarė uždari. Nors jau 
praėjo penkeri metai, kaimiečiai vis dar stengėsi netrukdyti jiems 
gedėti. 

— Jie fermeriai, — atsakiau. 

— Ak! — tarė Rupertas, tarytum aš ką tik būčiau padeklamavusi 
visą Inglbių šeimos istoriją nuo Viljamo Užkariautojo laikų. 

Kopdamas vis aukščiau furgonas šokinėjo ir kratėsi, todėl man 
ir Nialai teko įsiremti delnais į prietaisų skydą, kad nesitrankytume 
viena į kitą galvomis. 

— Kokia niūri vieta, — ištarė, linkteldama į tankius miškus kai- 
rėje. Net ir tie keli saulės spindulėliai, prasibrovę pro tankią lapiją, 
atrodė paskendę tarp apsiblaususių senutėlių medžių kamienų. 

— Tai Kartuvių miškas, — pasakiau. — Netoliese gal iki aštuo- 
nioliktojo amžiaus buvo kaimas, kuris vadinosi Virvės kalva, bet 
dabar nieko iš jo nebelikę. Kartuvės stovėjo senoje kryžkelėje miško 
viduryje. Jeigu užkoptum tuo takeliu, pamatytum rąstus. Bet jie 
perpuvę. 

— Fu, — ištarė Niala, — tai jau ačiū. 

Nusprendžiau, kad kol kas geriau jai nesakyti, jog būtent toje 
Kartuvių miško kryžkelėje buvo rastas pasikoręs Robinas Inglbis. 

— Gerasis Dieve! — tarė Rupertas, - kas čia, po velniais? 

Jis parodė į kažką kabantį ant medžio šakos ir besisupantį ryto 


vėjyje. 

— Čia buvo beprotė Megė, - atsakiau, — ji pakelėse renka tuščias 
skardines, šiukšles ir suraišioja juos virvagaliais. Mėgsta blizgučius. 
Visai kaip šarka. 

Prieš saulę sukinėjosi pyragų padėklas, surūdijusi „Bovril“ skar- 
dinė, gabalėlis sidabrinio radiatoriaus apvalko ir sulankstytas stalo 
šaukštas, tarsi koks groteskiškas gotiškas žvejybos jaukas. 

Rupertas papurtė galvą ir vėl ėmė susikaupęs spaudinėti sklen- 
des. Kai pasiekėme Kartuvių kalvos viršūnę, variklis siaubingai 
barkštelėjo ir gurguliuodamas lyg siurblys užgeso. Rupertas patrau- 
kė rankinį stabdį ir furgonas trūktelėjęs sustojo. 

Iš to, kaip pagilėjo raukšlės jo veide, buvo matyti, kad jam 
gana. Jis ėmė kumščiais trankyti vairą. 

— Nieko nesakyk, — pasakė Niala, - turim svečių. 

Akimirką pamaniau, kad ji kalba apie mane, bet ši pirštu pa- 
rodė pro priekinį stiklą į šalikelę, kur iš gyvatvorės gelmių į mus 
stebeilijosi tamsus, murzinas veidas. 

— Tai beprotė Megė, - pasakiau, — ji kažkur ten gyvena - kaž- 
kur miške. 

Kai Megė atbėgo prie furgono šono, pajutau, kad Niala nuo jos 
traukiasi. 

— Nesijaudink, ji visai nepavojinga. 

Megė vilkėjo nudriskusį murziną juodo bombazino drabužį ir 
atrodė tarsi maitvanagis, įsiurbtas tornado ir vėl išspjautas. Jos juo- 
dos vazoninės skrybėlės viršuje ant vielos linksmai lingavo raudona 
stiklinė vyšnaitė. 

— Taip, nepavojinga, — pro atvirą langą atsiliepė Megė, - „Tad 
būkite išmintingi kaip gyvatės ir nepavojingi kaip balandžiai.“ Svei- 
ka, Flaviją. 


— Mege, čia mano draugai, Rupertas ir Niala. 


66 ALAN BRADLEY 


Kadangi „Ostine“ sėdėjom susiglaudę skruostais, nutariau, kad 
nieko tokio bus vadinti Rupertą vardu. 

Megė ilgokai spoksojo į Nialą. Tada ištiesė murziną pirštą ir 
palietė Nialos lūpų dažus. Niala truputėlį atšlijo, bet subtiliai viską 
užmaskavo, apsimestinai nusičiaudėdama. 

— Tai „Mandarinas“, — linksmai pasakė, — „Teatro raudonasis“. 
Keičia spalvą, kai pasidažai. Imk, išbandyk. 

Puikiai suvaidinta; teko skirti jai aukščiausią įvertinimą už tai, 
kaip užglaistė baimę linksmu ir nuoširdžiu elgesiu. 

| Prisiėjo truputį pasislinkti, kad ji galėtų kišenėje sužvejoti lūp- 
dažį. Kai jį ištiesė, purvini Megės pirštai captelėjo auksinį cilindrą. 
Neatitraukdama akių nuo Nialos veido Megė nusipiešė platų ruožą 
ant savo sudžiūvusių murzinų lūpų ir suspaudė jas, tarsi siurbtų gė- 
rimą per šiaudelį. 

— Žavinga! — pagyrė Niala, — žavu! 

Ji vėl įkišo ranką į kišenę ir išsitraukė pudrinę, rafinuotą dru- 
gelio formos metalinę dėžutę, inkrustuotą liepsninga emale. Kai 
ją pravėrė, dangtelyje pasirodė apskritas veidrodėlis. Žvilgtelėjusi į 
save, padavė pudrinę Megei. 

— Štai, pažiūrėk. 

Megė stvėrė pudrinę ir ėmė atidžiai apžiūrinėti save veidrody- 
je, gyvai kraipydama galvą į šalis. Patenkinta tuo, ką pamatė, ap- 
dovanojo mus plačia šypsena su juoduojančiomis trūkstamų dantų 
skylėmis. 

— Žavinga! —- sumurmėjo ji, — pribloškiama! 

Ir susigrūdo oranžinį drugelį kišenėn. 

— Ei! — Rupertas pabandė jį pagriebti, ir Megė atšoko, išsigan- 
dusi, tarsi pirmąkart jį pastebėjusi. Jos šypsena išnyko taip pat stai- 


ga, kaip buvo pasirodžiusi. 

— Pažįstu tave, — piktai tarė, įsmeigusi akis į jo ožio barzdelę, — 
tu Velnias esi, tikrai. Taip, štai kas ėmė ir nutiko: Velnias sugrįžo į 
Kartuvių mišką. 

Taip tarusi, atbula žengė link gyvatvorės ir pranyko. 

Rupertas nerangiai išsiropštė iš furgono ir užtrenkė duris. 

— Rupertai... — pašaukė Niala. 

Bet, užuot nusekęs paskui Megę į krūmus, kaip aš maniau, 
Rupertas paėjėjo keliu, apsidairė ir lėtai grįžo, kojomis keldamas 
dulkes. 

— Įkalnė visai nestati ir iki viršukalnės gali nusviest akmenį, — 
pranešė jis. — Jei nustumtume jį iki to seno kaštainio, nuriedėtume 
žemyn. Gal net iš naujo pavyktų užvesti. Pavairuosi, Flavija? 

Nors ištisas valandas praleidau sėdėdama senajame Harietos 
„Fantome“ mūsų karietinėje, tai dariau, norėdama pamąstyti arba 
pabėgti. Iš tikrųjų niekad neteko valdyti judančios mašinos. Nors 
ši idėja iš pradžių pasirodė patraukli, greit suvokiau, kad visai ne- 
trokštu be stabdžių riedėti rytiniu Kartuvių kalvos šonu žemyn ir 
prisitrėkšti kur nors tarp medžių. 

— Ne, - atsakiau, - gal Niala... 

— Niala nemėgsta vairuoti, - nukirto jis. 

Iškart supratau, kad leptelėjau, kaip sakoma, ko nereikėjo. 
Pasiūliusi, kad Niala vairuotų, tuo pat metu pasiūliau, kad jis 
pats pajudintų užpakalį ir pastumtų — nepaisant jo sudžiūvėlės 
kojos. 

— Norėjau pasakyti, — tariau, — kad tu turbūt vienintelis iš mūsų 
Sugebėsi užvesti variklį. 

Tai buvo pati seniausia gudrybė iš visų: sužadinti vyrišką tušty- 
bę. Galėjau didžiuotis taip samaniusi. 


— Gerai, — sutiko, ropšdamasis atgal ant vairuotojo sėdynės. 

Niala išsikabarojo lauk, aš paskui ją. Akimirksniu supratau, 
kad nieko išmintinga, esant jos padėties, karštą vasaros dieną stumti 
į kalną furgoną. Be to, negalėjau apie tai užsiminti. 

Niala akimirksniu stryktelėjo už furgono, prisispaudė nugara 
prie plokščių galinių durų ir ėmė stumti galingomis kojomis. 

— Išjunk tą sumautą rankinį stabdį, Rupertai! - sušuko. 

Užėmiau vietą greta jos, įsispyriau kojomis iš paskutiniųjų ir 
ėmiau stumti. 

Stebuklų stebuklas, tas bukas daiktas pajudėjo. Gal dėl to, kad 
visas lėlių teatras liko iškrautas parapijos salėje, smarkiai palengvėjęs 
furgonas netrukus jau šliaužė, lėtai lyg sraigė, bet nesustabdomas, 
aukštyn į kalvos viršūnę. Išjudinę jį iš vietos, apsisukome ir ėmėme 
stumti rankomis. Furgonas sustojo tik kartą, ir tai tada, kai Ruper- 
tas atleido sankabą ir pasuko uždegimo raktą. Iš išmetimo vamzdžio 
pliūptelėjo juodas debesis, ir net nepažvelgusi žemyn supratau, kad 
teks Tėvui paaiškinti, kaip sunaikinau dar vieną porą baltų kojinių. 

— Neatleisk dabar sankabos — palauk, kol pasieksim viršūnę! — 
suriko Niala. 

— Tie vyrai! — sumurmėjo ji man, — vyrai ir jų išmetamosios 


dujos, kad juos kur. 


Po dešimties minučių pasiekėme Kartuvių kalvos keterą. Tolumoje 
matėsi Iškilmių pieva ir nuolydis link upės. Ją dengė švelniai ban- 
guotas linų kilimas, žydintis tokia ryškia elektros mėlynumo spalva, 
kad van Gogas apsiverktų. 
— Dar kartą gerai stumtelėsim, — tarė Niala, - ir galės riedėti. 
Dejuodamos ir pūkšdamos stūmėme, prisispaudę prie karšto 
metalo, kai staiga, tarsi praradęs svorį, furgonas ėmė judėti pats. 


Atsidūrėme kalvos nuokalnėje. 

— Greičiau! Šok į vidų! - paragino Niala, ir mes nuskuodėme iš 
paskos, mat furgonas ėmė greitėti, šokinėdamas ir lėkdamas provė- 
žiuotu keliu. 

Užšokome ant laiptelio, Niala atplėšė duris. Po akimirkos ap- 
sikabinusios įgriuvome ant sėdynės, o Rupertas ėmė minkyti sklen- 
des. Nuriedėjus pusę kelio, variklis pagaliau užsivedė, furgonas bai- 
siai nusičiaudėjo ir aprimęs ėmė nesveikai kosėti. Kalvos papėdėje 
Rupertas palietė stabdžius ir mes ramiai įsukome į keliuką, vedantį 


į Karvelidės fermą. 


Perkaitęs nuo pastangų „Ostinas“ burbėdamas ir garuodamas tarsi 
kiauras arbatinukas stovėjo apleistame fermos kiemelyje. Kiek teko 
patirti, kada tik atvažiuoji į kokią fermą, iš daržinės visada išeina pa- 
sisveikinti koks nors žmogus, valydamasis tepaluotas rankas į sku- 
durą ir šaukdamas moteriai, nešinai krepšiu kiaušinių, kad iškeptų 
sklindžių ir užkaistų arbatą. Mažų mažiausiai turėtų bent šuo loti. 

Nors kiaulių nesimatė nė ženklo, suklypusių pašiūrių eilės gale 
buvo apgriuvęs kiaulių aptvaras, pilnas aukštų dilgėlių. Už jo stovė- 
Jo pastatas su bokšteliais, skirtas karveliams. Po kiemą mėtėsi pieno 
kibirai, visi surūdiję, o tarp piktžolių abejingai kapstėsi vieniša viš- 
ta, baikščiai mus stebėdama geltona akimi. 

Rupertas išlipo iš furgono ir garsiai užtrenkė duris. 

— Ei? — pašaukė jis. — Yra čia kas nors? 

Jokio atsako. Jis praėjo pro apdaužytą malkų trinką prie galinių 
Namo durų ir griausmingai į jas pabeldė kumščiu. 

— Ei? Ar kas nors yra namie? 

Jis prisidengė delnais nuo šviesos ir pažiūrėjo pro suodiną langą 
į Vidų, kur kadaise, tikėtina, buvo maisto sandėliukas. Tada pamo- 


jo, kad išliptume iš furgono. 

— Keista, — sukuždėjo jis, - kambario viduryje kažkas stovi. 
Matau jo siluetą tolimojo lango fone. 

Jis dar porą kartų garsiai pabeldė. 

— Pone Inglbi, - pašaukiau aš, - ponia Inglbi, čia aš, Flavija de. 
Liuka. Atvedžiau tuos žmones iš bažnyčios. 

Ilgą laiką buvo tylu, o tada išgirdome kažką einant sunkiais ba- 
tais medinėmis grindimis. Durys girgždėdamos atsidarė, pasirodė 
tamsus namo vidus ir kombinezonu apsirengęs aukštas šviesiaplau- 
kis vyriškis, besimarkstantis nuo šviesos. 

(Gyvenime nebuvau jo mačiusi. 

— Aš Flavija de Liuka, - tariau, — iš Bukų giraitės. 

Neaiškiai pamojau ranka į pietryčius. 

— Vikaras paprašė, kad parodyčiau šiems žmonėms kelią į Kar- 
velidės fermą. 

Šviesiaplaukis vyriškis žengė į lauką, tik turėjo gerokai susi- 
lenkti, kad tilptų pro žemas duris nesusitrenkęs galvos. Filė būtų jį 
pavadinusi „nepadoriu gražuoliu“: nepaprastai aukštas Šiaurės Eu- 
ropos dievaitis. 

Kai šis šviesiaplaukis Zigfridas nusisuko ir rūpestingai uždarė 
duris, ant jo kombinezono nugaros pamačiau nupieštą didelį, išblu- 
kusį raudoną apskritimą. 

Tai reiškė, kad jis - karo belaisvis. 

Akimirksniu pagalvojau apie trinką malkoms kapoti ir apie 
trūkstamą kirvį. Gal jis sukapojo Inglbius ir sukrovė kūnų dalis 
tarsi malkas virtuvės užkrosnyje? 

Kokia absurdiška mintis. Karas baigėsi prieš penkerius metus, 
o Inglbius — bent jau Greisę — mačiau vos prieš savaitę. 

Be to, žinojau, kad vokiečių karo belaisviai nėra labai pavojingi. 


Pirmąsyk juos mačiau pirmąjį kartą lankydamasi Hinlio kino teatre 

„Rūmai“. Kai ginkluoti sargybiniai įvedė ir susodino belaisvius mė- 
lynais švarkais, Dafi man bakstelėjo ir parodė pirštu. 

— Priešas! — sukuždėjo. 

Užgesus šviesoms ir prasidėjus fAilmui, Filė pasilenkė prie manęs 
ir pasakė: 

— Tik pamanyk, sėdėsi šalia jų tamsoje dvi valandas. Viena... 
jeigu mes su Dafi išeisime saldainių. 

Filmas vadinosi „Kuriame mes tarnaujame“, ir negalėjau ne- 
pastebėti: kai pikiruojantys Liuftvafės bombonešiai nuskandino 
„HMS Torrin“ laivą Viduržemio jūroje, nors kaliniai jiems atvirai ir 
neplojo, vis dėlto nemažai ėmė šypsotis. 

O kai sugrįžome namo, Tėvas, cituodamas kalbą, girdėtą per 
belaidį radiją, mums pasakė: 

— Su vokiečių belaisviais negalima elgtis nežmoniškai, bet rei- 
kia labai aiškiai parodyti, kad juos, ir karininkus, ir eilinius, mes 
laikome padorių žmonių visuomenės atmatomis. 

Nors ir gerbiau Tėvo žodį, bent jau iš principo, buvo akivaizdu, 
kad šis vyriškis, pasitikęs mus Karvelidės fermoje, nėra atmata; tai 
būtų neįsivaizduojama. 

Taika jau tęsėsi penkerius metus, taigi šį darbo drabužį su tai- 
kiniu ant nugaros jis galėjo dėvėti tik iš pasididžiavimo. 

— Gal galėčiau prisistatyti? Aš esu Dyteris Štrancas, — tarė, pla- 
čiai šypsodamasis, kiekvienam mūsų iš eilės, pradėjęs nuo Nialos, 
Spausdamas ranką. 

Vien iš tų kelių žodžių supratau, kad anglų kalba jis kalba be- 
Veik tobulai. Net savo vardą ištarė taip, kaip jį tartų bet kuris an- 
glas, kietai tardamas „r“ ir „a“, ir jokio nemalonaus urzgimo, tariant 
Pavardę. 


— Vikaras sakė, kad jūs atvažiuosite. 

— Sumautas furgonas sugedo, — tarė Rupertas, nykščiu rody- 
damas į „Ostiną“, galbūt, kaip man pasirodė, truputėlį agresyviai. 
Tarsi jis... 

Dyteris nusišypsojo. * 

— Nesirūpink, padėsiu nuvaryti keliuku į Iškilmių pievą. Žinai, 
drauguži, ten numatyta vieta apsistoti. 

Drauguži? Akivaizdu, kad Dyteris jau ilgokai gyvena Anglijoje. 

— Ar ponia Inglbi namie? - paklausiau. 

Pamaniau, kad turbūt būtų geriausia aprodyti Nialai patogumus, 
jei taip galima juos pavadinti, anksčiau, negu jai teks pačiai paklausti. 

Dyrterio veidu nuslinko debesies šešėlis. 

— Gordonas išėjo į mišką, — tarė jis, mosteldamas link Kartu- 
vių kalvos, - jam dažniausiai patinka dirbti vienam. Jis greitai grįš 
padėti Sali pievoje. Pamatysim juos, kai vešim jūsų autobusą prie 
upės. 

„Sali“ buvo Sali Stro, Moterų sausumos kariuomenės narė, 
arba, kaip jas vadindavo, „sausumos mergaitė“, kuri dirbo Karveli- 
dės fermoje dar nuo karo laikų. 

— Gerai, - tariau. — O! Štai Tikė ir Takė. 

Iš pašiūrės palengva išsėlino dvi rainos ponios Inglbi katės, žio- 
vaudamos ir rąžydamosi prieš saulę. Ji dažnai jas atsiveždavo kartu, 
kad palaikytų jai draugiją turguje, kaip ir keletą kitų savo fermos 
gyvūnėlių, įskaitant retkarčiais ir naminę žąsį Matildą. 

— Tikė, - jinai man kartą paaiškino, kai paklausiau kačių var- 
dų, - nes ji turi erkių". O Takė — todėl, kad plepi kaip šarka. 

Takė artinosi link manęs ištisai miauksėdama. Tuo tarpu Tikė 
nuslinko prie karvelių gūžtos, niūriai iškilusios virš nutriušusių, žo- 
lėmis apaugusių pašiūrių labirinto. 


" Tick - erkė. 

— Eikit be manęs, - pasakiau, — po kelių minučių ateisiu į pievą. 

Pakėliau Takę ant rankų. 

— Kas čia tokia graži katytė? — suburkavau, akies kampučiu ste- 
bėdama, ar kas patikės. Supratau, kad katė nepatikėjo: iškart ėmė 
rangytis. | 

Bet Rupertas ir Niala jau grūdosi į furgoną, kuris tebestovėjo 
drebėdamas kieme. Dyteris jį stumtelėjo, užšoko ant laiptelio ir po 
akimirkos, pamojavę, išdardėjo iš kiemo į keliuką, vedantį nuokal- 
ne į Iškilmių pievą prie upės. Tolstantis čiaudinčio variklio garsas 
patvirtino, kad jie išvažiavo. 

Kai tik jie dingo iš akių, nuleidau Takę į kiemo dulkes. 

— Kur Tikė? — paklausiau, - eik, susirask ją. 

Takė vėl prabilo kačių kalba ir nusėlino link karvelių gūžtos. 


Neverta nė sakyti, kad nusekiau iš paskos. 


SEPTINTAS 


- 


T a karvelių gūžta — tikras meno kūrinys. Kitaip jos nepavadin- 
si, ir visiškai nėra ko stebėtis, kad Nacionalinė priežiūra jau 
į jį taikosi. 

Būtent dėl šio įspūdingo architektūros pavyzdžio Karvelidės 
ferma gavo savo vardą, nes „karvelidė“ tą ir reiškia - karvelių gūž- 
tos pastatą. Šis pastatas buvo aukštas apskritas bokštas iš senovinių 
plytų, kurios buvo išblukusių rožių spalvos, bet visos skirtingos. Jis 
buvo pastatytas karalienės Anos laikais ir buvo skirtas veisti ir au- 
ginti karvelius fermos pietų stalui. Tais laikais karvelių jaunikliams 
prispausdavo kojas, kad jie liktų lizduose ir nusipenėtų (šį faktą 
sužinojau, besiklausydama ponios Mulet plepalų virtuvėje). Tačiau 
laikai pasikeitė. Gordonas Inglbis — pakvaišęs balandžių entuzi- 
astas, ir šiais laikais bokšte gyvenantys paukščiai veikiau būdavo 
glostomi, o ne virinami. Savaitgaliais šis juos išsiųsdavo traukiniu 
į kokį nors baisiai tolimą musės padėtą tašką Anglijos žemėlapyje, 
o ten juos išleisdavo, ir jie iškart parplasnodavo į Karvelidės fermą. 
Čia juos pasitikdami užplodavo per sudėtingą mechaninį laikrodį, 
o tada glostydavo, girdavosi ir vaišindavo paukščius krūvomis grū- 
dų iki apsirijimo. 

Bent jau taip buvo, kol mažojo Robino Inglbio nerado siū- 


buojančio supuvusiose kartuvėse Kartuvių miške. Nuo tos dienos, 

išskyrus keletą laukinių egzempliorių, Karvelidės fermoje karvelių 
nebeliko. 

Kai vargšelis Robinas mirė, jis buvo mano amžiaus, ir man 
buvo sunku patikėti, kad kas nors gali mirti toks jaunas. Bet taip 
atsitiko. 

Gyvenant kaime, kuo labiau stengiamasi ką nors nuslėpti, tuo 
daugiau apie tai tenka išgirsti, ir aš prisiminiau povandenines pa- 
skalų sroves, kurios tuomet nesiliovė teliūškavusios po Bišop Leisį, 
tarsi potvynio vanduo šliurpsėtų į rąstus po prieplauka. 

„Sako, kad mažasis Robinas Inglbis ėmė ir nusižudė“ „Robiną 
Inglbį nudobė jo paties tėvai.“ „Tą mažylį nužudė satanistai. Pama- 
tysi dar...“ 

Daugelį šių teorijų tada nugirdau iš ponios Mulet, ir dabar 
ėmiau apie jas galvoti, artindamasi prie bokšto ir su nuostaba žvelg- 
dama į daugybę jo kiaurymių. 

Tarsi viduramžių vienuolis, vienuolynuose vadintas lektoriumi, 
Dafi dažnai garsiai mums skaitydavo, kol valgydavome. Neseniai teko 
klausytis, kaip Henris Savidžas Landoras knygoje „Per trokštamas že- 
mes aprašė Tylos bokštus Persijoje, kurių viršūnėse persai sodindavo 
lavonus, parėmę jų smakrus lazdomis, kad laikytųsi stati. Jeigu var- 
nos, atlėkusios peštis prie lavono, pirmiausia sulesdavo dešiniąją akį, 
tai buvo laikoma bilietu į Dangų. Kairioji reiškė, kad nepasisekė. 

Niekaip negalėjau liautis galvojusi apie tai ir apie autoriaus ap- 
rašytus keistuosius Persijos apskritus balandžių bokštus, kurių kiek- 
vieno viduje buvo gili centrinė duobė, skirta kaupti išmatoms, nes 
Vien tik dėl jų tie paukščiai ir buvo laikomi. 

Kažin, pagalvojau, galbūt bokštai, paukščiai, mirtis ir puvimas 
yra kažkaip keistai susiję? Kai stabtelėjau, mėgindama sugalvoti, 


koks tas ryšys galėtų būti, iš bokšto atsklido keistas garsas. 

Iš pradžių pamaniau, kad ten, gūžtoje aukštai virš galvos, bur- 
kuoja ir ulba karveliai. O gal vėjas? 

Tačiau garsas pernelyg užsitęsė, kad tiktų kuris nors iš šių pa- 
aiškinimų, jis tai kilo, tai leidosi tarytum pamėkliškos oro pavojaus 
sirenos signalas ties girdimumo riba. 

Sukrypusios medinės durys buvo praviros, pabandžiusi lengvai 
įlindau į centrinę bokšto tuštumą. Takė brūkštelėjo man per kulkš- 
nis ir išnyko šešėliuose, ieškodama pelių. 

Per veidą tvojo aštri patalpos smarvė: atpažįstamas cheminis 
kvapas karvelių mėšlo, iš kurio didysis Hamfris Deivis sugebėjo dis- 
tiliuodamas išskirti amonio karbonarą su kalkių karbonato ir pa- 
prastosios druskos priemaišomis. Šį jo atradimą aš kartą patvirtinau 
eksperimentu savo chemijos laboratorijoje Bukų giraitėje. 

Aukštai virš galvos daugybė saulės spindulių nuožulniai krito 
pro atviras angas, išmargindami lenktas sienas geltonos šviesos dė- 
mėmis. Tarsi būčiau įžengusi į kiaurasamtį, kuriuo koks nors milži- 
nas graibytų iš sriubos kaulus. 

Čia, viduje, kaukimas girdėjosi dar garsiau, tarsi garso sūkurys, 
sustiprintas išgaubtų sienų, kurių pačiame viduryje stovėjau aš. Ne- 
galėčiau surikti — net jei būčiau išdrįsusi. 

Patalpos viduryje stovėjo kilnojamieji pastoliai, sukinėjami ant 
senutėlio medinio stulpo, panašiai kaip kopėčios bibliotekoje. Ti- 
kriausiai, juos kadaise naudojo augintojai, kad pasiektų pasmerktus 
paukštelius. 

Ėmus jais kopti, pastoliai kraupiai sugirgždėjo. 

Kopiau colį po colio, mirtinai įsikibusi, įrempusi kojas ir ran- 
kas, kad pavyktų peržengti neįmanomai didelį atstumą nuo vieno 
skersinio iki kito. Žemyn pažvelgiau tik kartą, ir iškart apsisuko 


galva. 


KORIKO MAIŠO VIRVĖ 77 


Kuo aukščiau lipau, tuo garsiau aidėjo tas veriamas garsas, o jo 
aidas virto sutartiniu balsų choru, sakytum, susirinkusiu beprotiš- 
kai kažko apverkti. 

Kairėje virš manęs buvo skliautuota anga į nišą, didesnę už ki- 
tas. Pasistiebusi ant pirštų galiukų, nagais įsitvėrusi plytinės atbrai- 
los, sugebėjau prisitraukti, kol mano akys atsidūrė šios grotos grindų 
aukštyje. 

Nusisukusi nuo manęs, viduje klūpėjo moteris. Ji dainavo. Plo- 


nas balsas aidėjo nuo plytų ir sukosi man aplink galvą: 


Liepsnelė“ pakibo ore. 
Vėjas ją supa delne 
Švelnia lėta lopšine 
Maloniai tai šen, tai ten 


Supa lyg valtyje. 


Tai buvo ponia Inglbi! 

Priešais ją ant apverstos dėžės degė žvakė, dūmų kvapu susti- 
prindama karštį, tvyrojusį šiame dusinančiame plytų urvelyje. De- 
šinėje atremta nespalvota vaiko nuotrauka: jos miręs sūnus Robinas 
linksmai šypsojosi į kamerą, o šviesūs plaukai atrodė iki baltumo 
išblukinti saulės, švietusios tą seniai pasibaigusią vasarą. Kairėje ant 
šono gulėjo žaislinė valtelė, tarytum ištempta į paplūdimį, kad būtų 
galima nugramdyti moliuskus. 

Sulaikiau kvapą. Kad tik manęs nepastebėtų. Lėtai nulipsiu 
žemyn ir... 

Ėmė virpėti kojos. Laikiausi ne itin tvirtai, mano odiniai pa- 
dai pradėjo slysti sutrūnijusiu mediniu karkasu. Kai pradėjau leistis 
žemyn, ponia Inglbi vėl ėmė aimanuoti, tik šįkart jau kitą dainą ir, 


* Robin - liepsnelė (paukštis). 

nors ir labai keista, kitokiu balsu: ėmė karkti šiurkščiai, tarsi padau- 


ža piratas: 


Nors Robino nebėra, 
Jo narsi širdis gyva, 


išgerkim už jį tris kartus po tris. 


Ir siaubingai šnarpšdama nusijuokė. 

Vėl pasistiebiau ant pirštų galiukų ir spėjau pamatyti, kaip ji 
nusuko aukšto permatomo butelio kamštį ir skubiai iš jo siurbte- 
lėjo. Atrodė panašu į džiną, buvo akivaizdu, kad geria jį jau kurį 
laiką. 

Drebėdama lėtai atsiduso, pakišo butelį po šiaudų krūva ir už- 
degė naują žvakę nuo gęstančios liepsnelės tos, kuri jau buvo besi- 
baigianti. Varvančio vaško lašais prilipdė ją greta tos nusibaigėlės. 

O tada užtraukė dar vieną dainelę, šįkart žemesne minorine 
gaida. Dainavo lėčiau, panašiau į laidotuvių giesmę, kiekvieną žodį 


tardama siaubingai, perdėtai aiškiai: 


Nenaudėlis Robinas vakarienės norėjo, 
Tai gaus pusryčiauti virve su sviestu, 
Tebus pakviesti visi jo draugai, 


Tepasidžiaugs šiais tamsiais darbais. 


Virvė su sviestu? Tamsūs darbai? 

Staiga pajutau, kaip mano plaukai atsistojo piestu, kaip tada, 
kai Filė patrynė savo juodąsias ebonito šukas į kašmyro megztuką 
ir priglaudė man prie sprando. Bet kol bandžiau apskaičiuoti, kaip 
greitai galėčiau nusiropšti mediniu karkasu žemyn ir pasprukti, mo- 
teris prabilo: 


— Eikš, Flavija, lipk čia, sudalyvauk mano gedulingose mišiose. 

Gedulingos mišios? Pagalvojau. Argi aš norėčiau užsiropšti į plytų 
kamerą pas moterį, kuri geriausiu atveju yra gerokai įkaušusi, o blo- 
giausiu — žudikė maniakė? 

Prisitraukiau ir užkopiau į tamsą. 

Kai akys priprato prie žvakės šviesos, pamačiau, kad ji vilki 
baltą medvilninę palaidinukę trumpomis pūstomis rankovėmis ir 
gilia valstietiška iškirpte. O dėl juodų plaukų ir ryškiaspalvio pla- 
taus sijono buvo nesunku palaikyti ją čigone būrėja. 

— Robino nebėra, — tarė ji. 

Man vos neplyšo širdis, išgirdus šiuos du žodžius. Kaip ir visi 
kiti Bišop Leisio gyventojai, aš visad maniau, kad Greisė Inglbi gy- 
vena atskirame, uždarame pasaulyje: pasaulyje, kur Robinas tebe- 
žaidžia dulkėtame kieme, kartais užbėgdamas į virtuvę paprašyti 
saldumynų. 

Bet tai buvo netiesa: juk ji greta manęs stovėjo šalia antkapėlio 
Šv. Tankredo šventoriuje ir skaitė paprastą užrašą: „Robinas Teniso- 
nas Inglbis, 1939-1945, miega Avinėlyje.“ 

— Robino nebėra, - pakartojo, šį kartą tarytum dejuodama. 

— Taip, - atsakiau, — žinau. 

Pieštuko storumo saulės spinduliuose, persmelkusiuose tamsią 
ertmę, tarsi mažyčiai pasauliai skraidė dulkės. Atsisėdau ant šiaudų. 

Man prisėdus, balandis staiga išplasnojo iš lizdo ir išskrido pro 
skliautuotą langelį. Vos širdis nesustojo. Maniau, kad balandžių čia 
seniai nebėra, o vos ant to kvailo padaro neatsisėdau. 

— Nusivežiau jį prie jūros, - nepastebėjusi paukščio, tęsė Greisė, 
glostydama valtelę, — žinok, Robinui patiko prie jūros. 

Prisitraukiau kelius prie smakro ir apsivijau juos rankomis. 

— Jis žaidė smėlyje. Pastatė smėlio pilį. 


Stojo tyla, pamačiau, kad ji užsisvajojo. 

— Ar valgėte ledų? — paklausiau, tarsi tai būtų svarbiausias da- 
lykas pasaulyje. 

Daugiau nieko nepavyko sugalvoti. 

— Ledų; - ji linktelėjo galva, - mums juos padavė popieriniuose. 
indeliuose... mažuose smailuose popieriniuose indeliuose. Norėjome 
vanilinių — abu mėgom vanilę, ir Robinas, ir aš. Bet keista... — ji 
atsiduso, — kai valgėme, jautėme šokolado skonį... Tarsi pasitaikė 
prastai išplautas samtelis. 

Išmintingai linktelėjau. 

— Kartais taip pasitaiko, — pasakiau. 

Ji vėl ištiesė ranką ir palietė valtelę, perbraukė pirštais jos lygų 
dažytą korpusą. O tada užpūtė žvakę. 

Kurį laiką pasėdėjome tamsoje tarp saulės taškelių, prasisun- 
kusių į tą raudonų plytų urvą. Turbūt toks jausmas būtų gimdoje, 
pagalvojau. 

Karšta. Lyg lauktume, kol kas įvyks. 

— Kodėl čia atėjai? - galiausiai paklausė. 

Pastebėjau, kad jos liežuvis nesipina taip smarkiai, kaip anksčiau. 

— Vikaras atsiuntė porą žmonių įsikurti Iškilmių pievoje. Ma- 
nęs paprašė parodyti jiems kelią. 

Ji griebė mane už rankos. 

— Ar Gordonas žino? — pasidomėjo. 

— Manau, žino, — atsakiau, — jis pasakė vikarui, kad nieko to- 
kio, jeigu jie įsikurs kelio gale. 

— Kelio gale... — ji lėtai iškvėpė, — taip, juk nieko tokio, ar ne? 

— Tai keliaujantis lėlių teatras, — pasakiau, — Porsono lėlės. Šeš- 
tadienį jie surengs pasirodymą. Vikaras jų paprašė. Matote, sugedo 
jų furgonas, todėl... 


Staiga mane apėmė įkvėpimas. 

— Gal ir jūs ateisite? —- paklausiau. — Ten bus visas kaimas. Ga- 
lėtumėt sėdėti šalia manęs, ir... 

Ponia Inglbi spoksojo į mane siaubo kupinu žvilgsniu. 

— Ne! — tarė ji, — ne! Jokiais būdais. 

— Galėtumėt ateiti kartu su ponu Inglbiu ir... 

— Ne! 

Ji pašoko ant kojų, sukeldama tirštą pelų debesį, ir keletą aki- 
mirkų, kol jie sukosi aplink mus, stovėjome sustingusios tarsi ūigū- 
rėlės stikliniame sniego prespapjė. 

— Geriau jau eik, — staiga ištarė kimiu balsu. — Prašau išeiti. 

Netarusi nė žodžio apgraibomis susiradau angą ašarojančiomis 
nuo dulkių akimis. Stebėtinai lengvai sugebėjau nutūpti ant medi- 
nės mentės ir ėmiau lėtai leistis žemyn. 

Prisipažinsiu, kad prisiminiau ir pasaką apie Džeką ir pupos 


stiebą. 


Kieme buvo tuščia. Dyteris kartu su Rupertu ir Niala nuvažiavo 
keliuku prie upės, dabar jie, regis, jau statė stovyklą. Jei pasiseks, gal 
kaip tik spėsiu arbatos. Pasijutau tarsi visą naktį nemiegojusi. 

Ir apskritai, kiek dabar valandų? 

O Dieve, kad man šakutę į akį! Juk tetos Felicitės traukinys 
atvažiuoja po dešimt penkios, o aš visai ją pamiršau! Tėvas man 
žarnas paleis. Net jeigu teta Felicitė dar nesiunta ir neputoja stotyje, 
kaip po galais aš nusigausiu į Dodingslį? Juk tai geros šešios mylios 
nuo Karvelidės fermos, jei skristum tiesia linija, o man, kiek paste- 
Dėjau, sparnai dar neišdygo. 

Nuskuodžiau keliuku, mojuodama rankomis lyg malūnas, tarsi 
tai pridėtų greičio. Laimė, visą kelią bėgau į nuokalnę, o kelio gale 


Pamačiau Ruperto furgoną, stovintį po gluosniais. 

Dyteris buvo atsidaręs „Ostino“ variklio dangtį ir kuitėsi jo vi- 
duriuose. Niala krūmuose džiaustė marškinėlius. Gordono Inglbio 
niekur nesimatė, kaip ir Sali Stro. 

— Pagaliau pasitaikė proga pasidžiaugti saulėkaita, — tarė man, 
Niala, - Dyteris apžiūrinėja variklį. Kur užtrukai? 

— Kiek valandų? — maldaudama paklausiau. 

— Iš kur aš žinau, — atrėžė, — Rupertas vienintelis turi laikrodį, 
o jis kažkur išsinešdino. 

Kaip visada. Garsiai to nepasakė, bet akivaizdu, kad turėjo gal- 
voje, tarsi būtų surikusi nuo Big Beno viršūnės. 

= Dyteri? — kreipiausi. 

Dyteris papurtė galvą. 

— Deja. Per ilgai buvo draudžiama turėti laikrodį... 

— Atsiprašau, — įsiterpiau, — bet aš skubu į traukinį. 

Jiems nespėjus atsakyti, visu greičiu nudūmiau laivavilkių taku. 
Buvo lengva bėgti senąja krantine, juosiančia pietinį Iškilmių pievos 
pakraštį, todėl praėjo vos kelios minutės, ir aš jau šuoliavau upės 
brastos akmenimis į šventorių. 

Bažnyčios bokšto laikrodis rodė be dvidešimt keturias, bet tai 
buvo neįmanoma: tas kvailas daiktas, ko gero, sustojo dar Henrio 
Aštuntojo valdymo laikais ir niekas nepasirūpino jį vėl paleisti. 

Gledis, mano ištikimasis „BSA“ dviratis, tebebuvo ten, kur pa- 
likau, prie parapijos salės. Pasileidau į Bukų giraitę. 

Kai pralėkiau Verpsto gatvės kampą, „Trylikos gaigalų sienoje 
įtaisytas laikrodis rodė, kad dabar arba vidurdienis, arba vidurnak- 
tis. Man išsprūdo, deja, ne itin padorus žodis. 

Išvažiavus iš kaimo, skriejau kaip vėjas į pietvakarius link Bukų 
giraitės, kol pagaliau atsidūriau prie Mulfordo vartų, o ten atsisė- 


dęs laukė Klarencas Mandis, įsitaisęs ant savo taksi sparno, godžiai 

traukdamas cigaretę. Iš šūsnies nuorūkų ant kelio buvo matyti, kad 
tai ne pirma cigaretė. 

— Labas, Klarencai, — tariau, - kiek laiko? 

— Dešimt nulis nulis, - atsakė, žvilgtelėjęs į savo įmantrų kariš- 
ką laikrodį, - lipk ant denio. 

Kai įsėdau, jis atleido sankabą ir mes pasileidome kaip raketa. 

Mums lekiant žalitvorėmis apsodintais keliukais, Klarencas 
darbavosi pavarų svirtimi tarsi gyvačių kerėtojas, einantis imčių su 
užsispyrusia kobra. Kas kelios sekundės griebdavo jos galvą ir grūs- 
davo ją vis kita kompaso kryptimi. Už lango pro šalį lėkė kaimo 
vietovės, susiliejančios į vis greičiau judančias žalias dėmes, o man 
norėjosi klykti „Jarūūū!“ — bet susivaldžiau. 

Karo laikais Klarencas pilotuodavo didžiules skraidančias „Sun- 
derland“ valtis ir nenuilsdamas patruliavo virš Atlanto platybių, ieško- 
damas vokiečių povandeninių laivų. Mums skriejant siaurais tarpais 
tarp žalitvorių atrodė, kad jis įsivaizduoja tebesąs už pabaisos šturva- 
lo. Pamaniau, dar akimirka, jis patrauks vairą į save ir mes pakilsi- 
me į orą. Galbūt kildami į vasaros dangų net pamatysime Harietą. 

Prieš ištekėdama už Tėvo, Harieta pilotavo savo „de Havilland“ 
firmos „Gypsy Moth“ lėktuvėlį, kurį praminė Nerūpestinga dvasia, 
ir aš kartais vaizduodavausi, kaip ji viena skrajoja saulėkaitoje ir nar- 
do tarp pūstų kamuolinių debesų, nepriklausoma nuo nieko, išsky- 
rus vėją. 

Klarencas čiuoždamas sustabdė šalia vieno Dodingslio stoties 
platformos galo, o traukinys, leisdamas garą, pasirodė kitame. 

— Dešimt nulis penkios, — tarė, žvilgtelėjęs į laikrodį, - sekun- 
dės tikslumu. 

Kaip ir tikėjausi, pirmoji keleivė, išlipusi iš vagono, buvo teta 


Felicitė. Nepaisydama karščio, ji vilkėjo ilgą, šviesų kelioninį paltą 

ir didelę atogrąžų skrybėlę nuo saulės, surištą plačiu mėlynu kaspi- 
nu po smakru. Nuo jos į visas puses atsikišę styrojo įvairūs daik- 
tai: smeigtukai, skėčių rankenos, susukti žurnalai, išskleidžiamos 
kėdutės ir taip toliau. Atrodė lyg vaikštantis paukščių lizdas arba,. 
veikiau, kilnojamoji šieno kupeta. 

— Klarencai, atnešk mano bagažą, — tarė ji, — ir atsargiau su 
aligatoriumi. 

— Aligatorium? — paklausė Klarencas, kilsteldamas antakius. 

— Tai krepšys, — tarė teta Felicitė, — ką tik pirktas „Harrods“, 
ir aš nenoriu, kad jį sugadintų koks nerangus kaimietis kažkokioj 
nusususioje geležinkelio stotyje. 


— Flavija, — pareiškė ji, —- gali nešti mano šildyklę. 


AšŠTUNTAS 


rie paradinių durų mus pasitiko Dogeris. Jis išsitraukė iš ki- 
pP šenės medžiaginę piniginę su monetomis ir klausiamai kilste- 
lėjo antakius Klarencui. 

— Du šilingai, — tarė Klarencas, — ten ir atgal, įskaitant laukimą. 

Kol Dogeris skaičiavo monetas, teta Felicitė atsilošė ir akimis 
perbėgo namo fasadą. 

— Tiesiog skandalas, — tarė ji, - namas baigia akyse nutriušti. 

Nutariau, kad ne mano reikalas jai aiškinti, kad Tėvas jau ne- 
bežino, ką daryti dėl išlaidų. Namas iš tikrųjų buvo Harietos, o 
ji mirė jauna, netikėtai, nepagalvojusi parašyti testamentą. Dabar 
dėl „komplikacijų“, kaip tai vadino Tėvas, tikimybė, kad galėsime 
ilgiau gyventi Bukų giraitėje, vis mažėjo. 

— Dogeri, nunešk mano krepšius į mano kambarį, - tarė teta 
Felicitė, grįždama prie žemiškesnių reikalų, — ir atsargiai su aliga- 
torium. 

— Klausau, panele Felicite, - atsakė Dogeris, pasikišęs po šiau- 
dinę pintinę po pažastimis ir įsitvėręs po lagaminą kiekvienoje ran- 
koje, — matau, jis iš „Harrods“. 

— Atvažiavo teta Felicitė, — pranešiau nugūrinusi į virtuvę, — 
staiga praradau apetitą. Manau, man užteks sumuštinio su saloto- 


mis, valgysiu savo kambaryje. 

— Nieko panašaus, — tarė ponia Mulet, - aš juk paruošiau pui- 
kių drebučių salotų su burokėliais ir kitkuo. 

Nutaisiau klaikią grimasą, bet kai ji netikėtai žvilgtelėjo į mane, 
prisiminiau, kaip išsisuko Niala, ir savo veido išraišką, pridengdama 
burną ranka, gudriai paverčiau žiovuliu. 

- Atsiprašau. Šįryt anksti kėliausi, — tariau. 

— Aš irgi. Nors ir labai būtų gaila. 

— Buvau Inglbių fermoje, — pasisakiau. 

— Jau girdėjau, - atsakė ji. 

Kad ją sutrauktų! Negi niekas nepraslysta jai pro ausis? 

— Ponia Ričardson sakė, kad padedi lėlių žmonėms, kažkokiai 
raudonplaukei ir tam su nesveika koja. 

Sintija Ričardson. Galėjau ir nuspėti. Aišku, kad lėlininkų ap- 
silankymas atrišo jos surauktas lūpas. 

— Jos vardas Niala, - pasakiau, - o jo - Rupertas. Ji visai mie- 
la, tiesą sakant. Daro iškarpų albumus ar bent jau anksčiau dary- 
davo. 

— Visa tai labai įdomu, aš suprantu, brangute, bet tau teks... 

— Susitikau ir ponią Inglbi, — nerimau aš, — tiesą sakant, mes 
visai įdomiai paplepėjom. 

Ponia Mulet ėmė lėčiau blizginti salotų lėkštes, kol visai susto- 
jo. Užkibo. 

— Paplepėjot? Su ja? Cha! Taip ir patikėjau! 

— Vargšelė, — pavėlavusi pridūrė. 

— Ji kalbėjo apie Robiną, savo sūnų, — tariau, beveik nemeluo- 
dama. 

— Eik tu sau! 

— Ji sakė, kad Robino nebėra. 


To jau buvo per daug net poniai Mulet. 

— Nebėra? Tai jau tikrai, kad nebėra. Negyvas kaip durų bum- 
bulas, penktus metus ar daugiau. Miręs ir palaidotas. Atsimenu tą 
dieną, kai jį surado pakartą Kartuvių miške. Buvo pirmadienis, 
skalbimo diena, ir kaip tik buvau išdžiausčius krepšį skalbinių ant 
virvės, kai prie vartų atėjo paštininkas Tomas Batsas. „Ponia M“, — 
sako jis man, ir sako: „Kokią blogą naujieną jums pasakysiu.“ „Ar 
kas mano Alfui!“ — sakau, o jis sako: „Ne, mažajam Robinui, Gor- 
dono Inglbio vaikui,“ ir tik fuwuss! Taip ir iškvėpiau visą orą. Gal- 
vojau, kad man tuoj... 

— Kas jį rado? — pertraukiau. - Na, mažąjį Robiną. 

— Kas, taigi beprotė Megė. Ta, kur gyvena ten, Kartuvių miške. 
Pastebėjo šviesų daiktą po medžiu — taip ji vadina bet kokį seną 
šlamštą, ką tik randa: „šviesus daiktas“, ir kai nuėjo pasiimti, pa- 
matė, kad miške mėtosi žaislinis kastuvėlis, na toks, kokius nešasi į 
paplūdimį, žinai, ir dar skardinis smėlio kibiriukas mėtėsi miške. 

— Robino mama vedėsi jį į paplūdimį, - jau norėjau pasakyti, 
bet laiku susilaikiau. 

Prisiminiau, kad nutylėtos paskalos pritraukia daugiau paska- 
lų: „tarsi magnetas muses“, kaip kartą pati ponia Mulet sakė visai 
apie ką kita. 

— Ir tada jinai jį pamatė, kadaruojantį ant tų senų kartuvių, — 
tęsė ji, — sakė, jo veidas buvo klaikus — kaip pajuodęs melionas. 

Jau ėmiau gailėtis, kad neatsinešiau užrašų knygutės. 

— Kas jį užmušė? — tiesmukai paklausiau. 

— Ak, - tarė ji, — tas ir yra. Niekas nežino. 

— Bet jį nužudė? 

— Tai galbūt, kai pagalvoji. Ber kaip ir sakiau, niekas tikrai 
nežino. Atliko apklausą, kaip sako bibliotekoj, tai toks pats dalykas, 
kaip skrodimas, kaip Alfas sakė. Daktaras Darbis atėjo ir pasakė 

jiems, kad tas mažiukas pakartas, ir daugiau nieko jis negalėjo nu- 
statyti. Beprotė Megė tvirtino, kad Velnias jį pasiėmė, bet žinai, 
kokia ji. Jie išsikvietė Inglbius ir tą vokietį, kuris vairuoja jų trakto- 
rių, — jo vardas Dyteris —'ir dar Sali Stro. Buki kaip Dorotės asilas,. 
visi iki vieno. Ir policija irgi. 

Policija? Tai jau tikrai! 

Policija tikrai tyrė Robino Inglbio mirtį, ir, jeigu spėjau teisin- 
gai, mano senasis draugas inspektorius Hjuitas tikriausiai prisidėjo. 

Na, senu draugu inspektorių gal ir netiksliai pavadinau, bet ne- 
seniai padėjau jam tirti vieną bylą, kurioje jis ir jo kolegos visiškai 
pasimetę. 

Užuot pasikliovusi ponios Mulet nuogirdomis iš kaimo, fak- 
tus, kaip sako, ištrauksiu tiesiai iš pirmųjų lūpų. Tereikėjo progos 
numinti dviračiu į policijos nuovadą Hinlyje. Paprasčiausiai imsiu 


ir užsuksiu, kaip tik popiečio arbatėlės. 


Važiuodama dviračiu pro Šv. Tankredą, nesusilaikiau nepagalvo- 
jusi, kaip sekasi Rupertui ir Nialai. Na, pamaniau, stabdydama ir 
sukdama atgal, daug neužtruksiu sužinoti. 

Tačiau parapijos salės durys buvo užrakintos. Gerokai jas pa- 
purčiau ir smarkiai padaužiau, bet niekas manęs neįleido. Gal jie 
dar Karvelidės fermoje? 

Nustūmiau Gledis per šventorių iki upės kranto ir pernešiau 
ją brastos akmenimis. Nors laivavilkių takas buvo vietomis apau- 
gęs piktžolėmis ir išraižytas provėžų, netrukus juo grįžau į Iškilmių 
pievą. 

Niala su Dyteriu rūkydama sėdėjo po medžiu. Mane pamatęs, 
šis iškart atsistojo. 


— Na, na, - tarė, — žiūrėk, ką parvilko katės. 

— Maniau, jūs būsit prie bažnyčios. 

Niala nuožmiai sutrynė nuorūką į medžio kamieną. 

— Turbūt reikėtų ten būti, - pasakė, - bet Rupertas dar nepar- 
sirado. 

Tai man pasirodė keistoka, nes vargu ar jis ką nors pažinojo 
Bišop Leisio apylinkėse. Dėl ko — ar su kuo - jis taip ilgai užtruko? 

— Gal jis rūpinasi furgonu, — pasakiau, pastebėjusi, kad „Osti- 
no“ variklio dangtis uždarytas ir užkabintas. 

— Labiau tikėtina, kad šiaip išsinešdino dėl ko nors supykęs, — 
tarė Niala, - kartkartėmis jis taip daro. Nori pabūti vienas ir tiek. 
Ber jau pora valandų, kaip negrįžta. 

— Dyrteriui pasirodė, kad jis patraukė į tą pusę, — tarė, pirštu 
rodydama sau per petį. 

Pasisukau ir įdėmiai apžvelgiau į Kartuvių mišką. 

— Flavija, — tarė Niala, - duok jam ramybę. 


Bet aš visai ne Rupertą norėjau pamatyti. 


Laikydamasi žole apaugusių lauko pakraščių, sugebėjau apeiti au- 
gančius linus, atkakliai kopiau vis aukštyn. Man nebuvo labai sun- 
ku lipti, bet Rupertui, kurio koja buvo geležiniame įtvare, tai, ko 
gero, tapo kankyne. 

Kas, po galais, jį apsėdo, kad koptų argal į Kartuvių kalvos vir- 
šūnę? Gal sumanė išbaidyti Megę iš tankių brūzgynų ir pareikalauti, 
kad ši grąžintų Nialos drugelio formos pudrinę? O gal jam nuotaika 
sugedo dėl grėsmę keliančio šviesiaplaukio gražuolio Dyterio? 

Atkapsčiau tuziną priežasčių, bet nė viena nebuvo tikra. 

Kartuvių miškas pūpsojo virš manęs lyg žalia kepurė Kartuvių 
kalvos viršūnėje. Kai prisiartinau ir įlindau po šimtamečio miško 


šakomis, pasijutau lyg įžengusi į Arturo Rakhemo paveikslą. Čia, 

žalioje blausioje prieblandoje, oras aštriai kvepėjo puvėsiais: grybais 
ir lapų pelėsiais, juodžemiu, gličiu purvu ir vabalų į dulkes sugrauž- 
ta žieve. Tarp supuvusių kelmų tarsi šviesūs nuleidžiami grotuoti 
vartai kabėjo tviskantys voratinkliai. Po senais ąžuolais ir apker- 
pėjusiais skroblais tamsiuose šešėliuose tarp paparčių kyšojo kati- 
lėliai, o tolimajame laukymės gale pastebėjau dantytų nuodingojo 
daugiamečio laiškenio lapų, iš kurių, užplikius vandeniu, galima 
išgauti nuostabios indigo spalvos nuodų, kuriuos aš kartą nudažiau 
ryškiai raudona arterinio kraujo spalva, paprasčiausiai įdėjusi dviejų 
procentų druskos rūgšties tirpalo. 

Pasimėgaudama galvojau, kaip amoniakas ir amidai, kuriuos 
miško žemėje skleidžia susidarantis gilus komposto sluoksnis, yra 
puota visaėdžiams puvėsiams, kurie paverčia juos azotu ir kaupia 
savo protoplazmoje, o tada juo gali maitintis bakterijos. Šis pasaulis 
man atrodė tobulas: pasaulis, kuriame neišvengiamas bendradar- 
biavimas. 

Giliai įkvėpiau, įsiurbdama į plaučius šio rūgštaus aromato, 
mėgaudamasi cheminiu puvimo kvapu. 

Bet nebuvo kada pasinerti į malonumus. Jau gerokai įdienoję, o 
dar reikia rasti kelią į Kartuvių miško vidurį. 

Kuo giliau lindau tarp medžių, tuo darėsi tyliau. Net paukščiai 
paslaptingai nutilo. Dafi man sakė, kad šis miškas kadaise buvo 
karališkoji giria ir joje prieš daugelį amžių Anglijos karaliai medžio- 
davo laukinius šernus. O vėliau Juodoji mirtis pasiglemžė beveik vi- 
sus, kas gyveno mažame kaimelyje, išdygusiame girios pakraštyje. 

Truputį suvirpėjau, kai aukštai virš manęs šakose neramiai sų- 
šlamėjo lapai, nors negalėjau nuspėti, ar ten skubėdamos pralėkė 
karaliaus medžiotojų šmėklos, ar nerimstančios maro aukų dva- 


sios — juk jos, tikėtina, palaidotos kažkur netoliese? 

Užkliuvau už kupsto ir ištiesiau rankas, kad nenugriūčiau. Kad 
neįkrisčiau į purvą, mane galėjo išgelbėti tik supuvęs, samanomis 
apaugęs medžio strampgalys, tad instinktyviai griebiausi jo. 

Atgavusi pusiausvyrą, pamačiau, kad šis medžio gabalas kadai- 
se buvo stačiakampis, o ne apskritas. Tai buvo ne šaka ir ne medžio 
kamienas, o išpjauta sija, gerokai sutrūnijusi ir sugraužta kažko pa- 
našaus į pilkus koralus. Tarytum suakmenėjusios smegenys. 

Sąmonė jį atpažino anksčiau, nei aš pati: ne iškart supratau sto- 
vinti mirtinai įsikibusi supuvusių senųjų kartuvių liekanų. 

Tai ta pati vieta, kur mirė Robinas Inglbis. 

Mano žastų plaukeliai pasišiaušė lyg perbraukti varvekliu. 

Paleidau tą daiktą iš rankų ir žengiau atatupsta. 

Iš statinio mažai kas liko, tik rėmai ir sulūžę laiprai. Beveik 
visos grindlentės, išskyrus vieną ar dvi, buvo suėstos laiko ir orų, tad 
iš platformos liko tik griaučiai, išlindę tarp gervuogių tarsi mirusio 
milžino šonkauliai. 

Kaip tik tada išgirdau balsus. 

Kaip minėjau, mano klausa yra labai aštri, todėl, stovėdama po 
kartuvių likučiais, išgirdau kažką kalbant, nors balsas sklido iš toli. 

Lėtai sukdamasi vietoje, pridėjusi suskliaustus delnus už ausų 
tarsi laikinus reflektorius, aš greitai nustačiau, kad balsai sklinda 
man iš kairės, ir atsargiai žengdama nusėlinau link jų, tyliai perei- 
dama nuo vieno medžio prie kito. 

Staiga miškas ėmė retėti ir man teko labai pasisaugoti, kad lik- 
Čiau nepastebėta. Pasižiūrėjau iš už uosio kamieno ir pamačiau, kad 
esu didelės proskynos pakraštyje, pačiame Kartuvių miško viduryje. 

Čia pasirodė esąs įdirbras daržas, o vyriškis aplamdyta skrybėle 
ir darbo drabužiais uoliai dirbo kauptuku tarp plačiais tarpais suso- 


dintų augalų eilių. 

— Tai kad jų visur pilna, kad juos kur, — sakė jis kažkam, ko dar 
nepamačiau. 

— Už kiekvieno tvoros mieto... po kiekviena sumauta šieno ku- 
peta. “ 

Kai jis nusiėmė skrybėlę ir ėmė šluostytis veidą bei pakaušį 
spalvota nosine, atpažinau, kad kalbėjo Gordonas Inglbis. 

Jo vėjo nugairintame veide buvo matyti stulbinamai raudonos 
lūpos, išduodančios „sangvinišką temperamentą“, kaip tai vadino 
Tėvas, ir man bežiūrint jis nusivalė seiles, ištiškusias kartu su piktais 
žodžiais. 

— Ak! „Dangus siunčia mums šnipų, - dramatišku balsu tarė 
kitas pašnekovas: iš to balso iškart atpažinau Rupertą. 

Jis drybsojo pavėsyje po krūmu, rūkydamas cigaretę. 

Man vos širdis krūtinėje nesustojo! Ar jis mane pastebėjo? 

Verčiau nejudėti, nusprendžiau. Kad nė raumenėlis nekrusteltų. 
Jeigu pačiups, apsimesiu, kad ėjau ieškoti Ruperto ir pasiklydau miške 
tarsi Auksaplaukė. Žmonės visada patiki pasiteisinimais iš pasakų, 
nes jose slypi kažkas tokio, kas skamba lyg teisybė. 

— Praėjusią savaitę vėl buvo atėjęs skvairas Mortonas ir šnekėjo 
nesąmones Dyteriui. Kaišioja nosį, štai kas. 

— Tu už juos visus protingesnis, Gordonai. Jų galvose - mūro 
siena vietoj smegenų. 

— Gal ir taip, — atsakė Gordonas, - o gal ir ne. Bet aš jau sakiau, 
kad čia paskutinė stotis. Aš čia jau ir išlipsiu. 

— O kaip aš, Gordai? Kaip mes visi? Ar mus paprasčiausiai pa- 
liksi kabėti? 

— Tu, šunsnuki! - sušuko Gordonas, iškeldamas kauptuką į 
orą lyg alebardą ir grasindamas žengė du žingsnius. Net pamėlo iš 


pykčio. 

Robinas nevikriai atsistojo ant kojų ir besigindamas prisidengė 
ranka. 

— Atsiprašau, Gordai. Ne tą norėjau pasakyti. Tai tik posakis. 
Nepagalvojau. 

— Ne, aišku, nepagalvojai, ką? Tu niekad negalvoji. Tu nežinai, 
koks jausmas būti mano kailyje dieną naktį —- gyventi su negyva 
moterimi ir kabančio vaiko šmėkla. 

Negyva moteris? Nejaugi jis kalba apie ponią Inglbi? 

Na, bet kuriuo atveju buvo akivaizdu: du žmonės, kurie šį rytą 
pirmąkart susitiko, kalbėtųsi visai kitaip. Sprendžiant iš pokalbio, 
Gordonas ir Rupertas buvo pažįstami labai seniai. 

Jie pastovėjo kelias sekundes, spoksodami vienas į kitą, nežino- 
dami, ką sakyti. 

— Verčiau grįšiu atgal, - galiausiai tarė Rupertas. — Niala neri- 
maus. 

Jis apsisuko ir patraukė į tolimąjį proskynos galą, o paskui din- 
go miške. 

Kai jis dingo, Gordonas vėl nusišluostė veidą, o kai išsitraukė 
iš marškinių kišenės maišelį tabako ir popieriaus pakelį suktinėms, 
pamačiau, kad jo rankos dreba. Jis negrabiai susisuko cigaretę, per 
skubėjimą barstydamas tabaką, pasirausė kelnių kišenėje, ieškoda- 
mas varinio žiebtuvėlio, prisidegė, giliai įraukė dūmą, o tada iškvė- 
pė taip lėtai, jog man pasirodė, kad dūsta. 

Surūkė stebėtinai greitai. Bato kulnu sutrynė nuorūką į dirvą, 
užsimetė kauptuką ant peties ir dingo. 

Apie dešimt minučių palaukiau, kad įsitikinčiau, jog jis negrįš, 
tada nuskubėjau ten, kur jis stovėjo. Nesunkiai atkapsčiau drėgnas 
cigaretės liekanas iš po kulnu įspaustų žemių. Nuo kažkokio augalo 


nusiskyniau porą lapų, naudodama juos vietoje puodkėlės pakėliau 

nuorūką, suvyniojau į du naujo lapo sluoksnius ir įsikišau giliai į 
kišenę. Rupertas irgi paliko kelias nuorūkas po tuo krūmu, kur sė- 
dėjo. Šitas irgi susirinkau ir pridėjau prie kitų. Ir tik tada grįžau per 


mišką tuo pačiu keliu, kaip atėjusi, ir atgal Kartuvių kalvos ketera. 


Niala ir Rupertas sėdėjo ant poros supuvusių polių, įmerkę basas 
kojas į tekantį vandenį. Dyterio niekur nesimatė. 

— Oi, štai kur jūs! — linksmai tariau, — visur jūsų ieškojau. 

Atsirišau batus, nusimoviau puskojines ir prisidėjau prie jų. 
Popiečio saulė jau buvo žemai. Regis, per vėlu važiuoti dviračiu į 
Hinlį. Kol ten nusigausiu, bus po penktos, ir inspektorius Hjuitas 
bus išėjęs namo. 

Smalsumas palauks. 

Turint galvoje, kad jam ką tik grasino aštraus kauptuko geležte, 
Rupertas buvo stebėtinai gerai nusiteikęs. Jo sudžiūvėlė koja matėsi 
vandenyje, ji plūduriavo kaip blyški žuvytė. 

Jis pasilenkė, pamerkė du pirštus į vandenį ir žaismingai sprig- 
telėjo kelis vandens purslus link manęs. 

— Tu gal drožk namo sočiai pavalgyti ir išsimiegoti. Rytoj lau- 
kia svarbi diena. 

— Kurgi ne, - atsakiau stodamasi, — nė už ką jos nepraleisčiau. 


Baisiausiai mėgstu lėlių pasirodymus. 


DEVINTAS 


ažkaip pavyko ištverti vakarienę, ir stalas jau buvo sutvar- 


kytas. Sėdėjome aplink jį lūkuriuodami, kol kas nors sugal- 
vos mums dingstį keliauti savais keliais: Tėvas eis prie savo pašto 
ženklų, Daf į biblioteką, Filė prie veidrodžio, tera Felicitė keliaus į 
tolimą svečių kambarį, o aš — į savo laboratoriją. 

— Kaip Londonas šiais laikais, Lise? — paklausė Tėvas. 

Jis kuo puikiausiai žinojo viską apie Londoną, nes nepraeidavo 
nė pusės mėnesio, kad ten nevažiuotų į kokią nors pašto ženklų paro- 
dą. Tačiau į šias keliones leisdavosi tarsi į slaptas karines operacijas. 
Tėvas verčiau leistųsi iškepamas, negu išsiduotų tetai Felicitei, kad 
važiavo į miestą. 

— Jos visi dantys yra tikri, —- sakydavo mums, — ir jinai puikiai 
sugeba jais naudotis. 

O tai reiškė, pasak Filės, jog teta nori, kad viskas būtų jos 
valioje. Dafi nuomone, tai reiškia, kad ji yra krauju permirkusi ti- 
ronė. 

— Londonas? — tarė teta Felicitė. — Londonas toks pats kaip 
visada: suodžiai, balandžiai ir Klementas Atlis?. Amžinai, po ga- 
lais, kas nors neveikia. Reiktų pasiųsti žmones su tinklais, kad 
išgaudytų tuos vaikus, kurių amžinai pilna Kensingtone, ir išmo- 


* Clement Attlee, britų politikas, 1945-1951 Jungtinės Karalystės premjeras ministras. 

kytų juos valdyti elektrines Batersyje ir Benksaide. Jeigu jungi- 
klius valdytų aukštesnės klasės žmonės, gal elektra nedingtų taip 
dažnai. 

Daf, kuriai dėl svečių buvo uždrausta skaityti per vakarienę, 
sėdėjo kitoje stalo pusėje priešais mane. Jos akių obuoliai ėmė lėtai 
ir skausmingai suktis vienas link kito, tarytum jos smegenys ką tik 
numirė, o optinius nervus ir raumenis apėmė priešmirtiniai spaz- 
mai. Net neketinau jai nusišypsoti. 

— Nežinau, kur ritasi pasaulis, — tęsė teta Felicitė. - Net krečia 
pagalvojus, kokių žmonių šiais laikais pasitaiko — sakykime, tas vy- 
riškis traukinyje. Ar matei jį stotyje, Flavija? 

— Ir aš nemačiau, — tęsė ji, - bet manau, kad jis laikėsi atokiau 
išsigandęs, kad sušvilpsiu sargybai. Visą kelią iš Londono kaišiojo 
galvą į kupė ir klausinėjo, ar mes dar ne Dodingslyje. Ir atrodė įtar- 
tinas. Ant alkūnių — odiniai lopai, ant kaklo — skarelė, tarsi koks 
gyvulys, chuliganas šokėjas iš Paryžiaus. Reikėtų uždrausti. Galiau- 
siai teko pastatyti jį į vietą. „Kai traukinys visiškai sustos, o lentoje 
už lango bus parašyta „Dodingslis“, pasakiau jam, „tada ir būsime 
Dodingslyje, ir nė akimirkos anksčiau.“ 

Atrodė, kad Dafi smegenys ne tik numirė, bet pradėjo stingti. 
Jos dešinioji akis nusisuko į vieną kamputį, o kita, rodės, tuoj iš- 
sprogs lauk. 

Ji ištisus metus mokėsi, kaip pasiekti tokį efektą — išversti akis 
į skirtingas puses tuo pačiu metu. 

— Šiek tiek egzoftalmijos, — taip ji kartą pavadino, o aš mal- 
davau, kad išmokytų ir mane. Treniravausi prieš veidrodį, kol ėmė 
plyšti galva, bet pavyko tik truputėlį išversti į šonus akis. 

— Nežinomi Viešpaties keliai ir jo stebuklai, — tarė ji, kai pasi- 


guodžiau, jog nepavyko. 

Tai jau tikrai. Vien nuo minties apie Dafi žodžius man šovė 
idėja. 

— Atsiprašau, ar galiu eiti? — paklausiau atstumdama kėdę. - Šį 
rytą pamiršau sukalbėti maldą. Einu, sukalbėsiu dabar. 

Daf akys išsilygino, o žandikaulis atvipo — manyčiau, iš pa- 


garbos. 


Kai atsirakinau duris ir užėjau į laboratoriją, „Leitz“ mikroskopas, 
kadaise priklausęs dėdei Tarui, širdingai man blykstelėjo variniu 
spindesiu. Čia, prie pat lango, galėsiu nustatyti jo atspindžio veid- 
rodį, kad nukreiptų vėlyvą saulės spindulį pro bandinio laikiklį į 
okuliarą. 

Atsikirpau-rombo formos bandinį nuo lapo, atsinešto iš vietos, 
kurią mintyse pavadinau Kartuvių miško Slaptuoju daržu, ir padė- 
jau jį ant objektinio stiklelio po lęšiu. 

Nustačiusi prietaisą, pasukiojau okuliarą, kad didintų šimtą 
kartų, ir beveik iškart radau, ko ieškojau: nuo lapo paviršiaus tarsi 
spyglių atsikišusių dantytų cistolitų. Apverčiau lapą pincetu, nu- 
kniauktu iš perlamutrinio Filės makiažo rinkinio. Jeigu teisingai 
spėjau, tai apatinėje pusėje bus dar daugiau širų naguotų plaukelių — 
ir štai! — jie tai pasirodydavo, tai vėl susiliedavo, keičiant atsikišusio 
lęšio fokusą. Kelias akimirkas pasėdėjau žiūrėdama į šiuos kietus 
kalcio karbonato plaukelius, kuriuos, kaip prisiminiau, pirmąkart 
aprašė Hju Aldžernonas Vedelis, didis botanikas ir keliautojas. 

Veikiau savo malonumui, ne dėl ko kito, įkišau lapą į mėgin- 
tuvėlį, įpyliau kelias uncijas skiestos druskos rūgšties, tada užkim- 
šau ir energingai papurčiau. Pakėlusi prieš šviesą pamačiau anglies 
dioksido burbuliukus, kurie formavosi ir kilo į paviršių, rūgščiai 


reaguojant su mažuosiuose dygliukuose esančiu kalcio karbonatu. 

Tačiau šis testas ne galutinis, nes cistolitų kartais būna ir, pa- 
vyzdžiui, kai kuriose dilgėlėse. Kad patvirtinčiau savo išvadas, rei- 
kėjo dar šiek tiek padirbėti. 

Buvau amžinai dėkinga dėdei Tarui, nes jis prieš mirtį 1928- 
aisiais įsigijo „Cheminių abstrakcijų ir transakcijų“ prenumeratą iki 
gyvos galvos, ir tikriausiai todėl, kad redakcijai niekas nepranešė 
apie jo mirtį, žurnalas ištikimai kas mėnesį pasirodydavo ant stalo 
Bukų giraitės vestibiulyje. 

Visi mano laboratorijos kampai buvo prikrauti šių viliojančių 
žurnalų, kiekvieno viršelis tokio pat mėlynumo, kaip dangus kovo 
viduryje, ir būtent juose (tiesą sakant, viename 1941-ųjų numeryje) 
radau aprašytą ką tik atrastą Dukenua-Levin testą. Dabar ketinau 
atlikti vieną iš šios procedūros variantų, kurį pati išradau. 

Pirmiausia man reikės trupučio chloroformo. Kadangi pasku- 
tinį buteliuką sunaudojau kovo mėnesį, kai Bukų giraitės pietinėje 
pievelėje dariau nenusisekusį fejerverką Džozefo Pristlio gimtadie- 
nio proga, pirmiausia teks pasigaminti šviežių jo atsargų. 

Skubiai nusiaubusi patalpas po laiptais, radau (ponios Mulet 
valymo reikmenų spintoje) skardinę chloro baliklio miltelių, o po- 
dėlyje — gryno vanilės ekstrakto buteliuką. 

Saugiai pargrįžusi laiptais į laboratoriją, užsirakinau duris ir 
pasiraitojau rankoves. 

„Bličitolio“ baliklio skardinėje iš tikrųjų buvo ne kas kita, kaip 
kalcio hipochloritas. Kažin, pamaniau, jei kalcio hipochloritą pa- 
vadintum kitu vardu, ar jis kvepėtų taip pat saldžiai? Pakaitinus 
jį su acetonu iki maždaug 400—500 laipsnių Farenheito, kol įvyks 
haloforminė reakcija, iš gautų acetato druskų paprasčiausiai disti- 
liuojant galima gauti visai padorų chloroformą. Ši dalis, kaip sako, 


buvo vieni juokai. 

— Jarūū! — sušukau, pildama gautą medžiagą į rudą butelį, už- 
kimšau jį kamščiu. 

Po to pusę arbatinio šaukštelio vanilės ekstrakto sumaišiau su 
keliais acetaldehido lašais (šį junginį, kadangi jis yra lakus ir užver- 
da prie kambario temperatūros, dėdė Taras apdairiai laikė po argo- 
no sluoksniu hermetiškame butelyje), tada supyliau mišinį į švarią 
menzūrą, į kurią jau buvau įdėjusi šešis su puse šaukšto etanolio — 
paprasčiausio C,H,OH. Šito aš nukniaukiau iš Tėvo bufeto, kuria- 
me jis amžinybę gulėjo nepaliestas po to, kai jį padovanojo kolega 
filatelistas, Užsienio biuro pasiųstas į tarnybą Rusijoje. 

Ir štai viskas paruošta. 

Į švarų mėgintuvėlį įdėjau naują augalo lapo bandinį, įpyliau 
kelis lašus savo alkoholinio vanilės preparato (jį ketinau pavadinti 
Dukenua-Levin-de-Liuka reagentu), o minutę palaukusi — šlakelį 
koncentruotos druskos rūgšties. 

Vėl, kaip ir ankstesnio eksperimento metu, mėgintuvėlyje ėmė 
kilti burbuliukai, susiformavus anglies dioksidui, bet šį kartą skystis 
mėgintuvėlyje greitai nusidažė melsva violetine spalva. 

Susijaudinusi įlašinau į mišinį porą lašų savadarbio chlorofor- 
mo, kuris, kadangi chloroformas nesimaišo su vandeniu, iškart nu- 
skendo. 

Kai medžiagos susisluoksniavo į du aiškius sluoksnius (skaidrus 
chloroformas dugne, o melsvai violetinis Dukenua reagentas pakilęs 
virš jo), kaip reikiant viską išmaišiau stikline maišymo lazdele ir 
sulaikiusi kvapą laukiau, kol nusistovės paskutinį kartą. 

Ilgai netruko: chloroformo sluoksnis įgavo savo viršutinės dangos 
Spalvą ir nusidažė rausva ir violetine spalva tarsi paslėptas sumušimas. 


Kadangi numaniau, koks bus rezultatas, nesivarginau sušukti 
„Eureka!“ 

Ne pastarnokus Gordonas Inglbis augino savo slaptoje lauky- 
mėje: tai buvo indiška kanapė! 

Apie ją buvau skaičiusi O'Šonesio straipsnyje „Apie indiškosios 
kanapės, arba Gandžos, preparatus; jų poveikis gyvūnų organizmų 
sveikatai, panaudojimas gydant stabligę bei kitas konvulsines ligas“, 
kurio kopiją radau užkištą viename dėdės Taro stalčiuje. 

Ar dėdė Taras vartojo indišką kanapę? Galbūt tai labiau pa- 
aiškintų, kodėl jis jaunystėje netikėtai ir dramatiškai išsinešdino iš 
Oksfordo? 

Gandža, dar vadinama hašišu, buvo seniai žinoma kaip opijaus 
pakaitalas, ir pats daktaras O'Šonesis aprašė labai nusisekusių ban- 
dymų juo gydyti vaikų traukulius. 

O kas daugiau yra Ruperto vaikystės paralyžius, pamaniau, 
jeigu ne raumenų traukuliai, žiauriai besitęsiantys ištisą dieną, kas- 
dien, kol tik šis bus gyvas? 

Eksperimentai su nuorūkomis cigarečių, kurias rūkė Gordo- 
nas ir Rupertas, tapo nebeįdomūs. Rezultatai buvo tokie, kokius 
ir numačiau. Išplovusi ir išdėliojusi stiklinius indelius (uch! - kaip 


nekenčiu plauti indų!), užrašų knygelėje parašiau: 


Penktadienis, liepos 21 d. 1950 m., 9:50 po pietų. 

Dukenua-Levin testas, kuriuo ištirti lapai ir cigarečių liekanos 
iš Kartuvių miško, rodo, kad esama indiškosios kanapės (Cannabis 
sativa). Gordonas Inglbis jas augina ir rūko. Išgirdau jo pastabą, kad 
tai „paskutinė stotis“. Ką jis norėjo pasakyti? Kas tie „mes visi“, apie 
kuriuos kalbėjo Rupertas? Kas ta „negyva moteris“? Ar galėtų būti po- 
nia Inglbi? Kad ir kas vyksta Karvelidės fermoje, Rupertas Porsonas yra 


įsipainiojęs. 


„Na, ką gi“, kaip rašydavo tasai Pepys, „į lovą.“ 

Bet negalėjau užmigti. Ilgai spoksojau į lubas, klausydamasi užuolai- 
dų, kurios tyliai šnabždėjosi tarpusavyje, judinamos nakties vėjelio. 

Bukų giraitėje laikas bėga visai kitaip negu kitur. Bukų giraitė- 
je, atrodo, laiką valdo ne tie paklaikę, skubrūs sraigteliai vestibiulio 
laikrodyje, kurie tarsi žiurkėnai suka ratus uždangstytuose narve- 
liuose, bet veikiau didingi, didžiuliai krumpliaračiai, kurie visą ratą 
sugeba nuslinkti tik kartą per metus. 

Kaip aš galiu būti tokia patenkinta, staiga pamaniau, kai kaž- 
kas, ką aš asmeniškai pažįstu, slapstosi tamsiame karvelių gūžtos 
bokšte? 

O tada, aiškus daiktas, prisiminiau „Karalių Lyrą“. Kartą Tėvas 
mus nusivežė į Stratfordą prie Avono pasižiūrėti, kaip Džonas Giel- 
gudas atlieka pagrindinį vaidmenį, tačiau nors Gielgudas vaidino 
nuostabiai, ausyse tebeskambėjo Vargšo Tomo, elgetos iš beprotna- 
mio, žodžiai, pasakyti audros apimtuose viržynuose (nors iš tikro 


ten buvo juo apsimetęs Edgaras): 


Rolandą privedė prie bokšto juodo; 
Jis nepabūgo tarti savo žodžių: 
„Fe, fe! Aš britų kraują čia užuodžiu!“ 


[V. Šekspyras. Karalius Lyras. Iš anglų kalbos vertė A. Danielius) 


„Ar Šekspyras šitą pavogė iš „Džeko ir pupos stiebo?““ — sukuždėjau 
tuomet Dafi į ausį. O gal pasaka pasiskolino Šekspyro žodžius? „Nei 
tas, nei anas“, - sušnibždėjo — „abudu nusirašė nuo Tomo Nešo „Eik 
tu į Safron Valdeną“, kuris buvo išleistas 1596-aisiais, anksčiau už 
Juos abu.“ 

Šaunuolė Daf. Kartais beveik galėčiau jai atleisti už tai, kad 


Manęs nekenčia. 

Ką gi, vos po kelių valandų Rupertas pristatys savąją „Džeko ir 
pupos stiebo“ versiją. Gal net ką nors naujo sužinosiu. 


Neilgai trukus atsikėliau, apsirengiau ir išsėlinau į lauką. 


Radau Dogerį, besėdintį ant suolelio priešais dekoratyvinį ežerą ir 
„kaprizą.. 

, Jis atrodė taip pat, kaip praėjusį vakarą: vilkėjo tamsų kostiu- 
mą, avėjo nublizgintus batus ir ryšėjo kaklaraištį, kuris, tikėtina, 
labai daug reiškė tiems, kas tai išmano. 

Dangumi kaip didžiulis sidabrinis sūris riedėjo mėnulio pilna- 
tis, o Dogeris sėdėjo pasitempęs, užvertęs galvą, tarytum šildytųsi jo 
spinduliais, virš galvos išskleidęs juodą lietsargį. 

Tyliai prisėdau greta ant suoliuko. Jis nepažiūrėjo į mane, o aš 
į jį, ir kurį laiką mudu sėdėjome tarsi pora orių senų astronomų, 
tyrinėjančių mėnulį. 

Po kiek laiko tariau: 

— Nelyja, Dogeri. 

Kažkada per karą Dogerį kankino smarkios liūtys: negailestin- 
gos liūtys; liūtys, nuo kurių nei prisidengsi, nei išsigelbėsi. Bent jau 
taip sakė ponia Mulet. 

— Tas skėtis, brangute, jį labai ramina, — tąsyk pasakė ji, — net 
kai šunys neturi kuo kvėpuoti nuo dulkių. 

Lėtai, tarsi prisukamas žaislas, Dogeris pakėlė ranką ir paspau- 
dė lietsargio rankenos užraktą, leisdamas virbams ir neperšlampa- 
mam audiniui susiglausti tarytum šikšnosparnio sparnams, kol jo 
ranką apgaubė juoduma. 

— Ką nors girdėjai apie poliomielitą? — galiausiai paklau- 
siau aš. 


Neatitraukdamas akių nuo mėnulio, Dogeris tarė: 

— Vaikų paralyžius. Heinės-Medino liga. Rytinis paralyžius. 
Prikaustymas prie lovos. 

— Bent jau taip esu girdėjęs, - pridūrė, pirmąkart pažvelgdamas 
į mane. 

— Ką nors dar? 

— Kančia, — tarė jis. — Žiauri kančia. 

— Ačiū, Dogeri, — padėkojau, — rožės šiemet labai gražios. Labai 
daug dirbai prie jų. | 

— Ačiū, kad taip sakote, panele, — tarė jis, — rožės būna gražios 
kasmet, su Dogeriu ar be Dogerio. 

— Labanakt, - tariau, pakildama nuo suoliuko. 

— Labanakt, panele Flavija. 

Pievelės viduryje sustojau ir atsisukau. Dogeris vėl buvo išsklei- 
dęs skėtį ir sėdėjo po juo pasirempęs tarytum Merė Popins, šypso- 


damasis vasaros mėnuliui. 


DEŠIMTAS 


rašau šiandien neprašapti, Flavija, — po pusryčių pareiškė 
7 Pr Kažkaip netikėtai susidūriau su juo ant laiptų. 

— Teta Felicitė nori peržiūrėti kai kuriuos šeimos dokumentus, ji 
primygtinai prašė, kad tu pabūtum su ja ir padėtum nukelti dėžes. 

— O gal Dati galėtų? - paklausiau, — ji bibliotekų ir panašių 
reikalų specialistė. 

Tai nebuvo visiška teisybė, nes man priklausė nuostabi Vikto- 
rijos laikų chemijos biblioteka, jau nekalbant apie tonas dėdės Taro 
popierių. 

Paprasčiausiai tikėjausi, kad neteks užsiminti apie lėlių spek- 
taklį, iki kurio liko vos kelios valandos. Bet Pareiga svarbiau už 
Pramogas. 

— Datnė ir Ofelija išėjo į kaimą pasiųsti laiškų. Jos ten papieraus 
ir keliaus pas Fosterius pasižiūrėti Šeilos ponio. 

Niekšybė! Kokios klastingos bjaurybės! 

— Bet aš pažadėjau vikarui, — pasakiau, — jam manęs reikia. 
Jie bando surinkti pinigų kažkokiam reikalui, nežinau kam. Jeigu 
devintą nebūsiu bažnyčioje, Sintijai, tai yra, poniai Ričardson, teks 
atvažiuoti „Oksfordu“ manęs pasiimti. 

Kaip ir tikėjausi, šis nelabai garbingas smūgis privertė Tėvą 


kaip reikiant susimąstyti. 

Jis net suraukė antakius, svarstydamas, ką pasirinkti, tik vari- 
antų buvo nedaug: arba gracingai pasiduoti, arba rizikuoti iš arčiau 
pamatyti „Hespero sudužimą . 

— Tavim negalima pasikliauti, Flavija, — tarė, — visiškai neįma- 
noma. 

O kaipgi! Tai viena iš mėgstamiausių mano savybių. 

Vienuolikmečiai ir turi būti nepatikimi. Jau išaugę iš lėliukų am- 
žiaus: tokio amžiaus, kai kitiems smagu pasilenkti ir pirštu bakstelė- 
jus į pilvą skleisti idiotiškus garsus, pavyzdžiui „buf-buf“, — vien apie 
tai pagalvojus, norėjosi išvemti suvalgytą „Bovril“. Bet dar ir ne tokio 
amžiaus, kai galėtume kam nors pasirodyti suaugę. Išties mes papras- 
čiausiai nematomi — išskyrus tada, kai norime, kad mus pastebėtų. 

Šią akimirką buvau matoma. Tėvas įdėmiai lyg nuožmus tigras 
stebėjo mane, neatitraukdamas žvilgsnio. Porą kartų suplazdėjau 
blakstienomis: tik tiek, kad nepasirodyčiau nepagarbi. 

Iškart supratau, kad jis suminkštėjo. Jo žvilgsnis pasikeitė. 

— Na, gerai, — tarė jis, maloningai pasiduodamas, — gali bėgti. 
Ir perduok linkėjimų vikarui. 


Kad mane žirniukais išpeckiotų! Atgavau laisvę! Taip lengvai! 


Gledis padangos garsiai dūzgė savo laimės dainą, kai mudvi lėkėme 
plentu. 

— „Vasarėlė jau ateina, — uždainavau pasauliui. — „Ir gegutės 
garsiai gieda!“ 

Džersio karvė ganykloje pakėlė galvą, o aš atsistojau ant pedalų 
ir netvirtai jai tūptelėjau pravažiuodama. 

Privažiavau parapijos salę kaip tik tada, kai Niala ir Rupertas 
atbrido per aukštą žolę šventoriaus gale. 


“ XIII a. anglosaksų eilėraštis „Summer is icumen in, / Lhude sing cuccu!“ 

— Ar gerai miegojot? — mojuodama šūktelėjau jiems. 

— Kaip numirėliai, - atsakė Rupertas. 

Niala būtent taip ir atrodė. Jos neplauti plaukai buvo sulipę ilgo- 
mis sruogomis, o tamsūs ratilai po paraudusiomis akimis priminė kaž- 
ką tokio, ko geriau neminėti. Arba ji visą naktį su raganomis jodinėjo 
nuo varpinės prie varpinės, arba jiedu su Rupertu smarkiai susiriejo. 

Iš jos tylėjimo supratau, kad tai dėl Ruperto. 

— Šviežias kumpis... švieži kiaušiniai, — tęsė Rupertas, lyg Tar- 
zanas energingai daužydamas kumščiais sau krūtinę, — suteikia vy- 
rui jėgų visai dienai. 

Ner nežvilgtelėjusi į mane, Niala pralėkė pro šalį ir nėrė į para- 
pijos salę — regis, į moterų tualetą. 

Savaime aišku, nusekiau iš paskos. 

Niala klūpėjo ir šaukė „Veu!“ į klozetą, verkdama ir vemdama 
tuo pat metu. Užrakinau duris. 

— Laukiesi vaiko, ar ne? - paklausiau. 

Ji pažvelgė į mane pravira burna, išblyškusiu veidu. 

— Iš kur tu žinai? — žioptelėjo. 

Norėjau pasakyti „elementaru“, bet supratau, kad ne laikas įžūlauti. 

— Tą nosinaitę, kur tu naudojai, ištyriau lisozimo testu. 

Niala pašoko ant kojų ir sugriebė mane už pečių. 

— Flavija, kad niekam nė žodžio nesakytum! Nė žodžio! Niekas 
nežino, tik tu. 

— Net Rupertui? — paklausiau. Sunku pacikėti. 

— Ypač Rupertui, — atsakė, — jis užmuštų mane, jei sužinotų. 
Pažadėk. Prašau, Flavija... pažadėk man! 

— Garbės žodis, — iškėliau tris pirštus lyg skautė. Nors iš tos 
organizacijos mane išmetė už neklusnumą (be kita ko), kažin, ar 


būtina Nialai pasakoti šias pikantiškas smulkmenas. 

— Po galais, kaip gerai, kad mūsų stovykla už kaimo. Tikriausiai 
už mylių girdėjosi, kaip mes kibom vienas kitam į gerkles. Žinoma, 
dėl moters. Visos bėdos dėl moterų, ar ne? 

Toli gražu tokių dalykų neišmanau, bet vis tiek pasistengiau 
apsimesti, kad man rūpi. 

— Rupertas niekad nepraleidžia progos lakstyti paskui sijonus. 
Pati matei, nė sekundės nepraleidome Iškilmių pievoje, ir jis jau iškū- 
rė į miškus paskui tą sausumos mergaitę Sarą, ar kuo ten ji vardu. 

— Sali, — patikslinau. 

Nors tai įdomi mintis, žinojau, kad iš tikrųjų Rupertas Kartu- 
vių miške rūkė kanapes su Gordonu Inglbiu. Bet juk nepasakysi to 
Nialai. Sali Stro ten nebuvo nė padujų. 

— Bet tu minėjai, kad jis išėjo ieškoti, kas pataisytų furgoną. 

— Oi, Flavija, tu tokia... — ji pačiu laiku prikando liežuvį, — aiš- 
ku, kad sakiau. Girdint svetimam žmogui nenorėjau skalbti nešva- 
rių baltinių. 

Čia ji apie mane ar apie Dyterį? 

— Rupertas visad apsidūmija, mėgindamas nuslėpti savo kekšių 
kvapą. Bet aš užuodžiu. 

— Bet truputį peržengiau ribas, - apgailestaudama pridūrė ji, — 
atidariau furgoną ir sviedžiau į jį, kas po ranka pasitaikė. Nevertėjo. 
Ten buvo naujoji Džeko lėlė: ištisas savaites ją kūrė. Matai, senoji 
jau nudriskusi, pačiu netinkamiausiu momentu ima ir neišlaiko. 

— Visai kaip aš, — sudejavo ir vėl apsivėmė. 

Gailėjausi, kad iš manęs jokios naudos, bet tokiose situacijose 
pašaliniai niekuo ir negali padėti. 

— Jis visą naktį nemiegojo, bandydamas tą daiktą pataisyti. 

Sprendžiant iš šviežių žymių ant jos kaklo, Rupertas tą naktį 


pasidarbavo ne tik taisydamas lėlę. 

— Ach, kaip noriu mirti, - aimanavo ji. 

Kažkas ėmė baladoti duris: pasipylė smarkių, greitų :ra-:a-ta 
smūgių salvė. 

— Kas ten viduj? — paklausė moteriškas balsas, ir mano širdis 
susigūžė. Tai buvo Sintija Ričardson. 

— Šitų patogumų gali prireikti ir kitiems, — sušuko ji, — pasi- 
stenkite pagalvoti apie kitų poreikius. 

— Tuoj išeinu, ponia Ričardson, - atsiliepiau, — tai aš, Flavija. 

Kad ją kur! Kaip mikliai apsimetus, kad sergu? 

Nuo žiedo prie kriauklės pačiupau medvilninį rankšluostėlį ir 
šiurkščiai pasitryniau veidą. Betrindama pajutau, kaip kraujas plūsta 
į skruostus. Susivėliau plaukus, atsukau kraną ir sušlapinau parau- 
dusią kaktą, o nuo burnos kampučio išleidau bjaurią nutįsusią seilę. 

Tada nuleidau vandenį ir atrakinau duris. 

Žinodama, kad Sintija jas būtinai atidarys, žvilgtelėjau į vei- 
drodį: atrodžiau kaip maliarijos auka, kurios gydytojas ką tik išėjo 
paskambinti į laidojimo biurą. 

Kai pasisuko rankena ir durys atsivėrė, žengiau porą netvirtų 
žingsnių į koridorių, išpūsdama žandus, tarsi tuoj apsivemsiu. Sinti- 
ja atsitraukė prie sienos. 

— Atsiprašau, ponia Ričardson, - tariau drebančiu balsu, - man 
bloga. Turbūt kažką suvalgiau. Niala man labai padėjo... bet turbūt 
reikia šviežio oro, kad atsigaučiau. 

Nusvirduliavau pro ją, Niala sekė paskui mane, Sintija į ją net 
nežvilgtelėjo. 

— Tu siaubinga, — tarė Niala, — tikrai baisu. Ar supranti? 

Mudvi sėdėjome ant kapo plokštės šventoriuje, laukiau, kol 
karščio išmuštą veidą pradžiovins saulė. Niala įsidėjo lūpdažį ir ėmė 


kuistis rankinėje, ieškodama šukų. 

— Taip, — sausai atsakiau. 

Nes tai tiesa, ir nėra čia ko slėpti. 

— Aha! - pasigirdo balsas, — tai štai kur jūs! 

Prie mūsų skubiai artinosi žvitrus vyrukas, apsivilkęs ilgomis 
laisvomis kelnėmis, švarku ir geltono šilko marškiniais. Kaklą buvo 
apsivyniojęs violetine kaklaskare, įsikandęs neuždegtą pypkę. Jis at- 
sargiai žingsniavo zigzagais, stengdamasis nepataikyti į kokį įdubusį 
kapą. 

— O, Dieve, — nejudindama lūpų suurzgė Niala ir kreipėsi į jį: — 
Labas, Matai. Beždžionyne gavai atostogų, ar ką? 

— Kur Rupertas? — paklausė jis, — viduje? 

— Kaip malonu tave matyti, Niala, - tarė Niala. - Kaip nuosta- 
biai tu šiandien atrodai, Niala. Pamiršai kaip elgtis, Matai? 

Matas, ar kas jis toks, apsisuko ant kulno žolėje ir nužygiavo 
link parapijos salės, vis dar spoksodamas po kojomis. 

— Matas Vilmotas, — pasakė Niala, — Ruperto prodiuseris iš 
BBC. Praėjusią savaitę jie žiauriai susiriejo, o Rupertas viduryje ki- 
virčo ėmė ir pasišalino. Paliko Matą aiškintis Tetulei — tai yra, Kor- 
poracijai. Bet kaip jis, po galais, mus rado? Rupertas manė, kad čia 
bus saugu. „Pagyvensim kaime“, — sakė. 

— Vakar ryte jis išlipo iš traukinio Dodingslyje, — tariau, staiga 
priėjusi prie išvados, žinojau, kad neklystu. 

Niala atsiduso. 

— Reikia eiti vidun. Turbūt kils velniava. 

Dar nepriėjusi durų, išgirdau įsiutusį Ruperto balsą, aidintį sa- 
lėje, 

— Man neįdomu, ką pasakė Tonis. Tonis tegul susikiša šepetį 
į kelnes, o tu irgi, Matai, jeigu jau apie tai kalbam. Paskutinį kartą 


nusišikot ant Ruperto Porsono - visi jūs. 

Kai įėjome, Rupertas stovėjo viduryje laiptelių, vedančių į sce- 
ną, o Matas - salės viduryje, rankomis įsisprendęs į klubus. Nė vie- 
nas iš jų tarsi nepastebėjo manęs su Niala. 

— Oi, raminkis, Rupertai. Tonis turi teisę tau pasakyti, kai per- 
žengi ribas. Ir paklausyk manęs, Rupertai, šįkart tu tikrai peržengei 
ribas, peržengei galutinai. Tau labai lengva sujudinti širšių lizdą, o 
tada išsisukti nuo ugnies ir iškeliauti į gastroles. Tu juk visada taip 
elgiesi, ar ne? Bet šįkart tu privalai bent išklausyti. 

— Toniui aš nė švilpt neskolingas. 

— O čia tai tu klysti, bičiuli. Kiek kartų jis tave ištraukė iš bėdos? 

Rupertas nieko neatsakė, ir Matas ėmė skaičiuoti ant pirštų. 

— Pasižiūrim: pirmiausia tas reikaliukas su Marko. Po to nu- 
tikimas su Sandra Peisli — ten tai buvo bjaurastis. Po to įvykis su 
Sparkmenu ir Blondeliu — už tą BBC gražiai sumokėjo. Jau nekal- 
bant apie... 

— Užčiaupk snukį, Matai! 

Matas vardijo toliau. 

— Jau nekalbu apie tą mergaitę Bekenheme... koks ten jos var- 
das... Lulu? Lu/u, dėl Dievo meilės! 

— Nutilk! Nurilk! Nutilk! 

Rupertą ištiko isterija. Jis atlėkė nuo laiptų nelanksčiomis ko- 
jomis, baisingai barškėdamas įtvaru. Žvilgrelėjau į Nialą, staiga iš- 
balusią ir sustingusią lyg Madonos paveikslas. Ji ranka prisidengė 
burną. 

— Lipk į savo suknistą „Jaguarą“, sutrauka, ir varyk po velnių! — 
riaumojo Rupertas, — palik mane ramybėje! 

Matas nepabūgo. Nors jie stovėjo surėmę nosis, neatsitraukė nė 
per colį. Atvirkščiai, jis peštelėjo neregimą pūkelį nuo savo švarko 


rankovės ir apsimetė stebįs, kaip šis leidžiasi ant grindų. 

— Ne mašina atvažiavau, bičiuli. Britanijos geležinkeliu. Mes 
abu puikiai žinom, kad BBC mažina išlaidas, nes kitais metais — 
Britanijos šventė ir taip toliau. 

Rupertas pastebėjo Nialą ir išplėtė akis. 

— Kas tau pasakė, kad mes čia? — suriko, rodydamas pirštu, — ji? 

— Pala, pala, — Matas pirmąkart pakėlė toną, — tik nekaltink 
Nialos. Tiesą sakant, ponia Kažkokia-ten iš šio Bišop Leisio kaimo. 
Jos vaikas pamatė tavo furgoną prie bažnyčios ir pardūmė namo 
pasakyt mamytei, kad nekvėpuos, kol sprogs, jeigu Porsono lėlės ne- 
vaidins per jo gimtadienį, bet kol jis ją atitempė, tu jau buvai dingęs. 
Tada ji tarpmiestiniu telefonu paskambino į BBC, o komutatorius 
perdavė ją Tonio sekretorei. Tonis man liepė tuoj pat važiuoti ir tave 
pasiimti. Štai aš ir čia. Pabaiga. Ir nekaltink Nialos. 

— Susikukavot su Niala, ką? — siuto Rupertas, — iš pasalų... 

Maras palietė delnu Ruperto krūtinę: 

— Apie tai kalbant, Rupertai, galiu patikinti: jeigu dar nors pirš- 
tu ją paliesi, aš... 

Rupertas šiurkščiai nustūmė Mato ranką. 

— Nebandyk grasinti, šlykštus šliuže. Gal tau gyvent atsibodo! 

— Ponai! Ponai! Kas čia, po galais? Tuoj par liaukitės. 

Tai buvo vikaras. Jis stovėjo tarpduryje — tamsus siluetas dienos 
šviesos fone. Niala nėrė pro jį į lauką. Aš skubiai nusekiau iš paskos. 

— Miela ponia, — tarė vikaras, ištiesdamas graviruotą varinį 
aukų padėklą, — paragaukite sumuštinio su agurkais ir salotomis. 
Sako, jie puikiai ramina. Pats pagaminau. 

Pats pagamino? Nejaugi vikariate paskelbtas šeimyninis karas? 

Mes vėl buvome lauke, šventoriuje, visai netoli tos vietos, kur 
Pirmąkart pamačiau raudančią Nialą, įsikniaubusią į antkapį. Negi 


tai buvo vos prieš dvi dienas? Atrodė, amžinybė. 

— Ne, ačiū, vikare, — tarė Niala. — Aš jau visiškai nusiraminau 


ir turiu reikalų. 


Priešpiečiai buvo kankynė. Kadangi salės langai dėl spektaklio buvo 
užtemdyti sunkiomis užuolaidomis, sėdėjome kone aklinoje tamsoje, 
o vikaras bėgiojo su sumuštiniais ir ąsočiu limonado, neaišku, iš kur 
jį gavo. Mes su Niala sėdėjome viename priekinės kėdžių eilės gale, o 
Matas kitame. Rupertas jau kurį laiką buvo dingęs už scenos. 

— Greitai reikės atidaryti duris, — tarė vikaras, pakeldamas 
užuolaidos kraščiuką ir žvilgteldamas laukan, - mūsų žiūrovai pra- 
deda rikiuotis į eilę, o jų kišenės apsunkę nuo valstybinės valiutos. 

Jis pasitikrino laikrodį. 

— Iki uždangos pakėlimo devyniasdešimt minučių, — sušuko 
suglaudęs delnus, - devyniasdešimt minučių. 

— Flavija, — tarė Niala, - būk gerutė, nubėk už scenos ir pasakyk 
Rupertui, kad pritildytų muziką, kai aš pradėsiu kalbėti. Fringforde 
jis viską sugadino, nenoriu, kad tai vėl pasikartotų. 

Nustebusi pažvelgiau į ją. 

— Prašau paslaugos. Man dar reikia pasiruošti kostiumą, be to, 
nelabai noriu jį dabar matyti. 

Tiesą sakant, aš irgi nelabai norėjau susidurti su Rupertu. Sun- 
kiai kopdama laiptais ant scenos, prisiminiau, kaip sunkiai Sidnis 
Kartonas kopė ant ešafoto susipažinti su ponia Giljotina. Radau 
angą juodose kulisų užuolaidose, kurios kabėjo abiejuose lėlių sce- 
nos šonuose, ir įžengiau į visai kitą pasaulį. 

Visur buvo pilna šviesos telkinukų, kurie apšvietė elektros jun- 
giklių ir rankenėlių eiles, nuo jų į visas puses driekėsi laidai ir kabe- 
liai. Už scenos viskas skendėjo tamsoje ir dėl lempučių švytėjimo, 


nors ir neryškaus, buvo neįmanoma ką nors įžiūrėti šešėliuose. 

— Lipk čia, — pakvietė balsas tamsoje iš aukštai. 

Tai buvo Rupertas. 

— Abiejose pusėse yra kopėčios. Žiūrėk, kur eini. 

Apgraibomis apėjau užkulisius ir apčiuopiau skersinius. Palypė- 
jusi porą pakopų pamačiau, kad stoviu ant pakeltos medinės plat- 
formos, juosiančios lėlių scenos viršų. 

Tvirtas juodo metalo vamzdynas buvo skirtas Rupertui atsi- 
remti liemeniu, kai jis palinkdavo į priekį valdyti savo lėlių. Keletas 
šių lanksčių veikėjų kabėjo ant lazdos man už nugaros, nors buvo 
nusisukę ir nemačiau veidų: sprendžiant iš valstietiškos aprangos, 
tai buvo senutė, vyriškis ir berniukas. 

Vienoje pusėje buvo įtaisytas nesunkiai pasiekiamas magneti- 
nis savirašis, o dvi jo ritės buvo apvyniotos blizgia ruda juosta, kuri, 
sprendžiant iš spalvos, tikriausiai buvo padengta geležies oksido 
emulsija. 

— Niala prašė nepamiršti pritildyti muzikos garsą, kai pradės 
kalbėti, — sušnabždėjau, lyg patikėčiau jam paslaptį. 

— Gerai, — tarė jis, — nebūtina šnabždėti. Užuolaidos sugeria 
garsą. Mūsų čia niekas negirdi. 

Nepasakyčiau, kad tai nuramino. Panorėjęs Rupertas galėtų 
suimti man už kaklo galingomis rankomis ir patyliukais pasmaug- 
ti. Scenos priekyje niekas nieko nenumanytų, kol iš manęs liktų tik 
bejausmis lavonas. 

— Ką gi, tada jau eisiu, — tariau, — padėsiu tikrinti bilietus. 

— Gerai, — atsakė Rupertas, — bet prieš eidama dar apsidairyk. 
Ne tiek daug vaikų gauna progą užeiti į užkulisius. 

Kalbėdamas jis ištiesė ranką, pasuko didelę rankeną ir sceno- 
Je po mumis sušvito šviesos. Vos nepraradau pusiausvyros, kai po 


Mano kojomis tarytum iš nieko išdygo mažas pasaulis. Staiga su- 

vokiau, kad aš kaip Dievas iš aukštybių žvelgiu į pasakišką mėly- 
no dangaus ir žaliai dažytų kalvų peizažą. Slėnyje glūdėjo šiaudais 
dengta trobelė su suoleliu kieme ir apgriuvęs karvių tvartelis. 

Man užgniaužė kvapą. 

— Tu pats viską padarei? 

Rupertas nusišypsojo ir ištiesė ranką prie kitos svirties. Kai ją 
pajudino, dienos šviesa užtemo ir trobelės languose įsižiebė šviesos. 

Nors į viską žiūrėjau atbulai, iš viršaus, pajutau dieglį — tokį 
keistą nepaaiškinamą maudulį, kokio dar niekad neteko patirti. 

Tai buvo gimtinės ilgesys. 

Dar labiau nei tada, kai pirmą kartą pamačiau, užsinorėjau į tą 
mažą tylią šalį, kur galėčiau nueiti taku, išsiimti iš kišenės raktą, at- 
sidaryti trobelės duris, atsisėsti prie židinio, apglėbti save ir pasilikti 
ten amžinai. 

Rupertas irgi pasikeitė. Pamačiau tai iš jo veido. Apšviesti iš 
apačios platūs jo veido bruožai tapo švelnesni, atsiplaidavo ir nušvi- 
to švelnia, geranoriška šypsena. 

Atsirėmęs į turėklo vamzdį, jis ištiesė ranką ir nutraukė juodą 
medvilninį gobtuvą nuo stambaus daikto scenos pakraštyje. 

— Susipažink su milžinu Galigantu, — pasakė, — paskutinis šan- 
sas, nes paskui jis sulauks pelnyto atpildo. 

Tai buvo pabaisos veidas amžino pykčio surakintais bruožais, 
nusėtas votimis, žilstelėjusiais juodais šeriais lyg smeigtukais apžė- 
lusiu smakru. 

Aiktelėjau ir žengiau atbula. 

— Jis iš papier-m4chbė , - tarė Rupertas, — nebijok, jis ne toks bai- 
sus, kaip atrodo. Vargšelis Galigantas, jis man iš tikro labai mielas. 
Mes su juo praleidžiame daug laiko kartu, laukdami čia, kol baigsis 


spektaklis. 

— Jis... įspūdingas, — išlemenau, nurydama seiles, — bet jis be 
virvelių. 

— Ne, jis visai ne marionetė, tiesą sakant, jis tėra galva su pe- 
čiais. Be kojų. Ten, kur turėtų būti juosmuo, įtaisyti vyriai, ir jis 
būna pastatytas už kulisų kampo... pažadėk, kad niekam nesakysi, 
nes tai verslo paslaptis. 

— Prižadu, — tariau. 

— Spektaklio gale, kai Džekas nukerta pupos stiebą, man už- 
tenka pakelti šitą skersinį... matai, jis užtaisytas spyruokle ir... 

Kai jis palietė mažo metalinio skersinio galą, tas pašoko lyg 
geležinkelio ženklas - Galigantas griuvo į priekį, tvojosi priešais tro- 
belę ir užgriozdė savo kūnu beveik visą scenos priekį. 

— Priešakyje visi visada aikteli, - tarė Rupertas, - man visuomet 
taip juokinga. Bet reikia saugotis, kad jam nepasipainiotų Džekas ir 
jo vargšė senutė motina. Kitaip krentantis milžinas juos sutraiškytų. 

Rupertas pasilenkė, pačiupo Galigantą už plaukų, pastatė ir 
įtaisė atgal į vietą. 

Tą akimirką man iš atminties gelmių kažkodėl iškilo vikaro pa- 
mokslas, kurį šis sakė metų pradžioje. Jis paminėjo sakinį iš Pradžios 
knygos: „Tais laikais žemėje buvo milžinų.“ Originaliame hebrajų teks- 
te, kaip mums sakė vikaras, žodis „milžinai“ buvo parašytas nepbilim, o 
tai reiškė, pasak jo, kad jie buvo žiaurūs skriaudikai ir nuožmūs tironai: 
ne fiziškai dideli, o grėsmingi. Ne pabaisos, bet piktavaliai žmonės. 

— Verčiau grįšiu atgal, - pasakiau, — ačiū, kad parodei man Ga- 


ligantą. 


Nialos niekur nesimatė ir neliko laiko jos ieškoti. 
— Varge, varge, — pasakė vikaras, - nežinau, ką tau liepti daryti. 


Gal tu paprasčiausiai pasistenk kaip nors padėti. 


116 ALAN BRADLEY 


Aš taip ir padariau. Likusią valandą tikrinau bilietus ir ro- 
džiau žmonėms (daugiausia vaikams), kur jų vietos. Rūsčiai nu- 
žvelgiau Bobį Brokstoną ir pamojau jam, kad nukeltų kojas nuo 
kėdės priešais. 

— Ji rezervuota man, - grasindama sušnypščiau. 

Užsiropščiau ant virtuvės stalo, suradau antrąjį arbatinuką, ku- 
ris kažkodėl buvo nugrūstas į patį viršutinės lentynos galą, ir padė- 
jau poniai Deleini ant arbatos padėklo išdėlioti tuščius puodelius ir 
lėkštutes. Netgi nubėgau Aukštąja gatve į paštą iškeisti dešimties 
svarų banknotą į monetas. 

= Jeigu vikarui reikia monetų, — tarė panelė Kūl, pašto viršinin- 
kė, — kodėl jis neatsidaro tų popierinių aukų dėžučių iš sskmadieni- 
nės mokyklos? Žinau, kad pinigai skirti misijoms, bet juk galėtų ten 
prikišti banknotų už tai, ką išėmė. Tada nereiktų atiminėti monetų 
iš Jo Didenybės, ar ne? Ber, kita vertus, vikarai ne visada būna tokie 
ūkiški, kaip galėtum tikėtis, ar ne, brangute? 

Iki antros valandos visai nebetekau jėgų. 

Kai pagaliau atsisėdau į savo vietą — priekinėje eilėje, viduryje, — 
nekantrus žiūrovų gaudesys pasiekė kulminaciją. Salė buvo pilna. 

Kažkur už kulisų vikaras išjungė pagrindines šviesas, kelias 
akimirkas sėdėjome visiškoje tamsoje. 


Įsitaisiau kėdėje, ėmė groti muzika. 


VIENUOLIKTAS 


T ai buvo Mocarto kūrinėlis: tokia melodija, kurios klausant 
atrodo, kad kažkur ją girdėjai, net jei girdi pirmąkart. 

Įsivaizdavau, kaip užkulisiuose sukasi Ruperto kasetinės maši- 
nos ritės, magnetų galia iškviesdamos melodiją iš subatominio gele- 
žies oksido pasaulio. Kadangi, tikėtina, jau praėjo beveik du šimtai 
metų, kai Mocartas ją pirmąkart išgirdo mintyse, kažkodėl atrodė 
priderama, kad simfoninio orkestro garsai buvo išsaugoti papras- 
čiausiose rūdžių dalelėse. 

Kai pakilo uždanga, nustebau: vietoje trobelės ir idiliškų kalvų, 
kurių tikėjausi, scenoje tvyrojo juoduma. Matyt, Rupertas kaimiš- 
kas dekoracijas uždengė juodu užtiesalu. 

Nušvito vienas prožektorius ir pačiame scenos centre atsirado 
miniatiūrinis klavesinas, kurio dviejų klaviatūrų dramblio kaulo 
klavišai ryškiai baltai sušvito juos supančioje juodumoje. 

Muzika nutilo, žiūrovai nuščiuvo. Visi palinkome į priekį, ti- 
kėdamiesi.... 

Mūsų dėmesį prikaustė krustelėjimas scenos pakraštyje, o tada 
link klavesino tvirtai nužingsniavo kažkokia figūra — tai buvo Mo- 
Cartas! 

Apsirengęs žalio šilko kostiumą nėriniuota apykakle, užsimo- 


Vęs baltas kojines iki kelių ir batus su sagtimis, atrodė tarsi per lan- 

gą įlipęs iš aštuonioliktojo amžiaus į mūsiškį. Tobulai nupudruoras 
baltas perukas įrėmino rausvą įžūlų veidą, pakėlęs ranką, prisidengė 
akis, įsižiūrėjo į tamsą, kas čia tokie drįsta kikenti. 

Papurtęs galvą priėjo prie savo instrumento, išsitraukė iš ki- 
šenės degtuką ir uždegė žvakes: po vieną kiekviename klavesino 
gale. 

Stulbinama! Žiūrovai ėmė ploti. Manau, kiekvienas iš mūsų 
suprato, kad esame meistriškos vaidybos liudininkai. 

Mažasis Mocartas atsisėdo ant laibos kėdės, pastatytos priešais 
klaviatūrą, pakėlė rankas, tarytum pradėdamas — ir garsiai sutraš- 
kino krumpliais. 

Žiūrovų salė pratrūko juokais. Pamaniau, kad Rupertas ti- 
kriausiai iš arti įrašė medinio spaustuko, traiškančio riešutus, garsą: 
nuskambėjo taip, tarsi ta lėlytė susitraiškė visus rankų kaulelius. 

O tada ėmė groti, pirštais lengvai lakstydamas klavišais tary- 
tum audimo staklių šaudyklėmis. Jis grojo „Turkų maršą : smagią, 
veržlią, gyvybingą melodiją, nuo kurios ėmiau šypsotis. 

Nėra reikalo visko pasakoti: nuo griūvančios kėdutės iki dvi- 
gubos klaviatūros, kuri gaudė lėlės rankas tarsi ryklio dantys, visas 
pasirodymas nuo pradžios iki galo vertė mus griūti iš juoko. 

Kai pagaliau figūrėlei pavyko, nepaisant visko, šiaip ne taip 
pasiekti paskutinį pergalingą akordą, klavesinas atsistojo piestu, 
nusilenkė ir tvarkingai susilankstė į lagaminėlį, kurį pasiėmė Iėlė. 
Tada jis išžygiavo nuo scenos, lydimas ovacijų audros. Kai kurie net 
pašoko ant kojų. 

Šviesos vėl užgeso. 

Stojo pauzė — tyla. 

Kai žiūrovai nurimo, mūsų ausis pasiekė muzikos — kitokios 


muzikos — melodija. 


KORIKO MAIŠO VIRVĖ 119 


Iškart ją atpažinau. Tai buvo „Rytas“ iš Edvardo Grygo siuitos 
„Peras Giuntas“, kuris, mano manymu, idealiai čia tiko. 

— Sveiki atvykę į Pasakų šalį, — tarė moters balsas, ir muzika nu- 
tilo, o užsižiebęs prožektorius apšvietė keisčiausią įspūdingą veikėją! 

Scenos dešinėje sėdėjo (pamaniau, kad ji tikriausiai ten atsisė- 
do, kai buvo tamsu) moteris raukta Elžbietos laikų nėrinių apykakle, 
juoda piligrimų stiliaus suknele suvarstytu korsažu, juodais bateliais 
su stačiakampėmis sidabrinėmis sagtimis ir mažyčiais akinukais, 
nesaugiai patupdytais ant pačio nosies galiuko. Jos plaukai — žilų 
garbanų kaugė - kyšojo iš po aukštos smailos skrybėlės. 

— Mano vardas - Mama Žąsis. 

Tai Niala! 

Žiūrovai ėmė aikčioti ir ūkčioti, o ji kantriai šypsojosi, kol nu- 
rimo triukšmas. 

— Ar norite, kad pasekčiau pasaką? — paklausė ji tokiu balsu, ku- 
ris skambėjo ne kaip Nialos, bet tuo pat metu kaip niekieno kito. 

— Taip! — sušuko visi, įskaitant vikarą. 

— Tada gerai, — porino Mama Žąsis, — pradėsiu nuo pradžių ir 
pasakosiu iki pabaigos. O tada sustosiu. 

Stojo tokia tyla, kad išgirstum net smeigtuką. 

— Kartą seniai seniai, — tarė ji, — viename kaime netoliese... 

Jai bekalbant, prasivėrė raudono velvero uždanga su auksiniais 
kutais ir pasirodė jaukioji trobelė, kurią buvau pastebėjusi iš užkuli- 
sių, bet dabar mačiau žymiai detaliau: langus rombų stiklais, pieštas 
piliarožes, trikoję melžimo kėdutę... 

— „gyveno vargšė našlė ir turėjo sūnų Džeką. 

Po šių žodžių į sceną nerūpestingai švilpiniuodamas, į muzikos 
toną nepataikydamas išėjo berniukas trumpomis odinėmis kelnai- 


tėmis, siuvinėtu švarkeliu bei odinuke. 

— Motin, — sušuko jis, — ar tu namie? Noriu vakarienės. 

Kai jis atsisuko apsidairyti, ranka prisidengęs akis nuo pieštos 
saulės šviesos, žiūrovai sutartinai aiktelėjo. 

Visi atpažino Džeke drožinėtą medinį veidą: tarsi Rupertas 
būtų tyčia sukūręs lėlės galvą pagal Robino, mirusio Inglbių sūnaus, 
nuotrauką. Panašumas kėlė šiurpą. 

Tarytum vėjas lapkritį šaltuose miškuose per salę nusirito nera- 
mių kuždesių banga. 

— Ššš! — galiausiai tarė kažkas. Tikriausiai vikaras. 

Kažin kaip j7s jaučiasi, pamaniau, išvydęs veidą vaiko, kurį pats 
palaidojo šventoriuje. 

— Džekas buvo baisus tinginys, — tęsė Mama Žąsis, — ir kadangi 
atsisakė dirbti, neilgai trukus jo mamos menkos santaupos visiškai 
pasibaigė. Namie nebebuvo ką valgyti, nebeliko nė skatiko maistui 
nusipirkti. 

Tada iš už trobelės kampo pasirodė vargšė našlė, nešina virve 
rankoje. Prie kito virvės galo buvo pririšta karvė. Iš jų abiejų buvo 
likę vien kaulai ir oda, tačiau karvę dar puošė nuostabios didelės 
rudos akys. 

— Karvę teks parduoti mėsininkui, — atsiduso našlė. 

Tai išgirdusi, karvė liūdnai nukreipė didžiules akis į našlę, 
tada į Džeką ir, galiausiai, į žiūrovus. „Gelbėkit!“ — tarytum pra- 
šė jos. 

— Aaaaak, — sutartinai užjausdami atsiduso žiūrovai. 

Našlė atsuko vargšui gyvuliui nugarą ir nuėjo, palikdama juo- 
dą darbą Džekui. Vos tik ji dingo, prie vartų pasirodė prekeivis. 

— Sveikas, žmogau, — tarė jis Džekui, — atrodai gudrus vaikis — 
toks, kuriam gal reikia pupų. 


— Gal ir reikia, — atsakė Džekas. 


KORIKO MAIŠO VIRVĖ 121 


— Džekas manė esąs gudrus prekijas, — tarė Mama Žąsis, — 
ir, nespėtum nė ištarti „Llanfairpwllgwyngyllgogerychwyrndrob- 
wyllllantysiliogogogoch“ (taip vadinasi vienas Velso kaimas), kaip 
jis iškeitė karvę į saują pupų. 

Karvė įsiręžė, įsispyrė kanopomis, bet prekeivis ją nusitempė, o 
Džekas liko stovėti, žiūrėdamas į pupų saują. 

Tuomet staiga pasirodė motina. 

— Kur karvė? — paklausė ji. 

Džekas parodė į kelią ir ištiesė delną. 

— Tu, bukagalvi! - suklykė našlė, - kvailas bukagalvi! 

Ir spyrė jam į užpakalį. 

Tai labai prajuokino vaikus žiūrovų salėje, turiu prisipažinti, 
kad irgi sukikenau. Esu tokio amžiaus, kai tokius dalykus stebiu 
neapsispręsdama, viena vertus, kvatoju iš tokių išdaigų, kita vertus, 
tarsi Mona Liza išspaudžiu iškankintą, drovią šypseną. 

Nuo spyrio Džekas net išlėkė į orą, pažerdamas pupas į visas puses. 

Dabar žiūrovai jau griuvo iš juoko. 

— Miegosi vištidėje, — tarė našlė, - jei išalksi, palesk kukurūzų. 

Tai tarusi, dingo. 

— Koks aš vargšelis, - suaimanavo Džekas ir išsitiesė ant suoliu- 
ko prie trobelės durų. 

Dienos šviesa kaipmat užgeso ir staiga stojo naktis. Virš klos- 
tytų kalvų švietė mėnulio pilnatis. Trobelėje degė žiburys, jo šilta 
oranžinė šviesa liejosi į kiemą. Džekas krūptelėjo per miegus, apsi- 
Vertė ir ėmė knarkti. 

— Bet, žiūrėkit! — tarė Mama Žąsis, - darže kažkas juda! 

Muzika tapo mistiška, tarytum fleita rytietiškame turguje. 

Darže kažkas krutėjo! Tarytum užburtas iš dirvos ėmė vyniotis 


kažkoks daiktas, kuris iš pradžių atrodė kaip žalias siūlas, po to — 

kaip žalia virvė, kraipydamasis ir sukiodamasis tarsi kobra fakyro 
krepšyje, kol jo viršūnė dingo iš akių. 

Jam kylant į dangų, naktis greitai pavirto diena, o stiebas vis 
storėjo ir storėjo, kol galiausiai pavirto smaragdo žalumo medžiu, 
šalia kurio trobelė atrodė tikra neūžauga. 

Vėl pasigirdo „Rytas“. 

Džekas pasirąžė, nusižiovavo ir nerangiai nusirito nuo suolelio. 
Įsirėmęs rankomis į klubus neįtikėtinai žemai atsilenkė atbulas per 
liemenį, mėgindamas pramankštinti sustingusius sąnarius. O tada 
jis pastebėjo pupos stiebą. 

Susverdėjo atbulas, tarsi gavęs kumščiu, vos neprarado pusiaus- 
vyros, klupdamas ir mojuodamas rankomis kaip malūno sparnais. 

— Motin! - sušuko jis, - Motin! Motin! Motin! Motin! 

Senutė iškart pasirodė nešina šluota, o Džekas ėmė kaip bepro- 
tis lakstyti aplink ją, rodydamas pirštu. 

— Matote, tos pupos, - tarė Mama Žąsis, — buvo stebuklingos ir 
per naktį jos išaugino pupos stiebą, iškilusį virš debesų. 

Na, visi žino pasaką apie Džeką ir pupos stiebą, tad nebūtina 
man ją kartoti. Visą valandą pasaka rutuliojosi kaip ir prieš šimtme- 
tį: Džekas užkopė, rado debesyse pilį, susitiko milžino žmoną, ta 
paslėpė Džeką krosnyje. Ir magiška arfa, ir aukso, ir sidabro mai- 
šai — viskas ten buvo, viską genialusis Rupertas talentingai įgyven- 
dino. 

Laikė mus sugniaužęs savo kumštyje nuo pradžių iki galo, tary- 
tum jis būtų milžinas, o mes visi - Džekas. Juokino ir virkdė kartais 
tuo pačiu metu. Dar niekad nebuvau mačiusi nieko panašaus. 

Mano galva dūzgė nuo klausimų. Kaip Rupertas įsigudrino 
valdyti šviesas, garso efektus, muziką ir scenos dekoracijas tuo pačiu 


metu, kai manipuliavo keletu marionečių ir kalbėjo jų balsais? Kaip 


KORIKO MAIŠO VIRVĖ 123 


jis padarė augantį pupos stiebą? Kaip milžinas sugebėjo taip nu- 
trūktgalviškai persekioti Džeką, o jų virvelės nesusipainiojo? Kaip 
patekėjo saulė? O mėnulis? 

Mama Žąsis buvo teisi: tos pupos 4wv0 magiškos, jos mus už- 
kerėjo. 

Priartėjo pabaiga. Džekas ropštėsi pupos stiebu žemyn, prie 
juosmens prisirišęs aukso ir sidabro maišus. Milžinas vijosi nedaug 
atsilikęs. 

— Stok! — riaumojo milžinas. — Stok, vagie, stok! 

Dar nespėjęs pasiekti žemės, jis ėmė šaukti savo motinai: 

— Motin! Motin! Atnešk kirvį! — suriko. Nušokęs ant žemės, 
griebė jai iš rankų ir ėmė įnirtingai kapoti pupos stiebą, kuris iš 
skausmo nuo aštrios geležtės tarytum traukėsi. 

Muzika pasiekė kulminaciją, ir vieną keistą akimirką atrodė, 
kad laikas sustojo. Tada pupos stiebas lūžo, o dar po sekundės į 
žemę tvojosi milžinas. 

Jis nukrito trobelės kieme, jo kūnas buvo didesnis už namą, jo 
stiklinės akys tuščiai spoksojo mums virš galvų. Jis buvo negyvas 
tarsi šaltas akmuo. 

Vaikai sukliko — net kai kurie tėvai pašoko ant kojų. 

Teisybė, tai buvo Galigantas, pabaisa su vyriais, kurią mačiau 
prieš spektaklį. Bet net neįsivaizdavau, kaip siaubingai jo krytis ir 
mirtis atrodys, žiūrint iš čia. 

Mano širdis dunksėjo krūtinėje. Tai buvo nuostabu! 

— Taip mirė Galigantas, — tarė Mama Žąsis, — tas žiaurusis mil- 
žinas. Po kiek laiko jo žmona danguje pasijuto vieniša ir, susiradusi 
kitą milžiną, ištekėjo. Džekas ir jo mama tapo turtingesni, negu ga- 
lėjo svajoti, ir gyveno, kaip ir visi gerieji žmonės, ilgai ir laimingai. 


— Ir mes visi žinome, kad taip gyvensite ir jūs — visi iki vieno. 

Džekas nerūpestingai nusivalė rankas, tarytum milžinų žudy- 
mas būtų kasdienis darbas. 

Raudonoji uždanga lėtai nusileido, o tada parapijos salėje kilo 
siaubingas triukšmas. | 

— Tai Velnias! - sukliko moters balsas salės gale. — Velnias pa- 
grobė berniuką ir sumažino jį! Dieve padėk mums! Tai Velnias! 

Atsisukusi pamačiau kažką plaikstantis tarpduryje. Tai buvo 
beprotė Megė. Ji rodė pirštu, baksnojo į sceną, o tada pakėlė rankas 
ir užsidengė veidą. Tą akimirką palubėj užsidegė šviesos. 

Vikaras skubiai pribėgo prie jos. 

— Ne! Ne! - sukliko ji. - Neimk senosios Megės! Palik ją ramy- 
bėje! 

Jis kažkaip sugebėjo apkabinti ją per pečius ir švelniai, bet tvir- 
tai nuvedė į virtuvę, kur dar kokią minutę buvo girdėti vargšelės 
verkšlenantis gergždžiantis balsas: „Velnias! Velnias! Velnias pagro- 
bė Robiną!“ 

Visi nuščiuvo. Tėvai suskubo vestis nuščiuvusius vaikus link 
išėjimo. 

Morteriškės iš Veteranų moterų klubo šiek tiek be tikslo pabruz- 
dėjo, tada visos išskubėjo — tikriausiai liežuvauti, pamaniau, prisi- 
dengusios burnas rankomis. 

Likau viena. 

Niala kažkur išnyko, nors ir nemačiau, kad būtų išėjusi. Ka- 
dangi užkulisiuose girdėjosi tylus balsų murmesys, reikėjo manyti, 
kad Rupertas vis dar ant tiltelio virš savo lėlių scenos. 

Kaip tik tada sumaniau pasinaudoti fizikos dėsniu. Kaip mi- 
nėjau, Viktorijos laikų salės statytojai jos vidų pavertė idealiu garso 
reHlektoriumi. Patalpa buvo apkalta didžiulėmis tamsiomis lakuo- 


tomis plokštėmis, kurios gaudė menkiausius garsus ir nuostabiai 

juos fokusavo. Atsistojusi kambario centre supratau, kad savo aštria 
klausa galiu lengvai pagauti kiekvieną žodį. Vienas iš balsų, kuriuos 
išgirdau, buvo Ruperto. 

— Kad tave velniai! — garsiai šnabždėjo. — Kad tave velniai, Ni- 
ala! 

Niala nieko neatsakė, nors man pasigirdo kūkčiojimas. 

— Ką gi, teks viską nutraukti. Tas tai aišku. 

Nutraukti — ką? Ar jinai jam pasakė apie nėštumą? O gal jis 
kalbėjo apie savo ginčą su Matu Vilmotu? Ar su Gordonu Inglbiu? 

Man nespėjus daugiau išgirsti nė žodžio, atsidarė virtuvės du- 
rys ir į salę įėjo vikaras, viena ranka prilaikydamas beprotę Megę, o 
paskui jį sekė Sintija ir dvi Veteranų moterų klubo narės. 

— Negali būti net kalbos, - kalbėjo Sintija, — net kalbos. Viskas 
tiesiog tvoskia dažų garais. Be to, mes neturime... 

— Deja, teks man šį kartą tavęs nepaklausyti, brangioji. Šiai varg- 
šei moteriai būtina kur nors pailsėti, negalima išsiųsti jos atgal į... 

— Į lūšnelę miške? — paklausė Sintija, o jos skruostai skaisčiai 
nuraudo. 

— Flavija, brangute, — pastebėjęs mane, kreipėsi vikaras, — gal tu 
galėtum nubėgri į vikariatą pirma? Durys nerakintos. Būk gerutė, 
nurink knygas nuo sofos mano studijoje... padėk jas nesvarbu kur. 
Mes irgi tuoj ateisime. 

Staiga iš už užuolaidų pasirodė Niala. 

— Minutėlę, vikare, — tarė ji, — eisiu su jumis. 


Mačiau, kad ji tvardosi, bet sunkiai. 


Vikariato studija atrodė taip, tarytum Čarlzas Kingslis ką tik pa- 
dėjo rašiklį ir trumpam išėjo. Lentynos nuo grindų iki lubų buvo 


prigrūstos knygų, kurios, sprendžiant iš rimtuoliškų viršelių,. galė- 

jo būti tik bažnytinės tematikos. Vienintelį kambario langą beveik 
visą užstojo užgriozdintas, suverstas stalas, o ant nudėvėto turkiško 
kilimo keistu kampu pasvirusi stovėjo juoda arklio ašutų sofa, vir- 
tusi dulkėtų knygų Everestu. 

Vos spėjau perkelti knygas ant grindų, kai pasirodė Niala su 
vikaru. Susirūpinę jie vedė Megę prie sofos. Ji atrodė apspangusi ir 
sugebėjo tik kažką neaiškaus sumurmėti, kol Niala padėjo jai atsi- 
lošti ir pataisė purvinus drabužius. 

Netrukus tarpdurį užpildė apkūni daktaro Darbio figūra. Re- 
gis, kažkas nubėgo Aukštąja gatve į jo kabinetą ir pakvietė. 

- Mm,- numykė šis ir pasidėjo juodą gydytojo lagaminėlį, atse- 
gė sagtį ir ėmė kuistis viduje. Triukšmingai išsitraukė šiugždantį po- 
pierinį maišelį, išsiėmė skaidrų mėtinį ledinuką ir įsimetė į burną. 

Sutvarkęs šį reikalą, pasilenkė iš arčiau apžiūrėti Megę. 

— Mm, - pakartojo ir išsiėmė švirkštą. 

Pripildė jį skaidraus skysčio iš buteliuko, atraitojo Megės ran- 
kovę ir įsmeigė adatą jai į ranką. 

Megė neišleido nė garso, tik spoksojo į jį pritvoto arklio akimis. 

Iš aukštos spintos kampe vikaras tarytum magas ištraukė pa- 
galvę ir ryškiaspalvį apklotą. 

— Popiečio miegelis, - jis nusišypsojo, švelniai ją užklodamas, ir 
Megė ėmė knarkti mums net nespėjus tyliai pasišalinti iš kambario. 

— Vikare, — staiga kreipėsi Niala, — tikriausiai pamanysite, kad 
negražu iš mano pusės, bet noriu jūsų paprašyti didžiulės paslaugos. 

— Prašyk į sveikatą, — tarė vikaras ir susirūpinęs žvilgtelėjo į 
Sintiją, kuri lūkuriavo koridoriaus gale. 

— Būčiau amžinai jums dėkinga, jeigu leistumėt išsimaudyti 
karštoje vonioje. Jau taip ilgai nesimaudžiau, kad jaučiuosi kaip tie, 


kur gyvena po akmenimis. 

— Aiškus daiktas, brangioji, — atsakė vikaras, — vonia antrame 
aukšte, koridoriaus gale. Ten rasi muilo ir rankšluosčių. 

— Ir nekreipk dėmesio į laivelį, — šypsodamasis pridūrė, — jis 
mano. 

Nialai kopiant laiptais, ant vaškuotų grindlenčių sucypė gumi- 
nis bato kulnas ir Sintija prapuolė. 

— Sintija pasisiūlė parvežti tave į Bukų giraitę, — tarė vikaras, 
atsigręždamas į mane, ir aš iškart supratau, kad meluoja. —- Bet tu 
šįvakar grįši su šeima? 

— Oi, žinoma, — patikinau, — jiems be galo patinka Džekas ir 


pupos stiebas. 


Ne itin saugiai pririšę Gledis ant stogo, mes lėtai šliaužėme gatvele 
senu, dulkėtu „Oksfordu“. Sintija, kaip ir dauguma vikarų žmonų, 
laikėsi įsitvėrusi vairo, todėl vingiavo keliu tarp gyvatvorių tarsi 
dantytu pyrago kraštu. 

Sėdėdama greta jos ant priekinės sėdynės gavau retą progą iš 
arti apžiūrėti jos atsikišusį viršutinį žandikaulį. Net užčiaupusi bur- 
ną atrodė įspūdingai dantinga, todėl rimtai susimąsčiau, jog be rei- 
kalo maištauju prieš kabes. 

— Vis kas nors atsitinka, ar ne? — staiga tarė ji, tebeliepsnojan- 
čiais dėl pažeminimo skruostais, — iš tavo paties namų būtinai ima 
ir išgrūda kas nors vargingesnis. Aišku, aš nieko prieš. Pirmiausia 
buvo čigonai. Po to per karą — pabėgėliai. Paskui pernai vėl pasirodė 
čigonai. Denvinas pats nuvažiavo pas juos į Kartuvių mišką ir asme- 
niškai kiekvieną iš jų pakvietė Šventosios Eucharistijos. Tiesą pasa- 
kius, nė vienas iš jų nė nepasirodė. Čigonai yra iš esmės laukiniai, 
O gal Romos katalikai. Nesakau, kad jie neturi sielų, be abejo, turi, 


bet toks jausmas, kad jų sielos daug įtartinesnės negu mūsų. 

— Kažin, kaip Nialai sekasi maudynės? — linksmai paklausiau, 
mums jau važiuojant kaštainių alėja į Bukų giraitę. 

Įsitvėrusi vairo, Sintija spoksojo tiesiai priešais save. 

— Nesąmonė! — pareiškė teta Felicitė. — Važiuosime kaip šeima. 

Mes visi sėdėjome svetainėje kiek tik įmanoma atokiau vienas 
nuo kito. 

Tėvas sumurmėjo kažką apie pašto ženklų albumus, buvo ma- 
tyti, kad Dafi jau sulaikė kvėpavimą, mėgindama suvaidinti, jog 
karščiuoja. 

— Tau ir mergaitėms būtina dažniau kur nors išeiti, Havilandai. 
Visi išbalę kaip medūzos. Mokėsiu aš. Kai tik pavalgysime, iškviesiu 
Klarencą su mašina. 

— Bet... — išspaudė Tėvas. 

— Kad negirdėčiau jokių „bet“, Havilandai. 

Lauke, terasos pakraštyje, Dogeris ravėjo piktžoles. Teta Felici- 
tė griežtai pabeldė į lango stiklą, kad atkreiptų jo dėmesį. 

— Taip, panele? — tarė jis, prieidamas prie pancūziškųjų durų, 
nusiėmęs šiaudinę skrybėlę. 

— Paskambink Klarencui ir pasakyk, kad mums reikės taksi 
septyniems žmonėms po šešių trisdešimt. 

— Po šešių trisdešimt, panele? — perklausė Dogeris, suraukęs 
kaktą. 

— Na, taip, — tarė teta Felicitė, — jam teks važiuoti du kartus. 
Manau, kad judu su ponia Mulet nukabintumėt nosis, jeigu jūsų 
nesivežtume. Žinok, lėlių spektakliai skirti ne tik mėlyno kraujo 
personoms. 

— Ačiū, panele, — tarė Dogeris. 


Bandžiau sugauti jo žvilgsnį, bet Dogeris dingo. 


DvYLIKTAS 


BR e dvidešimt septynios Klarencas sustojo prie numirėlių var- 


telių. Jis apėjo aplink taksi ir atidarė dureles tetai Felicitei, 
nusprendusiai būtinai sėdėti ant priekinės sėdynės su juo ir, kaip ji 
sakė, „atidžiai stebėti, kad kas nepasipainiotų ant kelio.“ 

Ji buvo apsigobusi apsiaustu kaip operetės solistė, o po juo — plačiu 
raudono šilko kostiumu, lyg nukniauktu iš persų haremo. Jos skrybėlė 
atrodė kaip susmukęs juodas maišas su povo plunksna, banguojan- 
čia iš paskos tarytum dūmai iš „Skrajojančio škoto“ traukinio; avėjo 
garstyčių geltonumo viduramžių šlepetes ilgomis užriestomis nosimis, 
panašiomis į maišelius glajaus puošmenoms daryti. Kai atvažiavome 
prie parapijos salės, Tėvas ir Filė išlipo iš taksi į kitą pusę nuo jos. 

— Važiuok atvežti likusiųjų, Klarencai, - paliepė teta Felicitė, — 
ir nedykinėk. 

Klarencas pakėlė pirštą prie kepurės snapelio ir perjungęs pava- 
rą akiplėšiškai nurūko. 

Parapijos salėje mums rezervuota visa pirmoji eilė. Teta Felici- 
tė nepašykštėjo pinigų bilietams. Ji su Tėvu užėmė kėdes pačiame 
viduryje, o Filės ir Dafi vietos buvo jiems iš kairės. Aš sėdėjau Tėvo 
dešinėje, o Dogeris ir ponia Mulet (kai atvažiavo) greta mūsų. 

Viskas buvo parengta. Pagrindinės šviesos jau buvo prigesę ir 


kėlė malonų jaudulį. Iš už kulisų atsklido muzikos nuotrupų, o lė- 

lių scenos raudonosios velveto užuolaidos viliodamos kartkartėmis 
vilnijo. 

Atrodė, kad susirinko visi Bišop Leisio gyventojai. Pamačiau, 
kad Matas Vilmotas sėdi prie sienos netoli nuo galo. Panelė Kūl 
įsikūrė eilėje už jo ir klausėsi kažką jai į ausį šnibždančios Sinti- 
jos Ričardson, o už jų sėdėjo panelė Mauntdžoi, velionio senojo 
Tėvo mokyklos direktoriaus daktaro Tviningo dukterėčia. Pane- 
lės Mauntdžoi dešinėje susiglaudę sėdėjo Dyteris Štrancas ir Sali 
Stro, sausumos mergaitė iš Karvelidės fermos. Pamojau ir jie abu 
išsišiepė. 

— Haroo, mon vieux — Flavija! 

Tai Maksimilianas Vaitas, mūsų miniatiūrinis kaimynas, pia- 
nistas, sulaukęs pasisekimo visame pasaulyje, po keletos gastrolių 
galiausiai apsistojęs mūsų kaime mokyti muzikos. Filė buvo viena iš 
jo mokinių, tačiau atsiprašiusi nutraukė mokslus, kai Maksas ėmė 
per daug įkyriai klausinėti apie jos „meilužius“. 

Maksas pamojo balta pirštine, aš taip pat pamojavau. 

Apžiūrinėdama veidų eiles, staiga sustojau ties tamsiaplauke 
moterimi šalavijų žalumo megztiniu. Niekada jos nebuvau anksčiau 
mačiusi, tad pamaniau, kad Bišop Leisyje ji prašalaitė. Gal kokia 
giminaitė pas ką nors svečiuojasi. 

Vyriškis greta jos pamatė, kad spoksau, ir maloniai nusišypso- 
jo: inspektorius Hjuitas. Neseniai aš jam padėjau perduoti žudiką į 
teisingumo rankas. 

Akimirksniu atsidūriau priešais juos, nedrąsiai mindžikuoda- 
ma, nes jaučiau, jog tikriausiai trukdau. 

— Koks netikėtumas, - tarė inspektorius. 

Tai nebuvo itin originali pastaba, bet ji padėjo mandagiai iš- 


sklaidyti nejaukumą. 

— Antigone, — kreipėsi jis į tamsiaplaukę moterį, — susipažink 
su Flavija de Liuka. 

Buvau įsitikinusi, kad ji pasakys „Oi, vyras man pasakojo apie 
tave“ ir patenkinta šyptels, akivaizdžiai rodydama, kad tas pokalbis 
ją prajuokino. 

— Kaip malonu susipažinti, Flavija, — tarė ji, ištiesdama patį 
dailiausią delną pasaulyje ir tvirtai spausdama man ranką, - ir ma- 
lonu, kad tu, kaip ir aš, mėgsti marionetes. 

Jei būtų paliepusi kaip šuniui: „atnešk!“, būčiau paklususi. 

— Koks gražus jūsų vardas, — tesugebėjau išspausti. 

— Tikrai? Mano tėvas buvo graikas, o mama italė. Ji mokė bale- 
to, o jis prekiavo žuvimi, tad užaugau šokdama Bilingsgeito gatvėse. 

Dėl juodų plaukų ir jūros žalumo akių ji atrodė kaip iš akies 
traukta Botičelio Flora, kurios veidu Bukų giraitėje buvo papuošta 
vieno veidrodėlio, kurį Tėvas padovanojo Harietai, antroji pusė. 

Norėjau paklausti: „Kurioje tolimoje saloje jūsų šventykla? Ga- 
lėčiau ten jus pagarbinti,“ bet tepatrypčiojau ir suvapėjau: 

— Malonu susipažinti, ponia Hjuit. Tikiuosi, kad jums ir ins- 
pektoriui Hjuitui spektaklis patiks. 

Kai grįžau į savo vietą, vikaras ryžtingai nužygiavo į salės priekį 
ir atsistojo priešais sceną. Lūkuriuodamas jis atlaidžiai šypsojosi, kol 
Dafi, ponia Mulet ir Dogeris susėdo į vietas. 

— Ponios ir ponai, berniukai ir mergaitės, Šventojo Tankredo 
parapijiečiai ir kiti, dėkojame, kad apsilankėte. Šį vakarą turime 
garbės pasveikinti tarp mūsų įžymųjį lėlių artistą — jeigu jis man 
leis ištarti šį garsų vardą — Rupertas Porsonas. 

(Aplodismentai) 

— Nors ponas Porsonas, arba, jei galima, Rupertas, šiais laikais 


geriausiai žinomas dėl jo BBC televizijos spektaklių „Magiškoji ka- 

ralystė“, kurioje, kaip jūs visi tikriausiai žinote, gyvena voveriukas 
Snodis... 

(Aplodismentai) 

— „„girdėjau iš patikimų šaltinių, kad jis daug apkeliavo, de- 
monstruodamas savo lėlių meną ir daugybę šios meistrystės atmai- 
nų, ir mažiausiai vieną kartą vaidino vienos karūnuotosios Europos 
galvos akivaizdoje. 

(Aplodismentai) 

— Ber prieš Džekui parduodant savo motinos karvę už saują 
pupų... 

— Tššš! Neišduokite siužeto, vikare! 

(Tulis Stokeris, „Trylikos gaigalų“ savininkas ir valdytojas, su- 
tiktas juoko šūksniais, taip pat ir savo paties) 

— „ir kol maestro parengs savo stebuklingąsias virveles, 
Šv. Tankredo Veteranų moterų klubas maloniai pristato jums muzi- 
kinę pramogą — paneles Padok: Laviniją ir Aureliją. 

O Viešpatie! Pasigailėk! Pasigailėk mūsų! 

Prieš dieninį spektaklį mums neteko jų klausytis tik todėl, kad 
jos buvo pernelyg užimtos Šv. Nikolajaus arbatinėje ir negalėjo da- 
lyvauti. 

Panelės Padok buvo mirtinai įsikibusios į Šv. Tankredo para- 
pijos salės renginius. Ar Moterų lyga rengtų arbatėlę, ar altoriaus 
patarnautojai — visto lošimą labdarai, ar Veteranų moterų klubas 
pardavinėtų nereikalingus daiktus, ar zakristijos darbuotojai rengtų 
pavasario gėlių parodą, nesvarbu, panelės Padok grodavo žiemą va- 
sarą, per lietų ir per giedrą. 

Panelė Lavinija atsisėsdavo prie pianino, pasirausdavo savo rez- 
ginėje ir galiausiai ištraukdavo nuplyšusį natų lapą: „Paskutinysis 


Napoleono puolimas“. 

Palaukus visą amžinybę — jos metu atkišdavo veidą į priekį, 
nosimi beveik siekdama natų, — atsilošdavo, lyg žarsteklį ištiesu- 
si nugarą, pakeldavo rankas virš klavišų, nuleisdavo jas, dar kartą 
pašnairuodavo į natas ir imdavo taršyti muziką tarsi lokys grizlis, 
draskantis lašišas „Pathe“ kino kronikose. 

Jai pabaigus, jos sesuo panelė Aurelija užimdavo jos vietą, bal- 
tais pirštinėtais pirštų galiukais paliesdavo dulkėtą pianino viršų ir 
imdavo liurlenti (kitaip nepavadinsi) „Bendemerio upelį“. 

Po to pirmininkas paskelbdavo, kad zakristijos darbuotojai 
vienbalsiai nubalsavo skirti panelėms Padok honorarą: „dėkingumo 
premiją, kaip jis visad sakydavo. 

Ir štai jos pasirodė! 

Panelė Lavinija, įsmeigusi akis į natas, skaitė „Paskutinįjį Na- 
poleono puolimą“, ir aš pirmąkart pastebėjau, kad skaitydama mu- 
ziką ji judina lūpas. Kažin ką ji ten sako, pamaniau. Šis kūrinys juk 
be žodžių — gal vardina akordus? Ar meldžiasi? 

Laimė, ji sugrojo šuoliuodama kiek greičiau nei paprastai, tai 
pasibaigė visai netrukus — bent jau palyginti greit. Pastebėjau, kad 
Filės žandikaulių raumenys trūkčioja, o Maksas atrodė taip, tarsi 
kramtytų nerūdijančio plieno ledinuką. 

Atėjo panelės Aurelijos eilė. Panelė Lavinija padaužė klavišus, 


sugrodama pirmų kelių taktų įžangą, tada jos sesuo prisijungė: 


Bendemerio upelio krante auga rožės, 
Lakštingalos čiulba ten ištisą dieną. 


Kai buvau mažas vaikas, tarytum svajonėj 


(Panelės Aurelijos vaikystė, sprendžiant iš jos išvaizdos, tikriausiai 


Prabėgo Jurgio Trečiojo laikais.) 

Sėdėjau rožyne ir klausiau jų dainos. 


Kai ji nutilo, šen bei ten pasigirdo mandagus plojimas, kelias aki- 
mirkas panelė Aurelija stovėjo, pakreipusi galvą, pirštais tikrindama 
dulkes ant pianino, laukdama, kad ją įtikintų pakartoti. Bet žiūro- 
vai, pasimokę jos neskatinti, greitai nurimo kėdėse, o kai kurie iš 
mūsų sukryžiavo rankas. 

Gęstant palubės šviesoms, paskutinį kartą atsisukau apžvelgti 
žiūrovų. Prie praėjimo kaip tik sėdosi pora pavėlavusiųjų. Pasibaisė- 
jau pamačiusi, kad tai Gordonas ir Greisė Inglbiai, ji kaip visada ap- 
sirengusi klaikiais juodais drabužiais, o jis - užsidėjęs skrybėlę. Dėl 
Dievo meilės! Nė vienas neatrodė labai laimingas, čia atsidūręs. 

Pirmiausia pajutau, kaip mano krūtinėje kyla ir ima viršų pyk- 
tis. Kodėl jų niekas neperspėjo? Kodėl niekas nepasirūpino, kad jie 
čia nesiartintų? 

O aš kodėl? 

Tarsi pamišusiai į galvą šovė mintis, ką kažkada sakė Daf: 
konstitucinio monarcho pareiga yra įspėti ir patarti. 

Jeigu Jo Karališkoji Didenybė Karalius Jurgis Šeštasis būtų tą 
vakarą buvęs su mumis, jo pareiga būtų nusivesti juos į šalį ir pasa- 
kyti apie tą lėlę mirusio vaiko veidu. Bet jo nebuvo. | 

Be to, per vėlu... Salėje tvyrojo tamsa. Atrodė, kad niekas, iš- 
skyrus mane, Inglbių nepastebėjo. 

O tada prasidėjo spektaklis. Numanau, kad Rupertas dėl įky- 
ruolių panelių Padok nusprendė išmesti Mocarto vaizdelį ir iškart 
imtis pagrindinio pasirodymo. 

Raudono velveto užuolaidos prasivėrė lygiai taip pat, kaip po- 
piet, ir pasirodė našlės trobelė. Įsižiebė prožektorius ir apšvietė Ni- 
alą Mamos Žąsies kostiumu. Ore nuskambėjo Grygo „Rytas“, nuo 


kurio man ėmė vaidentis tamsūs miškai ir lediniai Ąordai. 


KORIKO MAIŠO VIRVĖ 135 


— Kartą seniai seniai, kaimelyje netoliese, — pradėjo Niala, — 
gyveno našlė, kuri turėjo sūnų Džeką. 

Ir scenoje pasirodė Džekas: tas Džekas, kurio veidas kaip Ro- 
bino Inglbio. 

Ir vėl kai kurie žiūrovai atpažino mirusio vaiko veidą ir gar- 
siai įkvėpė oro. Nedrįsau atsisukti pasižiūrėti, bet apsimečiau, kad 
mano sijoną prižnybė suveriamasis kėdės mechanizmas, ir sugebė- 
jau kėdėje pasikreipti tiek, kad pavyko vogčiomis žvilgtelti į Ingl- 
bius. Greisė spoksojo išplėtusi akis, bet nešūktelėjo; atrodė prišalusi 
vietoje. Gordonas laikė pastvėręs ją už rankos, bet ji nekreipė dė- 
mesio. 

Scenoje lėlė Džekas sušuko: 

— Motin, tu namie? Noriu vakarienės. 

— Džekas buvo baisus tinginys, — porino Mama Žąsis, — ir ka- 
dangi atsisakė dirbti, neilgai trukus, jo mamos menkos santaupos 
visiškai pasibaigė. Namie nebebuvo ką valgyti, nebeliko nė skatiko 
maistui nusipirkti. 

Kai nutilo aikčiojimai ir murmesys, spektaklis tęsėsi toliau. Ru- 
pertas buvo puikios formos, o lėlės judėjo taip įtikinamai ir kalbėjo 
tokiais tikroviškais balsais, kad žiūrovai netrukus buvo pakerėti — 
kaip vikaras ir išpranašavo. 

Žmonių veidai aplink mane, apšviesti spalvotų scenos lempų, 
atrodė tarsi Tulūzo-Lotreko paveiksle: raudoni, perkaitę ir pašėlu- 
siai įsijautę, stebėdami mažuosius medinius aktorius. Teta Felicitė 
susijaudinusi kramtė mėtinuką virškinimui pagerinti, ir aš pastebė- 
Jau, kad net Tėvo veide pasirodė puslinksmė išraiška, nors negalėjau 
atspėti, ar ją sukėlė sesuo, ar lėlės. 

Karvės ir pupų mainai, spyris į užpakalį sukėlė dar griausmin- 


gesnį juoką nei popietės spektaklyje. 

Kai Džekui miegant ėmė augti pupos stiebas, visi išsižiojo (ner 
Daf), žiūrovai ėmė iš pasigėrėjimo baksnoti vieni kitus alkūnėmis. 
Džekui užsiropštus pupos stiebu į milžino karalystę, Rupertas jau 
buvo prisijaukinęs visą Bišop Leisį. Kažin kaip, pagalvojau, į jo sė- 
kmę reagavo Matas Vilmotas? Juk akivaizdu, kad Rupertui geriau- 
siai sekasi vaidinti (taip tariant) gyvai, be televizijos aparato, ir koks 
jis būtų nuostabus, kuris atskirtų jį nuo žiūrovų. Atsisukusi pama- 
čiau, kad Matas dingęs, o vikaras užėmęs jo kėdę. 

Dar keisčiau, kad nebebuvo ir Gordono Inglbio. Jo kėdė buvo 
tuščia, bet Greisė tebesėdėjo nejudėdama, tuščias akis įsmeigusi į 
sceną, kurioje milžino žmona kaip tik paslėpė Džeką savo didelėje 
akmeninėje krosnyje. 

— Fi! Fai! Fo! Fam! — užriaumojo milžinas, užėjęs į virtuvę, — 
užuodžiu anglo kraują! 

— Džekas iššoko iš krosnies... — tarė Mama Žąsis, 

— Šeimininke! Šeimininke! — suriko žavioji lėlytė arfa, iš susi- 
jaudinimo timpčiodama savo pačios stygas. Šita dalis buvo mano 
mėgstamiausia. 

— „čiupo auksinę arfą ir paraitė kulnis, o milžinas nusivijo iš 
paskos! 

Džekas puolė leistis pupos stiebu, o šio lapai bangavo aplink jį. 
Kai lapija galiausiai išretėjo, dekoracijos jau buvo pavirtusios jo mo- 
tinos trobele. Nuostabus efektas, ir nors užmušk negalėjau suprasti, 
kaip Rupertas tai padarė. Reikės jo paklausti. 

— Motin! Motin! Arnešk kirvį! - suklykė Džekas ir senutė at- 
šlubčiojo iš daržo — oi, kaip lėtai! — nešina kirviu. 

Džekas iš visų jėgų puolė kapoti pupos stiebą, kirvis skraidyte 
skraidė, skubiai ir pašėlusiai, o pupos stiebas vis bandė atsitraukti, 


tarytum niršiai švytinti geležtė jam keltų skausmą. 

Ir tada, kaip praėjusį kartą, pupos stiebas susmuko ir šlumšte- 
lėjo ant žemės. 

Džekas pažvelgė aukštyn, kai milžinas kaip griaustinis griuvo 
iš dangaus. 

Kelias akimirkas monstras gulėjo, kraupiai trūkčiodamas. Iš jo 
burnos nutekėjo ryškiai raudono kraujo srovelė, nuo klaikios gal- 
vos ir pečių į sceną pasipylė žiežirbos, o nuo degančių plaukų ir 
ožio barzdelės ėmė kilti gailūs dūmų čiuptuvai ir ugnies liepsnelės. 
Tačiau nieko nematančios tuščios akys, kurios žvelgė į mane, buvo 
ne Galiganto, ano milžino su įtaisytais vyriais. Tai buvo stiklinės 
mirštančio Ruperto Porsono akys. 


O tada užgeso šviesos. 


TRYLIKTAS 


- 


S taiga paskendę tamsoje, žiūrovai sutartinai įkvėpė ir sutarti- 


nai aiktelėjo. 


Virtuvėje kažkas susiprotėjo įžiebti žibintuvėlį ir netrukus at- 


sinešė jį į pagrindinę parapijos salės dalį tarytum lakstančią žalt- 
vykslę. 

Kaip mikliai vikaras sumojo nuleisti uždangą! Bent jau bandė 
tą padaryti, kai jį vietoje sustabdė garsus, įsakmus balsas: 

— Ne! Ne! Pasitraukit. Nieko nelieskit. 

Tai buvo Dogeris. Pašoko ant kojų ir užtvėrė vikarui kelią, iš- 
tiesęs rankas į šalis, atrodo, lygiai taip pat nustebęs savo drąsa, kaip 
ir mes. Spėjusi pašokti ir žengti vieną žingsnį į avansceną Niala iš- 
kart sustingo vietoje. 

Visa tai vyko judančiame žibintuvėlio spindulyje, todėl atrodė 
tarsi klaiki drama oro antpuolio metu, apšviesta ieškančio prožek- 
toriaus. 

Salės gale tamsoje pasigirdo kitas balsas: inspektoriaus Hjuito. 

— Niekas nejudėkit — prašau likti savo vietose. Nejudėkite, kol 
nepasakysiu. 

Jis skubiai nuėjo į auditorijos priekį ir pradingo už kulisų, o tuo 
tarpu kažkas prie durų tuščiai junginėjo jungiklius, tačiau elektros 


lemputės sieninėse matinio stiklo žvakidėse neužsidegė. 

Pasigirdo protesto skundų, bet konsteblis Linetas — šį vakarą be 
uniformos — atėjo prie priekinės eilės ir iškėlęs ranką aukštyn papra- 
šė dėmesio. Jis atsinešė antrą žibintuvėlį, kuriuo iš apačios pašvietė į 
savo veidą, o šis atrodė klaikus kaip lavono. 

— Prašau klausyti inspektoriaus, — liepė žiūrovams, — jis čia da- 
bar vadovauja. 

Pastebėjau, kad daktaras Darbis sausakimšu šoniniu praėjimu 
grūdasi link scenos. 

Niala, kai ją pamačiau, atrodė suakmenėjusi, nevirptelėjo nė 
vienas jos raumenėlis. Jos aukštoji Mamos Žąsies skrybėlė buvo pa- 
krypusi ir, jeigu situacija nebūtų buvusi tokia, greičiausiai būčiau 
nusikvatojusi iš šio vaizdelio. 

Žinoma, pirmiausia norėjau pulti pas ją, bet pajutau mano ran- 
ką spaudžiantį Tėvo delną. 

Kai Ruperto kūnas tvojosi ant scenos, ir Dafi, ir Filė pašoko 
ant kojų. Tėvas vis rodė joms, kad atsisėstų, bet jos buvo pernelyg 
susijaudinusios ir nekreipė dėmesio. 

Inspektorius vėl išniro tarpduryje, scenos kairėje. Ten buvo du 
koridoriai — po vieną kiekvienoje pusėje — ir abu baigėsi išėjimais su 
keliais laipteliais į sceną. Kasmet per Šv. Tankredo Kalėdų karnavalus 
kaip tik šiuose aptvaruose išsirikiuodavo kikenančių angelų chorai. 

— Konstebli Linetai, gal paskolintumėt žibintuvėlį? 

Konsteblis Linetas padavė jam savo penkių baterijų „Ever Rea- 
dy“ žibintuvėlį, kuris atrodė kaip tik toks, kokius matydavome kino 
Juostose, kai ko nors ieškodavo ūkanotuose kemsynuose. Tikriausiai 
atsinešė, ketindamas gatvelėse pasišviesti kelią namo po spektaklio, 
net nepagalvojęs, kad pravers. 

— Prašau dėmesio, — tarė inspektorius Hjuitas, — dedame visas 


Pastangas įjungti šviesas, bet gali būti, kad šiek tiek užtruksime, 

kol pavyks. Gali būti, kad dėl saugumo prireiks kelis kartus srovę 
įjungti ir vėl išjungti. Prašau grįžti į savo vietas ir likti jose, kol galė- 
siu jums toliau pasakyti, ką daryti. Visiškai nėra ko nerimauti, todėl 
prašau laikytis rimties. 

Išgirdau, kaip jis tyliai pasakė konstebliui Linetui: 

— Uždenk sceną. Tiks tas plakatas nuo balkono. 

Jis parodė platų medžiagos gabalą, ištemptą balkono priekyje 
virš paradinių durų: „Šv. Tankredo moterų institutas“, buvo parašyta 
ant jo, o šalia nupieštas raudonas ir baltas šv. Jurgio kryžius, „Šimto 
metų jubiliejus 1850-1950“ 

— O kai tą padarysi, — pridūrė inspektorius, — paskambink 
Greivsui ir Vulmeriui. Perduok nuo manęs linkėjimų ir paprašyk, 
kad kuo greičiau atvažiuotų. 

— Jie šį vakarą žaidžia kriketą, sere, - tarė konsteblis Lineras. 

- Iš tikrųjų. Tokiu atveju, perduok jiems nuo manęs linkėjimų 
ir atsiprašymą. Vikaras tikriausiai leis tau pasinaudoti telefonu? 

— O, varge! — tarė vikaras ir sumišęs apsižvalgė po salę, - mes 
jį, aišku, turime... žinote, Veteranų moterys ir Moterų institutas jį 
naudoja... bet, deja, buvome priversti jį laikyti užrakintoje spintelėje 
virtuvėje... nes tiek daug žmonių skambino tarpmiestinėmis linijo- 
mis savo draugams į Devoną — ir netgi vieną kartą į Škotiją. 

— O raktas? — paklausė inspektorius Hjuitas. 

— Padaviau jį ponui iš Londono, iškart prieš spektaklį - jis sakė, 
kad jis iš BBC, — turėjo skubiai paskambinti... sakė, kad atlygins 
man iš savo kišenės, kai tik centrinis operatorius paskambins ir pa- 
sakys, kiek kainavo. Keista, dabar jo čia nematyti. 

— Tačiau juk dar yra vikariato telefonas, — pridūrė jis. 

Impulsyviai vos nepasisiūliau išlaužti spyną, bet nespėjus ištarti 


nė žodžio, inspektorius Hjuitas papurtė galvą. 

— Manau, pavyks nuimti dureles nuo vyrių, nepadarius žalos. 

Jis pamojo pirštu Džordžui Karju, kaimo staliui, kuris žaibiškai 
pašoko nuo kėdės. 

Išskyrus retksykiais užkulisiuose švysčiojantį žibintuvėlį, visą 
amžinybę sėdėjome tamsoje. 

O tuomet staiga užsižiebė šviesos, nuo kurių visi pradėjo mirk- 
sėti, trintis akis ir kvailokai spoksoti vieni į kitus. 

Štai ir Rupertas, kurio negyvas veidas, sustingęs nustebusia 
išraiška, tebebuvo scenos viduryje. Netrukus jie uždengs jo kūną 
plakatu, ir aš suvokiau, kad norėdama įsiminti šį vaizdą, jeigu jo 
prireiktų ateityje, turiu mintyse pasidaryti neištrinamų nuotraukų 
seriją. Turėjau tam visai mažai laiko. 

Klik! 

Akys: vyzdžiai smarkiai išsiplėtę, taip smarkiai, kad jeigu ga- 
lėčiau prieiti arčiau, tikrai pamatyčiau savo atspindį jų gaubtuose 
paviršiuose, tokį aiškų, kaip Jano van Eiko atspindys miegamojo 
lange jo paveiksle, kuriame jis nutapė Arnolfinių vestuvių dieną. 

Tačiau neilgai: Ruperto ragenos jau ėmė dengris plėvele, o bal- 
tymai — prarasti žvilgesį. 

Klik! 

Kūnas nebetrūkčiojo. Oda įgavo melsvą pieno atspalvį. Burnos 
kamputis, rodėsi, nustojo kraujuoti, o tas truputis kraujo, kuris dar 
matėsi, atrodė trupučiuką tamsesnis ir tirštesnis, nors mano spal- 
vų suvokimą galbūt iškreipė raudonos, žalios ir gintarinės rampos 
šviesos. 

Klik! 

Ant kaktos prie pat skalpo buvo tamsi šešiapensio dydžio ir 
formos dėmelė. Nors plaukai vis dar ruseno, skleisdami salėje aitrų 


kvapą, kokio galima tikėtis, kai deginama amino rūgštis keratinas 

su siera, to nepakako, kad paaiškėtų, kodėl apie šviesas tebesikau- 
pė ir sunkiai kabėjo dūmai. Mačiau, kad užuolaidos ir dekoracijos 
beveik nepažeistos, todėl užkulisiuose veikiausiai degė kažkas kitas. 
Sprendžiant iš degančios žolės kvapo, spėjau, jog tai drobė - galbūt 
ta dryžuota indiška medvilnė. 

Klik! 

Kai tik Rupertas nugriuvo žemėn, Niala pašoko ant kojų ir žen- 
gė link scenos, o paskui sustojo ir lūkuriavo. Keista, bet niekas, net 
ir aš, prie jos nepriėjo, o dabar, praėjus kelioms minutėms, ji lėtai 
žingsniavo link virtuvės, rankomis užsidengusi veidą. Ar tai pavė- 
luota reakcija? Pagalvojau. Ar kažkas daugiau? 

Konsteblis Linetas atbildėjo į auditorijos priekį, po pažastimi 
pasibrukęs susuktą plakatą, rankoje tebegniauždamas didelį lenk- 
tinį peilį, kuriuo nupjovė jo virves. Jiedu su vikaru mikliai ištempė 
audinį tarp dviejų paltų kabyklų ir uždengė nuo mūsų mirusįjį. 

Na, aš spėjau, kad Rupertas miręs. Nors inspektorius Hjuitas 
tikriausiai patikrino, ar nėra gyvybės ženklų, kai pirmąkart nuėjo 
už kulisų, negirdėjau, kad jis reikalautų greitosios pagalbos. Kiek 
mačiau, niekas nebandė jo gaivinti. Tiesą sakant, neatrodė, kad kas 
labai skubėtų paliesti kūną. Nepasakytum, kad ir daktaras Darbis 
lėkte atlėkė į pagalbą. 

Žinoma, viskas įvyko kur kas greičiau, nei aš užtrukau apie tai 
papasakoti: tiesą sakant, praėjo ne daugiau kaip penkios minutės. 

O tada, kaip buvo įspėjęs inspektorius, šviesos vėl užgeso. 

Iš pradžių atrodė, kad panirome į „pragarišką tamsą, kaip sako 
Daf, o ponia Mulet tai pavadintų „aklųjų švente“. Beje, ponia Mu- 
let tebesėdėjo lygiai taip pat, kaip spektaklio pradžioje, tarsi pusiau 
besišypsanti vaško skulptūra. Spėjau, kad ji taip pat paikai šypsojosi 


ir tamsoje. 

—— 


Tai buvo tokia tamsa, kuri iš pradžių tarytum paralyžiuoja vi- 
sus pojūčius. 

Ber tada imi pastebėti, kad ne viskas taip juoda kaip atrodo, 
ir ne taip tylu, kaip galėtum manyti. Pavyzdžiui, pro aptriušu- 
sias užuolaidas, kuriomis langai buvo temdomi nuo prieškario 
laikų, į vidų skverbėsi šviesos pluošteliai, ir nors lauke buvo nebe 
daug dienos šviesos, jos pakako, kad įžiūrėtum salėje stambesnius 
daiktus. 

Už užuolaidų pasigirdo ryžtingi žingsniai ir plakatą, kuris buvo 
pakabintas priešais lėlių sceną, iš galo staiga apšvietė galingo žibin- 
tuvo geltonos šviesos pliūpsnis. 

Prasidėjo kraupus šešėlių spektaklis. Pasirodė daktaro Darbio 
siluetas, kuris pasilenkė ir palietė kūną, be abejonės, ieškodamas 
gyvybės ženklų. Verčiau būtų nesivarginęs. 

Šešėlis papurtė galvą ir žiūrovų salėje nuvilnijo garsus atodūsis. 
Man atrodė aišku, kad paskelbus Ruperto mirtį, inspektorius Hjui- 
tas norės, kad niekas nieko neliestų, kol iš Hinlio atvažiuos detekty- 
vas seržantas Vulmeris su savo plokštelių fotoaparatu. 

Tuo tarpu teta Felicitė kuitėsi rankinuke, ieškodama saldainių. 
Girdėjosi, kaip ji įkvepia ir iškvepia pro nosį. Kairėje Dafi kažką 
kuždėjo Filei, bet Tėvas, kuris sėdėjo tarp mūsų, vis krenkštė, kaip 
visada, kai susierzina arba nerimauja, todėl negalėjau suprasti, ką ji 
sako. 

Palaukus dar visą amžinybę, šviesos staiga vėl įsižiebė, ir vėl visi 
ėmė markstytis. 

Ponia Mulet tapšnojosi akis nosinaite, o jos pečiai krūpčiojo, 
Supratau, kad ji tyliai verkia. Dogeris irgi pastebėjo. Jis ištiesė jai 
ranką, kurią ši įsirvėrė nepakeldama akių, ir nuvedė ją į virtuvę. 


Grįžo po minutėlės. 

— Jai bus ramiau tarp puodų ir keptuvių, — sušnabždėjo man, 
sėsdamasis atgal į kėdę. 

Ryškus šviesos blyksnis akimirką nudažė visą salę baltai, ir 
aš kartu su visais atsisukau ir pamačiau, kad atvažiavo detektyvas 
seržantas Vulmeris. Jis balkone pasistatė savo griozdišką kamerą 
ant trikojo ir ką tik mus visus įamžino juostoje. Kai blykstė iššovė 
antrą kartą, man pasirodė, kad šioje antroje nuotraukoje matysis 
tik aukštyn iškeltų išbalusių veidų jūra. Ko gero, kaip tik to jis ir 
norėjo. 

— Labai prašau dėmesio, - išlindęs iš už juodų užuolaidų inspek- 
torius Hjuitas stovėjo scenos viduryje, - apgailestaudamas pranešu, 
kad įvyko nelaimingas atsitikimas, ir kad ponas Porsonas mirė. 

Nors šis faktas buvo akivaizdus, jį patvirtinus, nuo žiūrovų pa- 
kilo garsų banga: aikčiojimų, šūksnių ir sujaudintų kuždesių miši- 
nys. Inspektorius kantriai palaukė, kol visi nurims. 

— Deja, turiu jūsų paprašyti dar kurį laiką pasilikti savo vietose, 
kol mums pavyks užsirašyti jūsų vardus ir adresus, taip pat - po 
trumpą paliudijimą. Šis procesas truputį užtruks, todėl labai ap- 
gailestauju. Kai jus apklaus, galėsite išeiti, nors mes galbūt po kiek 
laiko vėl norėsime su jumis pasikalbėti. Ačiū už dėmesį. 

Jis pamojo kažkam už manęs, pamačiau, kad tai detektyvas 
seržantas Greivsas. Kažin, ar jis mane prisimena, pamaniau. Pirmą- 
kart jį pamačiau Bukų giraitėje, kai policija tyrė, kaip galėjo numir- 
ti senas Tėvo mokyklos draugužis Horacijus Bonpenis. Kol jis ėjo 
į salės priekį, spoksojau tiesiai jam į veidą, ir galiausiai man buvo 
atlyginta: jis tik truputėlį, bet aiškiai man šyptelėjo. 

— Mokyklinukai! - piktai prunkštelėjo tera Felicitė, — policijos 
verbuotojai Anglijoje juos iš lopšių vagia. 


— Jis labai patyręs, — sukuždėjau, — jis jau detektyvas seržantas. 

— Nesąmonė, - atsakė ši ir ėmė kuistis, ieškodama kito saldai- 
nio. 

Kadangi lavonas jau buvo uždengtas, neliko ką veikti, tik ste- 
bėti žmones aplinkui. 

Dyteris, kaip pastebėjau, įdėmiai žiūrėjo į Filę. Nors sėdėjo su 
Sali Stro - kurios veidas atrodė tarsi irzlus audros debesis — jis žvelgė 
į mano sesers profilį, tarytum jos plaukai būtų altorius iš kaltinio 
aukso. 

Daf irgi jį pastebėjo. Kai pamatė mano suglumusį veidą, pasi- 
lenkė priešais Tėvą prie manęs ir sukuždėjo: 

— Frazė, kurios tu ieškai, yra „pagarbus susižavėjimas.“ 

Tada atsilošė ir nustojo su manimi kalbėtis. 

Tėvas nekreipė į mus dėmesio. Jis jau buvo paniręs į savo pa- 
saulį: spalvoto rašalo ir perforacijų kiekio colyje pasaulį; albumų ir 
arabiškos gumos pasaulį; pasaulį, kuriame mūsų Maloningoji Di- 
denybė Karalius Jurgis Šeštasis buvo tvirtai įsitaisęs tiek Didžiosios 
Britanijos soste, tiek pašto ženkluose; pasaulyje, kuriame nėra vietos 
liūdesiui — ir realybei. 

Pagaliau prasidėjo apklausos. Inspektorius Hjuitas ir seržantas 
Vulmeris pasiskyrė vieną salės pusę, o seržantas Greivsas ir konste- 
blis Linetas rūpinosi kita. 

Tai buvo ilgas ir varginantis procesas. Laukimo valandos, kaip 
sako, atbukino mus, o jeigu tiksliau — užpakalius. Net teta Felicitė 
neramiai muistėsi ant savo galingos sėdimosios. 

— Galite atsistoti ir pasirąžyti, — po kurio laiko pasakė inspek- 
torius Hjuitas, — bet prašau nepalikti savo vietų. 

Mūsų eilė priėjo maždaug po valandos, bet atrodė, kad užtru- 
kome amžinybę. Tėvas pirmasis nuėjo į kampą, kur buvo pastatytas 


Paprastas medinis stalas ir pora kėdžių. Negirdėjau, ko klausė ins- 

pektorius, nenugirdau, ką jis atsakinėjo, tik atrodė, kad daugiausia 
neigdamas purtė galvą. 

Ne tiek daug laiko praėjo nuo tada, kai inspektorius Hjuitas 
apkaltino Tėvą nužudžius Horacijų Bonpenį, ir nors Tėvas niekada 
to nepasakė, jis vis dar šaltokai elgėsi šio konsteblio atžvilgiu. Ne- 
trukus jis grįžo, ir aš kantriai laukiau, kol teta Felicitė, Filė ir Dafi iš 
eilės nuėjo tyliai pasikalbėti su inspektorium. 

Kai kiekviena grįždavo į savo vietą, bandžiau pagauti jų žvilgs- 
nį, bent užuominą, ko jas klausinėjo, arba ką jos atsakinėjo, bet kur 
tau. Filė ir Dafi nutaisė tokią meilikaujančią, šventeivišką miną, tar- 
si priėmusios Šventąją Komuniją, nuleidusios akis ir sugniaužusios 
rankas ties juosmeniu, kupinos apsimestinio nuolankumo. Tėvas ir 
teta Felicitė irgi buvo neįskaitomi. 

To nepasakytum apie Dogerį. 

Nors jis ištvėrė inspektoriaus tardymą, pastebėjau, kad grįžo 
prie savo kėdės tarsi žengtų įtempta virve. Vienos akies kamputis 
ėmė trūkčioti, o veide atsirado tas įtemptas, tuščias žvilgsnis, koks 
visad pasirodo prieš jo priepuolius. Kad ir kas nutiko Dogeriui per 
karą, po to jis nebesugeba ištverti jokių susidūrimų su biurokratija. 

Velniop padarinius! Atsikėliau nuo kėdės ir atsiklaupiau jam 
prie kojų. Nors inspektorius Hjuitas žvilgtelėjo į mano pusę, neban- 
dė man sutrukdyti. 

— Dogeri, - sukuždėjau, — ar matei, ką aš mačiau? 

Kai greta jo pritūpiau ant kėdės, kurią paliko ponia Mulet, jis 
pažiūrėjo į mane tarsi pirmąkart gyvenime matytų, o tada, kaip 
perlų naras, lėtai kylantis į paviršių iš gelmių, sugrįžo į realybę ir 
labai lėtai linktelėjo galva. 

— Taip, panele Flavija. Žmogžudystė — tai baisu, bet mes matė- 


me žmogžudystę. 

Kai atėjo mano eilė prie stalo, staiga išgirdau, kaip plaka mano šir- 
dis. Gaila, kad nesu Tibeto lama, galėčiau kontroliuoti jos skuban- 
čius vožtuvėlius. 

Bet man nespėjus to apmąstyti, inspektorius Hjuitas pamojo 
prieiti. Laukdamas, kol aš atsisėsiu, jis kuitėsi popierių ir anketų 
krūvoje. Kokią sekundę pamąsčiau, iš kur tos anketos atsirado. 7i- 
kriausiai atvežė Vulmeris ir Greivsas, nutariau. Inspektorius tai tikrai 
nesinešiojo lagaminėlio prieš spektaklį. 

Persikreipiau atgal ir pažiūrėjau į jo žmoną Antigonę. Taip, ji 
tebesėdėjo rami tarp kaimiečių, spinduliuodama grožiu, nepaisant 
padėties. 

— Kokia graži, - sukuždėjau. 

— Ačiū, — tarė jis, nepakeldamas galvos nuo popierių, bet iš jo 
burnos kampučių buvo matyti, kad patenkintas. 

— Taigi: vardas ir adresas? 

Vardas ir adresas? Ką jis čia žaidžia? 

— Jūs gi viską žinote, — atsakiau. 

— Aišku, žinau, — nusišypsojo, — bet tai neoficialios žinios, kol 
tu nieko nepasakei. 

— Flavija de Liuka —- Bukų giraitė, - atsakiau šaltoku tonu, o jis 
užsirašė. 

— Ačiū, — padėkojo. — Gerai, Flavija, kada tu šįvakar atvykai? 

— Po šešių keturiasdešimt, — atsakiau, —- sekundės tikslumu. Su 
šeima. Taksi automobiliu. Klarenco Mandžio taksi automobiliu. 

— O salėje tu praleidai visą vakarą? 

— Tai žinoma. Dar priėjau su jumis pasikalbėti — ką, neprisi- 
Menat? 


— Taip. Prašau atsakyti į klausimą. 

— Taip. 

Turiu prisipažinti, kad inspektorius mane kaip reikiant suer- 
zino. Tikėjausi, kad leis man bendradarbiauti: pateikti jam siaubo, 
įvykusio šį vakarą (vos ne man ant kelių), detalų aprašymą su smul- 
kmenomis, išdėstytomis kas minutę. O tapo akivaizdu, kad su ma- 
nimi bus elgiamasi kaip su eiliniu išsižiojusiu žiūrovu. 

— Ar susitikai arba kalbėjaisi su ponu Porsonu prieš spektaklį? 

Kaip tai suprasti? Su ponu Porsonu pastarąsias tris dienas ma- 
čiausi ir kalbėjausi kelis kartus. Netgi važiavau su ponu Porsonu į 
Karvelidės fermą ir nugirdau, kaip jis vaidijosi Kartuvių miške su 
Gordonu Inglbiu. Ir tai dar ne viskas, ką aš žinojau apie Rupertą 
Porsoną. Toli gražu. 

— Ne, - atsakiau. 

Kaip jis man, taip aš jam. 

— Aišku, — tarė jis, — na, ką gi. Tai ir viskas. 

Taip mane ėmė ir sutriuškino. 

— Gali sau eiti, - pasakė, žvilgteldamas į rankinį laikrodį, - tau, 
berods, seniai metas miegoti. 

Koks įžūlumas! Metas miegoti! Jis gal pamiršo, su kuo kalba? 

— Ar galiu paklausti? 

— Gali, — atsakė jis, — nors gali būti, kad atsakyti negalėsiu. 

— Ar Rupertą, tai yra, poną Porsoną, užmušė elektros srove? 

Jis įdėmiai pažvelgė į mane, ir buvo matyti, kad atsakymą kaip 
reikiant apgalvojo. 

— Tokia galimybė yra. Gero vakaro, Flavija. 

Jis paprasčiausiai bandė manimi atsikratyti. Rupertą iškepė 
tarsi plekšnę, inspektorius tą suprato ne blogiau už mane. 

Kai grįžau pas Tėvą į priekinę eilę, už lėlių scenos vis dar šaudė 


blykstės. Filės ir Dafhi nebebuvo matyti. 

— Mandis jau nuvežė jas namo, — tarė jis. 

— Tuoj grįšiu, - pasakiau, eidama link „tuliko“. 

Dar niekas niekur per visą istoriją nėra sustabdęs moters, ei- 
nančios link tuliko. 

Paskutinę akimirką pakeičiau kryptį ir įsmukau į virtuvę, kur 
radau ponią Mulet bevadovaujančią paradui. Išvirusi didžiulį arba- 
tos puodą, ji buvo pastačiusi garuojančius puodukus priešais Nialą 
ir seržantą Vulmerį, sėdinčius prie stalelio šone. 

Niala pamatė mane pirmiau nei seržantas, ir jos akys akimirką 
blykstelėjo tarsi išgąsdinto žvėries. Ji man beveik nepastebimai pa- 
purtė galvą, bet buvo akivaizdu, ką nori pasakyti. 

Suveikė belaidis moterų radijas. Atsainiai pasitryniau nosį, 
duodama jai suprasti, kad pranešimą gavau. 

— Ačiū, panele Gilfoil, — tarė seržantas, — jūs labai padėjote. 

Gilfoil? Tokia Nialos pavardė? Pirmąkart girdžiu. 

Seržantas Vulmeris vienu mauku ištuštino savo puoduką, ir tai, 
regis, nesukėlė jokių nepageidaujamų padarinių. 

— Aukščiausios klasės arbata, ponia Mulet, — pagyrė, užvers- 
damas užrašų knygelę. Jis susirinko popierius, maloniai linktelėjo 
mano pusėn ir grįžo atgal į salę. 

Šito žmogaus skrandis turbūt kaip laivo katilas, pamaniau. 

— Tai kaip sakiau, brangioji, — tarė ponia Mulet, — nėra reikalo 
tau šiąnakt grįžti į Karvelidės fermą. Lietus pliaupte pliaupia — jau 
kokią valandą. Upė bus pavojingai ištvinusi — pereiti nesaugu. Be 
to, negi tu miegosi palapinėje šlapiuose laukuose, kai tokia padėtis, 
žinai, apie ką aš. Alfas atnešė skėtį, po kuriuo visi trys sutilpsim, rei- 
kės tik per gatvę pereiti. Mūsų Agnės kambaryje niekas nemiegojo 
nuo tada, kai ji išvažiavo iš namų mokytis Pirmano stenografijos, 


lapkričio tryliktą bus šešti metai. Mudu su Alfu jį laikome kaip 

kokią šventyklą. Ten yra atskira viryklė ir žąsies pūkų čiužinys. Ir 
nesakyk ne, nes aš nesiklausau. 
Nialos akys staiga prisipildė ašarų, ir nors tu man ką, niekaip 


nesupratau — tai sielvarto ar džiaugsmo ašaros. 


Būčiau davusi ginėją, kad sužinočiau, ką Tėvas kalbėjosi su Dogeriu 
ant galinės taksi sėdynės, bet, tiesą sakant, paprasčiausiai užsnūdau. 
Radiatorius buvo atsuktas iki galo, kad apgintų nuo šalto naktinio 
lietaus vėsumos, o priekinio stiklo valytuvai tyliai švytavo tamsoje, 
buvo neįmanoma atsispirti miegui. Net pelėda nebūtų ištvėrusi ne- 
užmigus. 

Kai Tėvas mane prižadino prie Bukų giraitės durų, nusvirdu- 
liavau į vidų, po to laiptais į lovą, taip pavargusi, kad net nesivargi- 
nau nusirengti. 


Tikriausiai užmigau nė neužsimerkusi. 


KETURIOLIKTAS 


aulės spinduliai auksu liejosi pro mano suveriamus langus; 
S paukščiai kaštonuose plyšavo visa gerkle. Pirmoji mintis, kuri 
blykstelėjo galvoje, buvo Ruperto veidas: truputį praviromis lūpo- 
mis, nepadoriai iššieptais dantimis. 

Atsiverčiau ant nugaros ir įsispoksojau į lubas. Pastebėjau, kad 
tuščias ekranas puikiai nuskaidrina mintis; padeda jas sufokusuoti. 

Nutariau, kad miręs Rupertas stebėtinai priminė negyvą šunį, 
ant kurio kartą vos neužmyniau pievoje už „Trylikos gaigalų“, rūku 
aptrauktos šuns akys spoksojo į niekur, o pageltusias iltis surakino 
sustingusi grimasa. (Nors, kalbant apie Rupertą, trūko musių, ir, 
tiesą sakant, jo dantys buvo visai nieko.) 

Tas šuo man kažką priminė - bet ką? 

Aišku! Marą* Vilmotą! „Trylika gaigalų“! Matas Vilmotas ti- 
kriausiai apsistojo „Trylikoje gaigalų“! 

Jei galima tikėti ponia Mulet, lyti pradėjo netrukus po to, kai 
prasidėjo vakaro spektaklis. Matas ten buvo iki be dvidešimt septy- 
nios — tarkim, be penkiolikos — pati jį mačiau savo akimis. Kažin, ar 
Per tokią liūtį jis būtų leidęsis į Londoną. Ne, jeigu jis būtų planavęs 
išvykti, būtų išvykęs dar prieš spektaklį. Akivaizdu, jis dar buvo 
nebaigęs reikalų su Rupertu. 


S + - . 
Matas - Mutt, angl. mišrūnas, šunėkas. 

Reiškia: kaip tik šią akimirką jis valgo kiaušinienę su kumpiu 
„Trylikoje gaigalų“, vienintelėje Bišop Leisio smuklėje. 

Laimė, aš jau apsirengusi. 

Man sėlinant rytiniais laiptais, name tvyrojo kapų tyla. Vaka- 
rykštis susijaudinimas visus išsekino, tad spėju, kad jie tebeknarkė 
savo kambariuose tarsi sveikstančių vampyrų gauja. 

Slinkdama pro virtuvės duris laukan staiga sustojau. Ant me- 
dinio staliuko prie durų, įkištas tarp dviejų pilnų butelių, kuriuos 
auštant prie mūsų slenksčio vagonėliu atvežė pienininkas, kyšojo 
paketas. 

Jis buvo violetinio spuogo spalvos, su atsikišusiais krašteliais 
viršuje ir apačioje. Įvyniotas į skaidrų celofaną, kuris pernakt apsau- 
gojo nuo lietaus. Ant dangtelio auksinėmis raidėmis buvo parašyta 
„Ponių šokoladas — aukščiausios rūšies asorti — 2 Ib. Kunigaikštienės 
rinkinys.“ Išilgai jis buvo apvyniotas išblukusios raudonos rožės 
spalvos kaspinu. Tarsi nuo Bepročio Skrybėliaus skrybėlės tebeka- 
bėjo etiketė: 10/6. 

Šią dėžę jau buvau mačiusi. Tiesą sakant, vos prieš kelias die- 
nas ją mačiau musių nutupėtoje vitrinoje, panelės Kūl saldainių 
parduotuvėje su pašto įstaiga Aukštojoje gatvėje, kur ji kankinosi 
nuo neatmenamų laikų — gal nuo karo, o gal dar seniau. Ir iškart 
supratau, kaip ji atsidūrė prie galinių durų Bukų giraitėje: tai Ne- 
das Kroperis. 

Nedas Kroperis gaudavo 7 svarus per savaitę už tai, kad dir- 
bo namų ruošos darbus pas Tulį Stokerį „Trylikoje gaigalų“, ir be 
kita ko, jis buvo iki ausų įsimylėjęs mano sesę Ofeliją. Nors vakar 
į „Džeką ir pupos stiebą“ jis atlydėjo Tulio dukterį Merę, tai nesu- 
trukdė vidurnaktį ant mūsų slenksčio palikti meilės ženklą, tarsi 


katinas atneštų pelę prie savo dievinamo šeimininko kojų. 

Pamaniau, kad šitie seni šokoladukai, kad turbūt sprogte sprogs- 
ta nuo nesuskaičiuojamų, įdomių pelėsių rūšių, bet, deja, nebuvo 
laiko tyrinėti. Nenoromis grįžau į virtuvę ir įkišau dėžę į viršutinę 


šaldytuvo lentyną. Su File susitvarkysiu vėliau. 


— Nedai! 

Nusišypsojau jam ir pamojau kilniai išskėstais pirštais, taip, 
kaip moko karališkosios šeimos narius. Pasiraitojęs rankoves ir 
briliantinu lyg šlapią šieno kupetą išsitepęs plaukus, Nedas tupėjo 
aukštai ant stataus smailo „Trylikos gaigalų stogo, kulnais įsispyręs 
į kaminą, ir šepečiu tepė karštą dervą ant čerpių, kurios atrodė ten 
sudėtos nuo to laiko, kai karalius Alfredas pridegino pyragus. 

— Lipk žemyn! — sušukau. 

— Negaliu, Flavija. Virtuvėje teka vanduo. Tulis liepė sutvarkyti, 
kol nepasirodė inspektorius. Sakė, pasirodys anksti, „proto ribose“. 

— Tulis sakė, jog bet kuriuo atveju galima tikėtis, kad anksti, — 
pridūrė jis, - nežinau kodėl. 

— Reikia pasikalbėti, - ėmiau garsiai kuždėti lyg scenoje, - juk 
negaliu visko skelbti garsiai. 

— Teks užlipti, — jis parodė kopėčias, atremtas į sieną, - žiūrėk, 
atsargiai. 

Kopėčios buvo tokios senos kaip pati smuklė, bent mano ma- 
nymu. Man belipant jos svyravo ir lingavo, baisiai girgždėdamos 
ir dejuodamos. Atrodė, lipau amžinybę, stengiausi nežiūrėti že- 
Mmyn. 

— Čia dėl vakar vakaro, ar ne? - paklausė Nedas, kai jau buvau 
beveik viršuje. 

Kad jį kur dukart! Jei aš tokia nuspėjama, kad net toks Nedas 


Mato kiaurai, tai galiu iškart palikti visus reikalus spręsti policijai. 

— Ne, - tariau, — tiesą sakant, pone Visažini, nieko panašaus. 
Viena persona prašė perduoti tau padėką už tą mielą dovaną. 

— Jai patiko? — paklausė Nedas, o jo veidą nušvietė klasikinė 
kaimo kvailelio šypsena. Nespėtum triskart apsisukti ir nusispjaut 
prieš vėją, kai Folkloro draugija pastatytų jį priešais kino kamerą. 

— Ji būtų pati atėjusi, bet piktasis tėvas ją užrakino bokšte, kur 
maitina sąšlavomis ir šlykščiomis atliekomis nuo stalo. 

— Oho! — nustebo Nedas, — vakar ji neatrodė labai išbadėjusi. 

Jo veidas apsiniaukė, tarsi ką tik prisiminus, kas įvyko. 

— Kaip liūdna dėl to lėlininko, — pasakė, — man tai jo gaila. 

— Gerai, kad tau gaila, Nedai. Žinai, jis gyvenime neturėjo 
daug draugų. Būtų gražu, jeigu pareikštum užuojautą ponui Vil- 
motui. Kažkas minėjo, kad jis čia apsistojęs. 

Tai buvo melas, bet su gerais ketinimais. 

— Tikrai? Nežinojau. Viskas, ką dabar žinau, tai „Stogas! Sto- 
gas! Stogas!“ — tarsi šuo lotų, ar ne? „Stogas! Stogas! Stogas!“ 

Papurčiau galvą ir ėmiau leistis klibančiomis kopėčiomis. 

— Pasižiūrėk į save! — tarė Nedas, - visa išsismalavai. 

— Kaip stogas, — atsakiau, apžiūrinėdama savo purvinas rankas 
ir suknelę. Nedas nusikvatojo, o aš apgailėtinai šyptelėjau. 

Būčiau mielai sušėrusi jį kiaulėms. 

— Žinok, nenusivalys. Ir būsi tokia smaluota, kol pasensi. 

Kažin, iš kur Nedas išgirdo tokį kaimišką folklorą — tikriau- 
siai, iš Iulio. Tiksliai žinojau, kad Maiklas Faradėjus 1820-aisiais 
susintetino tetrachloreteną, kaitindamas heksachloretaną ir vamz7- 
džiu pašalindamas išsiskiriantį chlorą. Taip gaunamas tirpiklis kuo 
lengviausiai išvalytų nuo audinio dervą. Deja, kad ir kaip norėčiau, 
neturėjau laiko kartoti Faradėjaus išradimo. Vietoj jo teks pasiten- 


kinti majonezu, kaip rekomenduoja „Liokajaus Vade Mecum“, ap- 

tiktas Bukų giraitės podėlyje, kai ten šniukštinėjau vieną lietingą 
dieną. 

— Gal Merė žinos. Ar ji kur nors netoli? 

Nedrįsau įsibrauti ir klausinėti Tulio apie svečią, mokantį pini- 
gus. Jei atvirai, aš jo bijojau, nors ir sunku būtų užtikrintai pasakyti, 
kodėl. 

— Merė? Ji nunešė šios savaitės skalbinius į skalbyklą, o tada 
tikriausiai eis į bažnyčią. 

Bažnyčia! Kad mane kur! Visai pamiršau apie bažnyčią. Tėvas 
pamėlynuos! 

— Ačiū, Nedai, — sušukau, stverdama Gledis nuo dviračių sto- 
vo, — iki pasimatymo! 

— Taip lengvai manęs nepaimsi, — Nedas nusijuokė ir tarsi Ka- 


lėdų Senis ėmėsi savo reikalų. 


Kaip ir bijojau, Tėvas stovėjo prie paradinių durų ir rūsčiai žiūrėjo į 
laikrodį, kai aš prilėkusi sustojau. 

— Atsiprašau! — pasakiau. Jis net nesivargino paklausti. 

Nuskriejau pro atviras duris į vestibiulį. Dafi sėdėjo aukštai ant 
vakarinių laiptų pakopų, ant kelių pasidėjusi atverstą knygą. Filė 
dar nebuvo nusileidusi žemyn. 

Aš puoliau rytiniais laiptais į savo miegamąjį, užsimečiau se- 
kmadieninę suknelę tarsi persirenginėjimo artistė, skuduru pašvei- 
čiau veidą ir lygiai per dvi minutes — išskyrus trupučiuką dervos ant 
kasyčių galiukų — buvau pasirengusi rytinėms pamaldoms. 

Kaip tik tada prisiminiau šokoladinius saldainius. Geriau juos 
pasiimti, kol ponia Mulet nepradėjo gaminti savo klaikių sekma- 
dienio ledų. Jei nepasiimsiu, teks atsakyti į krūvą akiplėšiškų klau- 
simų. 

Nutipenau galiniais laiptais į virtuvę ir žvilgtelėjau iš už kam- 
po. Viryklės gale kaip tik ėmė kunkuliuoti kažkas šlykštaus, bet 
žmonių nesimatė. 

Pasiėmiau šokoladą iš šaldytuvo ir užlėkiau į antrą aukštą grei- 
čiau, nei spėtum pasakyti „Džekas ir pupos stiebas“. 

Kai pravėriau laboratorijos duris, mano dėmesį patraukė bliz- 
gantis stiklinis indas, kuriame spindėjo pro langą užklydęs saulės 
spindulys. Tai buvo mielas prietaisas, vadinamas Kipo aparatu: vie- 
nas iš nuostabių Tarui de Liukai priklausiusių Viktorijos laikų sti- 
klinių laboratorijos indų. 

„Gražus daiktas amžinai neša džiaugsmą“, kartą parašė poetas 
Kytsas — ar bent taip man sakė Dafi. Nebuvo nė menkiausios abejo- 
nės, kad Kytsas šią eilutę parašė, žiūrėdamas į Kipo aparatą: įtaisą, 
skirtą ištraukti dujas, gaunamas cheminės reakcijos metu. 

Tai buvo paprasčiausi du skaidrūs stikliniai rutuliai, uždėti 
vienas ant kito, sujungti trumpu vamzdeliu, viršutinis rutulys su 
užkimštu stikliniu kakleliu viršuje, o iš apatinio kyšojo išleidimo 
vamzdelis stikliniu čiaupu. 

Planas gimė akimirksniu: tai užtikrintas dieviškojo įkvėpimo 
ženklas. Tačiau dirbti turėjau vos kelias minutes, kol Tėvas neatlėkė 
ir neišsitempė manęs žemyn laiptais. 

Pirmiausia iš stalčiaus išsitraukiau vieną seną Tėvo skustuvą, 
kurį buvau nukniaukusi ankstesniam eksperimentui. Atsargiai nu- 
ėmiau nuo šokolado dėžutės išblukusį kaspiną, apverčiau ir skrupu- 
lingai įpjoviau celofaną ties ta linija, kur buvo kaspinas. Prapjovu- 
si dugną ir abu galus, pravėriau įvyniojimo medžiagą tarsi austrės 
kriauklę. Uždėti ją atgal bus vaikų žaidimas. 

Tai padariusi, atsargiai nukėliau dėžutės dangtį ir pažvelgiau 


vidun. 


KORIKO MAIŠO VIRVE 157 


Nepriekaištinga! Saldainiai atrodė šviežutėliai. Maniau, kad jie 
galėjo nukentėti dėl ilgo stovėjimo, kad atidariusi dėžutę pamatysiu 
vaizdelį, kaip tada, kai kartą šventoriuje ponas Haskinsas, duobka- 
sys, kasdamas naują kapą, netyčia įsilaužė į kitą, jau užimtą. 

Bet tada pagalvojau, kad šokoladukai, kadangi jie buvo herme- 
tiškai įpakuoti, jau nekalbant apie tai, kad, greičiausia, prifarširuoti 
konservantų, plika akimi žiūrint, galbūt atrodys švieži. Man nusi- 
šypsojo sėkmė. 

Pasirinkau tokį metodą, kuris veikia normalioje temperatūroje. 
Nors buvo ir kitų procedūrų, kuriomis pavyktų gauti tą patį rezul- 
tatą, mano pasirinktoji buvo tokia: į apatinį Kipo aparato rutulį 
įdėjau paprasto geležies sulfido. Į viršutinį atsargiai įpyliau skiestos 
sieros rūgšties, naudodama stiklinį vamzdelį, kad skystis tekėtų cie- 
siai į tą indą, kur numatyta. 

Stebėjau, kaip apatiniame inde prasidėjo reakcija: smagus che- 
minis sujudimas, vykstantis visada, kai irsta bet koks sieros turintis 
dalykas - kad ir žmogaus kūnas. Kai atrodė baigta, atidariau apati- 
nę sklendę ir išleidau garus į guma užkimštą kolbą. 

Toliau - mėgstamiausioji dalis: iš vieno dėdės Taro stalčiaus iš- 
sitraukiau didelį variu kaustytą švirkštą (dažnai spėliodavau, ar juo 
susileisdavo septynių procentų kokaino tirpalo kaip Šerlokas Holm- 
sas), įsmeigiau adatą į guminį kamštelį, nuspaudžiau stūmoklį ir 
tada vėl ištraukiau. 

Štai ir turėjau švirkštą, užtaisytą vandenilio sulfido garais. Liko 
vienas žingsnis. 

Įsmeigiau adatą į guminį mėgintuvėlio kamštelį, ir, kiek ga- 
lėdama, stipriai paspaudžiau stūmoklį abiem nykščiais. Kad dujos 
virstų skysčiu, užtenka tik keturiolikos atmosferų slėgio, tad kaip ir 


numačiau, pavyko iš pirmo karto. 

Gavau mėgintuvėlį, pilną visiškai skaidraus suskystinto vande- 
nilio sulfido. Beliko vėl ištraukti stūmoklį ir stebėti, kaip švirkšto 
stiklinė dalis prisipildo skysčio. 

Į kiekvieną šokoladinį saldainį sušvirkščiau po lašelį ar du, 
injekcijos vietą paliesdama stikliniu vamzdeliu (kurį truputį pašil- 
džiau Bunzeno degikliu), kad užglaistyčiau skylutes. 

Taip tobulai atlikau procedūrą, kad mano šnerves pasiekė tik 
labai švelnus supuvusio kiaušinio dvelksmas. Saugiai uždarytas li- 
pniuose saldainių viduriukuose vandenilio sulfidas liks izoliuotas, 
nematomas, nenumatytas, kol Filė... 

— Elavija! 

Tai tėvas šaukė iš vestibiulio. 

— Ateinu! — sušukau, — po minutėlės būsiu! 

Užvožiau dėžutės dangtį ir grąžinau celofaną į vietą, tik dvie- 
jose vietose ant dugno bakstelėjau klijų, kad prilipinčiau beveik ne- 
matomą įpjovą. Tada uždėjau kaspiną. 

Lėtai nusileidusi lenktais laiptais, desperatiškai mėgindama ap- 
simesti rami ir santūri, pamačiau, kad šeima, susispietusi į būrelį, 
laukia apačioje. 

— Regis, čia tau, — atkišau dėžutę Filei, — kažkas paliko prie 
durų. 

Ji raustelėjo. 

— O aš turiu kai ką prisipažinti, - pridūriau. 

Akimirksniu visi sužiuro į mane: Tėvas, teta Felicitė, Filė, Dafi, 
ir net Dogeris. 

— Buvo kilusi pagunda pasilikti juos sau, — tariau, nuleidusi akis, — 
bet šiandien sekmadienis, taigi aš tikrai labai stengsiuosi būti geresnė. 

Nekantriai ištiesusi rankas Filė čiupo jauką kaip ryklys plau- 


kiko koją. 


PENKIOLIKTAS 


T ėvas ir teta Felicitė ėjo pirmi, o Dogeris, užsidėjęs juodą ka- 
tiliuką, paskui mus, kaip visada, iškeliavome laukais vienas 
paskui kitą tarsi antys prie tvenkinio. Mus supantis žalias kaimas 
ryto šviesoje atrodė senas ir ramus tarsi Konsteblio drobė, ir nė tru- 
putėlio nebūčiau nustebusi, jei būtų paaiškėję, kad mes esame tik 
mažos figūrėlės kurio nors jo paveikslo fone, tarkime, „Šieno veži- 
mo“ arba „Dedhemo slėnio“. 

Diena buvo puiki. Žolėje tarsi deimantai ryškiai švytėjo rasos 
prizmės, nors žinojau, kad įdienojus saulė jas pavers garais. 

Saulė pavers garais! Argi ne taip Visata ketina pasielgti su mu- 
mis visais? Ateis diena, kai saulė sprogs tarsi raudonas balionas, ir 
visi, kas žemėje, suanglės greičiau, nei blyksteli fotoaparatas. Argi 
ne taip parašyta Pradžios knygoje? Nes dulkė esi ir dulke virsi. Tai 
daugiau nei sena nyki teologija: tai tiksli mokslinė pastaba! Anglis 
yra didysis svieto lygintojas - giltinė. 

Deimantai juk yra ne kas kita, kaip anglis, bet ta anglis išsidės- 
čiusi kristalo gardelėje, dėl kurios ji yra kiečiausias gamtoje žinomas 
Mineralas. Tai va, kuo mes visi pavirsime. Buvau tuo įsitikinusi. 
Mums lemta tapti deimantais! 

Kokį jaudulį kėlė mintis, kad po pasaulio pabaigos, tai, kas 


bus likę iš mūsų kūnų, pavirs akinančia deimantų dulkių pūga, 

raudoname mirštančios saulės švytėjime skriejančia link amži- 
nybės. 

O Rupertui Porsonui šis procesas jau prasidėjo. 

— Labai abejoju, Havilandai, — pasakė teta Felicitė, — kad jie 
surengs mišias. Turint galvoje, kas atsitiko, vargu ar pridera. 

— Lise, anglikonų bažnyčia, -— atsakė Tėvas, - kaip laikas ir trau- 
kinys - ji nieko nelaukia. Be to, tas vyrukas mirė parapijos salėje, o 
ne bažnyčios teritorijoje, kad jau taip. 

— Galbūt, — šniurkšteldama atsakė ji, — bet vis tiek susinervin- 
šiu, jei šitokį kelią nukėblinsim be reikalo. 

"Bet Tėvas buvo teisus. Kai priėjome prie akmeninės sienos, tarsi 
užveržtas diržas juosiančios šventoriaus pylimą, pamačiau gatvelės 
gale diskretiškai kyšančią inspektoriaus Hjuito mėlynojo „Voksho- 
lo“ sedano nosį. Kai priėjome verandą ir užėjome į bažnyčią, paties 
inspektoriaus niekur nebuvo matyti. 

Rytinės pamaldos vyko iškilmingai tarsi Mirusiųjų mišios. Tą 
tiksliai žinau, nes mes, de Liukos, esame Romos katalikai — tiesą 
sakant, tarsi tikrieji klubo nariai. Mums nemažai teko klauptis ir 
lankstytis. Bet reguliariai lankomės Šv. Tankredo bažnyčioje, nes ji 
netoliese, o vikaras yra vienas iš geriausių Tėvo draugų. 

— Beto, - kaip sako Tėvas, - kiekvieno pareiga palaikyti vietinį 
verslą. 

Šį rytą bažnyčia bųvo sausakimša. Netgi balkone po varpine 
buvo prisigrūdę žmonių iš kaimo, kurie norėjo atsidurti kuo arčiau 
nusikaltimo vietos, nepasirodydami nepadorūs. | 

Nialos niekur nesimatė. Iškart tą pastebėjau. Nebuvo nei po- 
nios Mulet, nei jos vyro Alfo. Jei gerai pažįstu ponią M., kaip tik šią 
akimirką ji bombarduoja Nialą dešrelėmis ir klausimais. Kaip sako 


Daf, „vaišina ir kankina“. 

Sintija jau klūpėjo priekyje, viduryje, melsdamasi kažin ko- 
kiems dievams, kuriuos norėjo papirkti prieš mišias. Ji visad pirma 
atsiklaupdavo ir pirma vėl pašokdavo ant kojų. Kartais man atrody- 
davo, kad ji - Šv. Tankredo sielų ganytoja. 

Šį kartą netgi laukiau pamokslo, nes jis bus apie tą, kurį as- 
meniškai pažinojau. Maniau, kad vikaras pasakys kalbą, įkvėptas 
Ruperto mirties, ir kalbės skoningai bet pamokomai. Spėjau, kad 
sakys „Gyvenimo viduryje mus supa mirtis“. 

Tačiau kai pagaliau vikaras užkopė į sakyklą, atrodė keistai 
prislėgtas, ir ne tik dėl to, kad Sintija baltu pirštinėtu pirštu braukė 
per medinį stovą, ant kurio mėtėsi giesmyno ir „Bendrosios maldų 
knygos“ tomai. Tiesą sakant, vikaras apskritai apie tą klausimą net 
neužsiminė, kol baigė pamokslą. 

— Atsižvelgdama į tragiškas praėjusio vakaro aplinkybes, — tarė 
jis tyliu ir rimtu balsu, — policija paprašė, kad parapijos salė būtų 
paskirta jiems, kol baigs ten dirbti. Todėl įprasti mūsų užkandžiai 
šį rytą bus patiekti vikariate. Kas norėtų, nuoširdžiai kviečiame 
prisijungti po pamaldų. O dabar, vardan Dievo Tėvo ir Sūnaus, ir 
Šventosios Dvasios... 

Tik tiek! Jokių kalbų apie „nepažįstamąjį tarp mūsų, kaip jis 
kalbėjo, kai Bukų giraitėje buvo nužudytas Horacijus Bonpenis. Jo- 
kių apmąstymų apie sielos nemirtingumą... Nieko. 

Visiškai neįmanoma, bent jau Šv. Tankrede, iššauti iš bažnyčios 
į saulėkaitą tarsi kamštis iš butelio. Visada tenka stabtelti prie durų 
Paspausti vikarui ranką, privalu pasakyti ką nors apie pamokslą, orą 
arba derlių. 

Tėvas pasirinko pamokslą, o Daf ir Filė abidvi kalbėjo apie orą — 
Ot kiaulės! - Dafi pastebėjo, kad oras stebėtinai giedras, o Filė - kad 


Šilta. Nelabai liko iš ko rinktis, o vikaras jau spaudė man ranką. 

— Kaip sekasi Megei? — paklausiau. Tiesą sakant, iki tos akimir- 
kos visai buvau pamiršusi apie beprotę Megę, ir klausimas papras- 
čiausiai šovė man į galvą. 

Ar man tik pasirodė, ar vikaro veidas šiek tiek išblyško? 

Jis skubiai apsidairė į kairę ir dešinę. Sintija lūkuriavo lauke 
tarp antkapių, jau nuėjusi pusę kelio į vikariatą. 

— Deja, negaliu tau nieko sakyti, — tarė jis, — matai, ji buvo... 

— Vikare! Žinot, turiu papriekaištauti! 

Tai buvo Banis Spirlingas. Banis — iš tų senojo Moliuskų dvaro 
Spirlingų, kurie, kaip kartą sakė Tėvas, vaikydamiesi žirgus, nuėjo 
šuniui ant uodegos. 

Kadangi Banio kūno sudėjimas primena didžiąją „D“, jo di- 
džiulis pilvas tvirtai prispaudė vikarą prie gotiškųjų durų staktos. 
Numaniau, kad teta Felicitė ir Dogeris liko užtverti vestibiulyje, 
tarsi nuskendusio povandeninio laivo įgula, išsirikiavusi į eilę prie 
gelbėjimosi liuko. 

Kol Banis vardijo savo priekaištus (kažką apie dešimtinę ir pasipik- 
tinimo vertą paminkštintų klauprų būklę), pasinaudojau proga išnykti. 

— Vaje, — pasakiau Tėvui, - atrodo, vikaras čia dar užgaiš. Bėgu 
pirma į vikariatą, padėsiu išdėliot puodukus ir lėkštutes. 

Pasaulyje nėra tokio tėvo, kuris galėtų neleisti vaikui daryti 
gerų darbų, tad nudūmiau kaip kiškis. 

— Sveika! — sušukau Sintijai pralėkdama. 

Peršokau vartelius ir įlėkiau į vikariatą. Durys buvo praviros, 
išgirdau balsus, sklindančius iš virtuvės namo gale. Tai Moterų ins- 
titutas, nutariau: turbūt kelios iš jų anksčiau ištrūko iš pamaldų 
užkaisti arbatinio. 

Sustojau pasiklausyti blausiame koridoriuje. Turėjau mažai 


laiko, būrų nekas, jeigu pagautų šniukštinėjančią. Paskutinį kartą 

apžvelgusi išblizgintą rudo linoleumo koridorių, įžengiau į vikaro 
studiją ir uždariau duris paskui save. Megė, žinoma, seniai buvo 
dingusi, bet ant ašutų sofos tebegulėjo sumaigytas apklotas, kuriuo 
ją vakar užklojo vikaras, tarytum Megė ką tik jį nusimetė, atsikėlė 
ir išėjo iš kambario, po savęs palikusi, gražiai tariant, miško kvapą: 
drėgnų lapų, juodos žemės ir nelabai gaivų savo kūno kvapą. 

Bet nespėjau nė apsvarstyti, kai durys atsilapojo. 

— Ką tu čia veiki? 

Nereikia nė sakyti, kad tai buvo Sintija. Ji klastingai uždarė 
paskui save duris. 

— Oi, sveika, ponia Ričardson, — tariau, — aš tik pasidomėjau, 
ar čia nėra Megės. Aišku, ko jai čia būti, bet man neramu dėl jos, 
matote, ir... 

Kai trūksta žodžių, reikia dirbti rankomis. Iki šiol man visada 
pavykdavo taip išsisukti, tikėjausi, kad pavyks ir šįsyk. 

Pačiupau sukuistą apklotą ir ėmiau jį lankstyti: Vos jį pakėliau, 
ant kilimo tylutėliai kažkas šleptelėjo. 

— Pamaniau, padėsiu apsitvarkyti, o tada pažiūrėsiu, gal atsiras 
kokio darbo virtuvėje. 

— Po šimts! — pasakiau, iš pirštų paleidusi vieną užkloto kam- 
Pą, — oi, atsiprašau, ponia Ričardson, siaubas, kokia aš nevikri. Ži- 
note, mus taip lepina Bukų giraitėje. 

Nerangiai išskleidžiau apklotą ant grindų, atsitūpiau priešais ir 
emiau lanksryti iš naujo. Prisidengusi spalvotais vilnos kvadratais ir 
kūnų užstojusi Sintijai vaizdą, perbėgau pirštais kilimą. 

Iškart jį pajutau: šaltą, plokščią, metalinį objektą. Nykščiu tarsi 
gnybtu suspaudžiau jį delne. Kol judinsiu rankas, viskas bus gerai. 
Taip dirba magai manipuliuotojai. O tą daiktą įsikišti į kišenę ga- 


lėsių ir vėliau. 

— Nagi, duokš, — tarė Sintija. 

Supanikavau! Vis dėlto ji mane pričiupo. 

Kai ji žengė į kambarį, ėmiau pašėlusiai šokinėti, spardydamasi 
kojomis ir baksnodama'orą alkūnėmis lyg ietimis. 

— Oi! — tariau, — nuo to apkloto man visur niežti. Aš baisiai 
alergiška vilnai. 

Ėmiau įnirtingai kasytis: rankas, dilbius, blauzdas... visur, kad 
tik nereiktų nustoti judinti rankų. Vos pasiekiau kaklą, kyštelėjau 
ranką pro suknelės iškirptę ir paleidau tą daiktą iš delno. Pajutau, 
kaip jis įkrito vidun ir užstrigo ties juosmeniu. 

— Duokš, - pakartojo ji, čiupdama apklotą iš mano rankų. 

Atsidusau su palengvėjimu, supratau, kad ji nepamatė, ką aš 
pasiėmiau. Ji norėjo apkloto, ir aš džiaugsmingai ištiesiau jį ir apsi- 
drausdama dar kelis kartus pasikasiau lyg šuo. 

— Einu, padėsiu virtuvėje, — tariau, slinkdama link durų. 

— Flavija... — tarė Sintija, užstodama duris ir vienu greitu jude- 
siu čiupdama mane už riešo. 

Pažvelgiau į šviesiai mėlynas pavandenijusias akis, bet jos žvilgs- 
nis nesuvirpėjo. 

Bet tą akimirką koridoriuje pasigirdo juokas, nes iš bažnyčios 
atėjo pirmieji parapijiečiai. 

— Vienas darbas, kurį mes, de Liukų mergaitės, sugebame nu- 
dirbti, — išsišiepiau jai į akis, apeidama ją ir išslysdama pro duris, — 
tai ruošti arbatą! 

Ner nesiruošiau virti arbatos, greičiau jau užsirašyčiau dirbti 
asilu anglių kasyklose. 

Bet vis tiek nudrožiau koridoriumi tiesiai į virtuvę. 

— Labas rytas, ponia Roberts! Labas rytas, panele Roper! Norė- 


jau tik pažiūrėti, ar pakanka puodelių ir lėkštučių? 

— Užtektinai, ačiū, brangute Flavija, — atsakė ponia Roberts. Ji 
šitą darbą dirba nuo priešistorinių laikų. 

— Bet išeidama galėtum padėti kiaušinius į šaldytuvo apačią, — 
tarė panelė Roper. — Matyt kiaušinių pardavėja juos vakar paliko 
ant spintelės. Kai toks oras, viskas greitai genda, bent jau anksčiau 
tikrai taip nebūdavo. Ir kol tu dar čia, brangute, gali pripilti tą ąsotį 
limonado. Ponas Spirlingas mėgsta po pamaldų išgerti gerą stiklinę 
limonado, o jis taip dosniai aukoja, kai atnešam aukų padėklą, juk 
nesinorėtų, kad įtrauktų mus į juodąjį sąrašą, ar ne? 

Kol nespėjo prigalvoti daugiau darbų, energingai puoliau pro 
duris. Vėliau, kai turės minutėlę - gal, kai plaus indus — ponia Ro- 
berts ir panelė Roper pastebės, kokia aš miela mergaitė — visai kito- 
kia, nei mano seserys. 

Lauke, šventoriuje, Tėvas tebestovėjo ant grįsto takelio ir kan- 
triai klausėsi Banio Spirlingo, kuris jam pažodžiui kartojo-viską, ką 
pasakė vikarui. Tėvas kartkartėmis linkčiojo, gal kad nenutirptų 
sprandas. 

Nužengiau nuo tako į žolyną, apsimečiau apžiūrinėjanti užrašą 
ant nusenusio antkapio, kuris, tarsi pageltęs dantis, kyšojo iš žalių 
dantenų (Hezekija Hafas, 1672-1746, Ilsisi rojuje). Atsukusi nugarą 
visiems klaidžiojantiems plepiams išsitraukiau tą metalinį daiktą, 
kurį buvau įsimetusi užantin: kaip ir tikėjausi, tai buvo Nialos dru- 
gelio formos pudrinė iš oranžine emale inkrustuoto metalo. Ji gulė- 
Jo mano delne, švelniai švytėdama prieš šiltą saulę. Megė tikriausiai 
Ją pametė, kai miegojo ant sofos vikaro studijoje. 

Vėliau grąžinsiu ją Nialai, pamaniau, įsikišdama kišenėn. Ap- 
Sidžiaugs ją atgavusi. 

Grįžusi prie šeimynykščių pamačiau, kad Dafi sėdi ant akme- 


ninės sienos šventoriaus priešakyje, įkišusi nosį į Roberto Bertono 

„Melancholijos anatomiją , kuria taip smarkiai domėjosi pastaruoju 
metu. Neįsivaizdavau, kaip ji įsigudrino tokią storą knygą įsinešti į 
bažnyčią ir iš jos, kol priėjau pakankamai arti ir pastebėjau dailiai iš 
folijos padarytą kryžių, kurį ji buvo priklijavusi ant juodo viršelio. 
Kokia apgavikė! Šaunuolė, Daf! 

Filė stovėjo po ąžuolu ir kvatojosi, paskleidusi plaukus ir tarsi 
slėpdama veidą, kaip visad darydavo, norėdama atrodyti kaip Ve- 
ronika Leik. Jos dėmesiu mėgavosi aukštas šviesiaplaukis Šiaurės 
dievaitis šiurkščiu vilnoniu kostiumu. Ne iškart pažinau, kad tai 
Dyrteris Štrancas, ir nutirpusi supratau, kad Filė jį visiškai pavergė, 
nes šis nuo kiekvieno jos žodžio siūbavo lyg kamuoliukas ant gumi- 
nės virvelės, linksėjo kaip nukvakęs genys ir kvailai šypsojosi. 

Jie net nepastebėjo mano pasibjaurėjimo. 

Teta Felicitė šnekino senyvą moterį su klausymo rageliu. Iš jų 
pokalbio atrodė, kad jos - senos draugės. 

— Bet juk negali išriesti nugaros ir imti šnypšti! - kalbėjo senu- 
tė, kaip leteną išriesdama pirštus raudonais nagais, ir po šių žodžių 
jos abi ėmė nepadoriai kvatotis. 

Tuo metu Dogeris kantriai sėdėjo ant suolelio po kukmedžiu, 
užmerkęs akis, truputį šypsodamasis, atsukęs veidą į vasarišką s2u- 
lę, ir atrodė visiškai taip pat, kaip moderni vario skulptūra „Sekma- 
dienis“. | 

Niekas nekreipė į mane nė menkiausio dėmesio. Pasijutau vie- 


niša. 


Suveriamosios durys parapijos salės verandoje buvo užtvertos virve, 
ant jos kabėjo skelbimas: „Užtverta policijos — eiti draudžiama. 
Ir nėjau: apėjau pastatą iš kitos pusės ir įsmukau pro vieną iš- 


ėjimą. 

Viduje buvo visiškai tamsu. Tolimajame koridoriaus gale žino- 
jau esant duris į auditoriją. Dešinėje buvo laipteliai į sceną. 

Girdėjau bosijančius vyrų balsus, bet nors įrempiau ausis iš visų 
jėgų, negalėjau suprasti, ką jie šneka. Tikriausiai žodžius sugėrė juo- 
do velveto užuolaidos, juosiančios sceną. 

Negalėdama suprasti to murmesio, be to, nenorėdama rizikuoti, 
kad mane sučiuptų besiklausančią, triukšmingai užkaukšėjau laiptais. 

— Alio! - sušukau, — kas norėtų arbatos? 

Šviesos telkinyje stovėjo inspektorius Hjuitas ir kalbėjosi su ser- 
žantais Vulmeriu ir Greivsu. Pamatęs mane, iškart nutraukė pokalbį 
ir atžingsniavo per sceną už lėlių teatro. 

— Negalima čia vaikščioti. Nematei ženklų? 

— Atsiprašau, - tariau, neatsakydama į jo klausimą, - atėjau pro 
galinį išėjimą. 

— Gale nėra ženklų, seržante? — inspektorius paklausė Greivso. 

— Atsiprašau, sere, — susigėdęs nusišypsojo seržantas, — einu pa- 
sirūpinti. 

— Per vėlu, — tarė inspektorius, — žala jau padaryta. 

Seržantas Greivsas liovėsi šypsotis ir suraukė kaktą. 

— Atsiprašau, sere, — tarė jis, — kaltas. 

— Ką gi, — tęsė inspektorius, —- kadangi bemaž viską baigėme, 
jokia čia katastrofa. Bet kitąkart įsidėmėk. 

— Taip, sere. 

— Na, tai ką, - tarė inspektorius, atsigręždamas į mane, - ką čia 
Veiki? Tik nepaistyk apie arbatą. 

Jau praeityje teko pasimokyti, kad geriausia su inspektorium 
kalbėti nuoširdžiai — bent jau atsakinėjant į tiesioginius klausimus. 
Pati sau priminiau, kad visad galiu pasirodyti paslaugi, neatskleis- 


damą visų kortų. 

— Norėjau užsirašyti keletą faktų. 

Tiesą sakant, dar nieko neužsirašiau, bet apie tai pagalvojusi 
supratau: gera mintis. Reikės šįvakar tuo užsiimti. 

— Užsirašyti? Kurių galų tau prisireikė? 

Kadangi nesugalvojau, ką atsakyti, nutylėjau. Juk negalėjau pa- 
reikšti, kad, Dogerio manymu, tai buvo žmogžudystė. 

— Tai dabar, Flavija, deja, turėsiu tave iš čia išprašyti. 

Jam bekalbant, desperatiškai apsižvalgiau, už ko galėčiau užsi- 
kabinti, — už bet ko! 

Ir staiga pamačiau! Vos ne suklykiau iš džiaugsmo. Mano širdis 
šoktelėjo aukštyn, kalbėdama vos susilaikiau nenusijuokusi. 

— Edgaras Alanas Po! — garsiai tariau. — „Pavogtas laiškas“. 

Inspektorius nužvelgė mane lyg nevisprotę. 

— Ar žinote tą apsakymą, inspektoriau? — paklausiau. Kūčių 
vakarą mums jį garsiai skaitė Dafi. 

— O kas jo nežino? — tarė jis. - Dabar prašyčiau, būk gerutė... 

— Tada prisimenate, kur laiškas buvo paslėptas: ant židinio, ma- 
tomoje vietoje, pakabintas ant murzino mėlyno kaspino. 

— Na, taip, - atlaidžiai šyptelėjo jis. 

Parodžiau medinį lėlių scenos turėklą, kuris buvo vos per pėdą 
virš jo galvos. 

— Ar srovė išjungta? — paklausiau. 

— Mes ne idiotai, Flavija. 

— Tuomet, — tariau, ištiesdama ranką aukštyn ir beveik palies- 
dama tai, ką rodžiau, — gal reikėtų perspėti vikarą, kad radome jo 


pamestą klešnės apsagą. 


ŠEŠIOLIKTAS 


š pradžių buvo sunku jį įžiūrėti. Juodas metalas ant juodai da- 
| žyto medžio beveik nesimatė. Jei nebūtų išmargintas juodai, ne- 
būčiau pastebėjusi. 

Juoda ant juodos juodame fone. Galėjau didžiuotis savimi. 

Klešnės apsagas buvo užmautas ant medinio statramsčio tary- 
tum ant blauzdos. Po juo buvo ištemptas elektros laidas, jungiantis 
virš scenos esančių jungiklių eilę ir spalvotas rampos šviesas apačio- 
je. Net iš ten, kur stovėjau, buvo matyti varinės vielos blizgesys, kur 
nuo laido atkarpos buvo nulupta izoliacinė medžiaga. 

— Viešpatie! — tarė inspektorius, — o kodėl tu manai, kad jis 
priklauso vikarui? 

— Dėl kelių priežasčių, — ėmiau vardinti, skaičiuodama ant 
pirštų, — pirmiausia, ketvirtadienį po pietų girdėjau jį sakant, kad 
pametė klešnės apsagą. Antra, tiksliai žinau, kad vakar popiet prieš 
spektaklį čia jo nebuvo. Rupertas man leido čia apsižvalgyti prieš 
Pat dieninį spektaklį. Ir, galiausiai, ant jo yra vikaro inicialai. Pa- 
žiūrėkit: jei truputį pritūptumėt ir pažvelgtumėt tam tikru kampu, 
Pamatytumėt: D.R. — Denvinas Ričardsonas. Sintija išraižė juos 
adata, nes jis amžinai ką nors pameta. 


— O tu įsitikinusi, kad sekmadienį popiet to apsago čia nebu- 
vo? 

— Neabejoju. Kaip tik tos turėklų vietos laikiausi įsikibusi, 
kai Rupertas nusivedė mane ant tiltelio parodyti, kaip veikia Ga- 
ligantas. 

— Atsiprašau? — sprendžiant iš inspektoriaus veido, tai jam buvo 
per daug sudėtinga. 

— Galigantas. Tai to milžino vardas iš pasakos „Džekas ir pupos 
stiebas“. Einam, parodysiu. Ar galima ten lipti? — paklausiau, mos- 
teldama link tiltelio. 

— Tai šiek tiek prieštarauja taisyklėms, bet lipk. 

Užsiropščiau ant pakylos už lėlių scenos, o inspektorius užkopė 
įkandin. 

Galigantas tvirtai tebestovėjo savo vietoje. 

— Trečiojoje dalyje, kai Džekas kapoja pupos stiebą, Rupertas 
patraukia šitą geležinį svertą ir paleidžia milžiną. Matote, jis užtai- 
somas spyruokle. 

Ilgokai užsitęsė tyla. Tada inspektorius išsiėmė užrašų knygelę 
ir atsuko rašiklio dangtelį. 

— Na, gerai, Flavija, — atsiduso jis, — pasakok toliau. 

— Kai Džekas nukerta pupos stiebą, milžinas turi nugriūti iš 
dangaus. Bet, aišku, nenugriuvo... o Rupertas nukrito vietoj jo. 

— Išeitų, kad Rupertas negalėjo patraukti sverto. Tu tą nori pa- 
sakyti? 

— Būtent! Jei būtų patraukęs, būtų įjungtas Galigantas. Bet, tie- 
sa, jo neįjungė, nes ant sverto galo buvo prispaustas vikaro klešnės 
apsagas. Juoda ant juodos. Rupertas tikriausiai jo nepastebėjo. 

— Viešpatie! - šūktelėjo inspektorius, supratęs, ką aš noriu pasa- 
kyti. — Vadinasi, tai nebuvo... 

— Tragiškas nelaimingas atsitikimas? Ne, inspektoriau. Taip jo 


negalima pavadinti. 

Jis tyliai švilptelėjo. 

— Matote čia? Kažkas nuo šio kabelio nupjovė izoliaciją, — tę- 
siau, — iki pat plikos vielos, o tada ant viršaus užmovė apsagą, kad 
pridengtų. Kitu apsago galu prispaustas Galiganto svertas. 

— Taip padaryta elektros jungtis, — tarė jis, — tyčinis trumpas 
sujungimas. 

— Būtent taip, — sutikau. — Štai čia matyti anglies sankaupa, kur 
susidarė elektros lankas. Matote, mediena po juo truputį apsvilo? 

Inspektorius Hjuitas pasilenkė pasižiūrėti iš arčiau, bet nieko 
neatsakė. 

— Man atrodo, - pridūriau, - kad klešnės apsagas čia galėjo atsi- 
durti tik kažkada po pirmojo spektaklio. Kitaip Galigantas nebūtų 
galėjęs nukristi. 

— Flavija, — tarė inspektorius, — pažadėk man, kad su niekuo 
apie tai nekalbėsi. Nė žodžio. Supranti? 

Akimirką spoksojau į jį taip, tarsi mane baisingai žeistų vien 
tokia mintis. 

— Jį nutrenkė elektra, ar ne? — paklausiau. 

Inspektorius linktelėjo. 

— Daktaras Darbis mano, kad tai labiausiai tikėtina. Skrodimo 
rezultatus gausime dar šiandien. 

Mes gausime skrodimo rezultatus? Ar inspektorius kalba ir apie 
mane? Ar jis mane laiko savo komandos nare? Reikia atsargiai rink- 
tis žodžius. 

— Niekam nė žodžio, —- pasakiau. — Ranką ant širdies pridė- 
jus ir... 

— Ačiū, Flavija, — ryžtingai tarė, — užteks paprasčiausiai pažadė- 
ti. O dabar bėk iš čia, aš pats toliau viskuo užsiimsiu. 


Bėgti iš čia? Nieko sau akiplėša! Koks įžūlumas! 

Išeidama nesusilaikiau ir sublerbiau liežuviu. 


Kaip ir įtariau, Filė po ąžuolais tebeflirtavo su Dyteriu. 

Tėvas suglumusia veido išraiška stovėjo prie bažnyčios durų, 
tarsi neapsispręstų, ar bėgti gelbėti žmogaus, netyčiomis užėjusio 
į tigro narvą, nes sunkoka suprasti, kuriam iš dviejų narve esančių 
padarų gresia didesnis pavojus. 

— File, - galiausiai pašaukė jis, —- neturėtume versti ponios Mu- 
let mūsų laukti. 

Mano skrandis akimirksniu susitraukė. 

Šiandien sekmadienis, ta savaitės diena, kai mus tarsi Stras- 
būro žąsinus jėga kemša nenusisekusiais ponios Mulet kulinari- 
niais šedevrais, pavyzdžiui, kimštomis kiaulės kepenimis, kurias 
patiekia nepjaustytas ir bando įsiūlyti kaip netikrą Debingšyro 
pyragą. 

— Tėve, — tarė Filė, čiupdama jautį už ragų, — norėčiau tave 
supažindinti su Dyteriu Štrancu. 

Aiškus daiktas, Tėvas, kaip visi Bišop Leisio gyventojai, numa- 
nė, kad kažkur apylinkėje esama įdarbintų vokiečių karo belaisvių. 
Bet iki šios akimirkos jis dar nebuvo atsidūręs tokioje padėtyje, kai 
tenka šnekučiuotis su tuo, ką namuose, Bukų giraitės svetainėje, jis 
vadino priešu. 

Jis ištiesė ranką. 

— Malonu susipažinti, sere, — tarė Dyteris, ir buvo matyti, kad 
Tėvą nustebino tobula Dyterio anglų kalba. 

Bet šiam nespėjus atsakyti, Filė iššovė dar vieną šūvį: 

— Pakviečiau Dyterį arbatos, — tarė ji, — ir jis sutiko. 

— Žinoma, su sąlyga, kad jūs neprieštarausite, sere, — pridūrė 


Dyteris. 


KORIKO MAIŠO VIRVĖ 173 


Tėvas atrodė pasimetęs. Jis išsitraukė iš liemenės kišenės aki- 
nius ir ėmė blizginti juos nosinaite. Laimė, laiku įsiterpė teta Fe- 
licitė. 

— Aišku, kad sutinka, — tarė ji, - Havilandas ne toks, kad griež- 
tų dantį, ar ne, Havi? 

Tarsi sapne Tėvas apsidairė aplink ir tarė, nesikreipdamas į nie- 
ką konkrečiai: 

— Keistas oras. 

Iškart pasinaudojau jo laikinu sumišimu. 

— Keliaukit be manęs, - pasakiau, — užbėgsiu pasižiūrėti, kaip 
sekasi Nialai. Tuoj grįšiu namo. 


Ir niekas nė piršteliu nebandė manęs sulaikyti. 


Ponios Mulet trobelė glaudėsi pačiame Batsiuvių gatvelės gale; siau- 
ras, dulkėtas keliukas, kuris suko į pietus nuo Aukštosios gatvės ir 
baigėsi varteliais. Tai buvo jaukus namelis su piliarožėmis ir saulėje 
snaudžiančiu rudu katinu. Jos vyras Alfas sėdėjo ant suolelio kieme 
ir drožinėjo gluosninį švilpuką. 

— Na na, - tarė, išvydęs mane prie vartų, - ir kam mes turime 
dėkoti už tokį stebuklingą, didžiulį malonumą? 

— Labas rytas, pone Muletai, — pasisveikinau, nesunkiai nutai- 
siusi manieringiausią balsą, — tikiuosi, gerai laikotės? 

— Pakenčiamai. Tai virškina, tai ne. Kartais pilve spardosi kaip 
kengūra — kitąkart dega kaip Roma. 

— Kaip gaila, — tariau visiškai nuoširdžiai. Mes, de Liukos, esa- 
Me ne vieninteliai, priversti kęsti ponios Mulet kulinarinius bandy- 
mus. 

— Štai, — tarė Alfas, paduodamas man medinį švilpuką, — pūs- 


telk. Pažiūrėsim, gal priviliosi kokį elfą. 

Paėmiau laibą medžio gabalėlį ir pakėliau prie lūpų. 
— Gal geriau nereikia, — tariau, — nenoriu prižadinti Nialos. 
— Cha! — tarė jis, — nebijok. Ji dingo saulei nepatekėjus. 
— Dingo? " 

Apstulbau. Kaip galėjo dingti? 

— Kur? — paklausiau. 

— Dievas žino, — gūžtelėjo jis, — gal atgal į Karvelidės fermą, o 
gal ne. Tik tiek ir žinau. Dabar prašom švilptelėti. 


Pūstelėjau švilpuku ir pasigirdo aukštas, aštrus, veriamas cypi- 


mas. | 
— Nuostabus garsas, — pagyriau, grąžindama švilpuką. 
— Pasilik, — tarė Alfas, - išdrožiau tau. Nujaučiau, kad netrukus 
pasirodysi. 


— Nuostabu! — pasakiau. Žinojau, kad jis to tikisi. 


Grįždama į Bukų giraitę mąsčiau, kaip mano gyvenimas primena 
tuos pulkus dvasininkų iš Antonio Trolopo knygų, kurie ištisas die- 
nas zvimbia iš vienuolyno į kaimą, iš kaimo į vyskupo rūmus, tarsi 
juodi prisukami vabzdžiai, lakstantys pirmyn atgal po žalią labi- 
rintą. Per vieną privalomą sekmadienio popietės skaitymo pamokų 
buvau atsivertusi „Prižiūrėtoją, o po kelių savaičių dar permečiau 
akimis „Barčesterio bokštus“. 

Prisipažinsiu, nesu didelė Trolopo gerbėja, nes jo kūriniuose 
nėra mano amžiaus veikėjų. Dauguma jo sustabarėjusių šventikų, 
atvirai sakant, mane vimdo. Iš visų veikėjų labiausiai galėjau susi- 
tapatinti su ponia Prudi, vyskupo, panašaus į triušį, tirone žmona, 
žinančia, ko nori, ir kaip to pasiekti. Jei ponia Prudi būtų pasido- 
mėjusi nuodais, gal būtų tapusi mano mėgstamiausia literatūros 


veikėja. 

Nors Trolopas apie tai neužsiminė, aš nė kiek neabejojau, kad 
ponia Prudi užaugo namuose su dviem vyresniosiomis sesėmis, ku- 
rios elgėsi su ja kaip su šiukšle. 

Kodėl Ofelija ir Dafnė taip niekina mane? Ar dėl to, kad ma- 
nęs nekentė Harieta, kaip jos tvirtina? Ar kentėdama „skausmą dėl 
kūdikio“, pati nužengė nuo Tibeto kalnų į nebūtį? 

Trumpai tariant, klausimas būtų: ar aš ją nužudžiau? 

Ar Tėvas kaltina mane dėl jos mirties? 

Kažkur išgaravo visas dienos skaistumas, paniurusi žingsniavau 
gatvelėmis. Net mintis apie Ruperto nužudymą ir visą tą kebeknę 
manęs nelinksmino. 

Porą kartų pūstelėjau medinį švilpuką, bet jo balsas buvo lyg 
gegužiuko, gailiai besišaukiančio mamos, iškritusio iš lizdo. Įsigrū- 
dau į kišenę ir klumpinau toliau. 


Man reikia pabūti vienai — rekia laiko pagalvoti. 


Pažiūrėjus nuo Mulfordo vartų, Bukų giraitė visad atrodė liūdnoka 
ir apleista, tarsi trūktų kažko gyvybiškai svarbaus. Bet dabar, einant 
po kaštonais, kažkas buvo ne taip. Iškart supratau, kas. Žvyruotame 
priekinio kiemo lankste stovėjo keli žmonės, ir vienas iš jų buvo 
Tėvas, kuris rodė į stogą. Pasileidau bėgte ir perskriejau pievelę kaip 
sprinteris, atkišusi krūtinę, kumščiais lyg stūmokliais mojuodama 
prie šonų. 

Be reikalo varginausi. Priartėjusi pamačiau, kad tai tik teta Fe- 
licitė ir Dafi vienoje Tėvo pusėje, o Filė kitoje. 

Jai iš dešinės stovėjo Dyteris. Sunku patikėti savo akimis! 

Filės akys spindėjo, plaukai švytėjo prieš vasaros saulę, o šypse- 
na buvo akinama ir tobula. Pilku sijonu ir prie jo derančiu kanarė- 


lių geltonumo megztuku, kaklą apsivijusi dirbtinių Harietos perlų 

eile, ji ne šiaip traukė dėmesį... ji buvo gražuolė — užsigeidžiau ją 
pasmaugti. 

— Raskinas teigė, kad stačiakampiai lietaus latakai yra pasi- 
bjaurėtini, — dėstė Tėvas, - bet jis, žinoma, juokavo. Net geriausias 
britiškasis kalkakmenis tėra blanki parodija, palyginti su smulkia- 
grūdžiu marmuru, kokio gali rasti Graikijoje. 

— Tikra teisybė, sere, - antrino Dyteris, — nors, ar tik ne jūsiškis 
Čarlzas Dikensas manė, kad graikai marmurą naudojo tik dėl to, 
kad prie jo gerai limpa dažai ir spalvos? Tačiau stilius ir medžiaga 
neturi reikšmės, jeigu latakas įtaisytas po portiku. Čia architektas 
taip pajuokavo, ar ne? 

Tėvas akimirką susimąstė, trindamas rankas už nugaros, įsi- 
spoksojęs į namo fasadą. 

— Vardan Jupiterio! - galiausiai tarė, — gal tu ir teisus. 

— Ak, Flavija, - pastebėjusi mane, sujudo teta Felicitė, — prakei- 
kimas: tik pagalvojau, o tu jau čia. Aš kaip tik ruošiuosi tapyti, o tu 
būsi padėjėja. Mėgstu darbuotis teptuku, bet negaliu pakęsti lipnių 
tūbelių ir purvinų skudurų. 

Dafi pavartė akis ir lėtai atsitraukė nuo kvaištelėjusios senos te- 
tos, matyt, bijodama, kad ir jos neįdarbintų. Suminkštinusi širdį 
uždaviau jai vieną klausimą. Kartais smalsumas nugali išdidumą. 

— Ką tas čia veikia? — sušnabždėjau jai į ausį, nežymiai linktel- 
dama galva į Dyterio pusę. 

Aišku, ir taip žinojau, bet pasitaikė reta proga pakalbėt kaiP 
sesė su sese be pagiežos. 

— Tera Felicitė to reikalavo. Sakė, kad jis turėtų palydėti MUS 
namo ir likti arbatos. 

— Man atrodo, kad jinai jį įsižiūrėjo, — pridūrė šiurkščiai nusi 


žvengdama. 

Nors esu pratusi, kad Dafi persūdo, turiu prisipažinti, jog bu- 
vau šokiruota. 

— Dėl Filės, — paaiškino ji. 

Žinoma! Nieko keista, kad Tėvas paleido į darbą savo aprūdi- 
jusį žavesį! Viena dukra mažiau reikštų trečdaliu mažiau burnų, ku- 
rias jam tenka šerti. Aišku, Filė valgo ne tiek daug - visai nedaug — 
bet, pridėjus tai, kad tiek pat sumažėtų ir kasdienio nepaklusnumo 
dozės, su kuriomis jam tenka taikstytis, tikrai vertėjo stengtis iškišti 
ją Dyteriui. 

Be to, pamaniau, kartu baigtųsi ir begalinės pinigų išlaidos, kai 
nuolatos tenka atnaujinti Bukų giraitės veidrodžių sidabrinį sluoks- 
nį. Filė ėste ėda veidrodžius. 

— O jūsų tėvas... — kalbėjo Tėvas Dyteriui. 

Taip ir žinojau! Jis jau tepa ratus! 

— „berods, kažką minėjote apie knygas? 

— Jis leidėjas, sere, - atsakė Dyteris, — tas Štrancas iš „Štranco ir 
Markelio“. Gal apie juos negirdėjote, bet jie leidžia vokiečių kalba, 
leidimai... 

— Na, taip! „Luxus Ausgaben Schtranz und Markel“. Jų Plini- 
jus — tas su Diurerio graviūromis — įspūdingas. 

— Eime, Flavija, — tarė teta Felicitė, — žinai, kaip sunku tapyti 


mūrus, kai jie atsiduria šešėlyje. 


Iš tolo atrodžiau kaip skęstantis galeonas, kai basa bridau per seklų 
dekoratyvinio ežero vandenį link salos, kurioje stovi „kaprizas“, per 
Petį persimetusi tetos Felicitės molbertą, po pažastimis pasikišusi 
PO ištemptą drobę, kiekvienoje rankoje nešina dažų ir teptukų dėže. 

€ta Felicitė ėjo paskui ir nešė trikoję kėdutę. Apsivilkusi tvido kos- 


Uumėlį, užsidėjusi nuleipusią skrybėlę ir užsimetusi chalatą, ji man 

priminė „Kaimo gyvenime“ matytas nuotraukas, kuriose Vinstonas 
Čerčilis mėgėjiškai žaidė dažais Čartvele. Trūko tik cigaro. 

— Šimtą metų norėjau nutapyti pietinę pusę, kokia ji buvo mie- 
lojo dėdės Taro laikais, — sušuko ji, tarsi aš būčiau kitame pasaulio 
krašte. 

— Tai ką, mieloji, — pareiškė, kai pagaliau sudėliojau tapymo 
reikmenis kaip ji pageidavo, — laikas tyliai pasikalbėti. Čia bent jau 
niekas mūsų neišgirs — išskyrus bites ir vandens žiurkes. 

Apstulbusi pažvelgiau į ją. 

— Tu tikriausiai manai, kad aš nieko nežinau apie tavo gyvenimą. 

Tai vienas iš tokių pareiškimų, kokių aš esu pasimokiusi ypač 
pasisaugoti: iš jo gali sekti daugybė išvadų, todėl, kol nenustačiau, 
iš kur vėjas pučia, geriausia, kiek žinau, patylėti. 

— Priešingai, — tęsė ji, — labai daug žinau apie tai, kaip tu, ti- 
kriausiai, jautiesi: vienatvė, izoliacija, vyresniosios seserys, užsi- 
sklendęs tėvas... 

Jau norėjau paprieštarauti, bet staiga supratau, kaip šį besimez- 
gantį pašnekesį pakreipti savo naudai. 

— Taip, — pritariau, spoksodama į tolį virš vandens ir mirksėda- 
ma, lyg bandyčiau sulaikyti ašarą, - kartais 63424 sunku... 

— Lygiai tą patį sakydavo tavo motina apie gyvenimą Bukų gi- 
raitėje. Atsimenu, kad būdama vaikas, ji čia atvažiuodavo vasaroti, 
kaip ir aš anksčiau. 

Nelengva užduotis — įsivaizduoti tetą Felicitę vaikystėje. 

— Oi, neapsimesk nustebinta, Flavija. Jaunystėje laksčiau po šią 
salą be priežiūros tarsi paunių princesė. Vadinausi „Mū-nū-tonova 
Iš podėlio nukniaukdavau dailių jautienos gabaliukų ir apsimesda- 
vau, kad kepu šunieną virš trynimo lazdelėmis ir nuodėguliais UŽ 


kurto laužo. 

— Vėliau, nepaisydamos didelio amžiaus skirtumo, mes su Ha- 
rieta buvome geriausios draugės. Vadindavomės „Vargšės benamės“. 
Ateidavome čia į salą ir kalbėdavomės. Kartą, kai buvome labai il- 
gai nesimačiusios, visą naktį prasėdėjome „kaprize“, apsivyniojusios 
antklodėmis, plepėjom, kol saulė patekėjo. Dėdė Taras pasiuntė 
Pierepointą, senąjį liokajų, atnešti mums „Plasmon“ sausainių ir 
jautienos sultinio drebučių. Matai, jis mus pastebėjo pro savo labo- 
ratorijos langus ir... 

— Kaip ji atrodė, - įsiterpiau, — na, Harieta. 

Teta Felicitė brūkštelėjo ant drobės tamsios spalvos brūkšnį, ku- 
ris, spėju, turėjo vaizduoti vieno iš kaštainių prie keliuko kamieną. 

— Atrodė kaip tu, — atsakė, — tu kuo puikiausiai tai Žinai. 

Nurijau seilę. 

— Tikrai? 

— Tai aišku! Kaip tu gali to nežinoti? 

Būčiau galėjusi jai pilnas ausis pripasakoti baisių istorijų, kurias 
man pasakojo Filė ir Dafi, bet nutariau to nedaryti. 

Sučiauptos lūpos gelbsti laivus. 

Kartą man taip pasakė Dogeris, kai uždaviau jam gan asmeniš- 
ką klausimą apie Tėvą. 

— Sučiauptos lūpos gelbsti laivus, - tuomet atsakė ir nusisukęs 
vėl ėmė skabyti nužydėjusius žiedus, o aš nebeišdrįsau paklausti, kas 
iš mūsų trijų turėtų užsičiaupti, o kas būtų laivai. 

Tada sumurmėjau kažką neaiškaus, o dabar pasielgiau irgi taip 
pat. 

— Vardan dangaus, vaike! Jei nori pamatyti savo motiną, užten- 
ka pasižiūrėti į veidrodį. Jei nori žinoti, koks buvo jos charakteris, 
Pažvelk į save. Tu tokia panaši, kad šiurpas krečia. 


Na ką gi. 


180 ALAN BRADLEY 


— Dėdė Taras mus pasikviesdavo į Bukų giraitę vasaroti, — tęsė 
ji, arba nepastebėjusi, arba nusprendusi ignoruoti, kaip man dega 
skruostai. 

— Jam buvo šovusi-keista mintis, kad moterų buvimas name 
suteikia jam tvirtumo kažkokiu neaiškiu cheminiu būdu — kažką 
ten apie ryšius ir nelauktą anglies molekulės dvejopą lytį. Pakvaišęs 
kaip kiškis per pavasarinę rują buvo Taras de Liuka, bet, nepaisant 
nieko, mielas senas džentelmenas. 

— Harieta, suprantama, buvo jo numylėtinė; gal todėl, kad jai 
nepabosdavo sėdėti ant aukštos kėdės toje pradvisusioje laboratori- 
joje ir užsirašinėti, ką jis diktuoja. „Iš kojų verčianti mano asistentė“, 
vadindavo jis ją. Tai buvo slaptas pokštas: kartą Harieta man sakė, 
kad taip jis užsimindavo apie nepavykusį įspūdingą eksperimentą, 
kuris būtų nušlavęs Bukų giraitę nuo žemėlapio, jau nekalbant apie 
Bišop Leisį ir dar toliau. Bet ji prisaikdino mane tylėti. Nežinau, 
kodėl tau pasakoju. 

— Jis tyrinėjo azoto pentoksido pirminį skaidymąsi, - pasakiau, 
— šis darbas vėliau leido sukurti atominę bombą. Tarp jo popierių 
yra keli laiškai nuo profesoriaus Arenijaus iš Stokholmo, kur visai 
aiškiai parašyta, ką jie atrado. 

— O tu, kaip sako, neši deglą toliau. 

— Atsiprašau? 

— Toliau šlovini garbingąją de Liukos pavardę, — tarė ji, — kur 
ji tave benuvestų. 

Čia tai įdomi mintis; niekad nebuvau pagalvojusi, kad pavardė 
gali tapti kompasu. 

— O kur tai galėtų nuvesti? - gudraudama paklausiau. 

— Turi klausytis savo įkvėpimo. Tavo vidinė nuojauta turi rapti 


šiaurine žvaigžde. 

— Stengiuosi, — atsakiau. Turbūt tetai Felicitei atrodžiau kaip 
kaimo kvailelė. 

— Žinau, brangioji. Esu girdėjusi kelis pasakojimus apie tavo 
darbus. Pavyzdžiui, buvo tas siaubingas reikalas su Banpeniu, ar 
koks ten jo vardas. 

— Bonpenis, — patikslinau, - Horacijus. Jis mirė ten, netoliese. 

Virš ežero parodžiau į virtuvės daržo sieną. 

Teta Felicitė nekreipdama dėmesio varė vagą toliau. 

— Niekad neleisk, kad nemalonūs dalykai išmuštų iš vėžių. No- 
riu, kad tai įsidėmėtum. Nors kitiems tai gali būti nematoma, tavo 
pareiga bus tokia aiški, tarsi tai būtų balta linija, nubrėžta kelio vi- 
duryje. Turi ją sekti, Flavija. 

— Net jeigu ji veda prie žmogžudystės? — paklausiau, staiga įsi- 
drąsinusi. 

Ištiesusi teptuką rankos atstumu, ji nupiešė tamsų medžio še- 
šėlį. 

— Net jeigu veda prie žmogžudystės. 

Kurį laiką sėdėjome tylėdamos. Tetra Felicitė baksnojo savo 
drobę, bet nieko labai jaudinamo ten nesukūrė, o tada vėl prabilo: 

— Jeigu viską pamirštum, atsimink štai ką: išorinis kvėpavimas 
yra kaip karštis krosnyje. Juo galima iškepti pakenčiamų Bato ban- 
delių. Ber vidinis kvėpavimas prilygsta vulkanui: jis gali pakeisti 
Pasaulį. 

Norėjau apkabinti šitą kvaištelėjusią seną tarką, persirengusią 
Džordžu Bernardu Šo, ir spausti, kol išspausiu sultis. Bet neapkabi- 
nau. Negalėjau. 

Aš juk de Liuka. 


— Ačiū, teta Felicite, — stodamasi tariau. — Jūs — jėga. 


SEPTYNIOLIKTAS 


ėrėme arbatą bibliotekoje. Ponia Mulet užėjo ir išėjo, pali- 


G 


liais. Kai pašnibždomis paklausiau apie Nialą, ji gūžtelėjo pečiais ir 


kusi platų padėklą su „Jenny Lind“ tortu ir serbentų pyragė- 


suraukė kaktą, primindama man, kad yra darbe. 

Filė grojo pianinu. Dyteris neištvėrė ilgiau kaip tris minutes, 
mandagiai nepaklausęs, kuri iš mūsų groja, ir Filė prisipažino nu- 
rausdama. Dabar, pakankamai maldauta ir įkalbinėta, ji kaip tik 
pradėjo skambinti antrąją Bethoveno „Parhetigue“ sonatos dalį. 

Tai buvo mielas kūrinys ir, muzikai tilstant ir vėl stiprėjant ta- 
rytum mano širdies ilgesys, prisiminiau, jog kaip tik šią muziką 
grojo Loris Lorencas „Mažosiose moteryse“, kai Džo, atsisakiusi už 
jo tekėti, nužingsniavo už lango, todėl pagalvojau, ar Filė ją pasirin- 
ko sąmoningai. 

Tėvas svajingai mušė taktą smiliumi į savo lėkštutės šoną, kurią 
nuostabiai balansuodamas laikė rankose. Kartais pasitaikydavo, kad 
aš be jokios paaiškinamos priežasties pajusdavau jam didžiulę meilės — 
ar bent pagarbos potvynio bangą, ir kaip tik dabar taip nutiko. 

Kampe Dafi lyg katė susirangė fotelyje, vis dar neišsivaduoda- 
ma iš „Melancholijos anatomijos“, o teta Felicitė patenkinta sėdėjo 
prie lango su pora virbalų ir sieros geltonumo vilnos kamuoliu, rez- 


gė kažką sudėtinga. 

Staiga pastebėjau, kad Dyteris prikandęs lūpos kampą, o jo 
akies kamputyje kažkas sužvilgo. Jis vos neverkė, bet stengėsi to 
neparodyti. 

Kokia žiauri ragana ta Filė, pasirinkusi tokią liūdną ir daug pri- 
menančią Bethoveno melodiją, kuri mūsų svečiui vokiečiui galėjo 
tik karčiai priminti paliktą tėvynę. 

Bet tą akimirką Filė staiga liovėsi skambinusi ir atšoko nuo kla- 
viatūros. 

— Oi! — aiktelėjo, — atsiprašau! Nenorėjau... 

Pamačiau, kad turbūt pirmąkart gyvenime ji tikrai susikrimto. 
Pripuolė prie Dyterio ir ištiesė nosinaitę, o šis, amžina jam garbė, 
ją paėmė. 

— Ne. Čia aš turėčiau atsiprašyti, — tarė šluostydamasis akis, — 
paprasčiausiai... 

— Dyteri, — staiga išsprūdo man iš burnos, — papasakok, kaip 
tapai karo belaisviu. Mirštu, kaip noriu išgirsti. Mat man be proto 
įdomu istorija. 

Mirtinoje tyloje būtum išgirdęs smeigtuką, nukritusį Antark- 
tidoje. 

— Flavija! — galiausiai išspaudė Tėvas, tačiau jau buvo per vėlu, 
kad sukeltų norimą poveikį. 

Bet Dyteris šypsojosi. Regis, jam palengvėjo, įveikus sentimen- 
talumą. 

— Tai žinoma! — tarė jis. — Penkerius metus laukiau, kol kas 
Nors paklaus — ber niekas niekada neklausia. Jūs, anglai, tokie tobuli 
džentelmenai — net ir damos! 

Teta Felicitė pažvelgė į jį pritariamai šypsodamasi. 

— Bet, — pridūrė Dyteris, — turiu įspėti — istorija ilga. Ar tikrai 
Norite išgirsti? 

Daf užvertė knygą ir pasidėjo į šalį. 

— Dievinu ilgas istorijas, — tarė ji, — tiesą sakant, kuo ilgesnė, 
tuo geriau. 

Dyteris atsistojo priešais židinį ant kilimo, pasirėmė alkūne ant 
atbrailos ir nutaisė miną. Galėtum beveik įsivaizduoti jį medžiotojų 
namelyje Juodajame miške. 

- Ką gi, — pradėjo, — manau, galiu teigti, kad Anglijoje mane 
pašovė dėl seserų Brontė. 

Pašovė? Čia tai naujiena! Nesitvėriau smalsumu. 

Dafi akys iškart pavirto porcelianiniais durų bumbulais, ir net 
Tėvas ištiesino nugarą. 

— Viešpatie! - sumurmėjo jis. 

— Buvau išlepęs berniukas, — pradėjo Dyteris, — turiu prisipa- 
žinti. Buvau vienintelis vaikas, kurį pasiturinčiame ūkyje augino 
Kinderpflegerin — vaikų guvernantė. 

— Kaip esu minėjęs, mano tėvas buvo leidėjas, o motina — ar- 
cheologė. Nors jie mane mylėjo, manyčiau, abudu buvo taip užsi- 
ėmę, kad viskas, kas susiję su „berniuku“, buvo palikta Druzilai. 
Toks buvo guvernantės vardas - Druzila. 

— Druzila buvo solidi angliškų romanų gerbėja. Rijo knygas 
tarsi banginis planktoną. Niekad nebūtum jos pamatęs be knygos 
rankoje — tiesą sakant, ji išmokė mane skaityti, kai dar nebuvau 
atpratęs čiulpti nykštį. 

— Suprantama, Druzila buvo perskaičiusi visas seserų Brontė 
knygas: „Vėtrų kalną“, „Džeinę Eir“, „Širlę“, „Vaildfeldo namų gy- 
ventoją“ — mokėjo jas kone atmintinai. 

— Manau, buvau ją šiek tiek įsimylėjęs, vyliausi priversiąs ją 
mane pamilti, jeigu anglų kalba garsiai skaitysiu iš jos mėgstamų 


knygų. 

— Taip aš tapau anglofilu. Nuo tų laikų nieko taip nenorėjau, 
kaip skaityti anglų knygas: Dikensą, be abejo, ir Konan Doilį; Džei- 
nę Ostin ir Tomą Hardį. Kai truputį paaugau, Druzila man per Ka- 
lėdas padovanojo „Berniuko knygos“ ir „Draugužių“ prenumeratą. 
Kai man suėjo dvylika, buvau tikresnis britas už daugelį Brikstono 
berniukų! 

— Tada atsirado belaidis radijas. Pagal „Draugužių“ straipsnius, 
padedamas mokyklos draugo, kuris gyveno kaimynystėje, jo vardas 
buvo Volfgangas Zanderis, sugebėjau susimontuoti paprastą vienos 
bangos belaidį imtuvą, kuriuo klausėmės BBC transliacijų. 

— Mudu su Volfgangu buvom pakvaišę dėl elektros prietaisų. 
Pirmasis daiktas, kurį pasidarėme, buvo baterija maitinamas durų 
skambutis; kiras buvo telefonas tarp mano miegamojo ir jo, o laidą 
ištempėme virš stogų ir medžiuose. 

— Mūsų šeimoms sumigus, tas medvilne dengtas laidas, ištemp- 
tas aukštai šakose, kiaurą naktį dūgzdavo nuo karštligiškų pokal- 
bių. Galėjome ištisą naktį kalbėtis, aišku, apie radiją, bet taip pat ir 
apie angliškas knygas, mat Volfgangui irgi buvo įgėlęs angliškas — 
ypač Brontė — mašalas. 

— Paauglių vaizduotė yra galinga jėga, man rodos, mudu su 
Volfgangu laikėme save Apskritojo stalo riteriais, kurie išjos iš savo 
teutoniškos tvirtovės ir išgelbės tas Brontė seseris: tris šviesiaplaukes, 
dailias merginas, kurių net vardai buvo kaip Perkūno dievo dukterų, 
kurias monstras laikė įkalinęs šiaurėje, šaltame akmeniniame bokšte. 

— Be to, — pridūrė jis, —- jaunoms, bejėgėms panelėms drėgno 
klimato krašte būdinga kažkas tokio, dėl ko kiekvienam vaikinui 
kyla noras jas pagrobti ir vesti. 

Jis stabtelėjo, leisdamas savo žodžiams sukelti norimą poveikį, 


atidžiai pažvelgdamas tai į vieną, tai į kitą, taip jam besielgiant, 

staiga priblokšta supratau, kad Dyteris įsivaizduoja, jog Filė, Dafi 
ir aš — tai jo atrastosios Brontė; o Bukų giraitė — tas šalto akmens 
bokštas. Mes jam esame Šarlotė, Emilija ir Ana! 

Taip mes visos trys if sėdėjome, išsižiojusios lyg šunys. 

Man vis dar svaigo galva, kai Dyteris ėmė kalbėti toliau: 

— Bet mes užaugame per greitai, — atsiduso jis, — ir per anksti 
mus užgriūva suaugusiųjų pasaulio džiaugsmai, o kartu ir var- 
gai. 

— Ateina amžius, kai berniukai atranda skraidymą, o man taip 
nutiko anksti. Tėvai užrašė mane į NSST — Nacionalsocialistų skrai- 
dymo tarnybą — ir kai buvau keturiolikos, staiga vienas atsidūriau 
prie „Šulgleiterio“ šturvalo ir kaip sakalas sklendžiau aukštai virš 
Vaserkupės kalvos Hesės Riono kalnuose. 

— Iš oro tie kalnai, nors jų geologinė sandara visai kitokia, vieto- 
mis atrodo nepaprastai panašūs į Šiaurės Jorkšyro viržynus. 

— Iš kur žinai? — įsiterpė Dafi. 

— Dafhne! - tarė Tėvas. Vien kritišku žvilgsniu dar pridūrė žodį 
„elgesys“. 

— Ar dėl to, kad bombardavai Šefildą? 

Po šio klausimo visi neteko amo. Drąsuolė! Net aš nepaklaus- 
čiau Dyterio apie jo aviacinius žygius virš Anglijos, nors neslėpsiu — 
tas pats klausimas man šovė į galvą prieš kelias minutes. 

— Nes jeigu taip, - pridūrė Dafi, — turėtum taip ir pasakyti. 

— Dar tik pradėjau apie tai pasakoti, - ramiai atsakė Dyteris. 

Ir nė nemirktelėjęs tęsė toliau. 

— Kai prasidėjo karas ir mane perkėlė į Liuftvafę, kuprinės du- 
gne greta Lordo Bairono ir Šeli visada laikiau anglų „Everyman 
išleistus mažo formato „Džeinės Eir“ ir „Vėtrų kalno“ leidimus, su- 


vyniotus į balto šilko piloto šaliką. 

— Nusprendžiau, kai karas baigsis, stoti į universitetą — gal 
net į Oksfordą, nes kalbą jau mokėjau, studijuoti anglų literatū- 
rą. Tikėjausi per pirmus metus išlaikyti dviejų skirtingų programų 
egzaminus, užimti pasiūlytą mokytojo vietą kurioje nors didelėje 
valstybinėje mokykloje ir baigti gyvenimą kaip garbus ir gerbiamas 
mokyklos direktorius, panašus į jūsų poną Čipsą. 

— Sakydavau „viso gero, Herr Schtranz“. Bet likimas turėjo man 
kitų planų. Atėjo įsakymas tuoj pat vykti į Prancūziją. 

— Berods, mano tėvas Berlyne susitiko seną pažįstamą: kažką, 
kas užėmė aukštą postą ministerijoje ir galėjo suorganizuoti beveik 
viską, ko panorėtum. Tėvas norėjo tokio sūnaus, kuris skraidytų 
naikintuvu: tokio, kurio vardas būtų visose antraštėse, o ne tokio, 
kuris amžinai svaičioja, įsmeigęs nosį į knygą — ir dar anglišką 
knygą! 

— Nespėjęs pasipriešinti buvau pasiųstas į žvalgybos grupę 
„Luftflotte III“, kurios bazė buvo Prancūzijoje prie Lilio. 

— Mums teko Messerschmitt Bf r IO, dviejų variklių lėktuvas, 
pravardžiuojamas Zerstorer. 

— Griovikas, - gaižiai įgėlė Dafi. Ji kartais būna atžaroka. 

— Taip, - atsakė Dyteris. - Griovikas. Tačiau šie lėktuvai buvo 
Specialiai pritaikyti žvalgybai. Mes neskraidinome bombų. 

— Šnipinėjote, — patikslino Dafi. 

Jos skruostai buvo šiek tiek įraudę, nors sunku pasakyti, iš pyk- 
čio ar susijaudinimo. 

— Taip, šnipinėjome, jei nori taip vadinti, — sutiko Dyteris. — 
Karo metu abi pusės užsiiminėjo žvalgyba. 

— Žinok, jis teisus, Dafne, — tarė Tėvas. 

— Kaip jau sakiau, — tęsė Dyteris, žvilgtelėjęs į Dafi, - Zerstūrer 


buvo dviejų variklių mašina, skirta dviejų žmonių įgulai: pilotui ir 

antrajam nariui, kuris, atsižvelgiant į misiją, galėjo būti belaidžio 
radijo operatorius, navigatorius arba kulkosvaidininkas. 

— Pirmą dieną fronte, kai ėjau į brifingo baraką, vienas ober- 
feldfebelis, skrydžių seržantas, apsiavęs piloto batais, sumušė kul- 
nimis ir sušuko: „Herr Hauptmann! Hitklifai!“ Žinoma, tai buvo 
mano senas draugužis Volfgangas Zanderis. 

— Skubiai apsidairiau, ar niekas jo neišgirdo, nes toks famili- 
arumas tarp rangų netoleruojamas. Bet girdimumo ribose nieko 
nebuvo. 

| — Mes laimingi paspaudėme rankas. „Aš — tavo navigatorius“, 
juokdamasis tarė Volfgangas, „Ar jie tau to nesakė? Iš visų šalies na- 
vigatorių mano vieno vardą išrinko, kad galėtum neštis mane oran 
kariauti savo skardiniu drakonu!“ 

— Nors buvo nuostabu vėl susitikti, turėjome elgtis apdairiai. 
Situacija buvo sudėtinga. Mes sukūrėme visą paketą gudrybių - pa- 
našiai kaip įsimylėjėliai regentystės stiliaus romane. 

— Eidavome prie lėktuvo, pirštais rodydami šen ir ten, lan- 
džiodavome po fhuzeliažu, tarsi diskutuotume apie kabelių įtem- 
pimą, bet plepėdavome, žinoma, beveik vien apie angliškus roma- 
nus. Jei kas prisiartindavo, skubiai šokdavome nuo Hardžio prie 
Hitlerio. 

— Vienos tokios apžiūros metu gimė didysis sumanymas. Neat- 
simenu, kuris iš mūsų pirmas pakišo tą mintį, Volfgangas ar aš. 

— Mes vaikščiojome aplink Kati uodegą — Kati buvo plonai už- 
maskuotas vardas, užrašytas ant mūsų lėktuvo nosies, kai staiga vie- 
nas iš mūsų, berods, Volfgangas... o gal ir aš... pasakė: „Kaip manai, 
ar šiandien Havorto durpyne žydi viržiai?“ 

— Kaip viskas paprasta. Per šias kelias akimirkas burtas, kaip 


sakė Julijus Cezaris, buvo mestas. 

— O tada Likimas, tarsi būtų slapčia klausęsis, vėl įsikišo. Po 
dviejų dienų mums davė užduotį Pietų Jorkšyre: patikrinti gele- 
žinkelio manevravimo stotį ir dviračių gamyklą, kuri, kaip buvo 
manoma, gamino Rols-Roiso variklius. Tik nufotografuoti. „Vieni 
juokai“, kaip sakydavo RAF“ vaikinai. Ideali proga asmeniškai pri- 
statyti dovanėlę nuo mūsų. 

— Sąsiaurį perskridome ramiai, bent tą kartą nesusidūrėme su 
„Pikčiurnų“ lėktuvais. Oras buvo nuostabus, o Kati varikliai murkė 
lyg pora patenkintų rubuilių kačių. 

— Virš taikinio pasirodėme laiku, sekundės tikslumu, kaip jūs 
sakot, ir nufotografavome. Trakšt! Trakšt! Trakšt Viskas baigta. 
Misija įvykdyta. Likusį ketvirtį valandos galėjome veikti ką pa- 
norėję. 

— Havorto klebonija buvo mažiau nei už dešimt mylių į šiaurės 
vakarus, o skrendant mūsų greičiu, tai yra, tris šimtus mylių per 
valandą, tai buvo dviejų minučių atstumas. 

— Tačiau bėda: mes buvome per aukštai. Nors fotografuo- 
dami nusileidome į septyniolikos tūkstančių pėdų aukštį, mūsų 
asmeninės misijos metu reikėjo skubiai prarasti dar daugiau 
aukščio. Meseršmitas su juodais kryžiais ant sparnų, tarsi sakalas 
neriantis žemyn virš tylaus Anglijos kaimo, kažin ar liktų nepa- 
stebėtas. 

— Pastūmiau šturvalą į priekį ir mes ėmėme leistis sukučiu, au- 
sis tarsi užkimšo šampano kamščiai. Po mumis bangavo violetinė 
Viržių jūra. 

— Tūkstančio pėdų aukštyje truktelėjau šturvalą ir nukritau be- 
Veik iki gyvatvorių aukščio. 

— Pasiruošk! — sušukau Volfgangui. 


* Royal Air Force — Karališkosios oro pajėgos. 

Mes atskridome iš rytų ir staiga pamatėme jį ant kalvos: Havor- 
to kaimą! Riaumodami lėkėme beveik liesdami laukus ir vos spėjo- 
me pakilti virš ūkininkų namų kaminų. Kai nusileidome prie Ha- 
vorto kelio, stačios pagrindinės gatvės viršuje pirmąkart pastebėjau 
bažnyčią, o tada, šimtas jardų už jos ir šventoriaus, atpažinau Brontė 
klebonijos pavidalą. Atrodė taip, kaip visada įsivaizdavau: tamsiais 
dėmėtais akmenimis ir tuščiais langais. 

— Dabar! - sušukau, ir Volfgangas išstūmė mūsų dovaną pro 
atvirą kabinos liuką į sūkuriuotą orą. Nors ir nemačiau, įsivaizda- 
vau, kaip mūsų vainikas ore krenta lanku žemyn, besivartydamas, 
paskui save išskleidęs violetinį kaspiną. Vėliau kas nors jį suras tarp 
senų antkapių prie klebonijos durų ir perskaitys pranešimą: auksi- 
nės raidės tarsi dygiakrūmiai ant viržių spalvos šilko, „Visas pasaulis 
jus myli — ilsėkitės ramybėje“. 

— Grįžti į kreiserinį aukštį buvo pernelyg rizikinga. Teks grįžti 
namo skutamuoju skridimu nuo taško iki taško, laikantis atvirų 
kaimo vietovių. Žinoma, taip sudeginsime daugiau degalų, bet mes 
abudu buvome jauni ir kvaili, mums jau pavyko tai, dėl ko atskri- 
dome. Žinojome, vos tik mus pastebės, visi pragaro šunys, ir „Ura- 
ganai“, ir „Pikčiurnos“, sės mums ant uodegos. 

— Bet buvo tobula rugpjūčio diena. Jei truputį pasiseks ir vėjas 
pūs į uodegą, sakiau Volfgangui pakeliui į namus, gal net pavyks 
praskristi virš Tomo Hardžio namo, o Reichui tai nieko nekainuos. 

— Ir tą akimirką nuo sprogstamųjų kulkų lietaus prieš mano 
akis subyrėjo kabinos stiklas. Į mus pataikė! 

— Pikčiurna! — sušuko Volfgangas. Bet buvo per vėlu. Pro mus 
pranėrė juodas šešėlis, tada jis pakrypo ir apsisuko, raudonais, bal- 
tais ir mėlynais apskritimais, tarsi bepročio akimis blyksėdamas Va“ 


saros saulėje. 

— Atsargiai! — sušukau — Jis apsisuko ir puls vėl! 

— Tada pastebėjau, kad mūsų kairiojo borto variklio tempera- 
tūros matuoklis tarsi prilipęs prie skalės viršaus. Jis perkaito. Žvilg- 
telėjau į šoną ir, o siaube, pamačiau iš po gaubtuvo besiveržiančius 
juodus dūmus ir oranžines liepsnas. Pakreipiau propelerį, išjungiau 
vieną variklį. 

— Tuo metu „Pikčiurna“ jau vėl buvo už mūsų. Galinio vaizdo 
veidrodžio likučiuose mačiau jo sutrūkinėjusį atspindį, kuris švel- 
niai sūpavosi į šonus, skrisdamas mūsų oro srovėje. Jis laikė mus 
savo taikiklyje. 

— Bet jis sulaikė ugnį. Tai labai nervino. 

— Pirmyn, pagalvojau. Pribaik mus. Jis žaidė su mumis tarsi ter- 
jeras su žiurke. 

— Nežinau, kiek laiko tai truko. Kai netrukus mirsi, sunku 
spręsti, kaip bėga laikas. 

— Kodėl jis nešauna? — sušukau Voltgangui, bet šis neatsakė. 
Prisegtas diržais per pečius aš negalėjau pasisukti sėdynėje, kad jį 
pamatyčiau. 

— Tačiau net skrisdama vienu varikliu Kati nesunkiai laikėsi 
ore, ir tas britų skalikas vijosi vokišką zuikį žaliais laukais, atrodė, 
visą amžinybę. 

— Dėl suskaldyto priekinio stiklo priešakinio vaizdo matomu- 
mas buvo nulinis, ir man teko staigiai laviruoti į šonus, kad pama- 
tyčiau, kas yra priešais. Pavojinga situacija. 

— O tada mirė antrasis variklis. Pokst! Va taip! Per kelias sekun- 
des teko priimti sprendimą. Po mano sparnais pralėkė miškingos 
kalvos medžiai. Miško pakraštyje buvo laukas su nuolydžiu. Reikės 


tūpti ten. Be ratų, pamaniau. Geriau leistis ant pilvo, taip greičiau 
Sustosi m. 

— Dūžio garsas buvo stipresnis, nei kada nors būčiau įsivaizda- 
vęs. Lėktuvas sukiojosi į šonus, o žemė draskė jo pilvą, čiuoždamas 
jis daužėsi, trankėsi, šokinėjo ir svirduliavo — tarsi tave gyvą įmestų 
į vandens malūno srovę. - 

— O po to stojo nežemiška tyla. Ne iškart supratau, kad stovi- 
me. Atsisegiau diržus, arverčiau priekinį kabinos dangtį, iššokau ant 
sparno, tada vėl atsigręžiau ir pasižiūrėjau į Volfgangą. 

— Lipk lauk! - sušukau. — Greitai! Lipk lauk! 

— Bet man niekas neatsakė. 

— Po stikliniu gaubtu kraujo jūroje sėdėjo Volfgangas ir palai- 
mingai šypsojosi. Negyvos, tarsi karštinės apimtos akys, spoksojo į 
žalius Anglijos laukus. 

— Nušokau nuo sparno ir išsivėmiau į aukštą žolę. 

— Mes nutūpėme tolimajame lauko gale. Tuomet iš už medžių, 
aukščiau, ant kalvos pasirodė du vyriškiai, vienas aukštas, kitas že- 
mas, jie lėtai, apdariai slinko žemyn link manęs. Vienas nešėsi šau- 
tuvą, o kitas šakes. 

— Stovėjau nejudėdamas. Kai jie prisiartino, pakėliau ranką į 
orą, lėtai išsitraukiau iš dėklo pistoletą ir numečiau jį į šoną, įsitiki- 
nęs, kad jie mato, ką darau. Tada pakėliau kitą ranką. 

— Tu vokietis, - šūktelėjo artėdamas aukštas vyriškis. 

— Taip, — atsišaukiau, — bet aš kalbu angliškai. 

— Jie atrodė truputį nustebę. 

— Gal jūs geriau iškvieskite policiją, — pasiūliau, galva pamoda- 
mas į sudaužytą Meseršmitą. - Ten mano žuvęs draugas. 

— Aukštasis vyriškis atsargiai prislinko prie lėktuvo ir pažvelgė 
vidun. Kitas stovėjo nesitraukdamas, spoksodamas į mane taip, tar 
si būčiau nutūpęs iš kitos planetos. Jis užsimojo šakėmis, lyg ketintų 


smeigti man į pilvą. 

— Palik jį ramybėje, Rupertai, - pasakė vyriškis su šautuvu, - jį 
ką tik ištiko kraupi avarija. 

— Antrajam vyriškiui nespėjus atsakyti, danguje pasigirdo aukš- 
tas spiegimas, pro šalį praskriejo „Pikčiurna“ ir pievos gale pergalin- 
gai nėrė į viršų. 

— Pažiūrėjau, kaip ji kopia stačiai aukštyn į mėlyną dangų ir 
pasakiau: 

Jis kyla, apsigręžęs sviedžia grandinę garso sidabrinę. 

— Tie du vyriškiai pažvelgė į mane, tarytum mane būtų staiga 
ištikęs šokas — galbūt taip ir buvo. Nes tik vėliau susivokiau, kad 
vargšas Volfgangas mirė. 


— Džordžas Mereditas —- pasakiau jiems, — Kylantis vieversys. 


— Vėliau kaimo policijos nuovadoje mane aplankė „Pikčiurnos“ pilo- 
tas. Jis priklausė eskadrilei, įsikūrusiai Katerike, ir po to, kai mecha- 
nikai kažką pareguliavo, nuskraidino savo lėktuvą patikrinti šturva- 
lo. Jis nė neketino tą dieną veltis į kautynes, bent man taip sakė, bet 
virš Harvorto jo taikiklyje staiga pasirodėme mes, Volfgangas ir aš. 
Kaip dar jis galėjo pasielgti? 

— Nieko sau susidūrimas. Nepasisekė vargšui vyrukui, - pasakė 
jis. — Žiauriai tave užjaučiu dėl draugo. 

— Visa tai įvyko prieš šešerius metus, — atsiduso Dyteris, — tas 
aukštas vyriškis su šautuvu pievoje, kaip vėliau sužinojau, buvo 
Gordonas Inglbis. Kitas, vyriškis su šakėmis, kaip jau galbūt atspė- 


Jote, buvo Rupertas Porsonas. 


AŠšTUONIOLIKTAS 


- 


upertas Porsonas? Bet ar įmanoma, kad vyras su šakėmis 

M. būtų Rupertas? 

Mano mintys sukosi tarsi spalvotas skardinis vilkelis. 

Tikrai nenumaniau, kad Dyterio pasakojimas baigsis Inglbių 
fermos Iškilmių pievoje. Tačiau galutinai paaiškėjo viena: jeigu per 
karą Rupertas is tikrųjų buvo Karvelidės fermoje prieš šešerius me- 
tus, tai bent iš dalies paaiškintų, kodėl Džeko lėlė buvo išdrožinėta 
pagal Robino Inglbio veidą. 

Tėvas atsiduso. 

— Gerai viską prisimenu, — tarė jis, — tavo lėktuvas nukrito Iš- 
kilmių pievoje, prie pat Kartuvių miško. 

Dyteris linktelėjo. 

— Mane trumpam išsiuntė į karo belaisvių stovyklą kartu su 
dar trisdešimt ar keturiasdešimt kitų Liuftvafės karininkų ir eilinių, 
ten mes leidom dienas kasdami griovius ir tverdami tvoras. Darbas 
buvo nepakeliamai sunkus, tačiau bent likau Anglijoje. Daugelis į 
nelaisvę patekusių vokiečių pilotų buvo išsiųsti į užsienio stovyklas 
Kanadoje, o ten maža vilties pasprukti. 

— Kai man pasiūlė galimybę gyventi ir dirbti fermoje, griebiau- 
si jos; nors tai nebuvo privaloma, daugelis mūsų sutiko. Tie, kurie 


nesutiko, vadino mus išdavikais, ir ne tik. 

— Ber karas jau artėjo prie pabaigos, daug kas iš mūsų tą žino- 
jo. Pamaniau, verčiau imtis grįsti sau kelią į Oksfordą, o ne palikti 
ateitį atsitiktinumams. 

— Niekas taip nenustebo kaip aš, kai mane paskyrė į Inglbių 
fermą. Buvo smagu pagalvoti, kad Gordonas, kuris visai neseniai 
laikė į mane nutaikęs šautuvą, dabar kartu su Greise kepė man žuvį 
savo namo virtuvėje. 

— Sakei, tai buvo prieš šešerius metus — 1944-aisiais? — paklau- 
siau. 

— Taip, - linktelėjo Dyteris,- rugsėjį. 

Negalėjau susilaikyti. Nespėjusi prikąsti liežuvio, leptelėjau: 

— Išeitų, buvai Karvelidės fermoje, kai Robiną rado pakartą 
Kartuvių miške. 

— Flavija! — tarė Tėvas, garsiai padėdamas savo puodelį su lėkš- 
tute, — kad man jokių paskalų apie kitų sielvartą. 

Dyrerio veidas staiga paniuro, o akyse užsižiebė liepsna — ar tik 
ne iš pykčio? 

— Tai aš, — tarė jis, — jį radau. 

Tu jį radai? Pagalvojau. Neįmanoma! Ponia Mulet labai aiškiai 
pasakė, kad Robino kūną rado beprotė Megė. 

Stojo nepaprastai ilga tyla, o tada Filė pašoko ant kojų ir pasi- 
siūlė įpilti Dyteriui dar arbatos. 

— Atsiprašau dėl sesutės, — nervingai nusijuokė, — ją, sakyčiau, 
nesveikai domina mirtis. 

Aukščiausias balas, File, pagalvojau. Bet nors ji pataikė kaip 
plaktuku į vinį, nenujautė, kiek daug čia tiesos. 

Likusi popietės dalis buvo nebeįdomi. Tėvas, turiu pripažinti, 
tiesiog kilniadvasiškai pamėgino nukreipti temą į orus ir linų derlių, 


o Daf,, pajutusi, kad tai nebeverta dėmesio, vėl įniko į savo knygą. 

Vienas po kito atsiprašėme: Tėvas išėjo dėlioti savo pašto žen- 
klų, tera Felicitė — pasnausti prieš vakarienę, o Dafi - į biblioteką. 
Po kiek laiko man atsibodo klausytis, kaip Filė Dyteriui pliurpia 
apie kaimo pokylius ir iškylas, sprukau į laboratoriją. 


Pakramčiau pieštuko galą ir užrašiau: 


Sekmadienis, liepos 23 d., 1950 

KUR VISI DINGO? Degantis klausimas. 

KUR NIALA? Praleidusi naktį ponios Mulet trobelėje, ji papras- 
čiausiai išgaruoja. (Ar inspektorius Hjuitas žino, kad ji dingo?) 

KUR BEPROTĖ MEGE? Po to, kai pratrūko per popietės „Dže- 
ko ir pupos stiebo“ dieninį spektaklį, ją nuveda pailsėti ant vikaro 
sofos. Po to ji dingsta. 

KUR MATAS VILMOTAS? Atrodo, jis kažkur išsliūkino lemtin- 
gojo spektaklio metu. 

KĄ RUPERTAS VEIKĖ KARVELIDĖS FERMOJE PRIES 6 
METUS? Kodėl, kai jiedw su Dyteriu susitiko fermoje penktadienį, 
nė vienas nepripažino esą pažįstami? 

IR SVARBIAUSIA, KODEL DYTERIS TVIRTINA, KAD TAI 
JIS RADO ROBINO INGLBIO KUNĄ, PAKARTĄ KARTUVIŲ 
MIŠKE? Ponia Mulet sako, kad tai buvo beprotė Megė, 0 ponia M. 
retai klysta, kalbant apie kaimo gandus. KAM DYTERIUI MELUO- 
TI APIE TOKĮ DALYKĄ? 


Nuo ko pradėti? Jei tai būtų chemijos eksperimentas, procedūra būtų 
elementari: pradėčiau nuo tų medžiagų, kurios arčiausiai po ranka. 

Ponia Mulet! Jei pasiseks, galbūt ji tebesikrapšto virtuvėje, prieš 
apiplėšdama podėlį ir išsitempdama eilinės dienos grobį pas Alfą- 
Nubėgau į laiptų viršų ir žvilgtelėjau pro baliustradą. Koridorius 


tuščias. 

Nučiuožiau turėklais ir nuskuodžiau į virtuvę. 

Dogeris pakėlė galvą nuo stalo, ant kurio klinikiniu tikslumu 
amputavo dviejų agurkų luobą. 

— Ji išėjo, — pasakė, man nespėjus paklausti, — prieš gerą pus- 
valandį. 

Tikras velnias tas Dogeris! Neįsivaizduoju, kaip jam pavyksta! 

— Ar ką nors pasakė prieš išeidama? Tai yra, ką nors įdomaus? 

Jei Dogeris buvo virtuvėje ir klausėsi, ponia M. niekaip nesu- 
silaikytų neišpliurpusi, kaip ji priėmė Nialą (vargšę beglobę!), ap- 
kamšė ją jaukioje lovoje su karšto vandens šildytuvu ir skiesto šerio 
stikline ir taip toliau, ir būtų išsamiai papasakojusi, kaip ji miegojo, 
ką valgė pusryčių ir ką paliko lėkštėje nesuvalgiusi. 

— Ne, - Dogeris paėmė dantytą duonos peilį ir pridėjo ašmenis 
prie šviežios duonos kepalo, - tik tiek, kad mėsa orkaitėje, o obuolių 
pyragas ir sutirštinta grietinė podėlyje. 

Po velnių! 

Ką gi, nieko nelieka, kaip ryte pradėti viską iš naujo. Nustaty- 
siu žadintuvą saulei tekant, tada leisiuosi į Karvelidės fermą ir Kar- 
tuvių mišką. Mažai tikėtina, kad po tiek metų ten bus likę kokių 
nors įkalčių, bet penktadienio naktį Rupertas ir Niala stovyklavo 
Iškilmių pievos apačioje. Jei planą įvykdysiu tinkamai, nukeliausiu 
ten ir atgal, niekam Bukų giraitėje nespėjus suvokti, kad išėjau. 

Dogeris atplėšė pavyzdinį vaškinio popieriaus kvadratą, suvy- 
niojo sumuštinius su agurkais ir užlankstė kampučius, tarsi klotų 
lovą ligoninėje. 

— Nusprendžiau šįvakar jų paruošti, — tarė, paduodamas man 


Paketėlį, — žinojau, kad norėsi anksti ryte pasprukti. 

— 


Laukuose kabojo šlapio rūko užuolaidos. Ryto oras buvo drėgnas ir 
šaltas, giliai kvėpavau, stengdamasi išsibudinti, traukiau į šnerves ir 
plaučius sodrų juodžemio ir permirkusios žolės aromatą. 

Atvažiavusi dviračiu į Šv. Tankredo šventorių, pamačiau, kad 
nebėra inspektoriaus „Voksholo“, todėl pamaniau, jog nebebus ir 
Ruperto kūno. Aišku, niekas jo nebūtų palikęs susmukusio ant lėlių 
scenos nuo šeštadienio vakaro iki pirmadienio ryto, bet supratau, 
kad lavonas nebeguli parapijos salėje išvertęs akis, jo seilių srovelė 
dabar jau sustingusi į spjaudalų stalaktitą... 

Jei būčiau maniusi, kad guli, gal ir susigundyčiau įsibrauti ir 
pasižiūrėti dar kartą. 

Už bažnyčios nusiaviau batus, nusimoviau kojines ir nusive- 
džiau Gledis per gilesnį vandenį greta panirusių brastos akmenų. 
Nuo šeštadienio nakties lietaus sustiprėjusi srovė plakėsi apie jos 
stipinus ir padangas, švariai nuplaudama purvą ir molį, susikaupu- 
sį važiuojant į Bišop Leisį. Kol pasiekiau kitą krantą, Gledis tapo 
švarutėlė tarsi damos karieta. 

Paskutinį kartą nuskalavau kojas, atsisėdau ant lipynės ir apsi- 
aviau. 

Čia, prie upės, matomumas buvo dar menkesnis nei kelyje. 
Medžiai ir gyvatvorės dunksojo lyg blyškūs šešėliai, važiavau žolėta 
pakele per pilką vatinį rūką, kuris susiurbė visus pasaulio garsus ir 
spalvas. Išskyrus prislopintą vandens gurgėjimą, viešpatavo tyla. 

Iškilmių pievos pradžioje po gluosniais stovėjo apleistas Ruper- 
to furgonas, o jo linksmas dažytas užrašas „Porsono lėlės“ klaikiai 
nederėjo nei toje vietoje, nei tomis aplinkybėmis. Gyvybės — nė žen- 
klo. 

Rūpestingai paguldžiau Gledis ant žolės ir pirštų galiukais nu- 


tipenau prie furgono. Galbūt Niala parsirado ir miega viduje, nesI 

norėtų jos išgąsdinti. Tačiau priekinis stiklas nebuvo apgaravęs, iš to 
supratau, ką ir šiaip nujaučiau, kad atšalusio „Ostino“ viduje niekas 
nekvėpuoja. 

Pažvelgiau pro langus į vidų, bet nepamačiau nieko neįprasta. 
Nuėjau prie galinių durų ir pasukau rankeną. Užrakinta. 

Vis platesniais ratais braidžiau po žolę, ieškodama laužavietės 
požymių, bet nieko neradau. Stovykla tebebuvo tokia, kaip ją pali- 
kau šeštadienį. 

Kai pasiekiau fermos keliuko galą, stabtelėjau, nes virš kelio 
buvo ištempta virvė, o nuo jos kabėjo ženklas. Pralindau pro apačią 


ir perskaičiau, kas parašyta. 
POLICIJOS TYRIMAS — VAIKŠČIOTI DRAUDŽIAMA — HINLIO POLICIJA 


Vis dėlto inspektorius Hjuitas ir jo detektyvai čia apsilankė. Tačiau 
kabindami ženklą jie tikrai nepagalvojo, kad kas nors gali ateiti iš 
patvinusios upės pusės. Nors pažadėjo inspektoriui, seržantas Greiv- 
sas taip ir nepasimokė, kad žmonės kartais įsmunka pro užpakali- 
nes duris. 

Ką gi. Kadangi čia šiaip ar taip nėra nieko įdomaus, keliau- 
siu toliau. Nors neįžiūrėjau pro rūką, bet žinojau, kad Kartuvių 
miškas yra netoliese, Kartuvių kalvos viršuje. Tarp medžių viskas 
bus šlapia ir ištižę, bet galėčiau kirsti lažybų, kad policija ten dar 
neapsilankė. 

Nutempiau Gledis po užtvara ir lėtai nustūmiau keliuku aukš- 
tyn, nes buvo gerokai per statu minti pedalus. Įpusėjusi iki viršūnės 
nugrūdau ją už gudobelių gyvatvorės ir kopiau toliau, iš visų pusių 
apsupta ūkanose vos įžiūrimų mėlynų linų. 

Tuomet tiesiai prieš mane iš rūko staiga išniro tamsūs miško 


medžiai. Priėjau mišką nenujausdama, kaip jis arti. 

Prie medžio buvo prikaltas sutrūnijęs medinis ženklas su rau- 
donu užrašu: „NEITI - ĮSIBROV...“ 

Likusią ženklo dalį buvo sušaudę brakonieriai. 

Kaip ir maniau, miškas buvo įmirkęs. Drebėjau nuo drėgmės ir 
šalčio, bet pasiryžau bristi gilyn į augmeniją. Nežengiau nė tuzino 
žingsnių tarp paparčių ir didžialapių, kai pasijutau iki kelių kiaurai 
permirkusi. 

Pomiškyje kažkas trakštelėjo. Sustingau, per mano taką tyliais 
mostais praskriejo tamsi fhigūra: turbūt pelėda, supainiojusi sunkią 
ryto miglą su prieblandos medžioklės laiku. Nors ir išgąsdino, jos 
pasirodymas ir nuramino: tai reiškė, kad miške su manimi daugiau 
nieko nėra. 

Stūmiausi pirmyn ir stengiausi eiti nežymiais takeliais, nes Ži- 
nojau, kad bet kuris iš jų mane nuves į proskyną pačiame centre. 

Tarp dviejų nusenusių, gumbuotų medžių kelią man užtvėrė 
apsamanoję pilkos medienos vartai, suklypę nuo puvinio. Beveik 
perkopiau šį griūvantį barjerą, kai supratau ir vėl atsidūrusi ant se- 
nųjų kartuvių pakopų. Kiek pasmerktų sielų kopė šiais laiptais mirti 
ant aukštos platformos? Gurktelėjau ir pažvelgiau aukštyn į statinio 
liekanas po atviru dangumi. 

Mano riešą tarsi karštos geležies žiedas sugriebė diržinga ranka. 

— Ką čia darai? Ko landžioji po tokią vietą? 

Beprotė Megė. 

Ji taip arti prikišo savo suodiną veidą prie manojo, kad įžiūrėjau 
rusvus pasmakrės šerius. Miško ragana, toptelėjo panikos akimirką, 
bet netrukus atgavau šaltą protą. 

— Oi, labas, Mege, — ištariau ramiausiai, mėgindama sutram- 
dyti besidaužančią širdį, - kaip gerai, kad tave radau. Kaip tu manė 


išgąsdinai. 

Mano balsas drebėjo labiau nei tikėjausi. 

— Pabaisos gyvena Kartuvių miške, — niūriai tarė Megė, - kitur 
nerasi tokių pabaisų kaip čia. 

— Būtent, — sutikau, net neįsivaizduodama, apie ką ji kalba, — 
kaip gerai, kad tu su manimi. Dabar nebebijosiu. 

— Velnio nebėra, - tarė Megė, trindama rankas. — Velnias mirė, 
kaip gerai. 

Atsiminiau, kaip ją išgąsdino Ruperto „Džeko ir pupos stiebo“ 
spektaklis. Megei Rupertas buvo Velnias, kuris užmušė Robiną In- 
glbį, padarė jį maža medine lėle ir užkėlė ant scenos. Verčiau kalbėti 
apie tai užuolankomis. 

— Ar maloniai pailsėjai vikariate, Mege? - paklausiau. 

Ji nusispjovė ant ąžuolo kamieno, tarsi spjautų konkurentei ra- 
ganai į akį. 

— Ji mane išvarė, - pasakė, — atėmė senutės Megės apyrankę ir 
išvarė, va, ką ji padarė. „Purvina, purvina“. 

— Ponia Ričardson? — paklausiau. — Vikaro žmona? Ji tave iš- 
varė? 

Megė klaikiai išsiviepė ir kone šuoliais pasileido bėgti pro me- 
džius. Aš myniau jai ant kulnų per krūmynus ir paparčius, išvartas 
ir kimbančius dagius. Po penkių minučių praradusios kvapą mes 
grįžome iš kur pradėjusios, prie supuvusių kartuvių papėdės. 

— Matai čia, - parodė ji, - jisai ten jį pagrobė. 

— Ką pagrobė, Mege? 

Ji kalbėjo apie Robiną Inglbį. Buvau tuo tikra. 

— Velnias kaip tik čia pagrobė Robiną? — paklausiau. 

— Pavertė jį į medį, štai ką, — atskleidė paslaptį, žvilgreldama 
Per petį, —- medį į medį. 

— O tujį iš tikrųjų matei? Na, Velnią. 

Ar gali būti, kad Megė matė ką nors miške su Robinu? Juk vis 
dėlto ji gyveno lūšnelėje tarp medžių, ir atrodė mažai tikėtina, kad 
Kartuvių miško ribose galėtų nutikti kažkas tokio, kas prasprūstų 
pro jos akis. 

— Megė matė, — supratingai tarė ji. 

— Kaip jis atrodė? 

— Megė matė. Senutė Megė gana visko mato. 

— O tu moki piešti? — paklausiau, staiga apimta įkvėpimo. Iš- 
sitraukiau iš kišenės užrašų knygelę ir padaviau jai trumpą storą 
pieštuką. 

— Štai, - pasakiau, atversdama tuščią lapą, - nupiešk man Velnią. 
Nupiešk jį Kartuvių miške. Nupiešk, kaip Velnias pagrobė Robiną. 

Megė išleido garsą, panašų į juoką pro ašaras. Tada atsitūpė, 
išlygino atverstą užrašų knygelę sau ant kelio ir pradėjo piešti. 

Tikėjausi kažko vaikiško — gal kokių pakeverzotų lyg stagarai 
žmogeliukų — bet Megės suodinuose pirštuose pieštukas atgijo. Ant 
lapo lėtai pasirodė Kartuvių miško laukymė: medis čia, medis ten; 
tada supuvę kartuvių rąstai, kuriuos iškart atpažintum. Pradėjo pa- 
kraščiuose ir piešė link lapo vidurio. 

Kartais pliaukšteldavo liežuviu, vertindama savo darbą, apvers- 
davo pieštuką ir ištrindavo kokią liniją. Turiu pripažinti, kad piešė 
neblogai. Jos eskizas atrodė geriau, nei būčiau nupiešusi pati. 

O tada ji nupiešė Robiną. 

Vos drįsdama alsuoti stebėjau per jos petį. Po truputį prieš akis 
išniro mirusio berniuko kontūrai. 

Jis visai taikiai kabėjo ore, pakreipęs galvą į vieną pusę, nutaisęs 
truputį nustebusią, patenkintą išraišką, tarsi būtų netyčia įžengęs | 
pilną angelų kambarį. Nepaisant miške apsiblaususios šviesos, JO 


tvarkingai perskirti plaukai sveikai ir dėl to truputį bauginama! 

žvilgėjo Jis vilkėjo dryžuotą megztinį ir tamsias kelnes, kurių kleš- 
nes buvo nerūpestingai susikišęs į guminius botus. Tikriausiai mirė 
staiga, pamaniau. 

Tik tada ji nupiešė kilpą, veržiančią jo kaklą: tamsus supintas 
daiktas buvo nukaręs nuo kartuvių į tuštumą po jomis. Piktais pieš- 
tuko brūkšniais ji nuspalvino virvę. 

Giliai įkvėpiau. Megė pergalingai pažvelgė į mane, laukdama 
pritarimo. 

— O dabar Velnią, — sukuždėjau, - nupiešk Velnią, Mege. 

Ji pažiūrėjo man tiesiai į akis, mėgaudamasi dėmesiu. Burnos 
kampą iškreipė gudri šypsena. 

— Prašau, Mege, nupiešk Velnią. 

Neatitraukdama akių nuo manęs ji palaižė smilių ir nykštį, pa- 
brėžtinai atvertė naują puslapį. Ji vėl ėmė piešti, ir jai bepiešiant, iš 
po jos pirštų galiukų vėl pasirodė Kartuvių miškas. Antrasis pieši- 
nys buvo tamsesnis už pirmąjį, nes Megė trynė pieštuko linijas ir 
tepė jas, kurdama vaizdą, kad proskynoje prieblanda. Tada atsirado 
kartuvės, šį kartą matomos truputį kitu kampu. 

Kaip keista, pamaniau, kad ji nepradėjo piešti nuo Velnio, kaip 
būtų darę daugelis žmonių. Ber tik po to, kai pati buvo patenkinta 
nupiešta scena su medžiais ir krūmais, ji apmetė figūros, šio kūrinio 
esmės, štrichus. 

Apylygiame ovale, kurį iki šiol buvo palikusi tuščią, ėmė ryš- 
kėti padrikas siluetas: pirmiausia rankos ir pečiai, tada keliai, kojos, 
rankos, delnai ir pėdos. 

Jis dėvėjo juodą švarką ir stovėjo proskynoje ant vienos kojos, 
tarsi pagautas siautulingo šokio įkarštyje. 

Jo kelnės kabojo pakabintos už petnešų ant žemai nukarusios 


šakos. 

Piešdama veido bruožus Megė pridengė popierių kairiąja 
ranka. Pabaigusi šiurkščiai atkišo man, tarsi popierius būtų ap- 
krėstas. 

Ne iškart atpažinau veidą: pažinau, kad pavidalas proskynoje — 
Velnias — buvo vikaras Denvinas Ričardsonas. 

Vikaras? Neapsakomas absurdas. Bet ar tikrai? 

Vos prieš kelias minutes Megė man pasakė, kad Velnias mirė, 
o dabar nupaišė vikarą. 

Kas vyksta toje vargšėje sumišusioje galvelėje? 

— Ar tu įsitikinusi, Mege? — paklausiau, baksteldama užrašų 
knygelę, — tai tikrai Velnias? 

— Tšššš! — tarė ji, pakreipdama galvą ir pridėdama pirštus man 
prie lūpų, - kažkas ateina! 

Apsidairiau po proskyną, bet net pasitelkus mano aštrią klausą, 
atrodė visiškai tylu. Kai atsigręžiau, prie savo kojų pamačiau užrašų 
knygelę ir pieštuką, o Megė buvo dingusi tarp medžių. Vargu ar 
verta kviesti ją sugrįžti. 

Kelias akimirkas pastovėjau nejudėdama, klausiausi ir lūkuria- 
vau, nors ir nežinojau, ko. 

Prisiminiau, kad miške viskas nuolat keičiasi. Kiekvieną mi- 
nutę šešėliai pasislenka, kas valandą augalai juda pagal saulę. 
Vabzdžiai rausiasi žemėje, iškilnodami jos paviršių, iš pradžių 
mažais kalneliais, po to didesniais. Kas mėnesį lapai auga ir 
krenta, kasmet — medžiai. Dafi kartą sakė, kad negalima dukart 
įbristi į tą pačią upę, o miškai irgi yra tokie pat. Nuo tada, kai 
čia mirė Robinas Inglbis, atėjo ir praėjo penkios žiemos, ir čia 
nieko nebeliko. 

Lėtai patraukiau pro griūvančias kartuves gilyn į mišką. Po ke- 


lių minučių išėjau laukan Iškilmių pievos viršuje. 

Vos už dvidešimt jardų pievoje stovėjo „Ferguson“ traktorius, 
beveik nematomas pro rūką, o prie jo variklio krapštėsi žmogus ža- 
liu kombinezonu ir guminiais botais. Turbūt Megė tai ir išgirdo. 

— Alio! — sušukau. Kai brauniesi kur nors be leidimo, geriausia 
širdingai apsiskelbti. (Tai atrodė gera taisyklė visiems atvejams, ne- 
svarbu, kad ką tik ją sugalvojau.) 

Kai žmogus išsitiesė ir atsisuko, supratau, kad tai Sali Stro, Sau- 
sumos armijos mergina. 

— Labas - tarė ji, šluostydamasi tepaluotas rankas į skudurą, — 
tu Flavija de Liuka, ar ne? 

— Taip, — aš atkišau ranką, — o tu Sali. Mačiau tave turguje. 
Visad grožėjausi tavo strazdanomis ir raudonais plaukais. 

Jei nori, kad pataikauti sektųsi kaip iš pypkės, geriausia drėbti 
iš peties. 

Ji man plačiai, nuoširdžiai nusišypsojo ir taip paspaudė ranką, 
kad vos nesutraiškė pirštų. 

— Gali vadinti mane Sal, — tarė ji, - kaip visi geriausi draugai. 

Ji man truputį priminė aktorę Džois Grenfel: truputį vyriški 
judesiai, bet visais kitais atžvilgiais - moteris. 

— Mano „Fergė“ nusprogo, - parodė į traktorių, — gal uždegi- 
mo ritė. Žinai, taip kartais atsitinka: perkaista ir atsidaro grandinė. 
Tada nieko nebelieka, tik laukti kol ta griuvena atvės. 

Kadangi varikliai nėra mano stiprioji pusė, išmintingai linkte- 
lėjau ir likau užsičiaupus. 

— Ką tu čia veiki taip toli? 

— Paprasčiausiai klaidžioju, — atsakiau, - kartkartėmis mėgstu 
pabėgti. Einu pasivaikščioti ir panašiai. 

— Kaip tau gera, — tarė ji, — aš tai niekad nepabėgu. Na, beveik 


niekad. Dyteris yra porą kartų nusivedęs mane į „Trylika gaigalų“ 

išgerti pintą per pusę, bet po to kilo toks bjaurus triukšmas. Žinai, 
karo belaisviams negalima. Bent jau buvo negalima per karą. 

— Dyteris sakė, kad vakar tavo sesuo Ofelija pasikvietė jį arba- 
tos, — atsargiai pridūrė. Iškart supratau, žvejoja informaciją. 

— Taip, — tariau, nerūpestingai paspirdama grumstą, spoksoda- 
ma į tolį ir apsimesdama, kad man nė kiek neįdomu. Draugė ar ne, 
jeigu nori iš manęs išgirsti paskalų, turės atsilyginti tuo pačiu. 

— Mačiau tave lėlių spektaklyje, - pasakiau, — prie bažnyčios, 
šeštadienį vakare. Ot tai pritrenkė, ar ne? Na, dėl pono Porsono? 

| — Buvo baisu, — pasakė. 

— Tu jį pažinojai? 

Turbūt nesąžiningas klausimas, sviedžiau jį neperspėjusi: tiesiai 
iš giedro dangaus. 

Sali išraiška iškart tapo atsargi, prieš atsakydama ji uždelsė tru- 
putį per ilgai. 

— Aš, aš esu jį mačiusi, - akivaizdžiai sumelavo. 

— Gal per :e/iką? — paklausiau, turbūt pernelyg nekaltai, - „Ma- 
giškoji karalystė? Voveriukas Snodis? 

Vos ištarusi supratau, kad nuėjau per toli. 

— Na, gerai, -— tarė, - ką čia rezgi? Nagi, pasakok. 

Ji įsirėmė rankomis į klubus ir persmeigė mane įdėmiu žvilgs- 
niu. 

— Nežinau, apie ką tu čia, - atsakiau. 

— Oi, tik neapsimetinėk. Nereikia. Už penkiasdešimt mylių ap- 
linkui visi žino, kad Flavija de Liuka nevaikštinėja po miškus vien 
tam, kad parausvėtų skruostukai. 

Kažin, ar tiesa? Penkiasdešimt mylių? Jos atsakymas truputį 


nustebino: maniau, kad apie šimtą. 

— Gordonas tau kailį nudirtų, jeigu pagautų tame miške, — tarė, 
rodydama ženklą. 

Nutaisiau kuo įtikinamesnį susigėdusį žvilgsnį, bet nutylėjau. 

— Kartu žinai apie visa tai? — paklausė Sali, modama ranka platų 
mostą, apimantį visą fermą. Buvo aišku, apie ką ji. 

Giliai įkvėpiau. Teks ja pasitikėti. 

— Žinau, kad Rupertas jau senokai čia vis atvažiuoja kanapių. 
Žinau, kad Gordonas jas augina lysvėje Kartuvių miške — netoli tos 
vietos, kur rado pakartą Robiną. 

— Ir tu manai, kad mes su Dyteriu čia kažkaip įsipainioję? 

— Nežinau, - atsakiau, - tikiuosi, kad ne. 


— Aš irgi tikiuosi, — tarė Sali, — aš irgi. 


DEVYNIOLIKTAS 


- 


upertas mėgo... lakstyti paskui sijonus, — lėtai tarė Sali, 
+— R tarsi nenorėdama žodžiais išreikšti minčių, — bet tu, ma- 
nyčiau, pati supratai. 

Linktelėjau, stengdamasi nepertraukti. Stebėdama inspektorių 
Hijuitą, supratau, kad tyla yra geriausias pokalbio siurblio variklis. 

— Karvelidės fermoje jis lankėsi dažnai. Atsirasdavo ir vėl iš- 
nykdavo. Metų metus — gerokai anksčiau, nei prasidėjo karas. Ir 
žinok, Rupertas ne vienintelis toks. Gordonas turi ištisą nuolatinę 
kariauną tokių pat kaip jis. Duoda jiems šio bei to, kas padeda įveik- 
ti skausmą. 

— Hašišas, — tariau. Negalėjau susilaikyti. - Gandža... Indiška 
kanapė, cannabis. 

Ji pažiūrėjo į mane prisimerkusi ir kalbėjo toliau: 

— Kai kurie, kaip Rupertas, atvažiuoja todėl, kad kadaise sirgo 
vaikų paralyžiumi — dabar jį vadina poliomielitu — o kiti, na, vienas 
Dievas težino. 

— Mar Gordonas laiko save neva žolininku: jis padeda p2- 
lengvinti kančias tiems, kam daktarai negali arba nenori padėti. 
Jis stengiasi neatkreipti į save dėmesio, bet taip juk ir reikia 
elgtis, ar ne? Išskyrus tave, nemanau, kad Bišop Leisyje kas nors 


numano, kad tie keliautojai, kurie kartais sustoja Karvelidės fer“ 


KORIKO MAIŠO VIRVE 209 


moje, nėra šiaip sau bastūnai — ar kokie žemdirbystės reikmenų 
pardavėjai. 

— Esu čia jau aštuonerius metus, — tęsė Sali, — ir net nesivargink 
klausti: atsakymas ne — aš nesu iš Gordono rūkalių. 

— Aš ir nemaniau, kad esi, - patikinau, truputį pataikaudama. 
Tai padėjo. 

— Užaugau geruose namuose, — varė ji truputį žvaliau, - mano 
tėvai buvo, kaip senuose dviejų tomų romanuose sako, „neturtingi, 
bet garbingi“ Mano mama visą laiką sirgo, bet niekad neišsidavė, 
kas jai yra. Net mano tėvas nežinojo. Tuo metu aš plušėjau moky- 
kloje, įgijau šiokį tokį išsilavinimą, o tada prasidėjo karas. 

— Žinoma, norėjau padėti apmokėti gydymo sąskaitas, todėl 
įstojau į Moterų sausumos armiją. Atrodo, paprasta, ar ne? Taip ir 
buvo — nieko sudėtinga. Buvau tik mergaitė iš Kento, kuri norėjo 
kovoti prieš Adolfą Hitlerį, ir kad mama pasveiktų. 

— Mane paskyrė kartu su dar keturiasdešimt merginų į Sausu- 
mos armijos bendrabutį tarp šitos vietos ir Hinlio, ten pirmąkart 
pamačiau Rupertą. Tas tipas buvo bitė prie medaus, net nemanyk ki- 
taip. Kiekvieną vasarą jis klajojo ir šen, ir ten su tuo savo lėlių teatriu- 
ku, grįždamas prie savo šaknų, kaip jis tai vadino, ir turbūt kaskart, 
kai jį susitikdavau, būdavo įsitaisęs naują asistentę. Ir ji visad būdavo 
kokia nors gražuolė, jei supranti, ką turiu omenyje. 

— Netrukus po to, kai pradėjau dirbti Karvelidės fermoje, Ru- 
pertas pasirodė papildyti rūkalų atsargų. Iškart pažinau, kad tai tas 
pats šlubas tipelis, kuris mus savaitgaliais kalbindavo prie bendra- 
bučio arba smuklėje. 

— Iškart prisiekiau, kad su juo neprasidėsiu; tegul kitos mergai- 
tės pirmiau aplaužo jam ragus. Bet tada... 


Jos žvilgsnis nuklydo į anuos laikus. 

Niala buvo teisi! Rupertas žs žžkro nuėjo ieškoti Sali tą dieną, kai 
jie atvažiavo. Galvosūkio detalės ėmė gulti į savo vietas. 

Rūkas šiek tiek išsisklaidė, bet vis tiek tebebuvo tirštokas, jis 
supo mudvi su Sali ūkanotu keistos ramios tylos kokonu. Net jeigu 
netyčia čia užklystum, nepamanytum, kad mes čia, Iškilmių pievos 
viršuje. Niekas negalėtų mūsų nugirsti, nebent iš apačios ateitų per 
visą pievos ilgį arba vogčiomis prišliaužtų iš miško link mūsų. 

— Oi, Rupertas buvo tikras kerėtojas, tik pamanyk, - tęsė Sali, — 
savo kerais jis būtų galėjęs — ne, taip sakyti prie padorių žmonių 
negalima, ar ne? Jis būtų galėjęs paukščius kerais išvilioti iš medžių, 
o ypač vištas. 

- Jis pradėdavo nuo Šekspyro, o paskui imdavosi to, ką girdėjęs 
miuzikluose. Jei „Romeo ir Džiuljeta“ nepadėdavo, mėgindavo de- 
klamuoti ne visai švankius dalykus. 

— Ir jam tai pavykdavo, bent jau dažniausiai. Kol nepabandė su 
Gordono žmona. 

Greisė Inglbi? Nejučiomis švilptelėjau. 

— Tai, regis, buvo labai seniai, — tariau. Žinau, kad nuskambėjo 
beširdiškai, nors ir nenorėjau. 

— Prieš daug metų, — tarė Sali, — prieš tai, kai mirė Robinas. 
Anksčiau, nei ji tapo kažkokia keista. Nors dabar nepagalvotum, 
kad ji buvo stulbinamo grožio. 

— Ji atrodo labai liūdna, — pastebėjau. 

— Liūdna? Liūdna - ne tas žodis, Flavija. Greičiau palūžusi. "Tas 
mažas berniukas jai buvo viskas, ir tą dieną, kai jis mirė, jai saulė 
užgeso. 

— Buvai čia tuomet? — švelniai paklausiau. — Tikriausiai buvo 
labai sunku. 


Ji tęsė toliau, tarytum neišgirdusi. 

— Gordonas ir Greisė buvo ne kartą pasakoję apie savo idi- 
lišką medaus mėnesį prie jūros, jis visuomet to troško: smėlio, 
kriauklelių, kibirėlio, kastuvėlio, smėlio pilių, ledų, persirengi- 
mo kabinų. 

— Jis tai sapnuodavo. „Sapnavau, kad prasidėjo potvynis, Sali!“ 
kartą pasakė man, „ir aš supausi ant vandens kaip rausvas balionas!“ 
Vargšas vaikutis. 

Ji nusišluostė ašarą šiurkščia kombinezono rankove. 

— Dieve! Kodėl aš tau visa tai pasakoju? Turbūt proto netekau. 

— Viskas gerai, - pasakiau, — pažadu neprasitarti. Aš patikimai 
saugau paslaptis. 

Kaip geros valios gestą ranka parodžiau priesaikos ženklą, bet 
tų žodžių neištariau. 

Metusi į mane trumpą ir keistai drovų žvilgsnį, Sali tęsė savo 
istoriją: 

— Kažkaip jiems pavyko susitaupyti Robino gimtadieniui. Ka- 
dangi artėjo laikas nuimti derlių, Gordonas negalėjo ištrūkti, bet jie 
sutarė, kad Greisė kelioms dienoms nusiveš Robiną prie jūros. Tai 
buvo pirmas kartais, kai jiedu, motina su sūnumi, kur nors išvyko 
be Gordono, ir pirmosios atostogos Greisei nuo tada, kai ji buvo 
maža. 

— Oras buvo karštas, nors ir rugpjūčio gale. Greisė išsinuomavo 
gultą paplūdimyje ir nusipirko žurnalą. Ji stebėjo, kaip Robinas pa- 
krantėje su savo kibiriuku taškosi purvu. Žinojo, kad ten jam saugu. 
Buvo įspėjusi jį apie potvynių pavojų, o Robinas buvo labai klusnus 
mažas berniukas. 

— Ji užsnūdo ir miegojo labai ilgai. Kol pabudusi pamatė, kokį 
kelią jau nukeliavo saulė, nesuvokė, kokia buvo išvargusi. Prasidėjo 


atoslūgis, o Robino niekur nesimatė. Ar jis nepaklausė perspėjimų 

ir jį nuplukdė srovė? Juk kas nors būtų jį pamatęs. Kas nors tikrai 
būtų ją pažadinęs. 

— Ar Greisė tau tai papasakojo? — paklausiau. 

— Dieve mano, ne! Viskas paaiškėjo apklausos metu. Jiems teko 
viską krapštyti iš jos po trupinėlį. Jos nervai buvo klaikiai pakrikę. 

— Pasak jos, per ilgai sugaišo lakstydama paplūdimiu pirmyn 
atgal šaukdama Robino vardą. Ji bėgo pakrante, tikėdamasi paste- 
bėti jo raudoną maudymosi kostiumėlį; tikėjosi pamatyti jo veidą 
tarp vaikų, besiraškančių pakrantėje. 

— Tada vėl bėgiojo po paplūdimį, klausinėdama besimaudan- 
čiųjų, ar nematė mažo berniuko šviesiais plaukais. Aišku, tai buvo 
beviltiška. Pajūryje turbūt buvo keli tuzinai vaikų, atitinkančių Ro- 
bino apibūdinimą. 

— O tada nuo saulės apspangusiomis akimis pamatė žmonių 
minią, susirinkusią pavėsyje po promenada. Ji prapliupo raudoti ir 
nuėjo link jų, žinodama, ką ten ras: Robinas nuskendo, o žmonių 
būrelis susirinko pažiopsoti. Iš anksto ėmė jų nekęsti. 

— Ber kai priartėjo, pasigirdo juoko banga, ji prasibrovė į minios 
vidurį, nepaisydama, ką kas pagalvos. 

— Tai buvo Džudės ir Pančo spektaklis. Ir ten ji pamatė Robirą, 
sėdintį ant smėlio, ašarotu nuo juoko veidu. Griebė jį, apkabino, 
nedrįsdama ištarti nė žodžio. Juk vis dėlto pati buvo kalta: užmigo, 
o Robiną Džudės ir Pančo pokštai priviliojo kaip bet kurį vaiką. 

— Nešėsi jį paplūdimiu ir nupirko ledų, ir ne vieną porciją. Tada 
jie kartu parbėgo atgal prie palapinės pasižiūrėti kito vaidinimo, ir 


< 

jinai kartu su juo kvatojo ir šaukė „Ne! Ne!“, kai Pančas čiupo poli- 
cininko lazdą, norėdamas trenkti Džudei per galvą. 
- Jie juokėsi kartu su visa minia, kai Pančas pergudravo koriką 


Džeką Kečą ir privertė jį patį įkišti galvą į kilpą ir... 

Tradicinių Pančo ir Džudės spektaklių buvau mačiusi beveik 
kasmet per bažnyčios piknikus, todėl puikiai žinojau siužetą. 

— Aš nemoku užsinerti kilpos, — pacitavau garsiuosius Pančo žo- 
džius. — Turėsi man parodyti, o tada aš iškart taip ir padarysiu. 

— „Nemoku užsinerti kilpos“, — lyg aidas pakartojo Sali, - „Tu- 
rėsi man parodyti.“ Vėliau Greisė taip ir pasakė prisiekusiųjų aki- 
vaizdoje, kai prasidėjo apklausa dėl Robino mirties, ir tai tikriausiai 
buvo paskutiniai jos žodžiai, ištarti esant sveiko proto. 

— Dar blogiau buvo tai, kad apklausos metu ji tuos žodžius 
ištarė tokiu klaikiu, plonu, drebančiu balsu, kuriuo lėlininkai vyrai 
vaidina Pančą: Aš nemoku užsinerti kilpos. Turėsi man parodyti. 

- Tai buvo šiurpu. Koroneris pareikalavo stiklinės vandens, o 
kažkuris prisiekusysis neišlaikė ir nusijuokė. Greisė visiškai palūžo. 
Gydytojas pareikalavo atleisti ją nuo tolesnės apklausos. 

— Teko iš gabaliukų rinkti, kas dar nutiko tą baisią dieną paplū- 
dimyje ir vėliau fermoje: kiekvienas iš mūsų žinojo po trupinį. Aš 
mačiau, kaip Robinas tampėsi virvagalį kurį rado mašinų pašiūrėje. 
Vėliau Gordonas matė jį žaidžiantį kaubojų Iškilmių pievos pakraš- 
tyje. O Dyrteris jį rado bekabantį Kartuvių miške. 

— Dyrteris? Aš maniau, kad beprotė Megė, - išsprūdo man, ne- 
Spėjus susilaikyti. 

Sali iškart nukreipė žvilgsnį, supratau, kad tai buvo vienas iš tų 
atvejų, kada reikėjo užsičiaupti ir palaukti. 

Staiga ji, regis, priėmė sprendimą. 

— Privalai atsiminti, — tarė ji, - kad buvo ką tik pasibaigęs karas. 
Jei Bišop Leisyje būtų sužinoję, kad pakartą miške Robino kūną 
rado vokiečių karo belaisvis, tai... pati pagalvok. 

— Tikriausiai būtų buvę kaip toje scenoje iš „Frankenšteino“: 


tšlutę kaimiečiai su deglais ir taip toliau. 

— Būtent, — pritarė ji, — be to, policija manė, kad Megė iš tikro 
ten buvo anksčiau negu Dyteris, tik niekam nepasakė. 

— Iš kur tu žinai? — paklausiau. —- Na, ką manė policija? 

Pati to nejausdama, Sali staiga ėmė purenti plaukus. 

— Buvo toks vienas jaunas policijos konsteblis, — tarė ji, - kurio 
vardo negaliu minėti, jis kartais vakarais vesdavosi mane pažiūrėti, 
kaip virš Gudžerio kalvos teka mėnulis. 

— Supratau, — tariau, nes taip ir buvo, — jie nenorėjo kviestis 
Megės į apklausą. 

— Keista, ar ne, — pasakė ji, — kad teisėsauga turi tokią silpny- 
bę? Ne, tuo metu, kai Robinas dingo, kažkas ją matė kaime, todėl 
ji nebuvo įtariama. Buvo nuspręsta, kad dėl jos... nes ji buvo... na, 
nevyniojant žodžių į vatą, buvo nutarta Megės verčiau nepainioti, 
taip jie ir padarė. 

— Tai vis dėlto Dyteris rado kūną. 

— Taip. Jis man papasakojo tą patį vakarą. Tebebuvo sukrės- 
tas — buvo sunku suprasti: pasakojo, kaip parlėkė įsibėgėjęs iš Kar- 
tuvių miško, rėkdamas iki užkimimo... šokinėjo per tvoras, čiuožė 
per purvą... įbėgo į kiemą, pažiūrėjo į tuščius langus. Jie buvo tarsi 
negyvėlio akys, jis vis kartojo, tarsi Brontė klebonijos langai. Bet 
kaip ir sakiau, Dyteris buvo paklaikęs. Pats nežinojo, ką kalba. 

Pajutau, kaip kažkas neaiškiai krustelėjo pilve, pamaniau, kad 
tai ponios Mulet „Jenny Lind“ tortas. 

— O kur tuo metu buvo Rupertas? 

— Keista, kad klausi. Panašu, kad niekas neatsimena. Rupertas 
atvažiuodavo ir išvažiuodavo bet kada, dažniausiai naktį. Bėgant 
laikui, jis atrodė vis labiau priklausomas nuo to, ką gaudavo iš (Gor- 
dono, ir jo vizitai vis dažnėjo. Jeigu nebuvo čia, kai mirė Robinas: 


tai buvo kur nors netoliese. 

— Galiu kirsti, kad visur buvo pilna policijos. 

— Aišku, buvo! Iš pradžių jie nežinojo, ar tai buvo nelaimingas 
atsitikimas, ar Robiną kas nužudė. 

— Nužudė? - tokia mintis man dar nebuvo toptelėjusi, - kas po 
galais žudytų mažą berniuką? 

— Taip yra buvę, — liūdnai atsakė Sali. — Vaikus žudo be jokios 
rimtos priežasties. 

— O Robiną? 

— Galiausiai jie nusprendė, kad nėra pagrįstų įrodymų. Išskyrus 
(šordoną, Dyterį ir mane - ir, žinoma, beprotę Megę - po Kartuvių 
mišką niekas nevaikščiojo. Robino pėdsakai, vedantys aukštyn per 
Iškilmių pievą ir aplink senąjį ešafotą rodė, kad jis ten nuėjo vienas. 

— Ir suvaidino kartuvių sceną iš Pančo ir Džudės, - pasakiau, — 
apsimesdamas pirmiausia Panču, o paskui koriku. 

— Taip. Jie taip nutarė. 

— Ir vis dėlto, — tariau, - policija turbūt kaip reikiant iššukavo 
mišką. 

— Vos ne iki šaknų, — prisiminė ji, —- matavimo juostelės, gipso 
atliejos, maišeliai su visokiais daiktais. 

— Argi ne keista, — tariau, —- kad nepastebėjo lysvės su kanapė- 
mis? Sunku patikėti, kad inspektorius Hjuitas būtų pražiopsojęs. 

— Tai turbūt įvyko dar prieš jo laikus, — tarė Sali. - Jei atmintis 
man nemeluoja, tyrimui vadovavo inspektorius Galis. 

Aha! Tai štai kas toks nusprendė nutylėti apie Megę. Jeigu ir 
nelabai akylas tas žmogus, matyt, turėjo bent krislelį širdies. 

— Ir kuo baigėsi? — paklausiau. — Na, tyrimas. 

Žinojau, kad galėsiu vėliau pasiskaityti apie tai bibliotekos lai- 
kraščių archyve, bet norėjau išgirsti, kaip Sali visa tai apibūdins. Juk 


Ji galų gale buvo čia, vietoje. 

— Koroneris pasakė prisiekusiesiems, kad jie privalo priimti vie- 
nąiš trijų verdiktų: mirtis dėl neteisėto nužudymo, mirtis dėl nelai- 
mingo atsitikimo arba atviras verdiktas. 

— Ir? . 

— Jie nusprendė, kad tai „mirtis dėl nelaimingo atsitikimo“, 
nors prasimurkdė kaip pekloj, kol pavyko susitarti. 

Staiga ir aš, ir Sali pastebėjome, kad rūkas sklaidosi. Nors švel- 
ni migla tebekabėjo medžių viršūnėse miške virš mūsų, priešais mus 
nuslopusioje saulės šviesoje atsivėrė upės ir ištisos nuožulnios Iškil- 
mių pievos vaizdas, panašus į ranka nuspalvintą aviacinę nuotrau- 
ką. | 

Iš fermos būtume aiškiai matomos. 

Netarusi daugiau nė žodžio Sali užsiropštė ant traktoriaus sė- 
dynės ir pasuko starterį. Variklis iškart užsivedė, suriaumojo ir pri- 
tilo iki tolygaus tiksinčio dūzgesio. 

— Per daug išplepėjau, — tarė ji man, — nežinau, ką sau galvojau. 
Žiūrėk, laikykis pažado, Flavija. Aš stebėsiu, kad laikytumeisi. 

Mūsų žvilgsniai susitiko, pamačiau jos akyse tarytum malda- 
vimą. 

— Žinok, man kiltų daug bėdų, - tarė ji. 

Linktelėjau galva, bet nepasakiau taip. Jei pasiseks, gal įsprau- 
siu paskutinį klausimą. 

— Kaip + manai, kas atsitiko Robinui ir Rupertui? 

Atmetusi galvą Sali sukando dantis, atleido sankabą ir trūk- 
čiodama nuvažiavo per lauką, o iš po traktoriaus padangų pasipylę 


juodo purvo grumstai krito ant žemės kaip pašauti paukščiai. 


DvIDEŠIMTAS 


šsitraukiau Gledis iš už gyvatvorės, kur buvau ją palikusi, išsi- 
| ėmiau iš jos bagažinės sumuštinius su agurkais ir atsisėdau ant 
apžėlusio skardžio užkąsti ir pamąstyti apie mirusiuosius. 

Išsitraukusi iš kišenės užrašų knygutę atsiverčiau Megės piešinį: 
Robinas kabėjo pakartas ant gumbuotų senųjų kartuvių rąstų. Jo 
veido išraiška buvo lyg ramiai miegančio vaiko, o lūpų kampučiuose 
matėsi nežymi šypsena. 

Kažkas mano galvoje trakštelėjo, supratau, kad nebegaliu ati- 
dėlioti: teks apsilankyti kaimo bibliotekoje — ar bent jau garaže, at- 
skirame pastate, kuriame buvo laikomi seni laikraščių numeriai. 

Garažas su duobe buvo seniai nebeveikiančios mašinų remon- 
to dirbtuvės, kurios, apsuptos piktžolių, stovėjo Karvių gatvelėje, 
trumpame apleistame kelelyje nuo Bišop Leisio Aukštosios gatvės 
link upės. Staiga prisiminiau, kaip neseniai buvau patekusi į nelais- 
vę tame supelijusiame mauzoliejuje ir mane nukrėtė šiurpas. 

Viena pusė (tylesnysis vidinis balsas) kalbėjo: Pasiduok. Nesi- 
kišk. Eik namo ir leisk laiką su šeima. Bet kita pusė buvo atkaklesnė: 
biblioteka uždaryta iki ketvirtadienio, tarsi kuždėjo ji. Tavęs niekas 
nepastebės. 

— Bet spyna, - garsiai tariau, — ten užrakinta. 


Nuo kada tave stabdo užrakintos durys? — atsakė balsas. 

Kaip jau sakiau, garažą buvo lengva pasiekti nuo upės kranto. 
Grįžau į aną krantą brastos akmenimis už bažnyčios (policijos 
mašinų vis dar nė ženklo) ir nuėjau senuoju laivavilkių taku, ku- 
riuo greitai pasiekiau Karvių gatvelę, nerizikuodama, kad mane 
pastebės. 

Nieko nesimatė, kai mėgindama eiti nerūpestingai taku pasie- 
kiau įėjimą. 

Paklebenau duris, bet, kaip ir tikėjausi, šios buvo užrakintos. 
Tiesą sakant, buvo neseniai įtaisyta nauja spyna — Jeilio dizaino, o 
lange padėtas ranka rašytas skelbimas. „Įeiti draudžiama, nebent 
kartu su bibliotekininke,“ parašyta jame. Pamaniau, kad ir ženklas, 
ir spyna čia įtaisyti po mano nesenų išdaigų. 

Nors Dogeris buvo surengęs man kelias pamokas apie spynų 
įsilaužimo meną, Jeilio gudrybėms reikėjo specialių įrankių, kurių 
neturėjau pasiėmusi. 

Durų vyriai buvo iš vidaus, tad jokių galimybių ištraukti jų 
šerdis. Net jeigu tai būtų įmanoma, beprotiška bandyti tokį daly- 
ką, kai tave lengvai gali pastebėti bet kas, einantis Aukštąja gatve 
keliuko gale. 

Apėjau pastatą iš kitos pusės. Aukštoje žolėje, tiesiai po langu, 
gulėjo didžiulis metalo laužo gabalas, kuris atrodė taip, tarsi geriau- 
sias savo gyvenimo dienas būtų praleidęs kaip „Daimlerio“ variklis. 
Pasilypėjau ant jo ir žvilgtelėjau pro purviną langą. 

Laikraščiai gulėjo sukrauti savo mediniuose gultuose kaip visą 
amžinybę, o griuvėsiai, likę po paskutiniojo mano vizito, buvo pa- 
šalinti iš pastato vidaus. 

Kai pasistiebiau, paslydo koja ir vos neįgriuvau žemyn galva pro 


langą. Kai suspaudžiau palangę, bandydama atgauti pusiausvyrą, 

po mano pirštų galiukais kažkas subyrėjo ir ant žemės pasipylė ma- 
žyčių grūdelių srovė. 

Trūnėsiai, pamaniau. Bet palauk! Minutėlę - medžio trūnėsiai 
nebūna pilki. Čia sutrūnijęs glaistas! 

Nušokau žemėn ir po kelių sekundžių grįžau prie lango, ranko- 
je nešina atviru veržliarakčiu iš Gledis įrankių rinkinio. Kai ėmiau 
krapštyti prie stiklo kraštų, prireikė stulbinamai mažai pastangų, 
kad kieti glaisto pakraščiai imtų lūžinėti. Vieni niekai. 

Kai ištrupinau visus lango pakraščius, tvirtai prispaudžiau bur- 
ną prie stiklo ir iš visų jėgų įsisiurbiau, kad susidarytų vakuumas. 
Tada lėtai atlošiau galvą. 

Pavyko! Kai stiklas ištrūko iš rėmo ir atsirėmė į mane, pačiupau 
jį už šiurkščių kraštų ir atsargiai nukėliau ant žemės. Greičiau, nei 
užtrukau čia papasakoti, įlindau pro rėmą ir nušokau ant grindų. 

Nors sudužę stiklai, likę čia po mano ankstesniojo išvadavimo, 
buvo iššluoti, vis tiek ši vieta kėlė virpulį. Negaišdama laiko susira- 
dau 1945-ųjų antrosios pusės „Hinlio kronikos“ numerius. 

Nors ant Robino antkapio nebuvo iškalta tikslių datų, Sali pa- 
sakojimas rodė, kad jis mirė kažkada po to, kai tais metais buvo 
nuimtas derlius. „Hinlio kronika“ buvo ir tebeleidžiama penkta- 
dieniais, kas savaitę. Todėl tarp liepos pabaigos ir metų galo buvo 
išleista tik pora tuzinų numerių. Tačiau žinojau, kad tikriausiai ra- 
siu tą istoriją ankstesniame numeryje nei vėlesniuose. Taip ir buvo: 


penktadienis, rugsėjo 7 d., 1945. 


Bišop Leisio Ligonių salėje šiandien bus surengta 
apklausa dėl penkerių metų amžiaus Robino Inglbio 
mirties, kurio kūnas buvo rastas pirmadienį 
Kartuvių miške, netoli šio kaimo. Inspektorius 
Džozija Galis iš Hinlio policijos kol kas atsisakė 

komentuoti, tačiau primygtinai prašo visuomenės 
narių, kas gali turėti informacijos apie šio 
vaiko mirtį, nedelsiant susisiekti su policijos 
vadovybe, paskambinus į Hinlį numeriu 5272. 


- 


Tiesiai po šiuo tekstu buvo atspausdintas pranešimas: 


Lankytojai informuojami, kad pašto biuras ir 
saldainių parduotuvė, esanti Aukštojoje gatvėje, 
Bišop Leisyje, šiandien (penktadienį, 7 d.) bus 
uždaryti nuo vidurdienio. Abi įstaigos bus kaip 
visada atidarytos šeštadienį ryte. Dėkojame, kad 
lankotės. Leticija Kūl, valdytoja. 


Panelė Kūl yra kaimo pašto viršininkė ir saldumynų tiekėja, ir aš 
galėjau sugalvoti tik vieną priežastį, kodėl ji galėjo uždaryti parduo- 
tuvę penktadienį. 

Nekantraudama atsiverčiau kitos savaitės — rugsėjo 14-osios 


numerį. 


Apklausa, surengta ištirti penkerių metų Robino 
Inglbio iš Karvelidės fermos prie Bišop Leisio 
mirtį praėjusį penktadienį buvo užbaigta 3:15 
po pietų po keturiasdešimt minučių svarstymo. 
Koroneris užfiksavo verdiktą - mirtis dėl 
nelaimingo atsitikimo - ir išreiškė užuojautą 
gedintiems tėvams. 


Ir viskas. Akivaizdu, kad kaimas nenorėjo sukelti Robino tėvams 
daugiau sielvarto, jeigu klaikus aprašymas būtų pasirodęs laikraštyje. 

Skubiai peržvelgiau likusius laikraščius ir neradau nieko, iš- 
skyrus trumpą laidotuvių aprašymą, kuriose karstą nešė Gordonas 
Inglbis, Bartramas Tenisonas (Robino senelis, kuris atvyko iš Lon- 
dono), Dyteris Štrancas ir Klarencas Mandis, taksi savininkas. Ru- 


perto vardas nepaminėtas. 

Sudėjau laikraščius atgal į jų lopšį ir beveik nesusižeidusi, tik 
nusibalnojusi kelį, išsispraudžiau atgal pro langą. 

Prakeiksmas! Ėmė lyti. Saulę užtraukė debesis juodu pakraščiu, 
oras staiga atvėso. 

„ Nubėgau per apžėlusį sklypą prie upės, kur sunkūs lietaus lašai 
jau mušė vandenyje mažyčius tobulos formos kraterius. Nusikaba- 
rojau nuo skardžio ir plikomis rankomis iškabinau didelį lipnaus 
molio — toks buvo visas skardis —- gabalą. 

Tada sugrįžau prie garažo ir nudrėbiau purvą į krūvą ant palan- 
gės. Srengdamasi neišsitepti drabužių, pradėjau saujomis jį minkyti 
tarp delnų, ir sukūriau ilgų ištįsusių pilkų gyvačių šeimyną. Tada 
vėl užsiropščiau ant surūdijusio variklio, pačiupau lango stiklą už 
kraštų ir atsargiai įstačiau jį atgal į vietą. Vietoj glaistymo peilio 
pirštu prispaudžiau molį prie stiklo kraštų iš visų pusių, kol bent iš 
pažiūros viskas atrodė sandaru ir tvaru. 

Nenumaniau, kiek laiko jis laikysis. Jei nenuplaus lietus, gal 
amžinybę. Tik neprireiks: pamaniau, kad pasitaikius pirmai progai, 
aš jį pakeisiu, nukniaukusi iš Bukų giraitės tikro glaisto ir tinkamą 
peilį, nes Dogeris nuolat jais taiso klibančius trūnijančio šiltnamio 
stiklus. 

„Išprotėjęs glaisto meistras vėl siautėja , - kuždėsis kaimiečiai. 

Skubiai nubėgau prie upės ir nusiploviau nuo rankų prilipusį 
molį, atrodžiau, nors ir kiaurai peršlapusi, beveik padoriai. 

Pakėliau Gledis nuo žolės ir laiminga nužingsniavau Karvių ga- 


tvele link Aukštosios gatvės, nors prie žaizdos dėk. 


Panelės Kūl saldainių parduotuvė, kurioje buvo įrengtas ir kaimo 
pašto biuras, buvo siaura Jurgio laikų atgyvena, suspausta tarp ar- 


batinės ir laidojimo namų iš rytų ir žuvies parduotuvės iš vakarų. 

Musių nutupėtoje vitrinoje buvo negausiai pamėtyta išblukusių šo- 
kolado dėžučių, ant kurių viršelių buvo pripaišyta begėdiškai be- 
sišypsančių putlių damų dryžuotomis kojinėmis ir plunksnomis, 
pusiau apsižergusių griozdiškus triračius. 

Kaip tik čia Nedas pirko tuos šokoladinius saldainius, kuriuos 
paliko ant mūsų slenksčio. Buvau tuo tikra, nes kaip tik dešinėje 
matėsi tamsi stačiakampė dėmė, kur dėžutė gulėjo nuo tų laikų, kai 
pro šalį Aukštąja gatve dardėjo arklių tempiami šarabanai. 

Kokią akimirką paspėliojau, ar Filė jau paragavo mano rankų 
darbo, ber iškart tą mintį nuvijau. Šie malonumai palauks. 

Varpelis virš galvos suskambo, pranešdamas, kad įėjau, ir pane- 
lė Kūl pakėlė galvą iš už pašto biuro stalo. 

— Flavija, brangute! — tarė ji. - Koks malonus siurprizas. Ką tu, 
visa šlapia! Vos prieš dešimt minučių galvojau apie tave, o tu ėmei 
ir pasirodei. Tiesą sakant, galvojau apie tavo tėvą, bet juk tas pats, 
ar ne? Turiu juostą pašto ženklų, kurie galbūt jį sudomins: keturi 
Jurgiai su papildoma perforacija tiesiai jam per veidą. Kažin, ar tai 
normalu, ar ne? Kaip nepagarbu. Panelė Reinolds iš Žemės namų 
nusipirko juos praėjusį penktadienį, o šeštadienį grąžino. 

„Juose per daug skylių!“ pasakė ji. „Nenoriu, kad mano laiš- 
kus Hanai...“ (tai jos dukterėčia Šropšyre, brangute) „...sulaikytų už 
Pašto įstatymo pažeidimą.“ 

Ji padavė man skaidrų voką. 

— Ačiū, panele Kūl, — padėkojau. — Manau, Tėvas apsidžiaugs, 
turėdamas juos savo kolekcijoje, žinau, jis norėtų, jog padėkočiau 
jums už geranoriškumą. 

— Kokia tu gera mergaitė, Flavija, — nuraudo ji. — Jis turbūt 
labai tavimi didžiuojasi. 


— Taip, - patikinau. — Didžiuojasi. Labai. 

Tiesą sakant, tokia mintis man net į galvą nebuvo atėjusi. 

— Brangute, negalima taip stoviniuoti šlapiais drabužiais. Eik į 
mano kambariuką namo gale ir viską nusirenk. Padžiausiu virtuvė- 
je, kad išdžiūtų. Ant mano lovos rasi daigstytą antklodę — susisupk, 
galėsim jaukiai paplepėti. 

Po penkių minučių sugrįžome į parduotuvę, aš apsivyniojusi 
tarsi juodakojų genties indėnas, o panelė Kūl su mažyčiais akinu- 
kais atrodė panaši į prekeivę iš „Hudson's Bay“ prekybos posto. 

Ji ėjo į kitą parduotuvės galą prie aukšto stiklainio su šantros 
lazdelėmis. 

— Kiek norėtum šiandien, brangute? 

— Nė vienos, ačiū, panele Kūl. Šį rytą truputį skubėjau, išeida- 
ma iš namų pamiršau piniginę. 

— Vis tiek vieną pasiimk, — pasiūlė, atkišusi stiklainį, - manau, 
aš irgi vieną suvalgysiu. Šantros lazdeles juk reikia dalintis su drau- 
gais, ar ne? 

Čia ji mirtinai klysta: šantros lazdeles reikia kimšti iki apsiriji- 
mo vienumoje, ir geriausia užsirakinus, bet neišdrįsau taip pasakyti. 
Pernelyg stengiausi paspęsti spąstus. 

Kelias minutes sėdėjome draugiškai tylėdamos, čiulpdamos 
saldainius. Pro langą į parduotuvę smelkėsi pilka, pavandenijusi 
šviesa, iš vidaus apšviesdama stiklainių su saldainiais eiles, suteikda- 
ma jiems blyškų nesveiką blizgesį. Tikriausiai atrodome, pamaniau, 
panašios į porą alchemikių, planuojančių kitą ataką prieš cheminius 
elementus. 

— Ar Robinas Inglbis mėgo šantros lazdeles, panele Kūl? 

— Ojej, koks keistas klausimas! Kaip tu čia taip sugalvojai? 

— Ai, nežinau, - nerūpestingai atsakiau, braukydama pirštu sti- 


klinės vitrinos kraštą, — gal dėl to, kad pamačiau vargšo Robino vei- 

dą ant tos lėlės bažnyčios salėje. Tai bent sukrėtimas. Nuo to laiko 
negaliu nustoti apie jį galvojusi. 

Tas tai teisybė. 

— Ak, vargšelė! — tarė ji. - Manau, visi apie tai galvoja, bet nie- 
kas nenorėjo nieko sakyti. Tai beveik... koks čia žodis? Nepadoru. 
Ir tas vargšas žmogus! Kokia tragedija. Po to, kas įvyko, nė bluosto 
nesudėjau. Bet turbūt jis mus visus kaip reikiant pribloškė, ar ne? 

— Jūs buvote prisiekusiųjų komisijoje per apklausą dėl Robino, 
ar ne? 

Jau visai neblogai man išeina. Ji bematant subliūško. 

— Na... na taip, buvau. Ber iš kur tu tai žinai? 

— Manau, gal Tėvas kada paminėjo. Jis jus labai gerbia, panele 
Kūl. Bet jūs, aišku, pati tą žinote. 

— Ta pagarba tikrai abipusė, galiu užtikrinti, — tarė ji. — Taip, 
buvau prisiekusiųjų narė. Kodėl klausi? 

— Na, tiesą sakant, aš dėl to susiginčijau su savo sese Ofelija. Ji 
sakė, kad vienu metu manyta, jog Robiną nužudė. O aš nesutikau. 
Juk tai buvo nelaimingas atsitikimas, ar ne? 

— Tikrai nežinau, ar turiu teisę apie tai kalbėti, brangute, — tarė 
ji, - bet tai buvo prieš daug metų, ar ne? Manau, galiu tau pasaky- 
ti — bet tik tarp mūsų, draugių, kad policija iš tikro svarstė tokią 
galimybę. Bet nieko nebuvo. Jokių įrodymų. Tas berniukas nuėjo 
į mišką vienas ir pasikorė vienas. Nelaimingas atsitikimas. Taip ir 
pasakėme, skelbdami verdiktą — mirtis dėl nelaimingo atsitikimo, 
kaip jie tai vadina. 

— Bet iš kur žinojote, kad jis buvo vienas? Turbūt jūs baisiai 
protinga, kad šitą išsiaiškinote! 

— Nagi dėl jo pėdsakų, mieloji! Dėl jo pėdų! Niekur prie to seno 


ešafoto nebuvo jokių kitų pėdų. Jis vienas išėjo į mišką. 

Mano žvilgsnis nukrypo į parduotuvės langą. Liūtis jau ėmė 
silpti. 

— O tada lijo? - paklausiau, staiga apimta įkvėpimo, - prieš jį 
surandant? 

— Tiesą sakant, lijo, — atsakė ji, - kaip iš sumauto kibiro. 

— Ak, — tariau bejausmiu balsu. — Ar ponas Matas Vilmotas 
buvo užėjęs pasiimti pašto? Tikriausiai būtų siųsta pagal pareika- 
lavimą. 

Iškart supratau nuėjusi per toli. 

— Atleisk, brangute, — tarė panelė Kūl, nepastebimai šniurkštel- 
dama, — mes neturime teisės teikti tokios informacijos. 

— Jis BBC prodiuseris, — tariau, nutaisydama kuo įtikinamiau- 
sią nusivylimo išraišką, — tiesą sakant, ganėtinai garsus. Jis atsa- 
kingas — ar bent jau buvo atsakingas — už vargšo pono Porsono 
televizijos programą „Magiškoji karalystė . Tikėjausi gauti auto- 
grafą. 

— Jeigu jis užeis, pasakysiu, kad tu klausei, - suminkštėjo pane- 
lė Kūl, - manau, kad dar neturėjau garbės susipažinti su tuo džen- 
telmenu. 

— Oi, ačiū, panele Kūl, — suveblenau, - man baisiai svarbu į 
savo nedidelę kolekciją įtraukti bent kelias BBC asmenybes. 

Kartais nekenčiu pati savęs. Bet tik kartais. 

— Ką gi, atrodo, lietus nurimo, - tariau, - man jau laikas keliau- 
ti. Manau, drabužiai pradžiūvo, kad galėčiau grįžti namo, nenoriu, 
kad Tėvas nerimautų. Dabar jis ir šiaip labai užsiėmęs. 

Puikiai jaučiau, kad visas Bišop Leisis žino apie Tėvo finan- 
sinius sunkumus. Pavėluotos apmokėti sąskaitos kaime — tai tarsi 
signalinės raketos naktį. Kad išlaikyčiau geras manieras, galiu šiek 


tiek ir pasiteisinti. 

— Kokia tu rūpestinga mergaitė, Flavija, — tarė ji, - imk dar 
šantros. 

Po kelių minučių apsirengusi išėjau pro duris. Lauke pasirodė 
saulė, o dangų juosė tobula vaivorykštė. 

— Ačiū už malonų pokalbį, panele Kūl, ir už šantrą. Kitą kartą 
aš vaišinu — būtinai. 

— Saugiai parvažiuok namo, brangute, — atsakė ji, - saugokis 
balų. Ir niekam nieko nepasakok — na, apie pašto ženklus. Tų, kurie 
su defektais, neturėtume palikti apyvartoje. 

Aš jai pabrėžtinai mirktelėjau kaip suokalbininkei ir pamojau 
ranka. 

Ji neatsakė į mano klausimą, ar Robinas mėgo šantros lazdeles, 


bet tai juk neturi reikšmės, ar ne? 


DVIDEŠIMT PIRMAS 


markiai papurčiau Gledis ir nuo jos rėmo, tarsi nuo gauruo- 

to šuns, pasipylė lietaus lašai. Jau norėjau pasukti namo, kai 
mano žvilgsnis užkliuvo už kažko laidotuvių biuro lange: kažkas 
vos vos krustelėjo. Nors veikė toje pačioje vietoje nuo Jurgio Trečio- 
jo laikų, tyki ir nepastebima Soubelo ir sūnų parduotuvė Aukštojoje 
gatvėje atrodė tarsi lauktų autobuso. Tiesą sakant, buvo visai neį- 
prasta matyti ką nors ten užeinant ar išeinant. 

Prislinkau pasižiūrėti iš arčiau, apsimečiau susidomėjusi nekro- 
logų kortelėmis juodais kraštais, kurios buvo išdėstytos vitrinoje. 
Nors mirusiųjų pavardės (Denisonas Čatfyldas, Arturas Bronson-Vi- 
lousas, Margareta Beatričė Ped) buvo man nežinomos, įdėmiai skai- 
čiau užrašus, po kiekvieno gailiai papurtydama galvą. 

Varinėdama akis iš kairės į dešinę, tarsi skaityčiau, kas smulkiu 
raštu parašyta kortelėse, ir tuo pat metu fokusuodama akis kiaurai 
į blausų parduotuvės vidų, pamačiau kažką viduje mojuojant ran- 
komis ir kalbant. Žvilgsnis užkliuvo už geltono šilko marškinių ir 
violetinės kaklaskarės: tai Matas Vilmotas! 

Protui nespėjus paspausti stabdžių, įsiveržiau į parduotuvę. 

— Oi, sveiki, pone Soubelai, — tariau, — tikiuosi, nesutrukdžiau. 
Norėjau tik užsukti pasakyti jums, kad tas mūsų nedidelis cheminis 


bandymas galų gale pavyko visai sėkmingai. 

Deja, čia truputį padailinau faktus. Iš tikro buvo taip, kad 
vieną sekmadienį po rytinių pamaldų pasičiupau jį Šv. Tankredo 
šventoriuje (kaip konservantų ekspertą, kaip jam ir priklauso), klau- 
sinėdama, ar įmanoma nebrangiai gaminti patikimą balzamavimo 
skystį, jeigu surinktume, išmirkytume, išvirtume ir distiliuotume 
skruzdžių rūgštį iš daugybės raudonųjų skruzdėlių (formica rufa). 

Jis pasitrynė pirštais pailgą žandikaulį, pasikasė galvą ir ilgokai 
spoksojo aukštyn į kukmedžių šakas, o tada prisipažino niekad apie 
tai nesusimąstęs. 

— Čia toks dalykas, apie kurį reiktų pasiskaityti, panele Flavi- 
ja, — tąsyk pasakė. 

Bet žinojau, kad jis tikrai to nepadarys, ir buvau teisi. Senuosius 
amatininkus kartais labai sunku prakalbinti apie jų amato gudrybes. 

Dabar jis stovėjo šešėlyje greta tamsia medžiaga apkaltų durų, 
vedančių į kokį nors neabejotinai šiurpų galinį kambarį: duočiau 
ginėją, kad jį pamatyčiau. 

— Flavija. 

Jis linktelėjo, kaip man pasirodė, truputį apdairiai. 

— Deja, turiu atsiprašyti, — tarė jis, — mes čia aptarinėjame tokį, 
sakyčiau... 

— Na, na, - įsiterpė Matas Vilmotas, - ar tik čia ne apsukrioji 
jaunoji Ruperto protežė, panelė... 

— De Liuka, - prisistačiau. 

— Taip, be abejo, de Liuka, - jis globėjiškai nusišypsojo, tarsi ir 
šiaip žinojo; tarsi tiktai erzino. 

Turiu pripažinti, kaip ir Ruperto, šio vyriškio balsas buvo nuos- 
tabiai profesionalus: sodrūs, malonaus skambesio žodžiai liejosi taip, 
tarsi gerklose būtų įtaisyti mediniai vargonai. BBC, regis, juos veisia 


kokioje nors slaptoje fermoje. 

— Kaip vieną iš jaunųjų Ruperto protežė, taip sakant, — tarė 
Maras, — galbūt tave paguos žinia, kad Tetulė — šitaip mes, savi, 
vadiname Britų transliavimo korporaciją“ — organizuoja tokias lai- 
dotuves, kokių nusipelnė viena iš ryškiausių jos žvaigždžių. Dar ne 
Vestminsterio abatijoje, supranti, bet geriausias, kokias įmanoma. 
Kai ponas Soubelas grąžins... ee... palaikus į Londoną, galima pra- 
dėti viešai gedėti: pašarvoti viešam lankymui, nešti gėles, kokia nors 
raudonskruostė dešimties vaikų motina iš Veston-super-Marės galės 
klūpoti prie karsto kartu su ašarojančiais vaikais, ir viską stebės te- 
levizijos kameros. Netgi tokia įžymybė, pats generalinis direktorius, 
pasiūlė, kad labiau geltų širdį, pastatyti voveriuką Snodį, kad budė- 
tų karsto kojūgalyje, užmautas ant tuščios pirštinės. 

— Jis čia? — paklausiau, mosteldama į galinį kambarį. - Ruper- 
tas vis dar čia? 

— Jis gerose rankose, - linktelėjo Matas Vilmotas, ir ponas Sou- 
belas šyptelėjo ir kukliai linktelėjęs padėkojo. 

Dar niekad nieko taip nenorėjau gyvenime, kaip tą akimirką 
paprašyti pasižiūrėti į lavoną, bet šį kartą mano šiaip jau miklus 
protas sutriko. Nepavyko sugalvoti nė vienos įtikinamos priežasties 
žvilgtelėti į Ruperto palaikus — kaip juos pavadino Matas Vilmo- 
tas — kaip nepavyko sugalvoti ir neįtikinamos. 

— Kaip laikosi Niala? - paklausiau, aklai taikydama bet kur. 

Matas susiraukė. 

— Niala? Ji kažkur išsinešdino, — tarė jis, - atrodo, niekas neži- 
no, kur. 

— Gal ji užsisakė kambarį „Trylikoje gaigalų“, - pakišau min- 
tį, - gal ji norėjo karštos vonios. 

Tikėjausi, kad Matas griebs jauką, ir jis griebė. 


* British Broadcasting Corporation - BBC. 

— „Trylikoje gaigalų“ jos nėra, — atsakė, — nuo tada, kai atvažia- 
vau, pats ten įkūriau štabą. 

Štai! Kaip ir įtariau, Matas Vilmotas žš žikro buvo taip netoli 
nuo Šv. Tankredo, kad gali nueiti pėsčiomis, prieš Ruperto nužudy- 
mą, jo metu, o gal net ir po jo. 

— Ką gi, — tariau, — atsiprašau, kad sutrukdžiau. 


Man nespėjus išeiti pro duris, jiedu tarėsi toliau. 


Kaip vasarą dažnai būna, dangus greitai pragiedrėjo. Tamsūs debe- 
sys nuslinko į rytus, o paukščiai ėmė čiulbėti kaip pašėlę. Važiuoda- 
ma gatvelėmis link Bukų giraitės, nors tebebuvo gana anksti, šildė 
saulutė ir buvo gaivus oras, pajutau, kad žiovauju lyg katė. Matyt 
todėl, kad kėliausi prieš aušrą; o gal todėl, kad vakar vakare per ilgai 
nėjau miegoti. 

Nors ir kaip būtų, staiga pasijutau išsekusi. Dafi kažkada sakė, 
kad toks Samuelis Pepys amžinai rašydavo dienoraštyje, kad eina į 
lovą, o Tėvas visad aiškino, kaip stebėtinai gali atgaivinti trumpas 
pogulis. Šį kartą ėmiau suprasti, kaip jie jaučiasi. 

Ber kaip nepastebimai prasmukti į namus? Ponia Mulet virtuvę 
saugo tarsi liūtašunis kinų imperatoriaus kapą, bet jeigu eisiu pro 
paradines duris, rizikuoju, kad mane užklups teta Felicitė ir likusią 
dienos dalį skirs nepageidaujamų darbų. 

Karietinė buvo vienintelis pastatas, kur galima lengvai užeiti ir 
išeiti, ir niekas nepastebės, netrukdys. 

Pastačiau Gledis už vieno iš didžiųjų kaštonų, išsirikiavusių 
prie įvažiavimo kelio, ir vogčiomis nusėlinau aplink namą. 

Tolimajame karietinės gale, anksčiau buvusiame nedideliame 
aptvare, buvo durys. Perlipau tvorą, pakėliau plieninį skląstį ir be 


triukšmo įlindau vidun. 

Nors buvau apspangusi nuo dienos šviesos, karietinėje vis tiek 
įžiūrėjau Harietos senovinio Rols-Roiso „Fantomo“ tamsų, dunk- 
santį pavidalą prieblandoje silpnai žvilgančiu nikelio radiatoriumi. 
Pro mažus, dulkėtus langus galėjo įsiskverbti tik išsklaidyta silpna 
šviesa, todėl žinojau, kad reikia žiūrėti, kur einu. 

Kartais ateidavau čia pamąstyti. Įlipdavau į šiuos ratuotus rū- 
mus ir ramiausiai juose sėdėdavau ant kreminės odos, apsimesda- 
ma, kad esu Harieta, tuoj įjungsiu bėgį ir išvažiuosiu ieškoti geres- 
nio gyvenimo. 

Įsikibau durų rankenos ir tyliai ją pasukau. Jei Dogeris neto- 
liese, žinojau, kad jis budriai reaguoja į menkiausią garsą — atbėgs 
pažiūrėti, kas plėšikauja karietinėje. Dieve, palaimink gerąjį Rols- 
Roiso laivą ir visus, kas juo plaukia, pagalvojau, kai sunkiosios durys 
prasivėrė tylutėliai, ir aš užsiropščiau ant vairuotojo sėdynės. 

Įkvėpiau prabangaus automobilio kvapo, kaip kadaise turbūt 
įkvėpdavo Harieta, ir ruošiausi susirangyti. Jeigu pasiseks, beveik 
aklinoje tamsoje užmigsiu greičiau nei per minutę. Vėliau bus pa- 
kankamai laiko galvoti apie žmogžudystes. 

Kai pasimėgaudama pasirąžiau, pirštais kažką paliečiau: spren- 
džiant iš pojūčio, tai buvo žmogaus kojos oda. Man nespėjus suklik- 
ti, kažkas tvirtai ranka užspaudė man burną. 

— Nė krusrt, - į ausį sušnypštė balsas. 

Ėmiau vartyti akis tarsi arklys skerdykloje. Net prietemoje įžiū- 
rėjau veidą to, kas mane užspaudė. 

Tai buvo Niala. 

Pirmiausia panorau nukąsti jai pirštą: bijau fizinio suvaržymo, 
o mano refleksai kartais būna greitesni už mąstymą. 

— Nė garso! — sušnabždėjo ji, purtydama mane, — reikia tavo 


pagalbos. 


232 ALAN BRADLEY 


Velnias! Ji pasakė moterų slaptažodį - magiškus žodžius, pa- 
sakytus istorijos priešaušryje, kai pirmapradėje pelkėje buvo duotas 
pažadas. Esu jos valioje. Iškart atsipalaidavau ir linktelėjau galva. Ji 
patraukė ranką. Ė 

— Ar policija manęs ieško? — paklausė. 

— Aš — aš nemanau. Nežinau, - atsakiau. - Nepasakyčiau, kad 
jie man viską pasakotų. 

Tebebuvau truputį įsižeidusi, kad mane pagriebė ir purtė. 

— Oi, baik, Flavija, — tarė ji, - ko čia dabar pyksti. Man reikia 
sužinoti. Ar jie manęs ieško? 

— Nemačiau policijos nuo šeštadienio vakaro, nuo tada, kai Ru- 
pertą... kai Rupertą... 

Nors tas žodis manęs ir negąsdina, negalėjau prisiversti jį ištarti 
Nialai į akis. 

— Nužudė, - tarė ji, nukrisdama į savo kėdę. — Ir aš nemačiau. 
Inspektorius niekaip negalėjo nustoti manęs klausinėjęs. Koks siau- 
bas. 

— Nužudė? - purkštelėjau taip, tarsi nebūčiau apie tai pagalvo- 
jusi. - Kodėl tu manai, kad Rupertą nužudė? 

— Visi taip mano: policija, o dabar ir tu. Ką tik pasakei „nuo 
tada, kai Rupertą..“ Tai kažką reiškia, ar ne? Nužudė... užmušė, 
koks skirtumas? Tikrai nesiruošei sakyti „nuo tada, kai Rupertas 
numirė“, ir neapsimesk. Aš ne kvailė, Flavija, todėl prašau, nustok 
elgtis taip, tarsi aš tokia būčiau. 

— Gal tai buvo nelaimingas atsitikimas, — pasakiau, bandyda- 
ma išlošti laiko. 

— Ar policija būtų pusę nakties tardžiusi žiūrovus, jeigu jie būtų 
manę, kad tai nelaimingas atsitikimas? 


Tai jau taip. 

— O dar blogiau, — tęsė ji, - kad jiems atrodo, jog tai mano 
darbas. 

— Numanau, kodėl, —- pasakiau. 

— Ką? O tu kieno pusėje, ką? Pasakiau, kad reikia pagalbos, o 
tu staiga kaltini mane nužudymu! 

— Nekaltinu aš tavęs nužudymu, - atrėžiau, — tik sakau tai, kas 
akivaizdu. 

— O kas akivaizdu? 

Ji širdo vis labiau. 

— O tas, - atsakiau, giliai įkvėpdama, - kad tu slapstaisi, ir kad 
Rupertas tave mušdavo, ir kad buvo Kita Moteris, ir kad tu nėščia. 

Na, įbridau ten, kur man gerokai per gilu, kur nieko neišma- 
nau, bet nusprendžiau kapanotis tarsi šuo, nustumtas nuo liepto 
galo. Nepaisant nieko, mano žodžiai įspūdingai paveikė Nialą. Aki- 
mirką pamaniau, kad ji tėkš man antausį. 

— O ką, taip akivaizdu? — ištarė virpančiomis lūpomis. 

— Man akivaizdu, - atsakiau, — nežinau, kaip kitiems. 

— Manai, aš tai padariau? Na, nužudžiau Rupertą? 

— Nežinau, — atsakiau, — nebūčiau maniusi, kad tu galėtum 
taip pasielgti, bet, kita vertus, aš gi ne Spilsberis. 

Nors Seras Bernardas meistriškai gaudė nusikaltėlius, įskaitant 
du didžiuosius nuodytojus, daktarą Kripeną ir majorą Armstrongą, 
nors ir labai keista, jis nusižudė dujomis savo laboratorijoje. Tačiau, 
pagalvojau, jeigu Spilsberis būtų gyvas, pats pirmas būtų pareiškęs, 
kad Niala turėjo ir priemonių, ir motyvų, ir galimybių. 

— Baik paistyti, — neišlaikė ji, - kaip ž4 manai, ar aš nužudžiau 
Rupertą? 

— O tu nužudei? - atšoviau. 


— Negaliu atsakyti, — tarė ji, — ir neklausk manęs. 

Toks moteriškas fechtavimasis man ne naujiena: vienuolika 
metų praleidusi po vienu stogu su File ir Dafi tapau visai atspari 
išsisukinėjimams ir atsikalbinėjimams. 

— Na, gerai, — neatstojau, — bet jeigu ne tu, tai kas tada nužudė? 

Jau buvau apsipratusi blausioje karietinės šviesoje, mačiau, kaip 
Nialos akys išsiplėtė tarsi švytintys dvyniai mėnuliai. 

Stojo ilgoka, nemaloni tyla. 

— Jeigu ne tu, - galiausiai tariau, — tai kodėl čia slapstaisi? 

— Aš nesislapstau! Man reikėjo pasprukti. Sakiau. Policija, Mu- 
letai... 

— Dėl Muletų aš suprantu, — pasakiau, — mieliau praleisčiau 
visą rytą dantisto kėdėje, negu valandą klausyčiausi ponios Mulet 
tarškėjimo. 

— Negalima taip kalbėti, — tarė Niala, - jie abu labai malonūs, 
ypač Altas. Jis toks mielas senas džentelmenas — primena mano se- 
nelį. Bet man reikėjo kur nors pabėgti pagalvoti ir suimti save į 
rankas. Neįsivaizduoji, koks jausmas, tarsi byrėtum į gabalus. 

— Įsivaizduoju. Geriau, nei galėtum pamanyti. Dažnokai pati 
čia ateinu, kai noriu pabūti viena. 

— Turbūt tą ir pajutau. Iškart pagalvojau apie Bukų giraitę. Nie- 
kas nesugalvotų manęs čia ieškoti. O rasti ją iš tikro buvo nesun- 
ku. 

— Verčiau keliauk atgal, — pasakiau, — kol jie nepastebėjo, kad 
dingai. Inspektoriaus nebuvo prie bažnyčios, kai ėjau pro šalį. Ti- 
kriausiai jie vakare ilgokai užtruko. Kadangi jis tave jau apklausė, 
kodėl negalėtum pasivaikščioti po apylinkes, ar ne? 

— Taip, - nedrąsiai ištarė ji. 

— Be to, — pridūriau, vėl atgaudama įprastą linksmumą, - nie- 


kas, išskyrus mane, nežino tave čia buvus. 

Niala įkišo ranką į Rols-Roiso durų šoninę kišenę ir kažką iš- 
traukė. Betraukiant pasigirdo vaškinio popieriaus šnaresys. Kai ant 
kelių pasidėjusi išvyniojo, negalėjau nepastebėti, kad popierius su- 
lankstytas skustuvo aštrumo klostėmis. 

— Niekas nežino, — tarė, paduodama man sumuštinį su agur- 
kais, — išskyrus tave ir dar vieną žmogų. Imk, suvalgyk. Turbūt 


išalkai. 


DvVIDEŠIMT ANTRAS 


irmyn! Pirmyn! — urzgė Dogeris, o jo rankos virpėjo tar- 
+ P. du paskutiniai rudeniniai lapai. Jis nepastebėjo manęs, 
stovinčios šiltnamio tarpduryje. 

Beveik stačiu kampu atlenkęs vieną kišeninio peilio geležtę jis 
negrabiai mėgino ją pagaląsti galąstuvu. Ašmenys lyg pakvaišę šo- 
kinėjo nuo juodo paviršiaus tai šen, tai ten, keldami klaikų čerškė- 
jimą. 

Vargšas Dogeris. Tokie epizodai jį užklupdavo neįspėję, o juos 
sukelti galėjo bet kas: ištartas žodis, kvapas, atsklidusios melodijos 
nuotrupa. Jis buvo savo sutrūkinėjusios atminties įkaitas. 

Lėtai atsitraukiau, kol atsidūriau už daržo tvoros. Tada ėmiau 
tyliai švilpauti, palaipsniui vis garsiau. Skambės taip, tarsi papras- 
čiausiai ateinu per pievelę link virtuvės daržo. Nuėjusi pusę kelio 
prie šiltnamio, uždainavau stovyklos laužo dainelę, kurią išmokau, 


prieš pat mane ekskomunikuojant iš mergaičių skaučių: 


Linksmasis bastūnas stovyklavo prie ežero, 
Pavėsyje po eukalipto medžiu, 
Belaukdamas, kol katilas užvirs, dainavo jis: 


„Kas keliaus su manim ir su bastūno maišu?“ 


Atlošusi pečius užėjau į šiltnamį. 

— Sveiks, bičiuli! — tariau nuoširdžiai išsišiepusi lyg Australijoj. 

— MakKorkedeilai? Čia tu? — šūktelėjo Dogeris plonu ir silpnu 
balsu tarytum senos arfos stygos. — Benetas su tavimi? Ar jau galit 
kalbėti? 

Jis klausėsi pakreipęs galvą, alkūne prisidengęs akis, aklai spok- 
sančias į ryškiai plieskiantį šiltnamio stiklą. 

Pasijutau lyg užklydusi į šventovę, ant sprando man pasišiaušė 
gyvaplaukiai. 

— Čia aš, Dogeri, Flavija, — išspaudžiau. 

Jis sumišęs suraukė antakius. 

— Flavija? 

Mano vardas nuskambėjo iš jo gerklės tarsi kuždesys iš apleisto 
šulinio. 

Pamačiau, kad jis įnirtingai stengiasi sugrįžti iš kažko, jį apsė- 
dusio, jo akyse iš gelmių į paviršių atsargiai ėmė grįžti šviesa, tarsi 
auksinės žuvelės dekoratyviniame tvenkinyje. 

— Panele Flavija? 

— Atsiprašau, — pasakiau, imdama peilį iš jo drebančių rankų, — 
ar aš jį sulaužiau? Vakar pasiskolinau atsipjauti špagato ir galbūt 
užkirtau geležtę. Jei taip, nupirksiu tau naują. 

Gryni paistalai — to daikto aš net nepaliečiau, bet esu pasimo- 
kiusi, kad tam tikromis aplinkybėmis sumeluoti ne tik galima, bet 
netgi labai mandagu. Paėmusi peilį jam iš rankų atlenkiau iki galo 
ir ėmiau tolygiai ratu trinti ant akmens paviršiaus. 

— Ne, viskas gerai, — tariau. - Kaip gerai! O tai būčiau prisidir- 
busi, sugadindama tavo geriausią peilį, ar ne? 

Apvertusi tuščią kibirą, atsisėdau ir mudu truputį patylėjome. 

— Koks tu geras, kad susiprotėjai pamaitinti Nialą, — tariau po 


kiek laiko. 

—— 


— Jai trūksta draugų, — tarė jis, — ji... 

— Nėščia, - leptelėjau. 

— Taip. 

— O iš kur supratai? Juk jinai tau nesakė? 

— Išsiskiria pernelyg daug seilių, — tarė Dogeris, — ir dar telan- 
giektazija. 

— Teke — kas? 

— Telangiektazija, — tarė jis mechanišku balsu, tarsi skaitytų iš 
nematomos knygos, — plonytės venos apie burną, nosį ir smakrą. 
Retas, bet žinomas reiškinys ankstyvo nėštumo metu. 

B "Tu mane stebini, Dogeri, - pasakiau, - iš kur, po galais, žinai 
tokių dalykų? 

— Jie plaukioja man galvoje, — tyliai atsakė, — tarsi kamščiai 
jūroje. Manau, esu skaitęs knygų. Esu turėjęs daug laisvo laiko. 

— Ak! - tariau. Šimtą metų negirdėjau jo tiek daug kalbančio. 

Bet negalima atvirai diskutuoti apie Dogerio nelaisvę, supra- 
tau, kad laikas keisti temą. 

— Kaip manai, tai jos darbas? — paklausiau, — na, Ruperto nu- 
žudymas? 

Dogeris suraukė antakius, tarsi galvojimas reikalautų didžiulis; 
pastangų. 

— Policija manys, kad taip, — tarė lėtai linkteldamas. — Taip, 
policija taip ir pagalvos. Jie greitai čia pasirodys. 


Paaiškėjo, kad jis buvo teisus. 


— Visiems žinomas faktas, — paskelbė teta Felicitė, — kad Juodąją 
mirtį į Angliją atnešė teisininkai. Šekspyras sakė, kad reikėjo juos 
visus pakarti, o turint galvoje modernią sanitarijos reformą, mes 


dabar žinome, kad jis buvo teisus. Sitaip negalima, Havilandai! 

Ji sukišo krūvą dokumentų į dulkėtą skrybėlės dėžę ir užvožė 
dangtį. 

— Visiška gėda, - pridūrė, — šitoks apsileidimas. Jeigu niekas ne- 
pasikeis, netrukus neturėsi pasirinkimo, tik parduoti Bukų giraitę ir 
kraustytis į butą be karšto vandens Batersyje. 

— Sveiki visi, — tariau, užeidama į biblioteką, mažiau nei per 
pusvalandį antrą kartą apsimesdama nepastebinti, kas vyksta. 

— O, Flavija, — tarė Tėvas, — man atrodo, kad poniai Mulet 
virtuvėje praverstų pora rankų. 

— Žinoma, - atsakiau, — o tada galėsiu važiuoti į pokylį? 

Tėvas suglumo. Jis visiškai nesuprato mano sąmojo. 

— Flavija! — tarė teta Felicitė. - Vaikams negalima šitaip kalbėti 
su tėvais. O aš maniau, kad tu jau išaugai iš akiplėšų amžiaus. Ha- 
vilandai, nesuprantu, kodėl tu nuolaidžiauji mergaitėms. 

Tėvas nuėjo prie lango ir pažvelgė link tvenkinio su „kaprizu“. 
Kaip įprasta, rado paguodą bent žvilgsniu pabėgdamas nuo nema- 
lonios situacijos. 

Staiga jis atsigręžė į tetą. 

— Po velnių, Lise, - nusikeikė tokiu stipriu balsu, kad turbūt pats 
nustebo, — joms irgi ne pyragai. Ne... joms irgi ne visada lengva. 

Turbūt man „stalčius atsidarė“, kai jis užsičiaupė. 

Mano mielasis Tėvas! Panorau jį apkabinti ir gal būčiau apkabi- 
nusi, jeigu nors vienas iš mudviejų nebūtų toks, koks yra. 

Teta Felicitė vėl ėmė kuistis popieriuose.“ 

— Įstatyminis palikimas... asmeninis kilnojamasis turtas, — 


šniurkštelėjo ji, — kada visa tai baigsis? 


— Flavija, — kreipėsi Filė, kai ėjau pro praviras svetainės duris, - mi- 


nutėlę? 

Atrodė įtartinai mandagi. Kažin ką sumanė. 

Kai užėjau, Dafi, stovėjusi prie durų, tyliai jas užvėrė man už 
nugaros. 

— Mes tavęs laukėme, - tarė Filė, — prašau atsisėsti. 

— Geriau pastovėsiu, — atsakiau. Jos abi stovėjo, tad jeigu reiktų 
sprukti, tokia padėtis būtų mano nenaudai. 

— Kaip nori, — tarė Filė, sėsdamasi prie stalelio ir užsidėdama 
akinius. Dafi stovėjo, nugara prispaudusi duris. 

— Deja, turime tau blogą žinią, - pranešė Filė, sukinėdama ran- 
kose akinius kaip teisėjas Londono baudžiamųjų bylų teisme. 

Nieko neatsakiau. 

— Kol tu basteisi po laukus, mes surengėme posėdį ir visi kartu 
nusprendėme, kad tau teks išvykti. 

— Trumpiau, išbalsavome tave iš šeimos, — tarė Dafi, — vienbalsiai. 

— Vienbalsiai? — paklausiau, — čia vėl koks kvailas judviejų... 

— Dogeris, žinoma, maldavo pasigailėti, bet jo prašymą atmetė 
teta Felicitė, kurios balsas tokiais klausimais lemiamas. Jis norėjo, 
kad leistume tau pasilikti iki savaitės pabaigos, bet, deja, to leisti 
negalime. Nuspręsta, kad tau teks išvykti iki saulei nusileidžiant. 

— Bet... 

— Tėvas davė nurodymą ponui Pringlui, savo advokatui, para- 
šyti Atšaukimo paktą, kuris, be abejo, reiškia, kad tu būsi grąžinta 
į Netekėjusių motinų namus, ir jiems neliks pasirinkimo, kaip tik 
tave priimti atgal. 

— Dėl to pakto, supranti, - tarė Dafi, — tai pagal jų konstituciją. 
Jie negali pasakyti ne. Negali atsisakyti. 

Sugniaužiau kumščius pajutusi, kaip akyse tvenkiasi ašaros. 
Neverta laukti ko nors protingo. 


Šiurkščiai nustūmiau Dafi nuo durų. 

— Tuos šokoladukus jau suvalgei? — paklausiau Filės. 

Mano balso grubumas ją truputį nustebino. 

— Na ne... — tarė ji. 

— Geriau nevalgyk, - sviedžiau, - gal jie nw0dingi. 

Po galais! Išsidaviau. Šitiek darbo laboratorijoje nuėjo veltui! 
Flavija, pamaniau, kartais tu bukesnė už žaibo trenktą driežą. 
Supykusi ant savęs už tai, kad supykau, iš principo išžirgliojau 


iš kambario, ir niekas nebandė manęs sulaikyti. 


Giliai įkvėpiau, atlošiau pečius ir atidariau virtuvės duris. 

— Flavija, - pašaukė ponia Mulet, - būk gerutė, atnešk stiklinę 
šerio iš podėlio. Taip keistai jaučiuosi. Tik žiūrėk, ne per daug, kad 
pasigerčiau. 

Visu ūgiu sudribusi kėdėje prie lango, kulnimis atsirėmusi į 
plyteles, ji vėdavosi nedidele keptuve. 

Padariau kaip paprašyta, o ji žaibiškai išmaukė gėrimą. 

— Kas yra, ponia M.? - paklausiau. —- Kas nutiko? 

— Policija, brangute. Jie taip mane išgąsdino, ėmė ir atvažiavo 
pasiimti tos jaunos moters. 

— Kokios jaunos moters? Nialos? 

Ji niūriai linktelėjo ir pamojavo tuščia stikline. Įpyliau dar. 

— Ji tokia miela. Niekam nieko nepadarė. Pasibeldė į virtu- 
vės duris padėkoti man ir, aišku, Alfui, kad priėmėme nakvynės. 
Sakė keliausianti toliau — tik nenorėjo, kad pamanytume ją esant 
nedėkingą. Nespėjo nė tų žodžių ištarti, kai tas inspektorius, kaip 
ten jį... 

— Hijuitas, — tariau. 

„ — Hjuitas. Tas pats — tai jis... Išdygo tarpduryje už jos. Mat jis 


famatė ją beeinančią nuo karietinės, žinai. 

— O tada? 

— Jis paklausė, ar negalėtų truputį pasikalbėti lauke. Nespėjau 
nė susigaudyti, jau ta vargšė mergaitė išvažiavo automobiliu su juo. 
Teko skuosti aplink namą, kad spėčiau pamatyti. Tai kaip reikiant 
pridusau. 

Vėl pripyliau stiklinaitę. 

— Neturėčiau daugiau, brangute, — subruzdo ji, — bet vargšė 
mano širdis nepratusi prie tokių skandalų. 

— Jūs jau geriau atrodote, ponia M., - paguodžiau, - gal galė- 
čiau kuo padėti? 

— Kaip tik ruošiausi visa tai kepti, — tarė ji, rodydama tešlos 
pripildytų skardų rikiuotę ant stalo ir atsidususi stojosi į kojas. — 
Atidaryk orkaitę — būk gera mergaitė. 

Ir taip visą gyvenimą aukoju, laikydama „Agos“ orkaitės duris, 
kol ponia M. kemša krūvas kepinių į jos pravirus nasrus. Miltono 
„Prarastojo rojaus“ Pragaras — juokas, palyginti su mano katorga. 

— Pyragai buvo išsibaigę, — tarė ji, - to panelės Ofelijos vaikino 
skrandis, sakytum, bedugnis, kai įsisuka į skanėstus. 

Panelės Ofelijos vaikino? Jau net šitaip? Ar klajodama po kaimą 
praleidau kokią sensacingą piršlybų sceną? 

— Dyterio? — paklausiau. 

— Net jeigu jis ir vokietis, - linktelėjo, — jis daug rafinuotesnis 
už tą gaidžiuką, kuris vis palieka niekam tikusių dovanų ant virtu- 
vės slenksčio. 

Vargšas Nedas! Pamaniau. Net ponia Mulet prieš jį nusistačiusi. 

— Visai netyčia nugirdau, ką jis kalbėjo, kai valiau dulkes ko- 
ridoriuje — apie Hitklifą ir visa kita. Atsimenu tą kartą, kai su savo 
drauge ponia Voler autobusu važiavau į Hinlį pažiūrėti jo kine. Ta- 


sai Hitklifas, taigi jis laikė savo žmoną paslėpęs palėpėje lyg kokių 

seną spintą! Nereik stebėtis, kad ji pakvaišo. Aš irgi nukvakčiau jos 
vietoj! Na, ko čia dabar juokiesi, panele? 

— Nuo minties, — atsakiau, - kaip Dyteris galėtų lyjant ir žai- 
buojant klampoti per Iškilmių pievą ir neštis gražiąją Ofeliją. 

— Gal ir galėtų, — tarė ji, - bet kokį triukšmą sukeltų Sali Stro, 
o gal, kaip kalba, ir pati senoji ponia. 

— Senoji ponia? Greisė Inglbi? Negi jūs apie Greisę Inglbi? 

Ponia Mulet staiga nuraudo kaip puodas verdančių burokų. 

— Per daug išplepėjau, — sutrikusi tarė, - matai, nuo šerio. Alfas 
visad sako, kad šeris nutrenkia sargybą, turinčią prižiūrėti mano 
liežuvį. Na, kad daugiau nė žodžio. Žygiuok sau, brangute. Ir žiūrėk 
man — aš tau nieko nesakiau. 


Ot tai tau! Pamaniau. Ot tai, ot tai, ot tai, ot tai tau! 


DvIDEŠIMT TREČIAS 


- 


esikrapštant su nuodais kažkodėl labai prašviesėja protas. Kai 

9 menkiausias rankos kryptelėjimas gali būti mirtinas, privalai 
tarsi uždegamąjį stiklą sutelkti dėmesį į eksperimentą. Ir kaip tik 
tada atsakymai į pusiau suformuluotus klausimus patys ima suktis 
galvoje tarsi bitės, grįžtančios namo į avilį. 

Į švariai išplautą kolbą įpylusi gerą šlaką sieros rūgšties ir šiek 
tiek pašildžiusi, atsargiai įdėjau skaidrių drebučių gumulėlį ir bai- 
mingai, pagarbiai stebėjau, kaip šis lėtai tirpsta, virpėdamas ir raity- 
damasis rūgšties vonioje, lyg mažytis permatomas kalmaras. 

Šiuos drebučius vandeniu ir alkoholiu išskyriau iš Karolinos 
jazmino (Gelsemium sempervirens), kurį savo džiaugsmui radau šilt- 
namio kampe, palaimingai skleidžiantį žiedus, panašius į miniatiū- 
rinius trimitus, nulipdytus iš šviežio sviesto. 

Dogeris minėjo, kad šis augalas kilęs iš Amerikos, o į Anglijos 
šiltnamius jį parvežė keliautojai; šį konkretų egzempliorių parvežė 
mano motina Harieta. 

Paklausiau, ar galėčiau jo gauti savo laboratorijai, ir Dogeris 
mielai sutiko. 

Šaknyse buvo puikaus alkaloido, vadinamo gelseminu, ku- 
ris augalo viduje tūnojo nepastebėtas nuo pat Pasaulio sukūrimo 


dienos, kol 1870-aisiais jį išgavo Filadelfijos gyventojas žavia Vorm- 

lio“ pavarde, davęs šio kartaus nuodo triušiui, o šis persivertė atbu- 
lomis kūliais ir per dvidešimt minučių nugaišo. 

Gelseminas — toks žudikas, su kuriuo labai smagu bendrauti. 

O dabar — magija! 

Į gautą skystį peilio galiuku įmerkiau mažą dozę K,Cr,O,, kitaip 
tariant, kalio dichromato, nuo kurio raudonos druskos skystis, pro 
langines apšviestas atsitiktinio saulės spindulio, nusidažė tamsiu vyš- 
nios raudonumo atspalviu tarsi anglies monoksido aukos kraujas. 

Bet tai dar tik pradžia! Dar ne viskas. 

Vyšnios ryškumas jau bluko, tirpalas įgavo įspūdingą violetinę 
senos mėlynės spalvą. Sulaikiau kvapą ir — taip! - štai ji, paskutinioji 
geltona ir žalia fazė. 

Gelseminas yra vienas iš chemijos chameleonų, jis nuostabiai 
nesivaržydamas keičia spalvą, jo buvusio atspalvio nelieka nė pėd- 
sako. 

Žmonės irgi tokie būna. 

Pavyzdžiui, Niala. 

Viena vertus, ji buvo keliaujančio lėlininko belaisvė; jauna mo- 
teris, neturinti šeimos, išskyrus kūdikį, kurį dabar nešioja; jauna 
moteris, kuri leidosi mušama neįgalaus meilužio; jauna moteris, li- 
kusi be pinigų ir be realių paramos šaltinių. Ir vis dėlto nesugebėjau 
jos kaip reikiant užjausti; nors tai sudėtinga, net pati negaliu iki 
galo suprasti, kodėl. 

Ar todėl, kad paspruko, kaip sakoma, iš nusikaltimo vietos ir 
pasislėpė senojoje Bukų giraitės karietinėje? Galiu suprasti, kad no- 
rėjo pabūti viena, bet kažin, ar tai buvo tinkamiausias momentas. 

Įdomu, kur ji dabar? Gal inspektorius Hjuitas ją areštavo ir nu- 
tempė į kamerą Hinlyje? 


[1 + + 
Worm - kirminas. 

Ant popieriaus gabalėlio parašiau Niala. 

Kitas reikalas - Matas Vilmotas: įspūdingas veikėjas, tarsi nu- 
žengęs iš Orsono Velso filmo. Nevyniojant į vatą: Matas atvažiavo — 
Rupertas mirė; Matas prapuolė po to, kai susiriejo su Rupertu, o po 
to atsirado, kai ėmė organizuoti jo kūno pargabenimą į Londoną 
viešoms laidotuvėms. 

Gal Matas - samdomas žudikas, kurį atsiuntė BBC? Gal Ruper- 
to kivirčas su paslaptinguoju Toniu išvedė „Tetulę“ (ir jos generalinį 
direktorių) iš kantrybės? Gal netikėta Ruperto mirtis kaimiškoje 
lėlių scenoje — iš tikro ne kas kita, kaip aršaus ginčo dėl sutarties 
padarinys? 

O kaip Greisė Inglbi? Nuoširdžiai kalbant, nuo tos niūrios mo- 
terėlės mane šiurpas krato. Jos altorius mirusiam vaikui, pastaty- 
tas apleistoje karvelidėje, bet ką pašiurpintų, o dabar ponia Mulet 
užsiminė, kad fermerio žmona su Dyteriu bendrauja ne vien kaip 
šeimininkė. 

O Dyreris! Kad ir koks jis dievaitis iš Šiaurės ir anglų literatūros 
entuziastas, panašu, kad su tais, kas jį paėmė į nelaisvę, susimokęs 
augino ir aprūpino kanapėmis, kaip minėjo Sali Stro, „ištisą nuola- 
tinę kariauną kitų“. Kažin, kas jie tokie? 

Rupertas, tiesa, buvo vienas iš pagrindinių klientų ir lankėsi 
Inglbių fermoje daugybę metų reguliariai lyg tramvajus. Jis mėgo 
lakstyti paskui sijonus — tas neabejotina (vėlgi, pasak Sali). Kam jis 
užkliuvo? Kas galėjo taip trokšti jo mirties, kad imtų ir užlenktų jį? 

Kalbant apie Sali, ja domėjosi ir Rupertas, ir Dyteris. Galbūt 
įsimylėjęs konkurentas išgrūdo Rupertą į amžinybę? 

Sali atrodė svarbiausia: ji daug metų praleido Inglbių fermoje. 
Akivaizdu, kad buvo įsimylėjusi Dyterį, nors visiškai neaišku, ar jos 


aistra sulaukė tokio pat atsako. 

O dar Gordonas Inglbis. Gordonas, šventasis drobiniu apdaru, 
gelbėjęs kenčiančiuosius nuo skausmo, kurių nenorėjo gelbėti jokie 
daktarai; Gordonas, smulkus daržininkas; Gordonas, mirusio vai- 
ko, rasto miške, tėvas. 

Jau nekalbant apie beprotę Megę, buvusią Kartuvių miške, kai 
mirė Robinas, ar bent jau netrukus po to. 

O Sintija — mieloji Sintija Ričardson, vikaro žmona, kurios vie- 
nintelė aistra yra neapykanta nuodėmėms. Pora pasileidusių lėlinin- 
kų, staiga pasirodę ir pasiūlę surengti spektaklį jos vyro parapijos 
salėje, tikriausiai nudegino jos sielą tarsi ugnies ežeras iš Apsireiš- 
kimo knygos. 

Nepaisant visko, Sintijos siela visai nėra krikščioniškojo dosnu- 
mo šaltinis. Ką Megė pasakė, kai paklausiau apie pogulį vikariate? 
Kad Sintija atėmė iš jos apyrankę ir išvijo todėl, kad ši esanti pur- 
vina. Be abejo, ji kalbėjo apie Nialos drugelio formos pudrinę, bet 
jeigu taip, kodėl radau ją sujauktame apklote studijoje? Gal Sintija 
atėmė pudrinę iš Megės, o tada, kai ją užklupo koks kaimietis, ku- 
rių tuzinai nuolat malasi vikariate, paslėpė, kad vėliau galėtų pasi- 
imti ir naudotis? 

Atrodė mažai tikėtina: jeigu yra nors viena nuodėmė, kuria 
Sintijos Ričardson neapkalrinsi, tai - tuštybė. Užtenka į ją pasižiū- 
rėti, kad suprastum: šio pablyškusio šeško veido niekad nėra palietę 
dažai; joks papuošalas niekad nekabėjo ant jos prakaulaus kaklo ir 
nepuošė jos riešų, panašių į degtukus. Mandagiai tariant, ta moteris 
beskonė tarsi pudingas. 

Pasiaštrinau pieštuką ir įtraukiau į sąrašą dar šešis vardus: Ma- 
tas Vilmotas, Greisė Inglbi, Dyteris Štrancas, Sali Stro, beprotė Megė 
(Dafi kartą minėjo, kad Megės pavardė yra Grosvenor, bet aš nepatikė- 


Jau)... ir Sintija Ričardson. 

Nubrėžiau liniją ir po ja didžiosiomis raidėmis parašiau: RO- 
MANAI - PATIKRINTI!!! 

Nors šiek tiek įsivaizdavau, kas vyksta tarp dviejų žmonių, rez- 
gančių meilės romaną, mechaninių smulkmenų tiksliai neišmaniau. 
Kartą, kai Tėvas išvyko į kelių dienų pašto ženklų parodą Glazge, 
Dafi užsispyrusi garsiai mums skaitė „Ponią Bovari“ kiekvienąkart, 
kai valgėme, ryte, per pietus ir vakare, įskaitant arbatos gėrimą, ir 
baigė skaityti trečiąją dieną, kaip tik Tėvui įžengiant pro duris. 

Tuo metu aš vos nemiriau iš nuobodulio, nors paskui ta knyga 
man tapo viena iš mėgstamiausių, nes jos paskutiniuose skyriuose 
yra turbūt puikiausias ir labiausiai jaudinamas literatūrinis mirties 
nuo arseno aprašymas. Ypač gardžiavausi, kaip nunuodyta Ema „at- 
sikėlė tarsi galvanizuotas lavonas“. Bet dabar supratau, kad buvau 
taip pasidavusi jauduliui dėl vargšės ponios Bovari savižudybės, jog 
nesugebėjau suprasti poros romanų niuansų. Sugebėjau prisiminti 
tik tiek, kad likusi viena su Rudolfu prie lelijų tvenkinio, apsupta 
plūdenų ir straksinčių varlių, Ema Bovari — ašarodama, slėpdama 
veidą ir drebėdama — „atsidavė jam“. 


Kad ir ką tai reikštų. Paklausiu Dogerio. 


— Dogeri, — pagaliau radau jį ilgu kaupruku kapojantį piktžoles vir- 
tuvės darže, — ar esi skaitęs „Ponią Bovari'? 

Dogeris nustojo darbuotis ir iš kombinezono kišenės pakaklė- 
je išsitraukė nosinaitę. Prieš atsakydamas, kruopščiai nusišluostė 
veidą. 

— Prancūziškas romanas, ar ne? — paklausė. 

— Floberas. 

— Ak, - tarė Dogeris ir įsikišo nosinę atgal į kišenę, — tas, kuria- 


me baisiai nelaiminga asmenybė nusinuodija arseniku. 

— Arseniku iš mėlyno buteliuko! — išpyškinau, iš jaudulio strak- 
sėdama nuo kojos ant kojos. 

— Taip, — atsakė Dogeris, — iš mėlyno stiklainio. Bet jis mėly- 
nas ne dėl to, kad būtų pavojus jo turiniui suirti ar oksiduotis, bet 
dėl to... 

— Kad jo nesupainiotų su buteliuku, kuriame yra nekenksmin- 
ga medžiaga. 

— Būtent, — tarė Dogeris. 

— Ema Bovari išgėrė nuodų dėl kelių nesėkmingų romanų, — 
tariau. 

Dogeris ėmė stropiai kauptuku gramdyti purvo grumstą nuo 
bato pado. 

— Ji užmezgė romaną su vyriškiu, vardu Rudolfas, — primi- 
niau, — o paskui su kitu, Leonu. Bet ne tuo pačiu metu, žinoma. 

— Žinoma, — tarė Dogeris ir vėl nutilo. 

— Kas būna, kai užmezgi romaną, jeigu tiksliau? — paklausiau, 
tikėdamasi, kad iš mano žodžių galima spręsti ar bent įtarti, kad 
atsakymą aš jau žinau. 

Kurį laiką maniau, kad sugebėsiu laukti ilgiau nei jis, nors širdy- 
je žinojau, kad tokios varžybos su Dogeriu — kvailas užsiėmimas. 

— Ką turėjo mintyse Floberas, — galiausiai įsidrąsinau, — saky- 
damas, kad ponia Bovari atsidavė Rudolfui? 

— Jis norėjo pasakyti, — tarė Dogeris, — kad jie tapo geriausiais 
draugais. Pačiais geriausiais draugais. 

— Ak! - tariau, — taip ir maniau. 

— Dogeri! Tuoj par ateik čia, kol aš nesusižalojau vidaus orga- 
nų! — pro antrojo aukšto langą sutrimitavo tetos Felicitės balsas. 

— Ateinu, panele Felicite, — atsiliepė jis, o tada parylomis pasakė: 


— Panelei Felicitei reikia padėti nešti bagažą. 

— Bagažą? — paklausiau. - Ji išvažiuoja? 

Dogeris linktelėjo, apsimesdamas, kad jam nerūpi. 

— Sūris! - suklikau. Tai — slapta malda, kurios prasmę žino tik 
Dievas ir aš. į 
Teta Felicitė jau leidosi vakariniais laiptais, apsivilkusi drobinį kos- 
tiumą, primenantį Afriką, o ne Hampstedo tyrus. Klarenco Man- 
džio taksi stovėjo prie durų, o Dogeris kartu su Bertu krovė vidun 
tetos Felicitės krovinius. 

— Mes jūsų pasiilgsime, teta Fy, — tarė Filė. 

Teta Fy? Berods, kol manęs nebuvo, Filė mėgino įsiteikti Tėvo 
seseriai, tikriausiai, tikėdamasi paveldėti de Liukų šeimos brangeny- 
bes: tą klaikią kolekciją blizgučių, kuriuos mano senelis de Liuka (iš 
Tėvo ir tetos Felicitės pusės) vis bruko mano senelei, o ši, vos gavusi 
kurį nors jų, pakėlusi nykščiu ir smiliumi mesdavo į kartoninę dėžę 
taip atsainiai, tarsi tai būtų žaltys, ir daugiau į juos nė nepažvelg- 
davo. 

Kai paskutinįkart nuvykome pas tetą Felicitę į Hampstedą 
privalomos arbatėlės, Filė visą dieną sugaišo besiseilėdama dėl šito 
šlamšto. 

— Kaip romantiška! - dūsavo ji, kai teta Felicitė nelabai noriai, 
kaip man pasirodė, paskolino jai rausvo stiklo karulį, kuris pritiktų 
karvei prie tešmens. — Pasipuošiu juo per Rozalindos Norton debiu- 
to balių, visų akys bus įsmeigtos tik į mane. Vargšė Rozalinda, ji 
visad taip klaikiai prakaituoja! 

— Apgailestauju, kad taip išėjo, Havilandai, - užbaubė teta Fe- 
licitė nuo laiptų aikštelės, — bet tu kaip reikiant susimovei. Visi ka- 
raliaus žirgai ir visa karaliaus armija nebesurinktų tavo sąskaitų | 


vieną daiktą. Žinoma, mielai tave išgelbėčiau nuo tavo ekscesų, jei 

nebūčiau tiek daug investavusi į konsolidacijos popierius. Tau nieko 
kita nelieka, tik parduoti tuos absurdiškus pašto ženklus. 

Tėvas taip tyliai atslinko į vestibiulį, kad net nepastebėjau. Sto- 
vėjo, laikydamasis Dafi rankos, nuleidęs akis, tarsi atidžiai studijuo- 
tų baltas ir juodas grindų plyteles. 

— Ačiū, kad atvažiavai, Felicite, — tyliai padėkojo nepakeldamas 
akių, — labai malonu iš tavo pusės. 

Užsinorėjau tėkšti jai antausį! 

Jau net žengiau pusę žingsnio, bet man ant peties nusileido 
tvirta ranka — sustojau vietoje. Tai buvo Dogeris. 

— Dar ką nors padaryti, panele Felicite? — paklausė jis. 

— Ne, ačiū, Dogeri, — tarė ši, dviem pirštais kuisdamasi ridikiu- 
lyje. Iš jo gelmių lyg gandras, traukiantis varlę iš tvenkinio, išlupo 
kažką panašaus į šilingą ir atsidususi ištiesė jam. 

— Ačiū, panele, — tarė jis, lengvai — net nepažvelgęs į jį - įsikiš- 
damas tą įžeidimą kišenėn, tarsi taip darytų kasdien. 

Ir tada teta Felicitė dingo. Dar po akimirkos Tėvas žengė į di- 
džiosios salės prieblandą, Dafi ir Filė nusekė įkandin, o Dogeris, 
netaręs nė žodžio, išnyko mažajame koridoriuje po laiptais. 

Tai buvo tarsi jaudinantis momentas Vestendo vaidinime prieš 
pat nuleidžiant uždangą: momentas, kai visi antraeiliai veikėjai iš- 
nyksta už kulisų, palikdami heroję scenos centre ištarti didingus pa- 
skutinius pjesės žodžius nuščiuvusioje salėje, laukiančioje jos žodžių. 


— Kad tave velniai! - pasakiau ir išlėkiau įkvėpti gryno oro. 


De Liukų bėda yra ta, nusprendžiau, kad mus persekioja praeitis, tai 
panašu, kaip kitus žmones apninka utėlės. Bukų giraitėje de Liukos 
gyveno nuo tų laikų, kai karalius Haroldas Hastingso mūšio metu 


akimi pagavo strėlę, ir daugelis jų buvo nelaimingi dėl kokių nors 

komplikuotų priežasčių. Atrodo, kad vos gimus, mūsų gyslomis jau 
teka didybės ir niūrumo srautai, ir niekada neaišku, kurią akimirką 
kas paims viršų. 

Viena vertus, žinojau, kad niekada nebūčiau tokia kaip teta Fe- 
licitė, bet, kita vertus, ar kada nors tapsiu tokia kaip Harieta? Praėjus 
aštuoneriems metams po jos mirties Harieta tebebuvo tokia pat mano 
dalis kaip kojų nagai, nors tai, regis, ne pats geriausias apibūdinimas. 

Skaičiau jos knygas, važinėjausi jos dviračiu, sėdėjau jos Rols- 
Roise; Tėvas kartą išsiblaškęs pavadino mane jos vardu. Netgi tera 
Felicitė, trumpam nustojusi elgtis kaip baidyklė, prasitarė, kokia aš 
panaši į Harietą. 

Kažin, ar tai buvo jos komplimentas? Ar perspėjimas? 

Didžiumą laiko jaučiausi kaip apsišaukėlė; kaip laumių apkeis- 
toji; pašukinė peleninė kaliausė vietoj auksaplaukės mergaitės, kurią 
Likimas pagrobė ir nutėškė nuo kalno be galo tolimoje šalyje. Atrodė, 
visi pradžiugtų, jeigu Harieta sugrįžtų į gyvenimą, o aš išnykčiau. 

Šios ir panašios mintys sukosi mano galvoje tarsi lapai malū- 
no vandenyje, kai ėjau dulkėtu keliu link kaimo. Net nepastebėjusi 
praėjau drožinėtuosius Mulfordo vartų grifus, žyminčius įėjimą į 
Bukų giraitę, o iš ten jau matėsi Bišop Leisis. 

Kai prislėgta (na, tiek to, pripažįstu: įsiutau ant tetos Felicitės, 
kad elgėsi su Dogeriu kaip su mulkiu!) gūrinau keliu, įsikišau ranką 
kišenėn ir mano pirštai palietė apskritą, metalinį daiktelį: tai, ko 
anksčiau ten nebuvo, —- monetą. 

— Labas! — tariau. — Kas čia dabar? 

Išsitraukiau apžiūrėti. Vos pamačiusi supratau, koks tai daiktas 
ir kaip atsidūrė mano kišenėje. Apverčiau ir prisimerkusi apžiūrėjau 
antrąją pusę. 

Taip, jokios abejonės — visiškai jokios abejonės. 


DVIDEŠIMT KETVIRTAS 


ai pažvelgiau į jį iš kitos Aukštosios garvės pusės, Šv. Niko- 


lajaus arbatinė atrodė tarsi Senosios Anglijos atvirukas. Jos 
antrojo aukšto kambariuose pusapvaliais langeliais anksčiau gyveno 
pono Soubelo seneliai, tais laikais, kai pirmajame aukšte buvo kars- 
tų ir baldų dirbtuvės. 

Soubelo stalai, indaujos ir komodos kadaise garsėjo visoje apy- 
linkėje dėl aršaus juodo švytėjimo ir dėl įmantrių sidabro rankenų 
bei stalčių rankenėlių blizgesio, bet dabar jie prarado populiarumą, 
dažnai jų pasitaikydavo per turto išpardavimus, kur paniurę ir vie- 
niši rymodavo prie kelio, kol baigiantis dienai juos išardytus išpar- 
duodavo po svarą ar du. 

— Taip elgiasi tikri sukčiai, jie tą medieną panaudoja, kad Vul- 
vorto spintas paverstų antikvariniais baldais, — kartą man pasakė 
Daf. 

Pastebėjau, kad laidojimo namų lange kyšo kartoninis laikro- 
dis, pakabintas ant juodos „V“ formos virvelės. Minučių rodyklė 
rodė dvylika, o valandų rodyklės nebuvo. Matyt, ponas Soubelas 
išėjęs į „Trylika gaigalų“ išgerti popiečio pintos. 

Perėjusi gatvę atidariau arbatinės duris ir užėjau vidun. Deši- 
nėje buvo statūs mediniai laiptai su mėlynais dažais nupiešta ran- 


ka, rodančia aukštyn: Arbatinė antrame aukšte. Greta laiptų blausus 

siauras praėjimas vedė į tamsą pastato gale. Ant sienos buvo nupieš- 
ta dar viena paslaugi ranka, šįkart raudona, ir užrašas Džentelmenų 
ir damų tualetai, taktiškai rodanti kryptį. 

Žinojau, kad arbatinė ir laidojimo namai naudojasi bendru tua- 
letu. Vieną rudens popietę Filė užsispyrusi atitempė mus čia arbatos, 
buvau priblokšta, pamačiusi, kaip trys moterys juodais drabužiais ir 
juodais vualiais laimingos sau čiauška prie tualeto durų tarsi būrelis 
kapliadančių varnų, o paskui vėl nutaisė liūdnas Azionomijas ir su- 
grįžo į pono Soubelo patalpas. Nekrintančios į akį durys, už kurių 
jos tada išnyko, vedė tiesiai į laidojimo namų kambarius. 

Aš teisi! 

Taktiškas užrašas „Soubelas ir sūnūs“, aukso raidėmis išraitytas 
ant tamsaus lako, turbūt buvo skirtas priminti gedintiesiems, kad 
nenuklystų į arbatinės koridorių po to, kai „nusimuiluos rankas“, 
kaip pasakytų ponia Mulet. 

Juodos plokštinės durys begarsiais vyriais atsivėrė. 

Atsidūriau tamsioje Viktorijos laikų svetainėje, išklijuotoje gėlė- 
tais juodos ir geltono kremo spalvos apmušalais. Trijuose kambario 
šonuose stovėjo išstypusios medinės kėdės ir mažas apskritas stalelis 
su dirbtine muilinės gubojos šakele. Patalpoje kvepėjo dulkėmis ir 
valikliais. 

Tolimoji kambario siena buvo plika, išskyrus tamsią įrėmintą 
Milė „Viešpaties angelo“ reprodukciją: leidžiantis saulei lauke stovi 
vyras ir moteris, tikri Aamandų valstiečiai. Didžiulės darbininkės 
moters rankos ties krūtine sunertos maldai. Vyriškis nusiėmęs skry- 
bėlę, kurią varžydamasis laiko priešais save. Greta pasidėjęs šakes, 
įsmeigęs jas į purią žemę. Virš jų tarsi maitvanagiai renkasi varnos, 
pora stovi nuleidusi akis. Tarp jų ant žemės pustuštis pintas krep- 


šys. 

Maksas Vaitas kažkada man sakė, kad kai Milė paveikslo ori- 
ginalą rodė Amerikoje, reprodukcijas iš pradžių pirko vangiai, kol 
kažkas sumanė pavadinimą pakeisti iš „Viešpaties angelo“ į „Kūdi- 
kio laidotuves“. 

Spėjau, kad po šia reprodukcija paprastai laikomi karstai. Ka- 
dangi vieta tuščia, akivaizdu, kad Ruperto kūnas, jeigu jis dar čia, 
bus kirame kambaryje. 

Dešinėje buvo „L“ formos sienelė. Turbūt už jos bus kitos du- 
rys. 

Žvilgtelėjau už šios laikinos sienos ir pamačiau, kad šis kamba- 
rys — kone pirmojo kambario dvynys. Vienintelis skirtumas, kurį 
įžiūrėjau, juodos ir rausvo kremo spalvos apmušalai, o ant tolimo- 
sios sienos kabanti reprodukcija buvo Holmano Hanto „Pasaulio 
šviesa“, kurioje Jėzus stovi prie durų tarytum Diogenas, pasišvie- 
čiantis skardiniu žibintu rankoje, ieškantis doro žmogaus. 

Po tamsiais rėmais ant medinių ožių stovėjo karstas. 

Pirštų galiukais prisėlinau prie jo, įrempusi ausis, gaudydama 
menkiausius garsus. 

Perbraukiau pirštais iki blizgesio nupoliruorą medieną, kaip kas 
nors glostytų pianino dangtį, prieš atidengdamas klavišus. Pakišau 
nykščius po sujungimo linija ir pajutau, kad truputį pakilo. 

Man pasisekė! Dangtis neprisuktas. Pakėliau jį ir pažvelgiau 
vidun. 

Karste tarsi lėlė dėžutėje gulėjo Rupertas. Kai jis buvo gyvas, 
dėl savo ryškios asmenybės atrodė žymiai didesnis, jau buvau pa- 
miršusi, koks jis iš tikrųjų mažas. 

Ar pamečiau nuovoką iš išgąsčio? Deja, ne. Nuo tos dienos, kai 
Bukų giraitės virtuvės darže radau lavoną, mane traukė mirtis, ypač 


susijusi su cheminiais puvimo procesais. 


256 ALAN BRADLEY 


Tiesą sakant, jau pradėjau rašyti užrašus išsamiai knygai, kurią 
pavadinsiu De Liuka apie puvimą, kurioje žingsnis po žingsnio ap- 
rašysiu žmogaus lavono irimą. 

Koks jaudulys ima: pagalvojus, kad praėjus kelioms minutėms 
nuo mirties, kūno organai, pritrūkę deguonies, ima virškinti patys 
save! Amoniako lygis pakyla ir, padedant bakterijoms, ima gamin- 
tis metanas (labiau žinomas kaip pelkių dujos), taip pat vandenilio 
sulfidas, anglies dioksidas ir merkaptanas, įdomus sieros alkoholis, 
kurio struktūroje deguonies vietą užima siera — štai iš kur tas šleikš- 
tus kvapas. 

Kaip keista, pamaniau, kad mes, žmonės, per milijonus metų 
išropojome iš pelkių, tačiau, praėjus kelioms minutėms po mirties, 
imame čiuožti nuo šio skardžio atgal. 

Mano aštri uoslė nurodė, kad ponas Soubelas Rupertui panau- 
dojo formalino pagrindo balzamavimo skystį (labiausiai tikėtinas 
atrodė dviejų procentų formaldehido tirpalas su švelniu, sprendžiant 
iš kvapo, chloroformo dvelksmu), iš truputį pažaliavusio Ruperto 
nosies galiuko galėjau spręsti, kad laidojimo namų darbuotojas pa- 
gailėjo ingredientų. Teliko viltis, kad BBC viešųjų laidotuvių metu 
karstas bus uždarytas. 

Verčiau paskubėsiu, pamaniau. Bet kurią akimirką gali užeiti 
ponas Soubelas. | 

Išblyškusios Ruperto rankos buvo sunertos ant pilvo, dešinioji — 
viršuje. Įsikibau jo pirštų (jausmas toks, tarytum iš šaldiklio kelrum 
sukabintas dešreles) ir patraukiau aukštyn. Mano nuostabai, kairioji 
ranka pakilo kartu, iškart pamačiau, kad jos gudriai sutvirtintos vie- 
na su kita. Pakreipiau ledines rankas ir pasilenkusi geriau apžiūrėjau 
po jomis, pamačiau tai, ko ieškojau: nuo kairiojo nykščio pagrindo 


iki smiliaus ir viduriniojo piršto galiukų vedė pajuodavęs griovelis. 

Nepaisant pono Soubelo balzamavimo pastangų, Rupertas vis 
dar skleidė svilėsių kvapą. Neliko jokių abejonių: nudegimas ant 
kairiosios rankos delno buvo tiksliai tokio pat pločio kaip Galiganto 
valdymo svertas. 

Sugirgždėjo grindlentė. Kai užvožiau karsto dangtį, prasivėrė 
durys ir į kambarį įėjo ponas Soubelas. Negirdėjau, kaip jis atėjo. 

Kadangi tebebuvau susilenkusi bežiūrinėdama apdegusius Ru- 
perto pirštus, lėtai išsitiesiau. 

— Amen, - tariau, pabrėžtinai žegnodamasi. 

— Kas čia, po galais..? - nustebo ponas Soubelas. 

— Oi, sveiki, ponas Soubelai, — tariau pagarbiai nuščiuvusiu 
balsu. - Užsukau pareikšti pagarbą. Čia nieko nebuvo, pamaniau, 
kad derėtų tyliai pasimelsti. 

— Žinote, ponas Porsonas Bišop Leisyje neturėjo draugų, — pri- 
dūriau, išsitrraukdama iš kišenės nosinaitę ir šluostydamasi įsivaiz- 
duojamą ašarą, — atrodė taip gaila, ir, pamaniau, kad niekam nepa- 
kenks, jeigu aš... atsiprašau, jei... 

— Ką jau, ką jau, — tarė šis, — mirtis ištinka mus visus, žinia, ir 
jaunus, ir senus... 

Jis man grasina, ar mano vaizduotė perkaito? 

— Ir nors jos tikimės, — tęsė toliau, — galiausiai tai visada didelis 
sukrėtimas. 

Rupertą tai tikrai ištiko — bet ar šis žmogus juokauja? 

Panašu, kad ne, nes ištįsusiame veide liko profesionali rafinuota 
išraiška. 

— O dabar prašau man atleisti, — tarė jis, — turiu jį parengti į 
paskutinę kelionę. 

Paskutinę kelionę? Iš kur jie traukia tas banalybes? Gal yra iš- 


leistas koks nors laidojimo verslo žodynėlis? 

Nusišypsojau jam taip, tarsi man tebūtų dešimt metų, ir dėda- 


masi sumišusi išėjau. 


Varpelis virš Šv. Nikolajaus arbatinės durų nerūpestingai suskambo, 
kai įėjau. Ši įstaiga, randama truputį palypėjus į antrąjį aukštą, pri- 
klausė ne kam kitam, o panelei Lavinijai ir panelei Aurelijai, Padok 
seserims: toms pačioms senienoms, kurios įspūdingai Ruperto mir- 
čiai suteikė muzikinę įžangą. 

Panelė Lavinija atrodė įsivėlusi į mirtinas kautynes su dideliu 
sidabriniu virduliu, stovinčiu nišoje, tolimajame kambario gale. Ne- 
paisant paprastos paskirties — užvirti vandenį, šis keistas Hyto Ro- 
binsono prietaisas atrodė kaip išsipūtęs aštuonkojis su vamzdeliais, 
vožtuvais ir monometrais, jis spjaudėsi karštu vandeniu, gurguliuo- 
damas ir šnypšdamas, tarsi į kampą įvarytas drakonas. 

— Deja, arbatos nebus, — pareiškė ji per petį. Dar nematė, kas 
užėjo į krautuvę. 

— Gal galiu padėti, panele Padok? -— džiugiai pasisiūliau. 

Ji klyktelėjo, netyčia pataikiusi ranka į garų srovę, o porceliani- 
nis puodelis tėškėsi ant žemės, kur subiro į šimtą baltų šukių. 

— Oi, mažoji de Liukų mergytė, - tarė, apsisukdama, - dievulė- 
liau! Kaip tu mane išgąsdinai. Nesitikėjau išgirsti tavo balsą. 

Kadangi pastebėjau ją nusideginus ranką, susilaikiau nepasa- 
kius ko nors nemalonaus. 

— Gal padėčiau? — pakartojau. 

— O varge, - baisiausiai susijaudino, — Petras visada užsiožiuoja, 
kai nėra Aurelijos. Ji žymiai geriau su juo susitvarko nei aš. 

— Petras? — paklausiau. 

— Virdulys, — tarė, šluostydamasi raudonas šlapias rankas pa- 


šluoste, - Petras Didysis. 

— Tuoj, - pasakiau, — aš tik... 

Netarusi nė žodžio paėmiau nuo vieno apskrito stalo dubenį 
su citrinų riekelėmis ir išspaudžiau jas visas į vandenį su ledukais 
ąsotyje. Tada čiupau švarią baltą stalo servetėlę, pamerkiau, kad visa 
sušlaptų, išgręžiau ir apvyniojau panelės Padok ranką. Ji krūptelėjo, 
kai paliečiau, o paskui apsiramino. 

— Galima? — paklausiau, išsegdama iš jos atvarto segę su opalu, 
susegiau ja laikinojo tvarsčio galus. 

— Oi! Jau geriau, — tarė ji, skausmingai šypsodamasi, — iš kur 
tokių gudrybių išmokai? 

— Iš skaučių, — sumelavau. 

Patirtis mane pamokė, kad atsakymas, kokio tikimasi, kartais 
geriau už tikrą tiesą. Iš tikro šią priemonę gana skausmingai atradau 
vienoje ponios Mulet namų patarimų knygoje, kai perkaitęs mėgin- 
tuvėlis nusvilino vos ne visus mano dviejų pirštų raumenis. 

— Panelė Kūl visada tave taip giria, — tarė ji, — pasakysiu, kad ji 
„pataikė į dešimtuką“, kaip sakydavo tie mieli bombonešių berniu- 
kai iš RAF. 

Kukliai nusišypsojau. 

— Man nesunku, panele Padok, paprasčiausiai pasisekė, kad lai- 
ku čia pasirodžiau. Matote, buvau šalia, pas poną Soubelą, truputį 
pasimelsti prie pono Porsono karsto. Juk tikriausiai nepakenks, kaip 
jums atrodo? 

Supratau, kad persistengiu, tarsi sviestą tepčiau sviestu, bet ką 
padarysi, taip reikia. 

— Ne, ką tu, brangute, — tarė ji, - manau, ponas Porsonas ne- 
būtų prieš. 

O kad ji žinotų! 

— Taip liūdna. 


260 ALAN BRADLEY 


Pritildžiau balsą iki suokalbininkių kuždesio ir paliečiau jos ne- 
sužeistą ranką. 

— Bet turiu pasakyti, panele Padok, jog nepaisant šeštadienio 
vakaro tragedijos, man ir. mano šeimai labai patiko „Paskutinysis 
Napoleono puolimas“ ir „Bendermerio upelis“. Tėvas sako, kad šiais 
laikais tokią muziką nedažnai išgirsi. 

— Ką tu, ačiū, brangute, — liūdnai sumurmėjo ji, — taip malo- 
niai kalbi. Aišku, laimė, kad mes nė nematėm, kas atsitiko ponui 
Porsonui, nes turėjom daug darbų virtuvėje. Kadangi mums pri- 
klauso vienintelė Bišop Leisio arbatinė, mums keliami ir tam tikri 
reikalavimai. Žinoma, mes tuo nesipiktiname... 

— Ne, be abejo ne, — pasakiau, — bet tikriausiai daugybė žmonių 
vis siūlosi jums padėti. 

Ji kiauktelėjo: 

— Padėti? Dauguma žmonių nė nežino, ką šis žodis reiškia. Ne, 
mudvi su Aurelija virtuvėje likome vienos nuo pradžių iki galo. Iš- 
pilstėme du šimtus šešiasdešimt tris puodelius arbatos, bet, žinoma, 
skaičiuojant ir tuos, kuriuos patiekėme, kai jau vadovavo policija. 

— Ir niekas nepasisiūlė padėti? — nepatikliai pažvelgiau į ją. 

— Niekas. Kaip sakiau, visą tą laiką aš ir Aurelija virtuvėje triū- 
sėme vienos. O kai Aurelija nunešė puodelį arbatos tam lėlininkui, 
likau visiškai viena. 

Mano ausys pakilo tarsi vėliava ant stiebo. 

— Ji nunešė puodelį arbatos Rupertui? 

— Na, bandė, bet durys buvo užrakintos. 

— Durys į sceną? Priešais virtuvę? 

— Ne, ne... pro tas nenorėjo eiti. Juk būtų reikėję praeiti tiesiai 
pro tą Mamą Žąsį, tą prožektoriaus apšviestą moterį, kuri sekė pasaką 


scenoje. Ne, Aurelija nešė arbatą ratu aplink pastatą iki kirų durų. 

— Iki tų, kur priešingame koridoriuje? 

— Na, taip. Juk ten kitų ir nėra, ar ne, brangute? Bet kaip sa- 
kiau, jos buvo užrakintos. 

— Per lėlių spektaklį. 

— Na, taip. Keista, ar ne? Prieš pradėdamas ponas Porsonas pa- 
klausė mūsų, ar galėtume per spektaklį atnešti puodelį geros arba- 
tos. „Tiesiog padėkit ant staliuko už scenos“, pasakė jis, „aš susirasiu. 
Žinot, su lėlėmis sausas darbas“, ir mirktelėjo mums. Tai kodėl, po 
galais, jis užrakino duris? 

Jai toliau kalbant, pajutau, kad faktai rikiuojasi mano galvoje. 

— Būtent taip Aurelija ir pasakė, kai grįžo visą kelią atgal, 
tebelaikydama arbatos puodelį. „Kas jį apsėdo, kad užsirakino 
duris?“ 

— Gal ne jis užrakino, — tariau, staiga apimta įkvėpimo, — gal 
kas nors kitas. Nežinote, kas turi raktą? 

— Scenos durys turi du raktus, brangute. Bet kuriuo iš jų galima 
atrakinti abejas duris scenos šonuose. Vikaras vieną laiko savo raktų 
ryšulyje, o jo dublikatą — ant vinies studijoje vikariate. Viskas dėl 
to, kad kartą jis išvažiavo į Braitoną pažiūrėti „B“ ir „Z“ kriketo 
varžybų — „Bažnyčios seniūnai“ prieš „Zakristijonus“ — ir kartu pa- 
siėmė Tomą Stodartą. Žinai, Tomas — spynų meistras, todėl kai jie 
abu išvažiavo, niekas negalėjo nei įeiti į sceną, nei išeiti be kopėčių. 
Nepatikėsi, kokia sumaištis kilo per Mažosios teatro grupės „Kara- 
liaus Lyro“ spektaklį! 

— Ir ten daugiau nieko nebuvo? 

— Nieko, brangute. Mes su Aurelija visą laiką buvome virtuvė- 
je. Duris laikėme pusiau praviras, kad šviesa iš virtuvės nesklistų į 
neapšviestą salę. 


— Koridorjuje nieko nebuvo? 

— Ne, žinoma, ne. Juk reikėtų pereiti tiesiai per virtuvės durų 
apšviestą plotą, taip sakant, tiesiai mums po nosimi. Kai tik užkai- 
tėme vandenį, mes su Aurelija stovėjome prie pat durų tarpo, kad 
bent galėtume klausytis lėlių spektaklio. „Fi! Fai! Fo! Fam. Oi! Net 
oda pašiurpo, vos pagalvojus apie tai! 

Stovėjau nejudėdama ir net nekvėpavau, nekrustelėjo nė rau- 
menėlis. Laikiau užčiaupusi burną, kad tyla užsitęstų. 

— Tiktai... — tarė ji, ir jos žvilgsnis nuklydo, - man pasirodė... 

— Taip? 

Be Pasirodė, kad išgirdau kažką žengiant žingsnį. Ką tik buvau 
žvilgtelėjusi į sieninį laikrodį, akys buvo truputį apspangę nuo viry- 
klės lempos. Pažiūrėjau lauk ir pamačiau... 

— Gal atsimenate, kiek buvo valandų? 

— Dvidešimt penkios po septintos. Turėjome paruošti arbatą 
aštuntai valandai, o tie dideli elektriniai virduliai baisiai ilgai kaista, 
kol užverda. Kaip keista, kad tu klausi. Tas mielas jaunas policinin- 
kas - kuo jis vardu? Tas vaikinukas šviesiais plaukais su duobutėmis 
skruostuose ir meilia šypsena? 

— Detektyvas seržantas Greivsas, — atsakiau. 

— Taip, tas pats: detektyvas seržantas Greivsas. Keista, ar ne? Jis 
man uždavė tą patį klausimą, ir aš jam atsakiau tą patį, ką pasakysiu 
ir tau. 

— Ir ką gi? 


— Tai buvo vikaro žmona - Sintija Ričardson. 


DVIDEŠIMT PENKTAS 


intija, keršytoja graužiko snukeliu! Kaip aš nesusiprotėjau! 


Sintija, kuri lyg Erodas nenoromis dalijo gerus darbus Šv. 
Tankredo parapijoje. Nesunku įsivaizduoti, kad ji nusprendė pati 
nubausti Rupertą, liūdnai pagarsėjusį mergišių. Parapijos salė buvo 
jos karalystės dalis; atsarginis raktas nuo scenos durų kabojo ant 
vinies jos vyro studijoje. 

Vis dar neaišku, kaip jai į rankas pakliuvo vikaro pamestas 
klešnės apsagas, bet galbūt ji vikariate buvo nuo pat pradžių? 

Juk pats vikaras prisipažino, kad išsiblaškymas jau tapo bėda. 
Todėl buvo išgraviruoti inicialai. Galbūt praėjusį ketvirtadienį jis 
išvažiavo iš namų be savo apsago ir be jo susidraskė kelnių apačią. 

Smulkmenos nesvarbu. Buvau įsitikinusi: vikariate vyksta kur 
kas daugiau dalykų, nei atrodo, ir nors ir kas tai būtų (nuogas vyriš- 
kis šoka miškuose ir taip toliau), tikėtina, kad su viskuo yra susijusi 
Sintija. 

— Ką mąstai, brangute? —- mano mintis pertraukė panelės Padok 
balsas, — staiga taip nutilai! 

Man reikėjo laiko viską išsiaiškinti ir tuoj pat. Kažin, ar dar 
pasitaikys proga ištirti, kiek panelė Padok žino apie šį kaimą. 

— Aš —aš staiga prastokai pasijutau, — tariau, griebdamasi stalo 


krašto ir tūpdamasi ant kėdės vieline atkalte, — gal kad pamačiau 

jūsų nudegintą ranką, panele Padok. Gal pavėluota reakcija. Len- 
gvas sukrėtimas. 

Gal ir nekęsdavau savęs, tokios apgavikės, bet dabar negalėjau 
atsiminti nė vieno tokio atvejo. Juk Likimas mane įstūmė į šią pai- 
niavą, po galais, tegul Likimas ir prisiima visą kaltę. 

— Oi tu, vargšele, — subruzdo panelė Padok, — sėdėk ir nekrutėk, 
aš tuoj atnešiu puodelį geros arbatos ir bandelę. Juk mėgsti bandeles, 
ar ne? 

— L-labai mėgstu bandeles, — atsakiau, staiga prisiminusi, kad 
šoko ištikti žmonės dažniausiai dreba ir krūpčioja. Kol ji grįžo su 
bandelėmis, mano dantys barškėjo tarsi akmenukai, kratomi sti- 
klainyje. 

Ji patraukė vazą su pakalnutėmis (Convallaria majalis), nutrau- 
kė krakmolytą lininę staltiesę nuo stalo ir apgaubė mano pečius. 
Kai į šnerves padvelkė saldus gėlių aromatas, pasimėgaudama pri- 
siminiau, jog šis augalas savyje slepia raganos vertą šiupinį glikozi- 
dų, veikiančių širdį, įskaitant konvalatoksiną ir gliukokonvalozidą, 
ir kad net vanduo, kur šios gėlės buvo pamerktos, yra nuodingas. 
Mūsų protėviai jas vadino mergelės ašaromis arba kopėčiomis į 
dangų, ir ne veltui! 

— Tik neperšalk, — susirūpinusi kudakavo panelė Padok, pilda- 
ma man puodelį arbatos iš griozdiško virdulio. 

— Atrodo, Petras Didysis jau elgiasi padoriai, - nepamiršusi su- 
drebėti linktelėjau spindinčio virdulio pusėn. 

— Jis kartais labai išdykęs, — nusišypsojo, — manyčiau, dėl to, 
kad rusiškas. 

— Ojis tikrai rusiškas? — paklausiau, pumpuodama toliau. 

— Nuo savo garbingųjų galvų, — tarė ji, rodydama dvigalvį 


juodą erelį, veikiantį kaip karšto vandens čiaupas, — iki karališkai 

apvalaus dugno. Jis buvo pagamintas brolių Martiniukų, garsiųjų 
Odesos sidabro kalikų, dirbtuvėse, ir sakoma, kad kadaise juo buvo 
gaminama arbata carui Nikolajui ir jo nelaimingosioms dukroms. 
Kai po revoliucijos miestą okupavo raudonieji, jauniausiasis Marti- 
niukas, Vladimiras, kuriam tuo metu tebuvo šešiolika, suvyniojo 
Petrą į vilko kailį, pririšo karutyje ir pabėgo su juo pėsčiomis — įsi- 
vaizduoji, pėsčiomis! — į Nyderlandus, o ten įkūrė dirbtuves vienoje 
akmenimis grįstoje Amsterdamo gatvėje ir pasikeitė pavardę į Van 
den Marten. 

— Petras, — tarė ji, atsargiai, bet meiliai, tapšnodama virdu- 
lį, — buvo vienintelis jam likęs turtas, išskyrus, žinoma, karutį. Jis 
planavo susikrauti turtus, gamindamas daugybę kopijų ir pardavi- 
nėdamas olandų aristokratams, kurie, sakoma, buvo pakvaišę dėl 
rusiškos arbatos. 

— O jie buvo pakvaišę? — paklausiau. 

— Nežinau, - atsakė ji, - ir Vladimiras nesužinojo. Jis mirė nuo 
gripo per didžiąją 1918-ųjų epidemiją, palikdamas dirbtuves ir visa, 
kas buvo jose, savo nuomininkei Margrietai van Rijn. Margrieta 
ištekėjo už fermos darbininko iš Bišop Leisio, Arturo Elkinso, kuris 
kovėsi Flandrijoje, ir šis ją parsivežė į Angliją netrukus po to, kai 
baigėsi Didysis karas. 

— Arturas žuvo 1924-aisiais, kai ant jo užgriuvo fabriko kami- 
nas, o Margrieta mirė nuo šoko tai sužinojusi. Po jos mirties mudvi 
su seserimi sužinojome, kad ji mums užrašė Petrą Didįjį - nebeliko 
nieko kita, kaip atidaryti Šv. Nikolajaus arbatinę. Tai įvyko prieš 
dvidešimt penkerius metus ir, kaip matai, mes vis dar čia. 

— Žinok, jis tikras karštakošis, senasis virdulys, — tęsė ji ir pakė- 
lė ranką, lyg norėtų paglostyti jo sidabrinį paviršių, bet apsigalvo- 


jo. — Teisybė, jis baisus senas apsimetėlis. Oi, jis spjaudosi verdančiu 

vandeniu ir kartais išmuša saugiklius, bet giliai viduje slypi jo auk- 
sinė širdis — ar bent jau sidabrinė. 

— Jis toks didingas,- tariau. 

— Ir jis pats tai žino! .Ot tai tau, kalbu apie jį kaip apie kokį 
katiną. Kai Greisė dar buvo pas mus, vadindavo jį „Tironu“. Įsivaiz- 
duoji! „Tironas reikalauja jį nušveisti“, sakydavo ji. „Tironas nori, 
kad nuvalytume jo elektros kontaktus“. 

— Greisė? — paklausiau. 

— Greisė Tenison, arba Inglbi, kaip ji dabar vadinasi. 

— Čia dirbo Greisė Inglbi? 

— O taip! Kol neišėjo ir neištekėjo už Gordono, buvo geriausia 
mūsų padavėja. Pažiūrėjus nepagalvotum, bet buvo stipri kaip jau- 
tis. Tokioms smulkioms merginoms tai nebūdinga. 

— Ji nė truputėlio nesibaimino Petro nuotaikų. Kad ir kaip jis 
kibirkščiuotų ir šnypštų, Greisė niekad nebijojo atsiraitoti rankoves 
ir pasirausti jo viduriuose. 

— Panašu, kad labai sumani, — tariau. 

— Ji tokia ir buvo, — nusijuokė panelė Padok, — ir ne tik. Ir 
nieko keista! Vienas klientas mums kartą pasakė (man atrodo, jis 
buvo RAF eskadrilės vadas), suprantama, slaptai, kad Greisės inte- 
lekto koeficientas pats aukščiausias, kokį jam kada nors teko regėti 
tarp „dailiosios lyties atstovių“, kaip jis apibūdino: jeigu Ypatingųjų 
operacijų darbuotojai nebūtų išsiuntę jos dirbti itin slapto darbo, 
tai galbūt visą karą ji būtų įrenginėjusi belaidžius aparatus „Pik- 
čiurnose“. 

— Itin slaptas darbas? — aiktelėjau. Net juokinga pagalvoti, kad 
Greisė Inglbi galėtų veikti ką nors kita, o ne keliaklupsčiauti savo 
karvelių bokšte, tarsi belaisvė mergelė, belaukianti, kol ją išvaduos 


Seras Lancelotas. 

— Aiškus daiktas, ji apie tai nė žodžio neprasitartų, — panelė 
Padok nuleido balsą kaip daugelis žmonių, kai kalba apie karą, — 
žinai, juk draudžiama. Bet, kita vertus, pastaruoju metu retai kada 
matomės. Po tos tragedijos su jos mažyliu... 

— Robinu, - tariau. 

— Taip. Nuo tada ji atsiskyrė. Deja, ji visai nebe ta linksmuolė 
mergina, kuri pastatydavo Petrą Didįjį į vietą. 

— O Gordonas irgi buvo Ypatingųjų operacijų narys? — paklau- 
siau. 

— Gordonas? — nusijuokė ji. — Viešpatie, ne. Gordonas „gimė 
fermeriu ir fermeriu mirs“, kaip rašė Šekspyras, o gal Haris Lauderis 
ar Džordžas Formbis, ar kažkas iš jų? Mano atmintis kirvarpų išės- 
ta, laikui bėgant ir tavo tokia bus. 

Nežinojau, ką atsakyti, iškart pajutau, kad ji pamanė mane 
įžeidusi. 

— Bet dar daug vandens nutekės, brangute. Ne, aš įsitikinusi, 
kad :av0 atmintis dar bus tvirta, kai mes visi jau gulėsime kapuose, 
ir kai juos išastaltuos boulingo rūmų stovėjimo aikštelėms. 

— Gal buvot neseniai susitikusi ponią Inglbi? — paklausiau. 

— Po šeštadienio vakaro parapijos salėje — ne. Žinoma, nepa- 
sitaikė progos paplepėti, nes buvau susirūpinusi mūsų muzikiniu 
vakaru. O likusi vakaro dalis buvo tikras košmaras: tas vargšas 
žmogus numirė — o dar ta lėlė su išdrožtu Robino veidu? Nežinau, 
ką Gordonas sau galvojo atsivedęs ten Greisę, kai ji tokia trapi. Bet 
iš kur jis galėjo žinoti, ar ne? 


— Ne, - atsakiau, — nemanau, kad žinojo. 


Kai išsiruošiau į Bukų giraitę, buvo gerokai po pietų. Laimė, pane- 


lė Padok suvyniojo į popierių porą bandelių su sviestu ir atkakliai 

įbruko man į kišenę. Pasinėrusi į apmąstymus kramsnojau bandeles 
ir myniau pedalus. 

Aukštosios gatvės gale kelias šiek tiek sukosi į pietvakarius, vin- 
giavo Šv. Tankredo šventoriaus pietiniu pakraščiu. 

Jei nebūčiau žvilgtelėjusi į dešinę, gal nebūčiau pastebėjusi: 
„Ostino“ furgonas su paauksuotu užrašu „Porsono lėlės“ stovėjo ša- 
lia parapijos salės. 

Gledis padangos čiuožtelėjo dulkėse, kai nuspaudžiau rankinį 
stabdį ir įsukau į šventorių. 

Kai privažiavau, Niala krovė niekniekius į furgono vidų. 

- Tu jį užvedei! - sušukau. 

Ji pažvelgė į mane taip, kaip žiūrėtum į šuns kaką savo košėje, 
ir toliau krovėsi daiktus. 

— Tai aš, Flavija, — tariau, — ar jau mane pamiršai? 

— Nešdinkis, tu, maža išdavike, — atšovė ji, - atstok nuo manęs. 

Akimirką pamaniau, kad esu Bukų giraitėje ir kalbuosi su File. 
Tūkstantį kartų esu iškentusi, kai mane pasiunčia, ir nieko — išgy- 
venau. Nusprendžiau nepasiduoti. 

— Kodėl? Ką aš padariau? 

— Oi, tik neapsimesk, Flavija. Kuo puikiausiai žinai. Pranešei 
policijai, kad aš Bukų giraitėje. Jie manė, kad aš slapstausi arba kad 
pabėgau, sakyk kaip nori. 

— Nieko panašaus nepadariau! — užprotestavau. - Nuo tada, kai 
susitikom karietinėje, akyse nemačiau nė vieno policininko. 

— Bet tu vienintelė žinojai, kad aš ten. 

Kaip visada, kai pykstu, mano protas veikė aiškiai kaip krištolas. 

— Aš žinojau, Dogeris žinojo ir ponia Mulet žinojo, o tai jau 
trys. 

— Netikiu, kad Dogeris galėtų mane įskųsri. 

— Ir tik ne ponia Mulet, — tariau. 

Viešpatie! Nejaugi aš ginu ponią Mulet? 

— Ji gal ir liežuvautoja, bet tikrai nėra bloga, — tariau, - ji niekad 
tavęs neįduotų. Inspektorius Hjuitas atvažiavo į Bukų giraitę — gal 
norėdamas užduoti man dar kelis klausimus apie šeštadienio vaka- 
rą — ir netyčia pastebėjo tave, einančią iš karietinės į virtuvę. Štai ir 
viskas. Aš tuo įsitikinusi. 

Mačiau, kad Niala galvoja apie tai. Nieko taip nenorėjau, kaip 
suimti ją už pečių ir gerai papurtyti, bet turėjau nepamiršti fakto, 
kad jos emocijas kursto hormonų audra: smarkūs vandenilio, azoto, 
deguonies, anglies ir sieros debesys, kurie jungiasi ir vėl skirstosi, 
šokdami amžinąjį gyvybės šokį. 

Net panorau jai atleisti. 

— Štai, — tariau, išsitraukdama drugelio formos pudrinę iš kiše- 
nės ir ištiesdama jai, — man atrodo, čia tavo. 

Pasijutau labai savimi patenkinta, tikėjausi padėkų ir pagyrų 
bangos. Bet nieko panašaus neįvyko. 

— Ačiū, — tarė Niala ir įsidėjo į kišenę. 

Ačiū? Tik ači4? Koks įžūlumas! Aš jai parodysiu: apsimesiu, 
kad neįsižeidžiau; apsimesiu, kad man nerūpi. 

— Matau, - atsainiai tariau, — krauniesi furgoną, o tai reiškia, 
kad Bertas Arčeris jį sutaisė ir tu netrukus išvažiuosi. Kadangi 
inspektoriaus Hjuito niekur nematyti, regis, tavęs niekas čia ne- 
belaiko. 

— Nebelaiko? - pakartojo ji ir nusispjovė ant žemės. — Nebelai- 
ko? Vikaras man už spektaklį davė keturis svarus, šešis šilingus ir 
aštuonis pensus. Berto Arčerio sąskaita — septyni svarai dešimt. Tik 
todėl, kad vikaras mane užtarė, jis leido man nuvažiuoti į Overto- 


ną ir užstatyti, ką pavyks. Jeigu tai vadinasi laisve, tada aš laisva. 

Mažajai turtuolei panaitei, gyvenančiai Bekingemo rūmų dydžio 
dvare, viskas sumautai paprasta ir lengva visažinės mina užsiiminėti 
dedukcija. Galvok ką nori, tik, po galais, nekalbėk globėjos tonu! 

— Gerai, — tariau, — aš ir nenorėjau. Štai, imk, prašau. 

Pasirausiau kišenėje ir ištraukiau monetą, kurią teta Felicitė 
įbruko Dogeriui, palaikiusi šilingų. Dogeris savo ruožtu kyštelėjo 
ją man į kišenę, turbūt manydamas, kad netrukus panelės Kūl par- 
duotuvėje už ją prisipirksiu šantros lazdelių. 

Padaviau ją Nialai, kuri netikėdama pažvelgė į ją. 

— Keturi pensai! — tarė ji. - Sumauti keturi pensai! 

ji prapliupo ašaroti ir nusviedė juos tarp antkapių. 

— Taip, tai +/4 keturi pensai, — tariau, — bet tai keturi pensai 
Didžiojo ketvirtadienio pinigais. Šias monetas gamina Karališkoji 
pinigų kalykla, jas Suverenas dalija... 

— Velniop tą Suvereną! - sušuko ji, — ir velniop Karališkąją ka- 
lyklą! 

— Didįjį ketvirtadienį. Jos gana retos. Jei gerai atsimenu, Bertas 
Arčeris kolekcionuoja monetas, manau, paaiškės, kad Didžiojo ke- 
tvirtadienio keturpensio užteks sumokėti už furgoną. 

Sukaupusi visą teisuolės orumą, čiupau Gledis už rankenų ir 
pasukau namo. Kai prie bažnyčios kampo pažvelgiau atgal, Niala 
ropojo keturpėsčia ir rausėsi šventoriaus žolėse, ir buvo sunku pasa- 


kyti, ar ašaros, kurias ji šluostėsi, buvo iš pykčio, ar iš laimės. 


DvVIDEŠIMT ŠEŠTAS 


a gerai, Dogeri, — tariau, — taip nieko nebus. 
——— N Radau jį liokajaus podėlyje šveičiantį Tėvo batus. 

Dogerio pareigos Bukų giraitėje tiesiogiai priklausė nuo jo kin- 
tamų sugebėjimų, ir jis dalyvavo kasdienėje veikloje daugiau arba 
mažiau, visai kaip tie spalvoti rutuliukai Galilėjaus termometre, ku- 
rie stikliniame vamzdelyje plaukioja įvairiame aukštyje, žiūrint, ko- 
kia temperatūra. Jis šveitė batus, tai buvo geras ženklas. Tai aiškiai 
rodė, kad jis vėl iš daržininko pakilo į liokajaus pareigas. 

Jis pakėlė galvą nuo savo darbo. 

— Nebus? — paklausė. 

- Jeigu galėtum, prašyčiau grįžti mintimis į šeštadienio vakarą 
parapijos salėje. Tu sėdi greta manęs ir žiūri „Džeką ir pupos stiebą, 
kai staiga kažkas bloga atsitinka užkulisiuose. Rupertas nugriūva 
negyvas, o po kelių minučių tu man sakai, kad, deja, mes matėme 
žmogžudystę. Iš kur žinojai? Kaip supratai, kad tai nebuvo nelai- 
mingas atsitikimas? 

Šis klausimas graužė mano pasąmonę tarytum žiurkė virvę, bet 
iki šios akimirkos galutinai to nesuvokiau. 

Prieš atsakydamas Dogeris papūtė į Tėvo uniforminio aulinio 
pusbačio priekį ir paskutinį kartą meiliai brūkštelėjo jo veidrodinį 


juodą paviršių rankove. 

— Tam prieštaravo aplinkybės, — tarė jis. - Ponas Porsonas buvo 
perfekcionistas. Jis pats gaminosi visą įrangą. Lėlininkas dirba tam- 
soje. Jis negali sau leisti suklysti. Atspuręs elektros laidas — tai ne- 
įmanoma. š 

— Jis nebuvo atspuręs, — tariau, — pastebėjau jį, kai buvau už 
scenos su inspektorium Hfjuitu. Izoliacinė medžiaga buvo nulupta. 

— Nustebčiau, jei būtų kitaip, — pastebėjo. 

— Sveikinu padarius puikią išvadą, — tariau, — nors man tokia 
neatėjo į galvą. 

Ir tikrai neatėjo, nes moteriškas protas veikia visiškai kitaip. 

Pažvelgus iš oro, vyriškas protas turbūt atrodo tarsi kanalai, kai 
kur Europoje kuriais idėjas tempia sunkiasvoriai arkliai, žingsniuo- 
jantys gerai pramintais laivavilkių takais. Nekyla jokių abejonių, 
kad jie, nekreipdami dėmesio į vėjus ir orus, pasieks tikslą, eidami 
paprastomis tarpusavyje sujungtomis linijomis. 

O moteriškas protas, kiek galiu spręsti iš savo riboto patyrimo, 
panašesnis į didžiulę knibždančią pelkę, bet tokią, kuri akimirks- 
niu pajunta, jeigu kažkas nepažįstamas — net jei už kelių mylių — 
bent kojos pirštą kyšteli į jos vandenis. Kalbėdami apie šį reiškinį 
žmonės, kurių dauguma visiškai to neišmano, vadina „moteriška 
intuicija“. 

Nors priėjau beveik prie tos pačios išvados kaip Dogeris, ją pa- 
siekiau visai kitu keliu. 

Pirmiausia, nors buvo akivaizdu, kad Rupertą nužudė už tai, 
ką jis padarė moteriai, manau, nuo pat jo mirties akimirkos žinojau, 
kad jį nužudė ne Niala. 

— Kai tik jis nugriuvo ant scenos, — tariau, — Niala pašoko ant 
kojų ir puolė link jo. Pirmas automatinis jos impulsas buvo padėti. 


Dogeris pasitrynė smakrą ir linktelėjo. 

— Bet ji prisivertė sustoti, — tęsiau, — vos pamatė dūmus ir ki- 
birkštis. Ji iškart suprato, kad palietus bet kurią jo kūno dalį, ją gali 
ištikti staigi mirtis. Ją ir jos kūdikį. 

— Taip, - tarė Dogeris, — aš irgi tai pastebėjau. 

— Vadinasi, Niala ne žudikė. 


— Manau, gali ramiai išbraukti ją iš savo sąrašo, — tarė Dogeris. 


Tik nuvažiavusi pusę kelio į Karvelidės fermą, pajutau, kokia esu 
nuvargusi. Atsikėliau prieš saulei tekant ir nuo tada išvien laksčiau. 
Bet laikas tapo gyvybiškai svarbus: jeigu nenusigausiu ten anksčiau 
už inspektorių Hjuitą, visas siaubingas smulkmenas sužinosiu tik 
perskaičiusi apie jas „Pasaulio naujienose“. 

Užuot perbridusi upę už bažnyčios, šįsyk nutariau važiuoti 
aplink Hinlio keliu ir prisiartinti prie fermos iš vakarų. Laimėsiu 
aukščio pranašumą ir galėsiu apžvelgti teritoriją, kartu likdama 
Kartuvių miško priedangoje. Dabar, kai kilpa ėmė veržtis, kaip sa- 
koma, būtų gerai nepakliūti į šaltakraujo žudiko pasalą. 

Užvažiavusi iki pusės Kartuvių kalvos kalkėtu keliu, jaučiausi 
taip, tarsi kraujas pavirto į purvą, o batai — švininiai. Kitu atveju 
būčiau nušliaužusi į tylius brūzgynus pasnausti, deja, šįkart nelem- 
ta. Laiko liko vis mažiau ir, kaip mėgo sakyti Tėvas, „nuovargiu 
teisinasi tik stuobriai.“ 

Klausiausi, kaip vėjas dūsauja ir šnabžda Kartuvių miško me- 
džių viršūnėse ir vyliausi, kad beprotė Megė iššoks ir nukreips mane 
nuo užduoties. Bet nelemta: išskyrus geltonąją startą, uoliai tarsi 
batsiuvys kalenusią toli miške, daugiau jokių gyvybės ženklų. 

Kai pasiekiau kalvos viršūnę, pamačiau Iškilmių pievą, besi- 
driekiančią nuo manęs iki upės tarsi elektrinės mėlynos spalvos ant- 


klodė. Kai prasidėjo karas, Gordonas buvo priverstas auginti linus, 

taip man sakė ponia Mulet, Jo Didenybės vyriausybės įsakymu, nes 
jai reikėjo lininės drobės parašiutų gamybai. Bet Britanijos mūšis 
įvyko prieš daug metų, taigi nebereikėjo tiek parašiutų. 

Ir vis dėlto, prisidengęs karinės būtinybės skraiste, Gordonas 
sugebėjo išlaikyti savo slaptąją kanapių plantaciją, paslėptą tarp 
Kartuvių miško medžių, kur apie jos egzistavimą žinojo tik saujelė 
žmonių. Kažin kuris iš jų - jeigu tai kažkas iš jų — turėjo pakanka- 
mai žinių apie elektrą, kad galėtų nutrenkti Rupertą Porsoną, ir tuo 
pat metu taip aistringai jo nekentė, kad norėtų pribaigti? 

Akis užkliuvo už šviesos blyksnio: atspindys šalia kelio. Iškart 
pamačiau, kad tai vienas iš beprotės Megės šalikelės papuošalų iš 
šlamšto, virvele pakabinto ant gervuogės krūmo. Tai tebuvo ranty- 
tas chromo apdailos gabalėlis, dėl duobėto kelio atskilęs nuo kokio 
nors pravažiuojančio automobilio radiatoriaus. Po juo kabėjo ir tin- 
giai prieš saulę sukiojosi (tas ir užkliuvo man už akių) mažas nely- 
gus sidabrinis diskas, kuris, sprendžiant iš raudonų dėmių, kadaise 
buvo pusės pintos dažų skardinės dangtelis. 

Nors ir labai keista, jis man priminė prieš metus patirtą įvykį, 
kai Tėvas mane, Ofeliją ir Dafnę nusivežė į Londoną Bromptono 
koplyčioje sudalyvauti vidurnakčio mišiose. Per Ostijos pakylėjimą, 
kai kunigas iškėlė apskritą baltą paplotėlį (kuris, kai kurių įsitikini- 
mu, yra Kristaus kūnas) ir laikė virš galvos pernelyg ilgai, akimirką 
šis atspindėjo žvakių liepsneles, spalvotus presbiterijos atspindžius ir 
sušvito tokia nežemiška vaivorykštės šviesa, kuri neatrodė nei ap- 
čiuopiama, nei garų pavidalo. Tai buvo tarsi ženklas, jog tuoj įvyks 
kažkas stebuklinga. 

O dabar Kartuvių miško pakraštyje mano galvoje tarsi koks 
krumpliaratis tepaluotais dantukais viskas stojo į savo vietas, kone 


girdimai traškėdamas. 

Bažnyčia. Trakšt! Vikaras. Trakšt! Kabantis skritulys. Trakš:! 
Klešnės apsagas. Trakš:! Dažų skardinės dangtelis. Trakšt! Megė. 
Trakšt! 

Ir išvydau akinamą viziją: praėjusį ketvirtadienį vikaras buvo 
čia, Karvelidės fermoje. Kaip tik čia jo kelnių klešnė įstrigo dviračio 
grandinėje ir apsagas nukrito. Jis vis dėlto 5xv0 jį užsisegęs! Ir Čia, 
kalkėtose dulkėse, jis pargriuvo. Baltos dėmės ant juodos sutanos — 
šio kelio dulkės. 

Beprotė Megė, amžinoji šarka, rado pamestą apsagą - kaip su- 
rasdavo visus blizgančius metalinius daiktus, numestus Kartuvių 
miško apylinkėse, Megė ją pakėlė ir atsinešė į vikariatą. 

Ji mane išvarė. Atėmė senutės Megės apyrankę ir išvarė ją. Purvi- 
na, purvina! 

Mano galvoje nuaidėjo Megės žodžiai. Ji kalbėjo apie vikaro 
žmoną. 

Tai Sintija Ričardson atėmė klešnės apsagą — Megės „apyrankę“ 
ir išgrūdo ją iš vikariato. 

O nuo vikariato — vienas žingsnis, tik strykt pastrykt iki pa- 
rapijos salės, o ten tas daiktas atsidūrė užkulisiuose, Ruperto lėlių 
teatre, ir tapo nužudymo įrankiu. 

Tikriausiai taip ir nutiko. Tuo buvau tikra: tiek pat, kiek tuo, 
kad mano vardas - Flavija de Liuka. Nebesitvėriau kailyje papasa- 
koti inspektoriui Hjuitui! 

Apačioje, tolumoje, tolimajame mėlynų linų jūros krante, pil- 
kas „Ferguson“ traktorius lėtai šliaužė greta akmeninės sienos, pas- 
kui save vilkdamas plokščią priekabą. Kai saulėje blykstelėjo šviesūs 
plaukai, supratau, kad vyriškis, einantis pėsčiomis ir kraunantis 
akmenis sienai taisyti, yra Dyteris, ir jokių abejonių, kad žmogus su 


kombinezonu, sėdintis už traktoriaus vairo, — Sali. Net jei jie būtų 

atkreipę dėmesį — kurio jie nekreipė — buvo per toli, kad pastebėtų 
mane, sėlinančią link ūkininko namo. 

Kai sliūkinau per kiemą, namas buvo tarsi paskendęs šešėlyje: 
seni akmenys ant senų akmenų, o akli langai lyg negyvos akys 
(kaip sakė Sali) aklai spokso į niekur. Kažin, už kurio nykaus sti- 
klo, spėliojau aš, buvo Robino miegamasis? Kuriame tuščiame 
lange buvo įrėmintas jo vienišas veidukas prieš tą neįsivaizduoja- 
mą pirmadienį 1945-ųjų rugsėjį, kai jo trumpas gyvenimas staiga 
baigėsi kilpoje? 

Simboliškai stuktelėjau į duris ir, kaip pridera, palaukiau tris- 
dešimt sekundžių. Kai praėjo tiek laiko, pasukau rankeną ir užėjau 
vidun. 

— Ponia Inglbi? — pašaukiau. — Ponia Inglbi? Tai aš, Flavija. 
Atėjau paklausti, gal turite didelių kiaušinių. 

Nemaniau, kad kas atsilieps, ir buvau teisi. Gordonas Inglbis 
yra pernelyg darbštus, kad maklinėtų po namus, kai dar likę nors 
kiek dienos šviesos, o Greisė — na, Greisė arba karvelidės bokšte, 
arba klaidžioja kalvomis. Smalsioji ponia Mulet kartą manęs pa- 
klausė, ar klajodama po grafystę niekad nesusidūriau su ja. 

— Ji keistuolė, toji Greisė Inglbi, — tuomet pasakė ji, - mano 
draugė Edita — tai Edita Krouli, brangute, ji buvo Edita Fišer prieš 
ištekėdama už Džeko, kartą ėjo pas savo chiropraktiką. Žemajame 
Stouvelyje, nes, matai, nespėjo į autubusą, ir ji pamatė Greisę Ingl- 
bi, išeinančią iš miškelio prie Bobų gatvelės, kuri toliau eina galai 
žino kur. 

— „Greise!“ sušuko jinai jai, „Ėėė-hėė, Greise Inglbi!“ Bet Greisė 
nuvinguriavo pro vartelius — taip ji ir pasakė: „nuvinguriavo pro 
vartelius“, gali įsivaizduoti, o kol ji ten nusigavo, Greisė jau buvo 


dingusi. „Dingo kaip šuns kvapas gruodį“. Taip ir pasakė. 

Kalbant apie kaimo paskalas, ponia M. neklysta tarsi popiežius 
Pijus IX. 

Lėtai judėjau koridoriumi, beveik užtikrinta, kad viduje aš vie- 
na. Koridoriaus gale greta apskrito lango tiksėjo antikvarinis laikro- 
dis — vienintelis garsas apmirusiame name. 

Kyštelėjau nosį į kiekvieną kambarį: svetainė, drabužinė, vir- 
tuvė, podėlis... 

Šalia laikrodžio buvo du laipteliai į kvadratinę laiptinės aikštelę. 
Pažvelgusi už kampo pamačiau, kad siauri laiptai veda į antrąjį aukštą. 

Po laiptais buvo įtaisytas sandėliukas, jo kreivokos durys iš 
skėstadygių suleistų lentų puikavosi nuostabia rankena, balto ir ža- 
lio porceliano, kuris galėjo būti tik „Wedgwood“ firmos. Vėliau ten 
kaip reikiant pasikuisiu. 

Man kopiant, kiekvienas laiptelis skleidė vis kitokį medinį 
girgždesį: tarsi laužtuvu atidarytum vis kito seno karsto dangtį, pa- 
maniau, maloniai suvirpėdama. 

Raminkis, Flave, senute. Neįsijausk. 

Laiptų viršuje buvo antra nedidelė aikštelė, o iš jos stačiu kam- 
pu į šoną vedė dar trys laipteliai į antrojo aukšto koridorių. 

Aišku, kad čia visi kambariai bus miegamieji, ir buvau teisi: 
žvilgtelėjusi į du pirmuosius, išvydau šaltus, spartietiškus kamba- 
rėlius su vienvietėmis lovomis, prausyklėmis, drabužių spintomis ir 
nieko daugiau. 

Didysis miegamasis namo priešakyje buvo Gordono ir Grei- 
sės — neabejotina. Išskyrus dvigubą spintelę ir dvivietę lovą, užtiestą 
apdriskusia dygsniuota antklode, šis kambarys buvo toks pat šaltas 
ir sterilus kaip kiti. 

Greitai iššniukštinėjau spintelės stalčius: jo pusėje buvo pusko- 


jinės, apatiniai, rankinis laikrodis be dirželio ir taukuota, nučiupi- 

nėta kortų malka su škotų Grėjų herbais; jos pusėje — apatinukai, 
kelnaitės, butelis receptinių migdomųjų ampulių (pastebėjau, kad 
tai mano senas draugas chloralio hidratas: C,H,CI,O, — stiprus mig- 
domasis vaistas, kurį, pakišę su alkoholiu, Amerikos banditai vadi- 
na „Mikiu Finu“. Anglijoje kaimo gydytojai jo išrašo nervingoms 
namų šeimininkėms ir vadina „šitas padės užmigti.“ ). 

Negalėjau susilaikyti nešyptelėjusi, kai prisiminiau tą kartą, 
kai vien iš alkoholio, unitazų ploviklio ir butelio chloro baliklio su- 
sintetinau šios medžiagos partiją ir, prifarširavusi obuolį, sušėriau 
jį Fibei Sniegei, daug premijų laimėjusiai mūsų kaimyno Makso 
Vaito kiaulei. Fibė parpė penkias dienas ir septyniolika valandų, 
kurį laiką ji tapo „Keistąja miegančia kiaule“, aštuntuoju britų 
žemdirbystės stebuklu. Maksas ją maloningai paskolino Šv. Tan- 
kredo bažnyčios piknikui, kur buvo galima už šešiapensį pasižiūrė- 
ti, kaip Fibė knarkia vežimo gale po užrašu „Miegančioji gražuolė“. 
Galiausiai choristų kamžų fondui ji padėjo surinkti beveik penkis 
svarus. 

Atsidususi grįžau prie darbo. 

Greisės stalčiaus dugne, pakišta po nešvaria linine nosinaite, 
gulėjo nučiupinėta Biblija. Atsiverčiau viršelį ir perskaičiau priešla- 
pio žodžius: Prašome grąžinti į Šv. Tankredą, Bišop Leisio parapijos 
bažnyčią. 

Kai dėjau ją atgal į stalčių, ant grindų nuplazdėjo iškritęs popie- 
riaus lapelis. Pakėliau jį nagų galiukais, stengdamasi nepalikti ant jo 
savo pirštų atspaudų. 

Žodžiai, parašyti violetiniu rašalu: Greise — prašau, paskambink, 
jei dar kuo nors galiu paguosti. O pasirašo Denvinas. 

Denvinas Ričardsonas - vikaras. Kurį beprotė Megė matė nuo- 


gą šokantį Kartuvių miške. 

Įsidėjau įrodymą į kišenę. 

Liko tiktai mažas miegamasis namo gale. Robino miegamasis. 
Tikriausiai. Perėjau tyliąją laiptinę ir sustojau priešais uždaras duris. 
Tik dabar pradėjau nuogąstauti. Kas bus, jeigu Gordonas arba Grei- 
sė staiga įsiverš į namą ir atlėks laiptais? Kaip sugebėsiu paaiškinti, 
kodėl įsibroviau į miegamuosius? 

Pridėjau ausį prie tamsios durų plokštės ir įsiklausiau. Nė 
garso. 

Kaip įtariau, tai buvo Robino kambarys, bet kambarys mažo 
berniuko, mirusio prieš penkerius metus: graudžiai maža lovytė, 
sulankstytos antklodės, tuščia rūbų spinta, linoleumas ant grindų. 
Jokių relikvijų, jokių žvakių, jokių įrėmintų mirusiojo nuotraukų, 
kuriose jis suptųsi ant arkliuko arba užsikabinęs kojomis kabėtų ant 
obels šakos. Kaip karčiai nusivyliau! 

Toks plikas ir paprastas kaip van Gogo „Miegamasis Arlese“, 
tik be šilumos; šaltas ir bejausmis kambarys lyg mėnulis žiemą. 

Greitai apsižvalgius, nebeliko ką tyrinėti, tad išėjau iš kamba- 
rio, pagarbiai — beveik švelniai - uždarydama duris. 

O tada išgirdau žingsnį apačioje. 

Ką daryti? Smegenyse ėmė suktis variantai. Galėčiau verkda- 
ma nulėkti laiptais žemyn, apsimesti, kad pasiklydau ir praradau 
nuovoką kaip lunatikė. Galėčiau tvirtinti, kad mane ištiko nervų 
išsekimas, todėl nežinau kur esu; kad iš fermos kiemo pamačiau 
veidą antrojo aukšto lange, mojantį man ilgu pirštu: kad pamaniau, 
jog tai Greisė Inglbi, ištikta bėdos. 

Nors ir kokie įdomūs šie pramanai, visi baigtųsi nekaip, o jeigu 
yra bent vienas dalykas, kurio šiuo metu man tikrai nereikia, tai 
gyvenimo komplikacijos. Ne, pamaniau, nusėlinsiu laiptais žemyn 


ir iš visos širdies tikėsiuos, kad manęs nepagaus. 

Ber idėja mirė vos užgimusi. Kai tik žengiau, viršutinis laiptelis 
kraupiai sugirgždėjo. 

Laiptų apačioje pasigirdo plasnojimas, tarsi name būtų įstrigęs 
didelis paukštis. Lėtai, bet tolygiai, nulipau likusiais laiptais. Ąpa- 
čioje iškišau galvą iš už kampo ir man sustingo kraujas gyslose. 

Koridoriaus galą apšvietė ryškus saulės spindulys. Jame pro 
atviras duris išbėgo mažas berniukas guminiais botais, jūreivio kos- 


tiumu. 


DvIDEŠIMT SEPTINTAS 


uvau tikra. 

Visą tą laiką jis buvo sandėliuke po laiptais. Stovėjau sustin- 
gusi greta atvirų jo durų, svarsčiau: ką daryti? Tikrai žinojau, jog 
kai išeisiu iš šio namo, vargu ar kada nors dar čia įsmuksiu. Ge- 
riausia greitai apsižvalgyti už tų keistos formos durų, o tada leistis 
gaudyti šmėklą jūreivio kostiumu. 

Tamsiame sandėliuke prie plikos lemputės karojo virvelės gaba- 
las. Truktelėjau ją ir patalpą nušvietė menka šviesa. Tuščia. 

Tuščia, tai yra, išskyrus porą vaikiškų guminių botų, labai pa- 
našių į tuos, kuriais ką tik tarpduryje mačiau apsiavusią fhigūrą. 

Pagrindinis skirtumas — ši „Dunlop“ botų pora, aplipusi vis dar 
šlapiu moliu, prikibusiu po šio ryto lietaus. 

Arba nuo kapo. 

Išlėkusi pro atviras paradines duris, spėjau pastebėti mėlynąjį 
jūreivio kostiumėlį, išnykstantį už mašinų pašiūrės. Žinojau, kad 
toliau už šių surūdijusių cinkuotų sienų yra klaidus ūkinių pastatų 
labirintas: raizginys iš susmukusių pašiūrių, bet kurioje iš jų lengvai 
rastum tuziną slaptaviečių. 

Nušuoliavau pavymui tarsi šuo, užuodęs pėdsaką. Man net gal- 
von nešovė išsigąsti. Bet tuomet staiga sustojau. Už mašinų pašiūrės 


į dešinę vedė siaura gatvelė. Gal bėglys nėrė ten, kad sumėtytų pė- 

das? Nuslinkau siauru praėjimu, stengdamasi iš abiejų pusių neliesti 
apleistų sienų. Užtektų nors truputį įsidrėksti šiuo kaip skustuvas 
aštriu suplėšytos skardos kraštu, ir beveik garantuotai susirgčiau 
stablige, o tada atsidurčiau ligoninės palatoje išsirietusi, putojančia 
burna, kankinama kaulus laužančių traukulių. 

Kaip džiaugtųsi Dafi ir Filė! 

— Taip ir sakiau, kad nieko gero iš jos nebus! — Dafi pareikštų 
Tėvui. — Be reikalo jai leidai lakstyti palaidai. 

Todėl siauruoju praėjimu slinkau lėtai kaip krabas. Kai galiau- 
siai pasiekiau galą, pamačiau, kad kairėje man kelią užstojo apdau- 
Žytų degalų statinių krūva; dešinėje buvo dilgėlėmis apžėlęs kiaulių 
aptvaras. 

Slinkdama atgal Mirties tuneliu, kuris, rodės, susiaurėjo man 
begrįžtant, sustojau pasiklausyti, bet, išskyrus toli kudkuduojančias 
vištas, girdėjau tik savo pačios kvėpavimą. 

Tyliai sėlinau pirštų galiukais tarp apgriuvusių pašiūrių, ati- 
džiai stebėdama periferinį regėjimo lauką, turėdama galvoje, kad iš 
tamsaus tarpdurio bet kada ant manęs gali kas nors iššokti. 

Tik tuomet pastebėjau ant žemės pėdsakus: tai buvo mažos 
pėdelės, kurias galėjo palikti tik vaikiško guminio „Dunlop“ boto 
padas vafliniu raštu. 

„Įjungiau“ visus jutimus ir budriai nusekiau pėdsakais. 

Jie nuvedė mane tolyn pro mašinų pašiūrę; pro surūdijusį senu- 
tėlio traktoriaus korpusą, keistai pasvirusį į šoną dėl trūkstamo gali- 
nio rato. Atrodė, kad jis pusiau įklimpęs smėlyje, lyg kokia senovinė 
jūros išmesta mašina. 

Dar pabėgėjau į kairę ir atsidūriau prie karvelių gūžtos, kuri 
iškilo virš manęs kaip pilis iš pasakų, o vėlyva dienos šviesa beveik 


auksu nuspalvino keršas plytas. 

Nors čia jau lankiausi, tuomet atėjau kitu keliu, dabar lėtai sėli- 
nau aplink, prie aplūžusių medinių durų, o mano šnervės prisipildė 
aštraus balandžių mėšlo kvapo. 

Akimirką pamaniau klydusi: gal berniukas jūreivio kostiumu 
nuskuodė tiesiai pro bokštą ir dabar bus toli nubėgęs laukais. Bet 
pėdsakai žemėje rodė ką kita: jie vedė tiesiai į karvelidę. 

Kažkas brūkštelėjo man per koją, vos nesustojo širdis. 

— Jaau! — tarė balsas. 

Tai buvo Takė, balsingoji Inglbių katė. 

Pridėjau pirštą prie lūpų, kad ši nutiltų, o tada prisiminiau, 
kad katės nesupranta ženklų kalbos. O gal supranta, nes nebeiš- 
leisdama nė garso ji pritūpė prie žemės ir nutykino į karvelidės 
prieblandą. 

Neryžtingai nusekiau iš paskos. 

Viduje viskas buvo taip, kaip prisiminiau: pro senovinio mūro 
plyšius plieskė daugybė šviesos spindulių; oras buvo klaustrofobiš- 
kas, pilnas dulkių. Tačiau šį kartą iš viršutiniojo kambario nesklido 
pamėkliška rauda. Patalpoje buvo tylu tarsi kriptoje po pačios Mir- 
ties pilimi. 

Padėjau koją ant pastolių ir įsižiūrėjau, kur jie dingsta tamsoje 
man virš galvos. Sena mediena grėsmingai sukrankė, stabtelėjau. 
Kad ir kas ten tūno prietemoje virš manęs, dabar jau žino, kad už- 
speičiau jį į kampą. 

— Alio! — sušukau, drąsindama save ir norėdama ką nors prisi- 
šaukti, — alio! Tai aš - Flavija! Ar viršuje kas nors yra? 

Vienintelis garsas iš viršaus buvo bičių dūzgimas aplink viršuti- 
nius karvelių gūžtos langus, groteskiškai sustiprintas tuščiavidurės 
bokšto struktūros. 


— Neišsigąskit, — sušukau, — aš ateinu. 

Po truputėlį, po vieną žingsniuką, rizikuodama ėmiau kopti. 
Vėl pasijutau kaip Džekas, lipantis į pupos stiebą; colis.po colio 
vilkausi aukštyn susidurti su kažkokia nežinoma pabaisa. Senoji 
mediena baisiai girgždėjo; žinojau, kad bet kada gali subyrėti, nu- 
tėkšdama mane į tikrą mirtį ant grindinio apačioje, panašiai kaip 
milžinas — ir Rupertas — nugriuvo ant lėlių scenos. 

Atrodė, lipu visą amžinybę. Sustojau pasiklausyti: vis dar jokių 
garsų, išskyrus bites. 

Lipau ir lipau, atsargiai keldama kojas nuo vienos pakopos ant 
kitos, spausdama skersinius jau imančiais tirpti pirštais. 

Kai pagaliau mano akys pasiekė skliautuotos angos viršų, atsi- 
vėrė viršutinio kambario vaizdas. Prie Robino Inglbio altoriaus buvo 
susikūprinęs pavidalas: tas pats, kuris pabėgo iš ūkininko namo. 

Atsiklaupusi, nusisukusi nuo manęs mažoji šmėkla vilkėjo bal- 
tą ir mėlyną jūreivio kostiumėlį su atversta apykakle ir trumpomis 
kelnėmis; jos guminių „Dunlop“ botų padai vafliniu raštu buvo at- 
kišti man į veidą. Būčiau galėjusi juos pasiekti ranka ir paliesti. 

Mano keliai ėmė smarkiai tirtėti ir linkti — galėjai nukristi į 
akmeninę bedugnę. 

— Gelbėkit, — išlemenau nežinia iš kokios reptilinės smegenų 
dalies ištrauktą senovinį žodį. | 

Ranka siektelėjo, baltais pirštais sugriebė manuosius ir su ne- 
žmoniška jėga užtempė į saugią vietą. Po akimirkos saugi, bet tebe- 
virpėdama, tupėjau akis į akį su šmėkla. 

Nors baltasis jūreivio kostiumas su švarkeliu, papuoštu karūno- 
mis ir inkarais, ir „Dunlop“ botai neabejotinai priklausė mirusiajam 
Robinui Inglbiui, iškreiptas ir išsekęs veidas, kuris spoksojo į mane 
iš po kaspinuotos „HMS Hood“ skrybėlės, buvo jo miniatiūrinės 


motinos Greisės. 

— Jūs, — tariau, negalėdama susilaikyti, — tai jūs. 

Jos veidas atrodė liūdnas ir staiga labai labai susenęs. Buvo 
sunku patikėti, kad šioje moteryje būtų likęs bent vienas atomas iš 
Greisės Tenison, tos laimingos, draugiškos merginos, kuri kadaise 
linksmai užkariavo Petro Didžiojo, Šv. Nikolajaus arbatinės sidabri- 
nio virdulio, elektrinius vidurius. 

— Robino nebėra, — tarė ji atsikosėdama, — Velnias jį pasiėmė. 

Velnias jį pasiėmė! Beveik tuos pačius žodžius beprotė Megė iš- 
tarė Kartuvių miške. 

— O kas tas Velnias, ponia Inglbi? Kurį laiką maniau, kad tai 
Rupertas, bet tai ne jis. Tai jūs, ar ne? 

— Rupertas jau negyvas, - pasakė, pirštais liesdama smilkinius, 
lyg būtų apsvaigusi. 

— Taip, - atsakiau, - Rupertas negyvas. Jis buvo tas, kuris rodė 
Pančą ir Džudę prie jūros, ar ne? Jūs buvote susitarę ten susitikti, ir 
Robinas pamatė jus kartu. Bijojote, kad jis pasakys Gordonui. 

Ji nutaisė gudroką šypseną. | 

— Prie jūros? — kikendama ir kosėdama tarė ji. - Ne, ne — ne 
prie jūros. Čia... karvelių gūžtoje. 

Jau kurį laiką įrariau, kad vienintelio žmogaus pėdsakai — tie 
patys, kuriuos rado prieš penkerius metus, vedančius per Iškilmių 
pievą į Kartuvių mišką, buvo Greisės Inglbi, kai ji rankose nešėsi 
negyvą Robiną. 

Kad paliktų vien jo pėdsakus, ji apsiavė savo vaiko guminiais 
botais. Juk jie buvo tokio pat dydžio kaip jos pačios. Tarsi norėtų tai 
įrodyti, jais tebeavėjo. 

Praėjus penkeriems metams po jo mirties, ji vis dar rengėsi 
Robino drabužiais, desperatiškai mėgindama magiškai susigrąžinti 


sūnų iš anapus. Arba atgailaudama už tai, ką padarė. 

— Jūs nunešėte jį į mišką ir pakorėte ant medžio. Ber Robinas 
mirė čia, ar ne? Todėl jo altorių pasidarėte čia, o ne jo miegamajame. 

Kaip dalykiškai tai skambėjo, šis košmariškas pokalbis su iš- 
protėjusia moterimi! Žinojau, kad jeigu kada nors pavyks saugiai 
grįžti namo į Bukų giraitę, turėsiu ilgai maudytis karštoje, garuo- 
jančioje vonioje. 

— Sakiau jam, kad neliptų, — suirzo ji, — „Eik atgal namo, Robi- 
nai“, šaukiau jam, „Čia lipti negalima“. Bet jis neklausė. Maži ber- 
niukai kartais tokie būna. Nepaklusnūs. 

Ji vėl atsikosėjo ir gailiai papurtė galvą. 

— „Man neišeina tas fokusas su virve!“ atsiliepė jis. Visą dieną 
žaidė kaubojų su virve, kurią rado pašiūrėje. 

Kaip Sali ir sakė. Maryt, Greisė sako tiesą. 

— Užlipo čia, mums nespėjus jo sustabdyti. Rupertas įsiuto. Jis 
griebė Robiną, norėdamas papurtyti, bet jo geležinis įrvaras paslydo 
ant plytų. Robinas... 

Dabar jos skruostais tyliai riedėjo ašaros. 

— Nukrito, — tariau. Nebuvo ko leistis į smulkmenas. 

— Nukrito, — pakartojo ji, taip ištempdama šį žodį, kad jis at- 
aidėjo nuo plytų ir groteskiškai pakibo apskritoje patalpoje: garsas, 
kurio niekada nepamiršiu. 

Tuo metu man šovė mintis. 

— Ar tai Rupertas sugalvojo tą istoriją apie Pančą ir Džudę? Kad 
Robinas vaidino sceną su Panču ir koriku? 

— Kur tu ją girdėjai? — paklausė, staiga atgaudama protą ir gu- 
drumą. Prisiminiau beprotės Megės šypseną Kartuvių miške; šios 
dvi moterys atrodė turinčios daug bendra. 

— Jūsų parodymai prisiekusiesiems per apklausą, — atsakiau. — 


Tai vieša informacija. 

Nemačiau būtinybės pridurti, kad girdėjau tai iš Sali. 

— Jis mane privertė, — tarė ji, šluostydamasi ašaras jūreivio kos- 
tiumėlio rankove, ir aš pirmąkart suvokiau, kokia ji panaši į Robi- 
ną. Kartą pastebėtas panašumas buvo išties klaikus. 

— Rupertas sakė, kad niekas niekada nesužinos. Robino spran- 
das lūžo nukritus, ir jeigu mes... jei aš... 

Jos visas kūnas sudrebėjo. 

— Jeigu būčiau nedariusi, kaip jis liepė, jis būtų pasakęs Gor- 
donui, kas vyko tarp mūsų. Tai mane jis būtų nubaudęs. Žinok, 
kumščių jis nevaldo. 

Kaip ir Rupertas. Mačiau mėlynes ant Nialos rankos. Du karš- 
takošiai vyrai. Užuot susikovę tarpusavyje, bokso kriaušėmis paver- 
tė savo moteris. 

— Argi neturėjote su kuo pasikalbėti? Sakykime, su vikaru? 

Nuo to ją tarsi priepuolis ištiko, taip ją užpuolė kosulys. Palau- 
kiau, kol nustos. 

— Vikaras, — tarė ji, gaudydama kvapą, - jis vienintelis man 
padėjo ištverti pastaruosius penkerius metus. 

— Jis žinojo apie Robiną? 

Sunku patikėti! 

— Dvasininko lūpos užčiauptos, — tarė ji. — Jis niekad nė žodžio ne- 
prasitarė. Stengėsi bent kartą per savaitę užeiti į Karvelidės fermą, kad 
galėčiau išsikalbėti. Tas žmogus — šventasis. Jo žmona manė, kad jis... 

— Įsimylėjęs jus. 

Ji linktelėjo, stipriai užmerkdama akis, tarsi perverta skausmo. 

— Ar gerai jaučiatės? — paklausiau. 

— Palauk kelias minutes, — tarė ji, — tuoj praeis. 

Jos kūnas tiesiog man prieš akis ėmė smukti, griūti link angos 


į tuštumą. 


288 ALAN BRADLEY 


Griebiau jos ranką, o tuo metu stiklinis buteliukas, sugniaužtas 
jos kumštyje, nukrito ant mūrinių grindų ir nuriedėjo dzingtelėda- 
mas į kampą, iš kurio pro angą išplasnojo balandis. 

Nutempiau Greisę į celės vidurį ir šokau paskui buteliuką, kuris 
sustojo atsirėmęs į sudžiūvusio mėšlo krūvą. 

Etiketėje buvo viskas, ką reikėjo žinoti: kalcio cianidas, skelbė 
užrašas. Nuodai. 

Žiurkių nuodai! Juos įprasta naudoti fermose, ypač ten, kur į 
vištides įsimeta graužikų. Ant dugno tebebuvo viena balta tabletė. 
Nuėmiau kamštelį ir pauosčiau. Nieko. 

Greisė gulėjo išsitiesusi ant grindų, trūkčiodama, judindama 
galūnes. 

Suklupau ir pauosčiau jos lūpas. Karčiųjų migdolų kvapas. 

Žinojau, kad kalcio cianido tabletės, vos tik sudrėkę nuo seilių, 
gerklėje ir skrandyje paskleis vandenilio cianidą, nuodingas dujas, 
kurios gali nugalabyti per penkias minutes. 

Nėra ko gaišti. Jos gyvybė — mano rankose. Vos nesupanikavau 
nuo tos minties, bet susilaikiau. 

Atidžiai apsidairiau, įsidėmėdama visas smulkmenas. Išskyrus 
žvakę, altorių, Robino nuotrauką ir žaislinę valtelę, celėje nebuvo 
nieko, tik akmenys. 

Na, ne visai taip. Ant sienos kabojo senovinė paukščių girdyklė: 
apversta stiklinė kolba su vamzdeliu, iš kurio gravitacijos veikiamas 
kanalas papildydavo lėkštę, skirtą turkštis balandžiams. Sprendžiant 
iš vandens skaidrumo, berods Greisė jį neseniai pripildė. 

Stikliniu čiaupu buvo galima tą kanalą užsukti. Pasukau jį ir 
atsargiai ištraukiau pilną lėkštę iš spyruoklinių laikiklių. 

Ant grindų gulinti Greisė ėmė siaubingai dejuoti turbūt nesi- 


orientavo, kad aš čia. 

Atsargiai žengdama nuslinkau į tą vietą, iš kurios išskrido ba- 
landis. Atsargiai panaršiau tarp šiaudų ir netrukus sulaukiau atly- 
gio. Kiaušinis. Net, du maži kiaušinukai! 

Švelniai padėjau juos greta lėkštės, paėmiau valtelę. Nuo jos 
skardinio kilio dugno styrojo švininis svarelis. Velnias! 

Įgrūdau jį į tarpą tarp dviejų palangės plytų ir patraukiau iš 
visų jėgų — tada dar kartą. Trečią kartą svoris nutrūko. 

Iš aštraus apatinio kilio krašto pasidariusi peilį, išsikišau pro 
angą ant plačios lentynos, kuri ištisus amžius tarnavo kaip paukščių 
lakta. 

Po manimi buvo matyti tuščias fermos kiemas. Neverta gaišti 
laiko, šaukiantis pagalbos. 

Pagramdžiau aštriu kiliu karnizą, surinkau, ko man reikėjo, o 
tada pirštu sukrapščiau viską į lėkštę su vandeniu. 

Liko vienas žingsnis. 

Nors dėl kiaušinių mažumo darbuotis buvo keblu, po vieną at- 
sargiai juos perskėliau, kaip mane mokė ponia Mulet: taukštelėjau 
per vidurį, tada dviem lukšto puselėmis tarsi kiaušinių laikikliais 
liejau trynį iš vieno į kitą, kol visi baltymų likučiai ištekėjo į paruo- 
štą vandens lėkštę. 

Paėmiau tuščią stiklinį buteliuką nuo tablečių ir tarsi grūstuvėliu 
maišiau, tryniau ir makalavau, kol išėjo gal pusė arbatinio puodelio 
pilkšvo varškę primenančio dumblo, truputėlį nuspalvinto gelsvai. 

Kad nė viena iš mūsų jo neišverstų — Greisė vos spardėsi, o jos 
veidas rausvėjo nuo deguonies trūkumo - atsisėdau šalia ant grindų 
sukryžiavusi kojas ir prisitraukiau jos galvą ant kelių, veidu aukštyn. 
Ji buvo per silpna priešintis. 

Tada čiupau ją už nosies nykščiu ir smiliumi ir pražiodžiau bur- 


ną, tikėdamasi, kad apimta traukulių man neįkąs. 

Ji iškart užsičiaupė. Nebus taip lengva, kaip maniau. 

Suspaudžiau jos nosį truputį stipriau. Dabar, jeigu norės šiek 
tiek įkvėpti, turės kvėpuoti burna. Nekenčiau savęs už tai, kad taip 
su ja elgiuosi. : 

Kurį laiką ji priešinosi, išvertusi akis, o tada staiga pravėrė bur- 
ną, įkvėpė oro gurkšnį — ir vėl užsičiaupė. 

Lėtai ir švelniai, kaip tik sugebėjau, pasilenkiau ir pakėliau pil- 
ną lėkštę, laukdama tinkamo momento. 

Jis atėjo greičiau, nei tikėjausi. Greisė aikteldama išsižiojo ir jai 
vėl siurbiant orą, suverčiau lėkštės turinį į burną, tada užčiaupiau 
ją, dilbiu prispausdama smakrą. Tuščia lėkštė tarškėdama nukrito 
ant grindų. 

Greisė priešinosi, tai buvo matyti. Kažkuri jos dalis žūtbūt už- 
sispyrė mirti, todėl košę ji laikė burnoje ir atsisakė ryti. 

Mažuoju dešinės rankos pirštu ėmiau baksnoti jai gerklę, tarsi 
jūros paukštis, besikapstantis po smėlį. 

Tikriausiai atrodėme kaip graikų imtynininkai: jos galva tvirtai 
suimta mano delnais, aš pasilenkusi virš jos, drebėdama nuo fizinių 
pastangų ją sulaikyti, kad neišspjautų vimdančio mišinio. 

O tada išgirdau kaip ji, prieš pat suglebdama, nurijo. Daugiau 
nebesipriešino. Atsargiai pravėriau jos burną. Išskyrus nemaloniai 
suspindusius kelis košės trupinius, burna buvo tuščia. 

Nulėkiau prie lango ir persisvėriau į saulės šviesą. 

Širdis nustėro. Fermos kieme tebebuvo tuščia. 

Tuomet staiga nuo keliuko pasigirdo burzgesys ir po sekundės 
pasirodė pilkoji „Fergė“, už kurios vairo kratėsi Sali, o Dyteris mas- 
katavo ilgomis kojomis, nukoręs jas per priekabos bortus. 


— Sali! Dyteri! - sušukau. 

Iš pradžių jie nežinojo, iš kur sklinda mano balsas. Sumišę dai- 
rėsi po kiemą. 

— Viršuje — karvelidėje! 

Pasirausiau kišenėje, sužvejojau Alfo gluosninį švilpuką ir pa- 
pūčiau lyg išprotėjęs policininkas. 

Pagaliau jie mane pastebėjo. Sali pamojavo. 

— Tai Greisė! — surikau. — Ji išgėrė nuodų! Paskambinkit dakta- 
rui Darbiui ir pasakykit, kad tuoj pat atvažiuotų. 

Dyteris jau skuodė į namą, lėkė visu greičiu, turbūt panašiai 
kadaise lėkdavo į savo Meseršmitą. 

— Ir pasakyk jam, kad būtinai įsimestų į krepšį amilo nitrito ir 
natrio tiosulfato! — sušukau, nepaisydama poros išdavikių ašarų. — 


Jam jų prireiks! 


DVIDEŠIMT AŠTUNTAS 


- 


alandžių mėšlas? - gal trečią kartą pakartojo inspektorius 
7 B Hjuitas. - Bandai man pasakyti, kad priešnuodį sumaišei 
iš balandžių mėšlo? 

Mes sėdėjome vikaro studijoje ir gręžėme vienas kitą žvilgs- 
niais. 

— Taip, — atsakiau, —- neturėjau iš ko rinktis. Balandžių mėšle, 
ji palikus lauke prieš saulę, yra nepaprastai daug NaNO, - natrio 
nitrato, todėl man teko jį gramdyti nuo laktos lauke, o ne naudoti 
senesnį, susikaupusį patalpoje. Natrio nitratas yra priešnuodis apsi- 
nuodijus cianidu. Iš balandžio kiaušinių baltymų padariau suspen- 
siją. Tikiuosi, ji gyva. 

— Viskas gerai, — tarė inspektorius, — nors mes konsultuojamės, 
ar nereikėtų tavęs patraukti atsakomybėn už tai, kad be licencijos 
vertiesi medicina. 

Įsmeigiau į jį akis, tikrindama, ar jis mane erzina, bet atrodė, 
kad ne. 

— Bet, — užprotestavau, — daktaras Darbis sakė, kad geriau ir 
pats nebūtų padaręs. 

— Čia tai dar švelniai pasakyta, — atsakė inspektorius, nusukda- 
mas akis nuo manęs ir žvelgdamas pro langą. 


Supratau, kad nugalėjau. 

Inspektorius Hjuitas sustabdė mane, kai važiavau atgal į Bukų 
giraitę ir paprašė paaiškinti, ką veikiau Karvelidės fermoje. 

Skubiai sukūrusi istoriją apie tai, kad atėjau parnešti kiaušinių 
poniai Mulet, kuri norėjo kepti angelų pyragą“, atrodė, išsisukau. 
Bent jau kol kas. | 

Inspektorius užtikrino mane, kad Greisė Inglbi išgyveno; kad 
ją išvežė į ligoninę Hinlyje. 

Jis nepasakė, kad mano priešnuodis išgelbėjo jai gyvybę. Ma- 
nau, tą faktą tik laikas įrodys. 

Vikaras užleido savo stalą ir kėdę inspektoriui Hjuitui ir tarsi 
juodas gandras stypsojo kampe, linine nosine trindamasis akinius. 

Detektyvas seržantas Vulmeris stovėjo prie lango, apsimesda- 
mas, kad blizgina savo brangiosios kameros anastigmatinį objekty- 
vą, o detektyvas seržantas Greivsas kilstelėjo akis nuo savo užrašų 
tik tiek, kiek užtruko man plačiai nusišypsoti. Norėčiau tikėti, kad 
vos pastebimas galvos krustelėjimas drauge su šypsena buvo pripa- 
žinimo ženklas. 

Ir nors jie dar nežinojo vienas apie kitą, mėgdavau manyti, kad 
seržantas Greivsas vieną dieną ves mano niekingą seserį Ofeliją ir 
išsiveš ją į vijokliais apaugusią trobelę pakankamu atstumu nuo 
Bukų giraitės, kad galėčiau kada panorėjusi užsukti papliurpti apie 
žmogžudystes. 

Bet dabar teko atsižvelgti į Dyterį. Gyvenimas darėsi toks kom- 
plikuotas. 

— Paprasčiausiai pradėk nuo pradžių, — tarė inspektorius Hjui- 
tas, staiga pabudęs iš apmąstymų, — noriu užtikrinti, kad nieko ne- 
praleidome. 


* Purus, minkštas britiškas pyragas, kurį kepant naudojami suplakti kiaušinių bal-ty- 
mai. 

Ar išgirdau sarkazmo gaidelę? Tikiuosi, ne, nes man jis iš tiesų 
patiko, nors kartais mąstė lėtokai. 

— Ponia Inglbi — Greisė — užmezgė romaną su Rupertu Por- 
sonu. Rupertas daugybę metų lankėsi Karvelidės fermoje, nes... 
Gordonas jam tiekė marichuaną. Matote, ji malšino jo poliomielito 
skausmus. 

Jis turbūt pajuto mano abejonę. 

— Neverta jaudintis, kad jį išduodi, — tarė, — ponas Inglbis 
mums buvo visiškai atviras. Aš tik noriu išgirsti tavo versiją. 

— Rupertas ir Greisė prieš keletą metų susitarė susitikti prie jū- 
ros, — tariau. — Robinas juos ten pamatė. Vėliau jis vėl juos užklu- 
po karvelidėje. Rupertas jį bandė pagriebti ar panašiai, bet Robinas 
nukrito į centrinę šachtą ir nusilaužė sprandą. Tai nelaimingas at- 
sitikimas, bet vis tiek: Robinas mirė. Rupertas pakišo mintį, kad 
sutemus Greisė nuneštų jo kūną į Kartuvių mišką ir pakartų ant 
medžio. Keli žmonės buvo matę Robiną, žaidžiantį su virve. 

— Ir būtent Rupertas sugalvojo tą istoriją, kad Robinas vaidino 
sceną tarp Pančo ir Džeko Kečo, kurią buvo matęs per lėlių spek- 
taklį prie jūros. Pančo ir koriko istoriją žino visi Anglijos vaikai. 
Niekas neabejotų, kad Robinas netyčia pasikorė. Tai pakankamai 
keista, kad atrodytų tiesa. Kaip garsus lėlininkas Rupertas negalėjo 
leisti, kad jo vardas būtų kaip nors susietas su vaiko mirtimi. Jam 
reikėjo išnykti iš Robino mirties scenos. Niekas, išskyrus Greisę, 
nežinojo, kad tą dieną jis buvo fermoje. 

— Todėl jis pagrasino. Pasakė, kad jeigu ši nedarys kaip liepta, jis 
išpliurps viską Gordonui — atsiprašau, norėjau pasakyti, kad infor- 
muos Gordoną apie romaną, kurį užmezgė su jo žmona. Taigi Greisė 
būtų praradusi ir sūnų, ir vyrą. Ji ir šiaip kraustėsi iš proto sielvartau- 


dama ir bijodama, tad tikriausiai nebuvo sunku ja manipuliuoti. 

— Kadangi ji tokia maža, jai pavyko apsiauti guminius Robi- 
no botus ir nunešti kūnelį į Kartuvių mišką. Pagal jos sudėjimą ji 
stebėtinai stipri. Tą sužinojau, kai užtempė mane į tą kambarį kar- 
velidėje. Pakorusi Robino kūną ant medžio, apavė jį botais ir grįžo 
namo aplinkiniu keliu basa. 

Inspektorius Hjuitas linktelėjo ir kažką mikroskopiškai smul- 
kiai užsirašė. 

— Beprotė Megė rado kabantį kūną ir pamanė, kad tai Velnio 
darbas. Jau daviau jums lapą iš mano užrašų knygelės, matėte jos 
piešinį. Pasirodo, ji neblogai piešia, ar ne? 

— Mmm, - numykė inspektorius. Šį blogą įprotį jis baigia per- 
imti iš daktaro Darbio, su kuriuo per daug bendrauja. 

— Todėl ir bijojo jį paliesti ar kam nors pasakyti. Robino kūnas 
kabojo Kartuvių miške, kol jį rado Dyteris. 

— Šeštadienį bažnyčios salėje, kai Megė pamatė lėlę Džeką 
Ruperto veidu, pamanė, kad Velnias atgaivino mirusį berniuką, 
sumažino ir privertė dirbti scenoje. Megė praradusi laiko pojūtį. 
Galite spręsti iš jos piešinio: Robiną, kabantį medyje, ji regėjo prieš 
penkerius metus. Vikarą, nusirengusį miške, ji matė šį ketvirtadie- 
nį. 

Vikaras išraudo kaip burokas ir užkišo pirštą už sutanos paka- 
klinės. 

— Taip, na... matote... 

— Oi, žinojau, kad pargriuvote, vikare, — tariau. — Iškart supra- 
tau pamačiusi jus kapinėse tą dieną, kai susipažinote su Rupertu 
ir Niala, atsimenate? Jūsų kelnių klešnė buvo suplėšyta, jūs buvote 
išsiterliojęs Karvelidės fermos kalkėmis ir pametęs klešnės apsagą. 

— Tikrai taip, — tarė vikaras. — Mano klešnės įsipainiojo į tą 


nelemtą grandinę ir nuskridau į griovį. 

— O tai paaiškina, kodėl nuėjote tarp medžių į Kartuvių miš- 
ką — nusirengti drabužių ir pamėginti juos išvalyti. Bijojote, ką pa- 
sakys Sintija — atsiprašau, tai yra, ponia Ričardson. Taip ir pasakėte 
šventoriuje. Kažką tokio, kad Sintija pasikvies jus ant kilimo. 

Vikaras nutylėjo, nemanau, kad esu kada nors juo taip gėrėju- 
sis, kaip tą akimirką. 

— Kadangi nuo tada, kai prieš penkerius metus mirė Robinas, jūs 
lankėtės Karvelidės fermoje bent kartą per savaitę, Sintijai — tai yra, 
poniai Ričardson - kažkaip pasivaideno, kad susitikinėjate su Greise 
Inglbi ne šiaip sau. Todėl pastaruoju metu ten lankėtės paslapčia. 

— Tiesą sakant, neturiu teisės apie tai kalbėti, — tarė vikaras, — 
kai nešioji šuns antkaklį, tai greitai prarandi polinkį plepėti. Bet ją 
gindamas turiu pastebėti, kad Sintija labai lojali. Jos gyvenimas ne 
visada lengvas. 

— Greisės Inglbi — irgi ne, - pasakiau. 

— Ne, Greisės irgi ne. 

— Bet kuriuo atveju, — tęsiau, - Megė gyvena senoje lūšnelėje, 
kažkur Kartuvių miško gilumoje. Ji retai kada pražiopso, kas ten 
vyksta. 

Ar kur nors kitur, norėjau pridurti. Man ką tik šovė mintis, kad 
tikriausiai Megę Rupertas ir Niala girdėjo slankiojant aplink jų pa- 
lapinę šventoriuje. 

— Ji matė, kaip nusimovėte kelnes prie senųjų kartuvių, toje 
pačioje vietoje, kur pamatė pakartą Robiną. Todėl ir nupiešė jus 
piešinyje. 

— Aišku, — tarė vikaras, — bent jau 222au, kad aišku. 

— Megė rado jūsų klešnės apsagą ant kelio ir ketino panaudoti ko- 
kioje nors savo kabančioje skulptūroje, bet atpažino, kad tai jūsų ir... 


— Ant jo yra mano inicialai, — tarė vikaras, — Sintija išraižė. 

— Megė nemoka skaityti, —- pasakiau, — bet ji labai pastabi. Pa- 
žiūrėkit, koks detalus jos piešinys. Ji net prisiminė, kad jūsų atvarte 
yra Anglijos Bažnyčios smeigtukas. 

— O dangau, - nustebo vikaras, apeidamas ir pasižiūrėdamas 
inspektoriui Hjuitui per petį, — tikrai. 

— Norėdama grąžinti klešnės apsagą ir ieškodama jūsų šešta- 
dienio popietę ji atėjo čia ir atsitiktinai užėjo į parapijos salę per 
Ruperto spektaklį. Pamačiusi ant scenos sumažintą Robiną, kaip 
reikiant pakvaišo. Jūs su Niala nutempėte ją į vikariatą ir paguldėte 
ant sofos studijoje. Tada iš kišenės jai iškrito ir apsagas, ir Nialos pu- 
drinė. Pudrinę radau ant grindų už sofos kitą dieną. Klešnės apsago 
neradau, nes Greisė Inglbi jį buvo pakėlusi dieną prieš tai. 

— Palauk, - tarė inspektorius, — niekas nesako, kad matė ponią 
Inglbi kur nors prie vikariato ar prie parapijos salės šeštadienį po- 
piet. 

— Jie ir nematė, - atsakiau, — bet jie sakė, kad buvo užėjusi kiau- 
šinių pardavėja. 

Jeigu inspektorius Hjuitas būtų iš tų žmonių, kuriems nustebus 
atvėpsta žandikaulis, tikrai būtų išsižiojęs lyg chimera. 

— Viešpatie, — kategoriškai tarė jis, — kas tau pasakė? 

— Ponia Roberts ir panelė Roper, - atsakiau, - jos vakar po mi- 
šių buvo vikariato virtuvėje. Maniau, kad jūs jas apklausėte. 

— Manau, kad taip, — tarė inspektorius Hjuitas, kilsteldamas an- 
takį seržantui Greivsui, kuris pervertė savo užrašų knygutės lapus. 

— Taip, sere, — atsakė seržantas Greivsas, — jos abi paliudijo, bet 
nieko nepasakė apie kiaušinių pardavėjas. 

— Ta kiaušinių pardavėja, žinoma, buvo Greisė Inglbi, — pa- 
slaugiai paaiškinau, — ji atėjo iš Karvelidės fermos gerokai popiet 


ir atnešė į vikariarą kiaušinių. Ten nieko nebuvo. Kažkodėl ji užėjo 

į vikaro studiją. Nežinau, gal išgirdo, kaip knarkia Megė. Bet ant 
grindų ji rado klešnės apsagą, kurį pakėlė ir įsidėjo į kišenę. 

— Kodėl tu taip įsitikinus? —- paklausė inspektorius Hjuitas. 

— Nesu įsitikinusi, — atsakiau, — bet ikrai žinau, nes vikaras 
man pats sakė, kad ketvirtadienį pametė klešnės apsagą... 

Vikaras pritariamai linktelėjo. 

— „ant kelio prie Kartuvių kalvos... ir kad jūs ir aš, inspekto- 
riau, radome jį sekmadienio rytą, užmautą ant turėklo lėlių teatre. 
Visa kita — tik spėjimai. 

"Inspektorius pasikasė nosį, užsirašė dar kažką ir pažvelgė į 
mane taip, tarsi jį apgaudinėčiau. 

— Ką gi, mes tvarkingai grįžtame prie Ruperto Porsono, — tarė jis. 

— Taip, - atsakiau, — mes tvarkingai grįžtame prie Ruperto Por- 
sono. 

— Apie kurį tu ketini mus apšviesti. 

Nekreipdama dėmesio į pašaipą, tęsiau: 

— Greisė Rupertą pažinojo daug metų. Gal net anksčiau, nei 
susipažino su Gordonu. Gal net kažkada su juo keliavo kaip asis- 
tentė. 

Iš staiga sustingusios inspektoriaus Hjuito veido išraiškos su- 
pratau, kad pataikiau kaip pirštu į akį. Bravo, Flavija! Pamaniau. 
Išeik prieš visą klasę! 

Kartais sugebėdavau nustebinti net pati save. 

— Jei taip ir nebuvo, — pridūriau, — tai ji tikrai lankėsi kai ku- 
riuose spektakliuose, kuriuos jis rengdavo apylinkėse. Ypač daug 
dėmesio ji skirdavo elektros įrangai. Kadangi Rupertas pats gami- 
nosi visą apšvietimo aparatūrą, nepatikėčiau, kad jis būtų praleidęs 
progą pasirodyti prieš kolegę elektrikę. Jis juk puikavosi savo suge- 


bėjimais. 

— Greisė tikriausiai pasiėmė raktus iš vikariato ir nedelsdama 
nuėjo per šventorių į parapijos salę. Tuo metu popietinis spektaklis 
jau buvo pasibaigęs; žiūrovai išėjo, kaip ir Rupertas. Beveik jokių 
šansų, kad ją kas pamatys. Net jeigu būtų pastebėję, niekas nebūtų 
kreipęs nė trupučio dėmesio, ar ne? Juk ji — tik kiaušinių pardavėja. 
Be to, jiedu su vyru yra Šv. Tankredo parapijiečiai, todėl niekas nė 
neatsisuktų, ją pamatęs. 

— Ji nuėjo į salę, pasuko koridoriumi į kairę, užrakino paskui 
save duris ir užkopė porą laiptelių į sceną. 

— Užlipo ant lėlių scenos tiltelio ir klešnės apsagu kaip obliu- 
mi nudrėskė nuo laido izoliaciją. Tada užmovė apsagą ant medi- 
nio scenos rėmo, vienoje pusėje prispaudė pliką elektros laidą, o 
kitoje — metalinį svertą, kuriuo įjungiamas Galigantas. Ir pasaka 
baigta! Šrai ir viskas. Jei atidžiau apžiūrėjote tą apsagą, tikriausiai 
aptikote ties viduriu nedidelį nubrozdinimą ir nežymių vario pėd- 
sakų. 

— Š-tikro! — išsprūdo seržantui Vulmeriui, ir inspektorius griež- 
tai Žvilgtelėjo į jį. 

— Priešingai, nei dauguma kitų įtariamųjų — išskyrus, žino- 
ma, Dyterį, kuris būdamas vaikas Vokietijoje gaminosi belaidžius 
aparatus, Greisė Inglbi turėjo būtiną elektrikės išsilavinimą. Prieš 
karą, prieš ištekėdama už Gordono, ji dirbo fabrike ir „Pikčiurnose“ 
įrenginėjo radijo aparatus. Girdėjau, kad jos intelekto koeficientas 
beveik lygus psalmių skaičiui giesmyne. 

— Po velnių! — sušuko inspektorius Hjuitas, pašokdamas ant 
kojų. — Atsiprašau, vikare. Bet kodėl mes šitų dalykų nesužinojome, 
seržante? 

Jis žvilgsniu varstė tai vieną pavaldinį, tai kitą, susierzinęs dėl 


abiejų. 

— Su visa derama pagarba, sere, — surizikavo seržantas Vulme- 
ris, — gal todėl, kad mes nesame panelė de Liuka. 

Drąsiai pasakyta, bet neapdairiai. Jeigu tiesa, ką esu mačiusi kino 
filmuose, tai po tokios replikos seržantas galėjo dar saulei nenusileidus 
keliauti remontuoti kelių. Po kankinamos pauzės inspektorius tarė: 

— Be abejo, jūs teisus, seržante. Mes neturime tokių teisių kaip 
ji užeiti į Bišop Leisio namus prie židinio, ar ne? Šioje srityje galėtu- 
me ir pasistengti. Pasižymėkite tai. 

Nenuostabu, kad pavaldiniai jį dievina! 

— Taip, sere, — tarė seržantas Greivsas, kažką keverzodamas už- 
rašų knygelėje. 

— Tada, - tęsiau aš, - paspendusi spąstus, Greisė išėjo pro kori- 
doriaus duris scenos dešinėje ir jas taip pat užrakino — turbūt, kad 
niekas nepatektų už kulisų ir nesužinotų, ką ji padarė. Aišku, niekas 
ir negalėtų, bet manau, kad ją labai slėgė įtampa. Ji labai seniai pla- 
navo atkeršyti Rupertui. Ir tik tada, kai pamatė ant grindų vikaro 
kelnių apsagą, suprato, kaip tiksliai galima viską atlikti. Kaip jau 
sakiau, ji labai protinga moteris. 

— Bet, — tarė inspektorius Hljuitas, — jeigu abejos durys buvo 
užrakintos, kaip Porsonas užlipo ant scenos prieš spektaklį? Jis ne- 
galėjo ten pats užsirakinti, nes neturėjo rakto. 

— Jis užlipo tais laipteliais scenos priekyje, — atsakiau, — jie nėra 
tokie statūs kaip tie, kurie koridoriuose, ir jų tik viena eilė. Siau- 
rais laiptais Rupertui sunku laipioti dėl kojos įtvaro, todėl jis ėjo 
trumpiausiu keliu. Pastebėjau taip besielgiantį ketvirtadienį, kai jis 
bandė salės akustines savybes. 

— Visai geniali teorija, — pastebėjo inspektorius Hjuitas, — bet 
ji ne viską paaiškina. Pavyzdžiui, kaip įtariamoji žmogžudė žinojo, 


kad tokiu prastu skardos gabalėliu galima Porsoną nužudyti? 

— Nes Porsonas visada remdavosi į geležinio vamzdyno rėmus, kai 
valdydavo savo lėles. Kadangi užkulisiuose pakabinta tiek daug apšvie- 
timo įrengimų, tie rėmai turėjo būti įžeminti per maitinimo laidus. 
Kai tik Rupertas palietė Galiganto svertą su įtampa, kadangi jo apati- 
nė kūno dalis buvo tvirtai prispausta prie rėmo, o dešinioji koja su- 
spausta geležiniu įtvaru, srovė turėjo šauti tiesiai per jo ranką ir per... 

— Širdį, — tarė inspektorius. — Taip, suprantu. 

— Panašiai kaip šventasis Lorencas, — tariau, - kurį, kaip žinote, 
mirtinai iškepė ant grotų. 

— Ačiū, Flavija, — tarė inspektorius Hjuitas, - manau, savo min- 
tį išreiškei aiškiai. 

— Taip, — atsakiau, ganėtinai patenkinta savimi, — ir aš taip 
manau. Ar daugiau nieko nebereikės? 

Seržantas Greivsas šypsojosi palinkęs virš savo užrašų knygutės 
tarsi Skrudžas virš sąskaitų knygų. Inspektorius Hjuitas suraukė kak- 
tą, nutaisydamas pažįstamą išraišką: suerzintas smalsumas, sutvardy- 
tas dėl daug metų trukusių mokymų ir stipraus pareigos jausmo. 

— Manau, kad taip, išskyrus gal dar vieną kitą klausimą. 

Nusišypsojau jam plačia, pergalinga šypsena: daug dantų ir 
plonos lūpos. Beveik nekenčiau savęs už tai. 

— Taip, inspektoriau? 

Jis nuėjo prie lango, sunėręs rankas už nugaros, kaip jau buvau 
keletą kartų jį mačiusi elgiantis. Galiausiai jis atsisuko: 

— Gal aš ir bukokas, - tarė jis. 

Jeigu laukia, kad jam prieštaraučiau, telaukia, kol karvės pareis 
iš ganyklų, apsivilkusios violetinėmis pižamomis. 

— Tavo pastabos dėl Ruperto Porsono mirties labai daug nu- 
švietė. Bet nors ir kaip stengiuosi, niekaip nesugebu suprasti tavo 


samprotavimo dėl Robino Inglbio mirties. 

— Botai, taip... galbūt. Pripažįstu, kad įmanoma, bet toli gražu 
neužtikrinta. Nekoks įrodymas, kalbant apie teismą. Tai yra, jeigu 
bylą atnaujins. Bet reikės kur kas daugiau nei vien poros vaikiškų 
botų, jeigu norime įtikinti Šviesybes. 

Jis kalbėjo beveik maldaujamu tonu. Aš buvau nusprendusi, 
kad tam tikras pastabas amžinai pasiliksiu užrakintas smegenyse: 
rinktinius dedukcijos grynuolius, kuriuos pasiliksiu savo asmeni- 
niam malonumui. Juk vis dėlto inspektorius savo žinioje turi kur 
kas daugiau resursų nei aš. 

Bet tada pagalvojau apie jo gražuolę žmoną Antigonę. Ką ji 
pagalvos apie mane sužinojusi, kad aš jam sukliudžiau? Viena aiš- 
ku: sužlugdyčiau bet kokią viltį kada nors gurkšnoti arbarą jųdviejų 
skoningai dekoruoto namo sodelyje. 

— Na gerai, — nėnoriai ištariau, - yra dar keletas dalykų. Pir- 
miausia štai kas: kai Dyteris parbėgo į fermos kiemą, ką tik ra- 
dęs mirusio Robino kūną, kabantį Kartuvių miške, namo langai 
buvo tušti. Niekas nelaukė jo atbėgančio, kaip būtų galima tikė- 
tis. Juk dingusio vaiko motina tikrai būtų paklaikusi, laukdama 
nors menkiausių žinių? Bet Greisė Inglbi nestovėjo sargyboje prie 
lango. O kodėl ne? Priežastis paprasta: ji jau žinojo, kad Robinas 
negyvas. 

Kažkur už manęs vikaras aiktelėjo. 

— Suprantu, - linktelėjo inspektorius Hjuitas, - geniali teorija... 
tikrai geniali. Bet vis dar kažin ar pakankamas įrodymas byloje. 

— Tikrai taip, — atsakiau, — bet tai dar ne viskas. 

Apžvelgiau juos visus vieną po kito: vikarą, inspektorių Hjuitą 
ir seržantą Greivsą, kurie nekantriai atkišę veidus gaudė kiekvieną 
mano žodį. Netgi nerangusis seržantas Vulmeris ėmė lėčiau zulinti 


savo sudėtingąjį objektyvą. 

— Robino Inglbio plaukai visad styrojo kaip šieno kupeta, — pa- 
sakiau jiems, — galbūt tiktų žodis „pasišiaušę“. Tai matyti jo nuo- 
traukose. Tačiau kai jį rado kabantį ant senųjų kartuvių rąstų, jo 
plaukai buvo tvarkingai sušukuoti, tarsi būtų ką tik nulipęs nuo 
kirpėjo kėdės. Megė tai tobulai pavaizdavo savo piešinyje. Matote? 

Visi susibūrė pasižiūrėti į mano užrašų knygelės puslapį, buvo 
girdėti, kaip įkvepia oro. 

— Šitaip pasielgtų tiktai motina, — tariau. — Ji negalėjo susilai- 
kyti. Greisė Inglbi norėjo, kad jos sūnus atrodytų prideramai, kai jį 
ras pakartą Kartuvių miške. 


— Viešpatie! — tarė inspektorius Hjuitas. 


DvVIDEŠIMT DEVINTAS 


- 


iešpatie, — sušuko Tėvas. — Čia Transliacijų rūmai. Jie 

A kameras Portlendo gatvėje. 

Jis kažkelintą kartą pašoko nuo kėdės ir nuskubėjo per svetainę 
pasukioti televizijos imtuvo rankenėlių. 

— Prašau tylos, Havilandai, — tarė teta Felicitė, — jeigu juos do- 
mintų tavo komentarai, BBC būtų ką nors atsiuntusi tavęs pasiimti. 

Teta Felicitė, vos spėjusi grįžti namo į Hampstedą, parskubėjo 
atgal į Bukų giraitę, nes į galvą šovė idėja. Ji išsinuomojo televizorių 
(„pragaištingos išlaidos“, paskubėjo atkreipti dėmesį), todėl dabar 
mėgavosi nepaprastai išaugusiomis diktatorės galiomis. 

Vakar nuo ankstyvo ryto darbininkai ant Bukų giraitės tvirtovės 
montavo imtuvo anteną. 

— Turi būti pakankamai aukšta, kad pagautų signalą iš naujojo 
transliacijos bokšto Saton Koldfylde, — pareiškė teta Felicitė tokiu 
balsu, tarsi pati būtų išradusi televiziją. — Aš norėjau, kad visi kartu 
važiuotume į Londoną ir nueitume į Porsono laidotuves, — tęsė ji, — 
bet kai ledi Burvaš prasitarė, kad Sitvelai žiūrės per teliką... 

— Ne, ne, neprotestuok, Havilandai. Tai gera mokomoji 
priemonė. Tai darau tik dėl mergaičių. 

Tuomet keletas raumeningų darbininkų, apsirengusių kombin- 


ezonais, atitempė aparatą iš baldų pervežimo furgono į svetainę. Ten 


KORIKO MAIŠO VIRVE 305 


jis dabar ir tupėjo, savo vienintele pilka akimi spoksodamas tarsi 
mirksintis Ciklopas į susirinkusiuosius jo grėsmingame švytėjime. 

Dahf ir Filė sėdėjo susispaudusios ant gilios sofos, apsimesda- 
mos, kad joms nuobodu, nes Tėvas pasikvietė vikarą ir liepė joms 
kalbėti padoriai. 

Ponia Mulet kaip soste sėdėjo patogioje kėdėje aukštu įgaubtu 
atlošu, o Dogeris, kuris nemėgo sėdėti Tėvo akivaizdoje, tylėdamas 
stovėjo už jos. 

— Kažin, ar Portlendo gatvėje yra televizorių, — tingiai paklausė 
Filė, — ar galbūt jie spokso pro langus? 

Iškart supratau, kad taip ji bando paerzinti Tėvą, apie kurio 
panieką televizijai sklido legendos. 

— Televizija yra žaislas, - atsakydavo, kai maldaudavome įrengti 
imtuvą, — jei Dievas būtų norėjęs, kad paveikslus siųstų per orą, 
niekad nebūtų mums davęs kino. 

— Ir Nacionalinės galerijos, - rūgščiai pridurdavo. 

Bet šį kartą jis pralaimėjo. 

— Juk tai istorija, Havilandai, — garsiai tuomet pareiškė teta 
Felicitė, — nejaugi galėtum atimti iš savo dukterų galimybę stebėti, 
kaip Henrikas penktasis kreipėsi į savo vyrus Krispino dieną? 


Ji atsistojo atitinkama poza svetainės viduryje. 


Istorijos šios geri žmonės mokys sūnus; 

Ir nepraeis nė vienas Krispino Krispijonas, 
Nuo šiandien iki pat pasaulio pabaigos, 
Neprisiminus tą dieną apie mus; 


Mūsų keletas, laimingas keletas, būrelis brolių... 


— Nesąmonė! — tarė Tėvas, bet teta Felicitė tarsi Henrikas penktasis 


nesumišusi tęsė: 

Nes šiandien tas, kas kraują lies su manimi, 
Bus mano brolis; kad ir koks jis buvo žemas, 
Šiandieną padėtis jo taps kilminga: 

O ponai Anglijos, kurie drybso lovoj, 
Prakeiks jie save patys, kad nebuvo čia, 

Ir negalės vadintis vyrais, kai prabils bet kas, 
Kas mūsų pusėj kovėsi Šv. Krispino dieną. 


[V. Šekspyras, Henrikas V) 


— Visa tai labai teisinga ir gerai, bet 1415-aisiais nebuvo televizijos, — 
niūrokai atsakė Tėvas, visai nesupratęs, ką ji norėjo pasakyti. 

Ir tuomet nutiko kai kas nepaprasta. Vakar vienas iš mechanikų, 
kuris buvo svetainėje ir atidžiai stebėjo imtuvą, ėmė pro langą šaukti 
nurodymus savo partneriui pievelėje, muštruojančio seržanto balsu 
juos perdavinėjančiam žmogui ant stogo. 

— Stok, Hari! Atgal... atgal... atgal. Ne... pametei. Atgal į kitą 
pusę... 

Kaip tik tą akimirką Tėvas užėjo į kambarį, manau, planuo- 
damas apiberti įžeidimais visą operaciją, kai jo akis užkliuvo už 
kažko, kas sumirgėjo ekrane. 

— Stok! — sušuko jis, ir šį žodį mechanikai perdavė tarsi tilstantį 
aidą pro langą ir ant įtvirtinimų. 

— Dėl Jurgio, — tarė jis, — tai 1856-ųjų britų Gviana. Truputį 
atgal! — sušuko jis, mojuodamas rankomis, kad būtų aiškiau. 

Ir vėl jo instrukcijas perdavė aukštyn tarsi žodinė kibirų briga- 
da, ir vaizdas truputį išryškėjo. 

— Taip ir maniau, — tarė jis. — Bet kur jį pažinčiau. Tuoj jį par- 
duos aukcione. Pagarsinkit. 

Taip lėmė Likimas, kad tą akimirką BBC transliavo programą 


pašto ženklų kolekcionieriams, Tėvas akimirksniu prisitraukė kėdę, 

užsidėjo ant nosies galiuko akinius vieliniais rėmeliais ir atsisakė 
pajudėti iš vietos. 

— Tylos, Felicite! — amtelėjo jis, kai ši pabandė įsikišti, — tai 
didžiausios svarbos reikalas. 

Taip Tėvas leido Vienaakei Pabaisai tupėti jo svetainėje. 

Bent jau kol kas. O dabar, artėjant Ruperto pakasynų (žodis, 
kuriuo išgirdau Dafi puikuojantis prieš ponią Mulet) valandai, 
Dogeris nuslinko į fojė įleisti vikarą, o šis, įėjęs į kambarį, nors ir 
nevadovavo laidotuvėms, vis tiek jautė profesinę pareigą kiekvienam 
iš mūsų paspausti ranką. 

— Varge, varge, — tarė jis, — tik pamanyk, tas vargšelis gavo galą 
kaip tik čia, Bišop Leisyje. 

Vos jis spėjo atsisėsti ant sofos, kai durų skambutis suskambo 
vėl, ir po kelių sekundžių Dogeris grįžo su netikėtu svečiu. 

— Ponas Dyteris Štrancas, — paskelbė jis prie durų, be pastangų 
prisiimdamas liokajaus vaidmenį. 

Filė pašoko ant kojų ir perskrido svetainę pasisveikinti su Dyte- 
riu, ištiesusi rankas delnais žemyn, tarsi vaikščiotų per miegus. 

Ji tiesiog spinduliavo, ta lapė! Meldžiausi, kad užkliūtų už kilimo. 

— Dogeri, prašau užtraukti užuolaidas, — tarė Tėvas, ir kai Dog- 
eris pakluso, iš kambario pasitraukė šviesa, mes likome kartu sėdėti 
prietemoje. 

Mažojo ekrano vaizde, kaip jau sakiau, plūduriavo šlapias Port- 
lendo gatvės šaligatvis priešais Transliacijų namus, o pritilęs ir rim- 
tas BBC pranešėjo balsas ėmė pasakoti (tai galbūt buvo Ričardas 
Dimblbis, o gal kažkas, kas kalbėjo panašiu balsu): 

— O dabar iš visų Karalystės kampučių renkasi vaikai. Juos čia 
šiandien atveda motinos ir tėvai, žindyvės, auklės, o kai kuriuos, 


drįstu manyti, jų seneliai. 

— Čia, Portlendo gatvėje, jie jau kelias valandas stovi lietuje, 
jauni ir seni, kiekvienas kantriai laukdamas savo eilės paskutinį 
kartą liūdnai atsisveikinti su žmogumi, užbūrusiu jų širdis; atiduoti 
pagarbą Rupertui Porsonui, genijui, kuris kiekvieną popietę ketvirtą 
valandą juos pagrobdavo iš kasdienybės ir tarsi kerėtojas Aeitininkas 
nusivesdavo į Magiškąją karalystę... 

Genijus? Na čia jau truputį per stipriai pasakyta. Rupertas 
buvo talentingas artistas; be jokios abejonės. Bet genijus? Jis buvo 
nenaudėlis, mergišius, sužvėrėjęs mušeika. 

Ber ar dėl to jis netenka teisės būti genijumi? Manau, kad ne. 
Smegenys neturi nieko bendra su morale. Pavyzdžiui, aš pati: apie 
mane dažnai manoma, kad aš stebėtinai protinga, tačiau mano smeg- 
enys nuolatos energingai kuria naujus įdomius metodus, kaip mano 
priešams sukelti staigią, dusinančią, kankinamą, skausmingą mirtį. 

Esu tvirtai įsitikinusi, kad nuodai šiame pasaulyje pirmiausia 
egzistuoja tam, kad juos atrastų — ir gerai panaudotų — tie iš mūsų, 
kam užtenka proto, bet nebūtinai fizinės jėgos, kad... 

Nuodai! Visiškai pamiršau apie tuos užnuodytus šokoladukus! 

Ar Filė juos suvalgė? Atrodė mažai tikėtina; jei būtų suval- 
giusi, nesiutintų manęs taip ramiai sėdėdama, kol Dyteris, tarsi 
arklininkas, besigrožintis savo kumele per aptvaro tvorą, gėrėjosi 
jos pranašumais. 

Šiaip ar taip, vandenilio sulfido, kurio aš suleidau į saldain- 
ius, nepakaktų ką nors nužudyti. Patekęs į kūną - jeigu kam nors 
užtektų kvailumo jį praryti — jis oksiduotųsi į vandenilio sulfarą ir 
tokios formos galiausiai pasišalintų su šlapimu. 

Argi nusikaltimas tai, ką aš padariau? Į dirbtinio skonio sal- 
dainius krauna pilnus laivus dimetilo sulfido ir dar nieko, kiek 


žinau, už tai nepakorė. 

Kai akys priprato prie svetainės prietemos, pavyko skubiai 
apžvelgti televizoriaus ekrano nušviestus veidus. Ponia Mulet? Ne, 
Filė nešvaistytų savo šokoladukų poniai Mulet. Neverta net svarsty- 
ti ir apie Tėvą su Dogeriu, kaip ir apie vikarą. 

Buvo menka tikimybė, kad juos sušlamštė teta Felicitė, bet tok- 
iu atveju jos įsiūčio pilnas trimitavimas net Sabu dramblį išbaidytų 
sprukti laukais. 

Vadinasi, šokoladukai tikriausiai tebėra Filės kambaryje. Jei 
prietemoje pavyktų išsėlinti nepastebėtai... 

— Flavija, — tarė Tėvas, pamodamas link mažojo ekrano, — 
žinau, kad būtent tau tikriausiai ypač sunku. Jeigu nori, gali eiti. 

Išsigelbėjimas! Bėgu prie užnuodytųjų saldainių! 

Bet pala: jeigu dabar išsliūkinsiu, ką apie mane pagalvos Dy- 
teris? Dėl kitų man nusispjaut... Na, gal išskyrus vikarą. Bet kad 
žmogus, kurį iš tikrųjų numušė liepsnojančiame lėktuve, pamanytų, 
kad aš silpna... 

— Ačiū, Tėve, - tariau, - manau, kaip nors iškentėsiu. 

Numaniau, kad kaip tik tokio atsakymo, nenukabinant nosies, 
jis iš manęs ir tikėjosi, ir buvau teisi. Pasakęs, kas tėvams priklauso, 
jis vėl įsitaisė kėdėje ir atsiduso. 

Nuo kėdės kampe atsklido varlės kvarkimas, iškart supratau, 
kad tai Dafi. 

Televizijos kameros ėmė rodyti Transliacijų namų vidų, didelę 
studiją, iki lubų prikrautą gėlių, o tarp gėlių gulėjo Rupertas — ar 
bent jo karstas: tas puošnus baldas žvilgančiu paviršiumi atspindėjo 
televizijos šviesas ir greta esančius gedėtojus, o jo sidabruotos ranke- 
nos tviskėjo prietemoje. 

Dabar kita kamera ėmė rodyti mažą mergaitę, besiartinančią 


prie karsto... abejodama... nedrąsiai — ją į priekį baksnodama stūmė 

susidrovėjusi motina. Vaikas nusišluostė ašarą ir prie turėklų priešais 
karstą padėjo laukinių gėlių vainiką. 

Vietoj šios scenos ekrane pasirodė suaugusi raudanti moteris. 

Tuomet į priekį išėjo vyriškis juodais laidotuvių drabužiais. 
Jis nuo gėlių sienos nuskynė tris rožes ir švelniai vieną įteikė vai- 
kui, antrą — motinai, o trečią — raudančiai moteriai. Viską atlikęs 
išsitraukė didelę baltą nosinę, nusisuko nuo kameros ir sielvarto 
kupinas smarkiai išsišnypštė nosį. 

Tai buvo Matas Vilmotas! Jis viską režisavo! Kaip ir sakė! Matas 
Vilmotas: pasaulio akyse jis atrodė palūžęs. 

Net nacionalinio gedulo metu Matas buvo šalia ir organizavo 
atmintinas akimirkas — nepamirštamus vaizdus, privalomus tokiai 
mirčiai. Vos nepašokau ir neėmiau ploti. Žinojau, kad žmonės, kurie 
matė tokį jo atsidavimą, tiek asmeniškai, tiek televizoriaus ekrane, 
kalbės apie tai iki tų laikų, kai bedančiai sėdės kieme ant medinio 
suolelio prie savo trobelės ir lauks, kada nustos plakti širdis. 

— Matas Vilmotas, — tęsė Dimblbio balsas, — Ruperto Por- 
sono „Magiškosios karalystės“ prodiuseris. Girdėjome, kad jis buvo 
priblokštas, išgirdęs naujieną apie lėlininko mirtį; kad jį teko sku- 
biai vežti į ligoninę dėl širdies sutrikimo, bet nepaisydamas to — ir 
nepaklusęs gydytojo nurodymui — jis užsispyrė šiandien čia daly- 
vauti ir atiduoti pagarbą savo velioniui kolegai... nors iš patikimų 
šaltinių žinome, kad greitoji pagalba yra netoliese, pasiruošusi, jeigu 
jos prireiktų... 

Įsiterpė vaizdas iš kameros, kurios dar nebuvome matę. Fil- 
muodama iš aukštai, tarytum iš rotondos, ji leidosi į studiją vis 
žemyn, tarsi vaizdas būtų matomas pro besileidžiančio angelo akis, 
vis artėdama prie karsto, kol jo pačiame kojūgalyje sustojo prie 


įspūdingos figūros, kuri galėjo būti tiktai voveriukas Snodis. 

Turbūt užmauta ant medinio stulpo rankinė lėlė odinėmis 
ausytėmis, atsikišusiais dantimis ir klaustuku išriesta pūkuota uo- 
dega buvo nutaisyta taip, kad liūdnai žvelgtų į savo šeimininko 
karstą, pagarbiai sukryžiavusi voveriškas letenėles, voverės galvą 
palenkusi taip, lyg nuolankiai melstųsi. 

Kartais taip būdavo — ir dabar pasitaikė kaip tik toks kartas — kai 
suvokdavau viską, tarsi staiga būtų akinamai blykstelėjusi naujienų 
fotografo kamera. Mirtis yra ne kas kita, kaip paprasčiausias 
maskaradas — o tuo labiau toks pat yra ir Gyvenimas! — ir juos 
abu kažkas meistriškai organizuoja: koks nors dangiškasis Matas 
Vilmotas. 

Mes esame lėlės, mes visi, kuriuos scenoje paleido veikti Di- 
evas — ar Likimas — ar Chemija, vadink kaip nori, ir čia mus tar- 
si pirštines ant rankų užsitempia ir mumis manipuliuoja pasaulio 
Rupertai Porsonai ir Matai Vilmotai. Arba Ofelijos ir Dafnės de 
Liukos. 

Norėjau sušukti! 

Kaip norėjau, kad čia būtų Niala, kad galėčiau savo atradimą 
pasidalinti su ja. Juk niekas kitas to nenusipelnė labiau už ją. 

Bet dabar, kiek aš žinau, ji tikriausiai jau vairuoja nusenusį 
„Ostino“ furgoną pašlaitėmis į kokį nors Velso kalną link kokio 
nors Velso kaimo, kur, padedama kokios nors skubiai paruoštos 
tikros Mamos Žąsies, ji išsipakuos medines dėžes ir vėliau vakare 
pakels uždangą priešais spoksančius kaimiečius kokioje nors Šv. 
Deivido salėje ir ims demonstruoti asmeninę „Džeko ir pupos stie- 
bo“ viziją. 

Kai nebėra Ruperto, kas iš mūsų bus Galigantas? — spėliojau 
aš. Kas iš mūsų dabar bus pabaisa, netikėtai griūvanti iš dangaus į 


kitų gyvenimus? 

— Nuoširdžios užuojautos tebeplūsta iš visur, nuo Lends Endo 
iki Džono O'Grouto"'“, — kalbėjo pranešėjas, — ir iš užsienio. 

Jis stabtelėjo ir truputį atsiduso, tarsi jį užvaldė šio momento 
jausmai. - 

— Čia, Londone, nepaisant liūties, eilė vis ilgėja, ji jau tęsiasi 
iki Visų mirusiųjų bažnyčios ir tolyn link Langemo rūmų. Virš 
Transliacijų rūmų durų į gedinčiųjų minias apačioje žvelgia Pros- 
pero ir Arielio statulos, jos stebi, tarsi irgi sielvartautų kartu. 

— Iškart po šiandienos ceremonijos Transliacijų rūmuose, - nar- 
siai tęsė jis, - Ruperto Porsono karstas bus išvežtas į Vaterlo stotį, o 
iš ten — į laidojimo vietą Brukvudo kapinėse Suryje. 

Dabar jau net Filė suprato, kad užteks. 

— Gana šito sentimentalaus šlamšto! — pareiškė, žygiuodama per 
kambarį, ji išjungė jungiklį. Televizijos aparato vaizdas susitraukė į 
mažytį šviesos tašką ir išnyko. 

— Atitrauk užuolaidas, Dafi, - paliepė ji, ir Dafi pašoko vykdyti 
komandos. - Kaip pavargau nuo šito — nuo visko. Verčiau įsileiskime 
šviesos. 

Suprantama, iš tikrųjų ji tenorėjo geriau įsižiūrėti į Dyterį. 
Dėl tuštybės nenešiodama akinių, Filė tikriausiai vietoj Ruperto 
laidotuvių matė tik ratilus, kokie būna plaunant indus plautuvėje. 
O kokia prasmė leisti tavimi žavėtis ištroškusiam gerbėjui, jeigu net 
neįžiūrėti to susižavėjimo? 

Pastebėjau, kad Tėvas nuleido negirdom, kad šitaip staiga buvo 
nutraukta pirmoji mūsų televizijos laida, nes jau nugrimzdo į savo 


apmąstymus. 


** „Land's End to John O'Groats“ — toliausiai pietvakariuose ir toliausiai šiaurės rytuose 
esantys Anglijos salos taškai, tarp kurių yra kelionės pėsčiomis (arba dviračiu) maršrutas 
ir jo galus žymintys ženklastulpiai. 


KORIKO MAIŠO VIRVĖ 313 


Dogeris ir ponia Mulet taktiškai išėjo užsiimti savo pareigomis,o 
teta Felicitė liko viena silpnai protestuoti. 

— Iš tikro, Ofelija, - pasipūtė ji, - kokia tu nedėkinga. Norėjau iš 
arčiau pasižiūrėti į karsto rankenas. Mano namų tvarkytojos sūnus 
Arnoldas dirba BBC studijos dekoruotoju, šįkart buvo paprašyta 
būtent jo paslaugų. Jam davė ginėją, kad paieškotų fotogeniškų 
detalių. 

— Atsiprašau, teta Felicite, — silpnai paprieštaravo Filė, — bet 
per laidotuves man taip klaikiai šiurpsta oda — net per televiziją. 
Paprasčiausiai negaliu pakęsti į jas žiūrėti. 

Akimirką ore dvelktelėjo šaltukas, reiškęs, kad tetos Felicitės 
taip lengvai nesuminkštinsi. 

— Žinau, - linksmai pridūrė Filė, — leiskite man visus pavaišinti 
šokoladu. 

Mano vaizduotėje iškart suplasnojo Viktorijos laikų pragaro viz- 
ijos: olos, liepsnos, degančios duobės, paklydusios sielos išsirikiavę 
tarsi gedėtojai prie Transliacijų rūmų — laukia, kol keršto angelas 
svies jas į ugnį ir išlydytą sierą. 

O juk siera — tai tas pats elementas (cheminis simbolis S), kurio 
dioksido aš prikimšau į saldainius. Atsikandus, jie... na, geriau apie 
tai negalvoti. 

Filė jau ėjo link vikaro, nuplėšdama celofaną nuo dėžutės su 
persenusiais šokoladukais, kuriuos ant slenksčio paliko Nedas; tos 
pačios dėžutės, prie kurios aš taip meiliai prikišau nagus. 

— Vikare? Tera Felicite? — tarė ji, nuimdama dangtelį ir at- 
kišdama dėžę per rankos ilgį. - Pasivaišinkit šokoladu. Tie su mig- 
dolais - ypač puikūs. 

Negalėjau to leisti, bet ką daryti? Aišku, Filė anksčiau mano 


leprelėrą perspėjimą palaikė tik kvailu blefu. 

Vikaras ištiesė ranką link saldainio, o jo pirštai pakibo virš 
šokoladukų tarsi virš būrimo lentos planšetės, tarsi kokia nematoma 
dvasia galėtų jį nukreipti prie skaniausio saldumyno. 

— Aš užsisakiau migdolinius! - sušukau, — tu pažadėjai, File! 

Mečiausi pirmyn, griebiau šokoladuką vikarui iš pirštų ir tą 
pačią akimirką įsigudrinau užkliūti už kilimo krašto ir, mojuodama 
rankomis, išmušti dėžę Filei iš rankų. 

— Bjaurybė! — sušuko Filė, - tu maža šlykšti bjaurybė! 

Kaip senais gerais laikais! 

Nespėjus jai susiprotėti, užmyniau ant dėžės ir nerangiai, 
makaluodamasi — nuostabi choreografija — mėgindama atgauti 
pusiausvyrą, sutryniau visą lipnią masę į Aksminsterio kilimą. 

Pastebėjau, kaip Dyteris plačiai išsišiepė, tarsi visa tai būtų la- 
bai smagu. Filė irgi pastebėjo, buvo matyti, kad ji, nors persiplėšk, 
neapsisprendžia, ar vaidinti kunigaikštienę, ar pliaukštelėti man per 
veidą. 

Tuo tarpu vandenilio sulfido garai, kuriuos išlaisvinau try- 
pdama šokoladukus, ėmėsi mirtino darbo. Kambarys staiga 
prisipildė supuvusių kiaušinių kvapo — oi, kokia smarvė! Dvokė 
taip, tarsi sergantis brontozauras būtų pagadinęs orą, atsimenu, 
kad akimirką susimąsčiau, ar svetainė kada nors dar bus tokia, 
kokia buvo. 

Visa tai įvyko greičiau, nei užtrunka apie tai papasakoti, ir 
mano žaibiškus apmąstymus nutraukė Tėvo balsas. 

— Flavija, — tarė jis tuo žemu, bejausmiu tonu, kuriuo paprastai 
išreiškia įsiūtį, — drožk į savo kambarį. Tuoj pat. 

Jis parodė drebančiu pirštu. 

Nebuvo prasmės ginčytis. Susikūprinusi nupėdinau link durų 


taip, tarsi brisčiau per gilų sniegą. 

Išskyrus Tėvą, visi apsimetė, kad nieko neįvyko. Dyteris 
čiupinėjosi apykaklę, atsisėdusi greta jo ant sofos Filė tvarkėsi 
sijoną, o Dafi jau siekė savo „Karaliaus Saliamono kasyklų“ tomelio 
užlankstytais kampais. Ner teta Filė nuožmiai spoksojo į palaidą siūlą 
ant savo tvido švarko rankovės, o link prancūziškų stiklinių durų 
nuslinkęs vikaras apsimesdamas tyrinėjo tvenkinį ir „kaprizą.. 

Perėjusi pusę kambario, sustojau ir grįžau atgal. Vos nepamiršau. 
Pasirausiau kišenėje ir ištraukiau panelės Kūl voką su per daug per- 
foruotais pašto ženklais, įteikiau jį Tėvui. 

— Čia tau. Tikiuosi, patiks, — tariau. 

Net nepažiūrėjęs Tėvas paėmė voką man iš rankos, teberodė 
virpančiu pirštu. Nusliūkinau per kambarį. 

— Jei manęs kam nors reikės, — tariau, — būsiu viršuje, verksiu 


įsilindusi į spintą. 


PADĖKA 


Argi yra geresnė vieta prisipažinti už detektyvinio romano pabaigą? 
Pasak didžiojo Eriko Partridžo (Eric Partridge), angliški žodžiai 
„žinios“ (angl. knowledge) ir „padėka“ (angl. acknowledgment) yra 
kilę iš vidurio Anglijos veiksmažodžio knawlechen, kuris reiškia 
ne tik „žinias“, bet ir „išpažintį arba „prisipažinimą“. Tad verčiau 
jau iškart prisipažinsiu, kad man padėjo nemažai nusikaltimo 
bendrininkų. 

Pirmieji ir svarbiausi suokalbininkai yra mano redaktoriai: Bil- 
las Massey'us iš „Orion Books“, Kate Miciak iš „Random House 
Publishing Group“ ir Kristin Cochrane iš „Doubleday Canada“. 
Amžinai jiems lieku skolingas už tai, kad nuo pat pradžių tvirtai 
tikėjo Flavija. Billas, Kate ir Kristin tapo mano šeimos nariais. 

Vėlgi neišmatuojamai prisidėjo mano mielieji draugai daktaras 
Johnas ir Janet Harlandai. Nuo genialių idėjų iki gyvų diskusijų, 
kartu bevalgant, jie visada buvo patys geriausi kantrūs draugai. 

Natalie Braine, Helen Richardson ir Juliet Ewers iš „Orion 
Books“ Londone visada sugebėjo dirbti stebuklingai draugiškai ir 
efektyviai. 

Mano literatūros agentė Denise Bukowski kruopščiai dirbo, 
pranešdama pasauliui apie Flaviją. O „Bukowski Agency“ darbuo- 


tojai Jericho Buendia, Davidas Whiteside'as ir Susan Morris suteikė 

man galimybę nesirūpinti tūkstančiais smulkių mažmožių. 

Esu nepaprastai daug skolingas Nicole iš „Apple“, kurios burtų 
lazdelė pavertė tai, kas galėjo tapti tragedija, į tobulą pagalbos inter- 
netu triumfą. Ačiū dar kartą, Nicole! 

Niujorko „Random House“ darbuotojai Kate Miciak, Nita 
Taublib, Loyale Coles, Randallas Kleinas, Gina Wachtel, Theresa 
Zoro, Gina Centrello ir Alison Masciovecchio mane pasitiko taip 
nuoširdžiai, kad niekada nepamiršiu. Kiekvienas rašytojas svajoja, 
kad jų atstovė spaudai būtų Susan Corcoran. Taip pat ačiū mano 
teksto redaktorei Connie Munro. 

Ačiū ir Amerikos knygų pardavėjų asociacijai („American Book- 
sellers Association“), kad pakvietė mane į savo Nepriklausomųjų 
priešpiečius per Amerikos knygų mugę (Book Expo America — 
BEA). Man pasisekė, kad buvau pasodintas prie stalo su Stanley 
Hadsellu iš „Market Block Books“ Trojoje, Niujorko valstijoje, kuris 
yra tikras nepriklausomo knygų pardavėjo įsikūnijimas. Būtume 
kalbėjęsi per naktį. 

Ann Kingman ir Michael'ui Kindnessui iš „Books on the 
Nightstand“ už tai, kad ištikimai tikėjo nuo pradžių. Kai netikėtai 
susidūriau su Michael'u per BEA, sužinojau, kad, nepaisant to, jog 
gyvena mažiausios apylinkės mažiausiame miestelyje mažiausioje 
valstijoje, jis yra vienas iš didžiausių Flavijos gerbėjų. 

Hiustone „Murder By the Book“ darbuotojai Davidas Thomp- 
sonas ir McKenna Jordan, Brenda Jordan, Michelle McNamara ir 
Kathryn Priest man iškart padėjo suprasti, kodėl tiek daug žmonių 
taip smarkiai myli Teksasą. Dabar ir aš jį myliu. 

Sarah Borders ir Jennifer Schwartz iš Hiustono viešosios bib- 
liotekos dirbo visą parą, organizuodamos klausimų ir atsakymų 


vakarą. 


Ypač dėkoju Jonathan'ui Topper iš „Topper Stamps and Postal 
History“ Hjustone, kuris skyrė laiko ir paįvairino vakarą, nepa- 
prastai įdomiai demonstruodamas Juoduosius pensus. 

Ir John'ui Demers iš „Delicious Mischief“, sugebėjusiam inter- 
viu, panašų į bėgimą su kliūtimis, paversti grynu malonumu. 

Vėlgi Hiustone „Random House“ atstovės Liz Sullivan ir Gi- 
anna LaMorte padėjo man jaustis kaip namie. 

Nuoširdžiai dėkingas legendai tarp knygų pardavinėtojų - Bar- 
barai Peters iš „Ihe Poisoned Pen“ Skotsdeile, Arizonoje, už tokį 
svetingą priėmimą. Nors ji ir jaunesnė už mane, Barbara vis tiek yra 
kadaise mano prarastoji dvynė. 

Patrickas Millikenas, Johnas Goodwinas ir Willas Hani- 
sko, irgi iš „Ihe Poisoned Pen“, maloniai leido pažvelgti į energ- 
ingai dirbančios knygų parduotuvės užkulisius ir vaišino mane 
užkandžiais. 

Taip pat ačiū Lesai Holstine ir Cathy Johnson už išskirtinį 
vakarą, kurį mes laimingi kalbėjomis apie viską pasaulyje. 

Kimas Garza iš Tempe viešosios bibliotekos surengė nuostabią 
gyvos diskusijos popietę. Tebesinešioju atmintyje visus tuos laimin- 
gus veidus. Ačiū, Tempe! 

Vestminsteryje, Merilendo valstijoje, Lori Zook, Cheryl Kelly, 
Judy Pohlhaus, Camille Marchi, Ginny Mortorft, Wanda Rawlings, 
Pam Kaufman, Stacey Carlini ir Sherry Drechsler vaišino mane gaiv- 
iaisiais gėrimais, pyragais ir „JuJubes“ saldainiais (o kai pradėjome 
dalintis prisiminimais apie kadaise vykusias kino popietes, išmokė, 
kaip teisingai tarti: „DŽIU-džiu-beis“, o ne „DŽIU-džiubs“). 

Tuo tarpu mano atstovė spaudai Sharon Klein iš „Double- 
day Canada“ dirbo energingai tarsi generatorius. Taip pat turiu 


pripažinti, kad gėriuosi „Doubleday Canada" skaitmenos komanda: 

Heather Sanderson, Sharmila Mohammed ir Martha Leonard, ku- 
rios suteikė Flavijos gerbėjų klubui gyvybės, o lankytojams - jaukų 
prieglobstį. 

Nepaisydami smarkiausios metų pūgos, Bryce as Zornas ir Cur- 
tis Westonas iš „Chapters“ Kelounoje, Brirų Kolumbijoje, sugebėjo 
surinkti pilną salę per pirmosios šios serijos knygos „Saldumas pyra- 
go dugne" pristatymą Kanadoje. Taip pat ačiū Paului Hasselbackui, 
kuris saugiai parvežė mane namo per plikledį ir vėjo suneštas pus- 
nis. 

Trish Kellsiš „Random House Canada", surengusi neužmirštamą 
knygų vakarą Vankuveryje, taip pat dirbo mano vairuotoja ir juokėsi 
iš mano pokštų, nepaisydama lietaus. 

Deb MCVitie iš „32 Books" Šiaurės Vankuveryje buvo mano 
pirmojo knygos skaitymo užsienyje ir autografų dalijimo vakaro 
žavioji organizatorė. Kartu skaičiusios Hannah Holborn ir An- 
drea Gunraj padėjo tą vakarą paversti nepamirštamu. Jei iš Han- 
nakh ir Andrea galima spręsti, kokie yra mūsų pradedantieji jaunieji 
rašytojai, neverta nerimauti dėl ateities. 

Ir, galiausiai, dėkoju savo žmonai Shirley, kurios meilė, draugija 
ir kantrus palaikymas suteikė man prabangą rašyti. Amadėjus ir 


Cleo irgi daug padėjo. 

Alano Bredlio (/ 
mas pyrago dui 
smalsi Flavija de 
skaitytojų dėme 
užsienio kalbas. 


Neapsakomas nuotykių troškulys ir skaity- 
mo malonumas tęsiasi! 


Antrojoje trilogijos knygoje „Koriko maišo 
virvė“ gabioji mergaitė įsilieja į klajojančio 
lėlių teatro trupę ir tampa mįslingos ŽMog- 
žudystės, įvykdytos tiesiai priešais Žiūrovų 
akis, liudininke. Painioje istorijoje ir vėl šmė- 
žuoja keistoji Flavijos šeimynėlė: nepakenčia- 
mos seserys, įkyri tetulė, plepė virėja ir patiki- 
masis Dogeris; slaptojoje chemijos laborato- 
rijoje vėl vyksta magiški atradimai, o pakeliui 
atsiranda daug naujų įtartinų veikėjų -kvapą 
gniaužiantiems nuotykiams neliksite abejin- 
gi ir kartu su Flavija vyniosite paslapčių siūlų 
kamuolį iki paskutiniojo knygos puslapio. 


Kodėl lėlių teatre surežisuota mirtis? 
Kas užmezgė kartuvių virvę? 
Ką matė beprotė Megė? 


„Kvepia Agata 
Kristi ir Adamsų 


šeimynėle! 


The Globe and 


| "|| 
Mail 


ISBN 978-5-415-02197-0 


85415*021 
www.vaga. 


k 


